
RECI RADIRKA! RADIRKA. TVOJ FOTR PO SKRETU DIRKA! 
Se kako res — fotri se vnovič zapodimo z Mikro Hažincami. 

tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Poln Joker, vendar vsega napoličnega nismo 
pokrili. Vsak mesec pade kakšna igra čez rob, 
to pot pa na videz manjka kar nekaj naslovov, ki 
so izšli že novembra oziroma v začetku decem- 
bra: Sunset Overdrive, The Crew, Halo: Master 
Chief Collection, GTA V za PS4, Hyrule War- 
riors, Assassin's Creed: Rogue ... Ne bomo se 
sprenevedali, eden od razlogov je kombinacija 
delovne sile in časa. Gre za izdelke, ki se jih ne 
da opisati po dveh popoldnevih, marveč zahte- 
vajo čas za samozavestno mnenje. Drugi razlog 
je papir. Napolnili smo Jokerja tudi brez teh 


špilov in če bi jih vključili, bi moralo izpasti ne- 
kaj drugega. lpak želimo nekaj ravnotežja v vse- 
bini, da niso le igre od prve do zadnje strani. 
Nezanemarljiv izgovor pa je pokvarjenost do- 
ločenih iger. Dirkačina The Crew dva dni po izi- 
du sploh delovala ni in tudi teden dni kasneje 
še ni stabina. Terja namreč spletno povezavo, 
ne glede na to, da igraš single player. Slična 
zgodba je z večigralskim načinom Halove kom- 
pilacije, ki po treh tednih še vedno ni v redu. Ob 
raznih Driveclubih in Unityjih to postaja že 
trend. Ena beseda: nezaslišano! 

nizke veljave igričarstva na Slovenskem. Še 

vedno imajo premnogi tovrstno zabavo za po- 
neumljanje, čeprav številni taisteži brez slabe vesti 
cel dan preždijo pred najbolj zabitimi televizijskimi 
oddajami. V medijih na špilovje prav tako gledajo 
zviška in ga omenjajo zgolj v črni kroniki v kontekstu 
slabih zgledov. Pri tem novinarji dosledno uporablja- 
jo ignorantsko besedno zvezo 'računalniške igrice', 
četudi pišejo v splošnem ali omenjajo konzolne nas- 
love. Dnevno časopisje in druga množična občila, ki 
redno predstavljajo filme, glasbo in knjige, video- 
igram ne namenijo niti besede. Dober primer je revi- 
ja Stop, samooklicani medijski strežnik. Ta vodi 
stalno rubriko o turških telenovelah, o 'naši' priljub- 
ljeni zabavi in mediju, ki se spogleduje s filmom, pa 
niti enega članka v desetletju. Mar res nihče pri njih 
ne ve, da je področje po zajetnosti primerljivo s Holly- 
woodom in glasbo, tako v komercialnem kot kultur- 
nem smislu, in zato še kako vredno poročanja? 
Za stanje igralske nerazgledanosti lahko okrivim caj- 
tenge, kjer bi uredniški dinozavri morali sprevideti, da 
je gejming zabava, ki ji ljudje v prvi polovici življenja 
posvetimo največ časa. Nezaslišano je, da ne vodijo 
stalnih igrarskih rubrik v Delu, Pilu in drugem tisku ter 
da na slovenskih televizijah prav tako ni omemb, kaj 
šele oddaj. A v resnici temeljno odgovornost, da v slo- 
venski javnosti igro uzreš izključno na neprivlačnih 
policah trgovin in v Jokerju, nosi sama industrija. 
Branža je namreč tista, ki mora skrbeti za samopro- 
mocijo in vlagati v tržišče. Na tujem to v največji meri 
počnejo Sony, Microsoft in Nintendo, saj pokasirajo 
mastno provizijo od vsake prodane igre za svoje siste- 
me. EPP za Maria na avstrijski televiziji in v xboxove 
barve odeti dunajski metro ne pospešujeta le prodaje 
teh dveh izdelkov, marveč sta košček v mozaiku javne 
prepoznavnosti. V mozaiku, ki je pri nas neobstoječ. 
Tu ne cikam na podporo Jokerju, ki ga preveč za- 
ložnikov itak ignorira, češ, "ste 'emerging market' in 
sredstva namenjamo le za neučinkovite trgovinske 
kataloge, ker pač 'moramo'" (citat EAjevega pred- 
stavnika). Gre za širšo sliko promoviranja igrarstva 
kot sodobne zabave, kulture in umetnosti. Kjer se to 
počne desetletja, je gmajna ozaveščena, mediji o 
področju raportirajo sami od sebe in mamice v nabija- 
nju igric nemara celo vidijo kakšno korist. Na zdravih 
trgih špile pokriva splošni tisk, na televiziji so s tem 
povezane oddaje in reklame, sveže titule spremljajo 
splovitveni dogodki, poznani logotipi bliskajo z jumbo 
plakatov in polepljenih avtobusov, štacune dajejo igre 
v izložbe, prirejajo se konvencije, obstajajo tečaji in 
univerzitetni programi za izdelovanje ... Gejming je 
tam skratka vseprisoten, samoumeven del vsakdana. 
Odraslež, ki drka vito na busu, je izenačen s sosedom, 
ki bere knjigo ali posluša muziko. 
Xboxa v Podalpju uradno ni, Nintenda po novem tak- 
isto ne. Edini, ki je na slovenskih policah z blagoslo- 
vom matice, je playstation, ampak je tudi ta docela 
pasiven. Trgovcem so prodali nekaj stojal s konzola- 
mi, ki zdaj zvečine nedelujoča ždijo po vogalih, in to je 
vse. Sony ni organiziral niti splovitvene akcije ob PS4, 
kaj šele, da bi sklical tiskovno konferenco, s katero bi 
si zagotovil širšo pozornost. Čeprav se dandanes veči- 
na blagovnih znamk skuša pri medijih šlepati na za- 
stonjski PR, kakor sam pravim vsakodnevnemu sme- 
tenju službenega kaslca z novicami, Sony za playsta- 
tion še tega ne počne. To bi jih stalo komaj kaj in na 
tak način bi dosegli vidnost, saj veliko cajtengov in 
strani rado objavlja kar povzeta sporočila za javnost. 
Ampak ne. Kaj šele, da bi dali oglas na TV, v kino ali 
na pročelje stolpnice. Saj ne najdejo niti par stotakov 
za Jokerja, edinega, ki iskreno dela za področje in je v 
dobršni meri zaslužen za slovensko ljudsko izobrazbo. 


V Jokerju že ves čas bijemo plat zvona zavoljo 

UVODNJAK 


Me zanima, če Big Bangovi direktorji vedo, da imajo na 
policah GTA V s kitajskimi napisi, katerega regijska 
ozačba R3 priča, da ni mišljen za evropski trg? Kitajski 
špil bo za DLC verjetno zahteval hongkonški račun. 


Sony seveda ni edini, ki se tod naokoli peča z igrami. 
Uradno distribucijo večine iger v slovenske prodajalne 
obvladujeta dve firmi, ljubljanski Colby in mariborski 
Video Top. Prvi ima pogodbo z EAjem, Ubisoftom, Ta- 
ke2jem in Namcom, drugi je požegnani zastopnik za 
Activision Blizzard, Warner, Konami in Focus. Na 
žalost pa kljub tej dozdevni izenačenosti sektor ni tako 
urejen. Že v temelju je težava, da se podjetji mrzita in 
imata dolgo zgodovino medsebojnega nagajanja do- 
ma ter na tujem. Sodelovanja zato ni in vsak na lastno 
pest uvaža celo artikle, ki jih dobavlja konkurent. Ka- 
kor se reče: "Iz inata!" Dodatni problem slovenske 
igrodobave je v tem, da je moč pri tujem razpečeval- 
cu, ki jemlje velikanske količine, dobiti nižjo ceno kot 
po uradnem kanalu. Kaj takega se ne bi smelo doga- 
jati, ampak založnik gleda proč in še naprej daje Slo- 
venceljnu za majhne količine visoke vhodne cene. To 
je razlog, da dosti manjših prodajalcev, kakršen je 
Mantis, robe ne jemlje od Colbyja ali VideoTopa, mar- 
več jo na lastno pest vozi iz tujine za groš manj. 

A drobljenje se tu ne konča, kajti upoštevanja vreden 
je še trgovec Miller, ki igre, tako kot večino drugega 
blaga, dobiva od nemškega gospodarja. Da so špili 
'komplett in Deutsch' oziroma da prodajalec ne zna 
povedati, če je vsebina tudi v angleščini, očitno ne 
moti nikogar, dokler to pomeni prihranjen petak. Ču- 
jem, da Štajerci zato špilajo Fifo z nemškim komenta- 
torjem. Nakar pride ob bok našim dilerjem še zadnji 
vir, od katerega slovensko gospodarstvo nima čisto 
nič: spletne in digitalne štacune. Nezanemarljivo šte- 
vilo uporabnikov namreč naroča izključno prek sple- 
ta, recimo pri Zavviju, koder je zlasti konzolne naslove 
mogoče kljub poštnini dobiti ceneje kot pri nas. 

Ko je bilo že videti, da področje ne bi moglo biti bolj 
neurejeno, je v zgodbo skozi zadnje duri vstopil še en 
igralec. Par bivših delavcev iz VideoTopa je ustanovilo 
novo razpečevalsko tvrdko Topmedia, uvozilo igre z 
vseh vetrov in čez noč napolnilo najmanj Big Bange in 
Leclerc. Tamkajšnji komercialisti so očitno priprav- 
ljeni čez noč zatajiti petnajstletne partnerje, če je le na- 
bavna cena za par centov nižja. Ali, kot se govori, ku- 
verta dovolj polna slikic Životinjsko carstvo. Sicer to 
samo po sebi kupca ne bi zadevalo, ako bi bili te igre 
neproblematične. A omenjeni novinci so za žafranasto 
ceno 70 evrov dobavili azijske primerke Grand Theft 
Auta V za PS4. 

Big Bang je največja šenflorjanska prodajna veriga z 
od oka polovičnim tržnim deležem. Zaradi tako moč- 
nega položaja bi moral ta trgovec odgovorno zastopa- 
ti področje in skrbeti za zdrav trg. A v resnici mu s ta- 
kimi potezami naravnost zavdaja. Že ob lanskem izidu 
GTAJa je ne oziraje na Colbyjevo pogodbo s Take2jem 
prodajal igro iz drugih, včasih bi rekli 'sivih' virov. Na- 
kar so se kupci čudili, da so nabavili špil, namenjen 
japonskemu tržišču. Seveda se lahko trgovec sklicuje 
na prosti trg, toda kaj takega gre pričakovati od bu- 
tične prodajalne, ki pripelje cenejše oziroma eksotič- 
ne 'importe', ki jih skupnost čisla. Me zanima, ako di- 
rektorji vedo, da imajo na policah izdelke s kitajskimi 
napisi, katerih regijska ozačba R3 nedvoumno priča, 
da niso mišljeni za evropsko prodajo? 


Seveda je konzola region-free, tako da ni vprašanja, 
ali mestno vigilantstvo deluje ali ne. Ampak uradna 
FAGja od Sonyja, katerega partner je Big Bang, in od 
Rockstara svetujeta lastnikom konzole, da v izogib 
nevšečnostim kupijo igro pravega kontinenta. Razlog 
so večigralstvo in dodatne vsebine. Kitajski špil bo za 
morebitni DLC zelo verjetno zahteval hongkonški ra- 
čun. Sicer tega ne vem zatrdno, toda že sama bojazen 
težav čez pol leta, ko pride dodatek, so dovoljšen raz- 
log, da si štacuna česa takega ne bi smela privoščiti. 
Za nameček ima tak GTA zaradi tega tudi nižjo ceno 
ob morebitni kasnejši rabljeni prodaji. 

Jemanje od uradnega zastopnika trgovcu po drugi 
plati prinese boljšo ceno in prodajne pogoje ter pro- 
mocijo. Zato je taka neprofesionalna odločitev velika- 
na, s katero pljuva v lastno skledo, pa še po potrošni- 
kih, naravnost bolana. Nakar je lonček pristavil še Vi- 
deoTop, ki je pripeljal lastno zalogo in s Comshopom 
izvedel dumpinško operacijo. Igro prodajajo za 50 ev- 
rov, kar je pet evrov ceneje kot na najbolj ugodnem 
spletnem mestu. Super za kupce, slabo za trg. Plus 
Miller in vsi ostali z lastnimi uvoženimi količinami. 
Burleskna situacija je zdaj taka, da je pooblaščeni dis- 
tributer Colby GTAja v resnici prodal najmanj. 

Kdo je kriv in kakšne zakulisnosti se gredo, ne vem. 
Vsak omenjeni ima svoje videnje situacije in uprt prst 
v konkurenta. Opisujem pa to žajfnico z namenom, 
kajti tika se uvodno zastavljenih misli in posledično 
vsakega poštenega gejmerja. Nanizano neupošteva- 
nje poslovnih pravil in zdesetkanost trga delajo veliko 
škodo celotni panogi. Če bi uvozil igro en sam, bi za- 
radi količine dobil nižjo ceno, strošek prevoza bi bil 
stributer bi lahko od časa do časa pripravil kak dogo- 
dek in morda celo skrbel za PR. V desetletju bi se ne- 
mara kaj spremenilo. A ker je tako, kot je, za igre pla- 
čujemo več, v slovenščini ni niti ovitkov, ki so nekdaj 
bili, in aktivnosti so ničelne. Nihče ne bo oglaševal iz- 
delka, ki se ga nato večina proda mimo njega. Ob ta- 
kih 'playerjih' slovenska družba ostaja v gejmerskem 
srednjem veku. Nam ljuba zabava bodo torej še na- 
prej "hudičevske računalniške igrice, zaradi katerih se 
ljudje streljajo." Oh, to slovenstvo. 


David Tomšič 

Big Bangov komentar na kitajskost: "Naš namen je 
skrb za trg." Kje že? Najbrž to počnejo tudi z likal- 
niki, sesalci in televizorji? Ne upam kupiti! 


Liknil prihodnjeletni Ašašin 

V začetku decembra se je neljubi odtok informacij pri- 
meril Ubisoftu. Na spletu so se pojavili slikice in film- 
ček iz še neoznanjega prihodnjega dela serije Assas- 
sin's Creed s podnaslovom Victory. Šunjačina se bo 
odvijala v viktorijanskem Londonu, kar seveda Angle- 
žem čisto dogaja. Na odtečenem materialu je moč vi- 
deti boj na strehi kočije, vlakovno kompozicijo in klju- 
ko na špagi za tarzanovsko guncanje. Ime lika ni poz- 
nano, prav tako ne točna letnica, a glede na videni Big 
Ben mora biti druga polovica 19. stoletja. London je 
bil tedaj največje mesto na svetu in obenem cvetoče 
središče največjega imperija. Po drugi plati pa se je 
dobršen del mesta utapljal v svinjariji in revščini, kar 
nam je zelo slikovito opisal Dickens v Oliverju Twistu. 
Posrečen okoliš za raziskovanje torej. Dodatna friš- 
nost z ogromnim potencialom pa so parni stroji, ki jih 
v ašašinski sagi še nismo videli. To pot razvoj vodi 
guebeški oddelek, ne montrealski, ki je izdelal vsa 
osrednja poglavja. Igra je na sporedu za prihodnji no- 
vember, seveda le za nove sisteme, ki niso stari. 


Odšel je očanec iger 

To je Ralph Baer, ustvarjalec prve igralne konzole, ki 
je umrl 6. decembra pri častitljivih 92 letih. Američan 
judovskega rodu je s starši malo pred drugo svetovno 
vojno pribežal v ZDA in se sčasoma izučil za televizij- 
skega inženirja. Še kot mladenič si je izmislil enostav- 
no, toda za tisti čas revolucionarno TV-igrico, ki je 
prek izrisovanja znakcev na zaslonu omogočala raz- 
norazna udejstvovanja, od dirkanja do streljanja. Iz te- 
ga je nastala prva konzola magnavox odyssey, Ralph 
pa se je z njo vpisal med nesmrtnike sveta iger. Ško- 
da, ker ni bil res. Analno človeški članek o njem naj- 
deš v Jokerju 238 in seveda tudi na Joker.si. 


Rekord v najdaljšem igranju nogometne igre 
Guinnessova knjiga rekordov beleži najrazličnejše do- 
sežke, od tega številne s področja videoiger, zbrane v 
izdaji Guinness World Records Gamer's Edition. Po- 
stavk v njej je ničkoliko, od zbirk prek tehnoloških 
mejnikov in številskih faktov do raznoraznih igralskih 
maratonov. Eden od njih se je pripetil nedavno, ko je 
Britanec Chris Cook, sicer zaposlen pri spletnem raz- 
pečevalcu GameKeysNow, postavil rekord v nabijanju 
nogometne igre. Med 5. in 7. novembrom je Chris na 
xboxu one odigral več kot sto dvajset tekem v Fifi 15 v 
skupnem času 48 ur, 49 minut in 41 sekund. Denar je 
šel v dobrodelne namene, dogodek pa so prenašali po 
Twitehu. Nedvomno je marsikdo vmes zaspal, med- 
tem ko je Chris virtualno driblal in zabijal. 


Elite zleti te dni, a bo 
priklenjen na internet 


16. decembra je za ljubitelje medzvezdnih križark po- 
seben dan. Tedaj namreč izide Elite Dangerous, ve- 
soljska igra z legendarnim poreklom. Gre za četrti del 
v nizu Elite, ki je leta 1984 postavil temelje svobod- 
njaškemu popotovanju po vsemirski črnini (o njem 
smo spisali anale v Jokerju 195) in ga takisto dela 
oče serije David Braben. Toda srečni trenutek je ne- 
katerim pokvarila novembrska najava studia Frontier 
Developments, da bo treba biti pri igranju nenehno 
povezan na linijo. Tudi če ti ne bo do igranja z drugi- 
mi. Ker je bil 'offline' med poglavitnimi obljubami na 
predlanskem uspešnem zbiranju novcev v okviru 
Kickstarterja, so v firmi pohiteli z zagotavljanjem, da 
urejajo možnost vračila denarja ... vendar le za tiste, 
ki igre niso že igrali v alfi ali beti. 


V nasprotju s Star Citizenom, ki nuca CryEngine, 
Frontier Developments uporabljajo lastni grafični 
pogon COBRA. Ta prav tako podpira Oculus rift. 


To je sprožilo hudournik gnoja na forume in nekaj dni 
zatem se je Braben omehčal ter pojasnil, da bodo si- 
tuacijo preudarili pri vsakem primeru posebej. A mar- 
sikdo še ni bil pomirjen. Avtorji trdijo, da je net nujno 
potreben zato, da bodo igralcem pošiljali živ, spremi- 
njajoč se svet in da bi bila odklopljena izkušnja eno- 
stavno preveč pusta. Morda res, a ostaja grenak pri- 
okus. To so vendar morali vedeti že dolgo pred prejš- 
njemesečno objavo in so nekatere zveste podpornike 
preprosto nategnili. 

Obljuba o dinamičnem univerzumu, čigar slika se bo 
stalno spreminjala z velikimi vojnami med alienskimi 
frakcijami, gre čisto vkup z ambiciozno premiso Dan- 
gerousa. Igralni prostor bo posnetek Rimske ceste, ki 
naj bi nekoč štel štiristo milijard sončnih sistemov! 
150.000 od njih bo oblikovanih po pravih astronom- 
skih podatkih in z realističnimi razdaljami med nebes- 
nimi telesi. Dogajancija se bo pričela leta 3300, več 

Elite: Dangerous trenutno pozna le boj med plovili. 
V razširitvah se bo moč na križarke in vesoljske po- 
staje priklopiti ter se streljati po hodnikih. 

desetletij po trojki, mi pa bomo znova v vlogi sprva 
neuglednega človečka z vsemirsko ladjico iskali svo- 
jo srečo. Bodisi s trgovanjem, bodisi rudarjenjem, gu- 
sarstvom in sličnim. Kljub širokopoteznim načrtom 
bo Frontier sprva splovil le ogrodje z vesoljskim bo- 
jem, dočim pristajanje na planetih in lovljenje tam- 
kajšnjih dinozavrov prideta pozneje. 


Igralsko prelivanje krvi 


Odbite priprave, ki bolečino iz iger prenesejo v res- 
nični svet, smo sem in tja že uzrli v katerem od zakot- 
nejših sejemskih kotičkov. V glavnem je šlo za jopiče 
in stole, ki so te z zvokom ali kako drugače pobožali 
po pleksusu, ko si od Ryuja dobil brco ali te je ustrelil 
terorist. Nobena od omenjenih naprav pa te ni pri- 
krajšala za telesno tekočino, saj povzročanje odprtih 
zlomov bržda ni priročna marketinška krilatica. Na- 
sprotno idejo imata Kanadčana Jamie Umpherson in 
Taran Chadha. Njun umotvor bi ti ob prejeti škodi v 
igrah skozi cevko, vstavljeno v žilo, počasi sesal kri. 
Izvedba je sila enostavna, saj bi bila črpalka povezana 
z vibratorjem v joypadovem rumblu. Nato bi pognal 
Dark Souls in že po kratkem času omahnil, hehe. 


Ni prav jasno, kdo bi v tekmovanju puščanja krvi 
pravzaprav zmagal. Tisti, ki bi slavil v igri, ali oni, 
ki bi zbral več krvi v dobre namene (ker bi bil noob)? 


No, Blood Sport, kakor sta poimenovala svoj projekt, 
bi imel določen namen: popularizacijo krvodajalstva. 
Obsegal bi javne nastope znanih ljudi - recimo dvoboj 
Conana O'Briena in JiImmyja Kimmela -, ki bi si vza- 
jemno v Mortal Kombatu ali kjerkoli že puščali rdečo 
tekočino, dokler ne bi eden gladiatorsko podlegel. 
Hec: napravi bi lahko določil varno količino prelite krvi 
glede na telesne predispozicije. A za pehar sistemov 
odvzema krvi, prirejene joypade in organizacijo do- 
godkov sta prejšnji mesec na Kickstarterju hotela kar 
okoli 180.000 evrov. Portal je po nekaj dnevih zbiranje 
novcev ustavil, čeprav niso natančno pojasnili, zakaj. 
Mi pa tako ne bomo mogli reči, da smo bili na tekmo- 
vanjih v igranju, kjer 'je tekla kri'. Četudi Kanadčana 
trdita, da še nista rekla zadnje. 


V izogib okužbam morajo biti krvodajalske akcije 
skrbno nadzorovane, zato si je težko predstavljati, 
da bi nekoč takšno napravo lahko sami imeli doma. 

Playstationovo rajanje 


3. decembra je bila dvajseta obletnica splovitve prve- 
ga playstationa. Sony je bučno praznovanje rojstnega 
dne z nazivom Playstation Experience priredil čez vi- 
kend, 6. in 7. decembra, v Las Vegasu. Na prizorišču 
si mogel preizkusiti kopico še neizdanih naslovov za 
Sonyjeve konzole, med drugim Bloodborne, Mortal 
Kombat X in No Man's Sky. In celo The Witness, ta- 
jinstveno reč od avtorja Braida Jonathana Blowa, ki 
jo čakamo že celo večnost. 

Toda poleg glasnih štantov so bili mirnejši kotički za 
druženje pristašev peesov vseh oblik, pa množica 
predavanj, kjer so obiskovalci dobili vpogled v koles- 
ja Sonyjevih studijev kot še nikoli doslej! Kogar je za- 
nimalo, kako zmodelirajo Draka za naslednji Unchar- 
ted, je lahko Naughty Dogu pri tem gledal pod prste. 
S seboj so ta pasji pritrogali še svojo zvočno snemal- 
no opremo in ljudje so lahko na scene iz The Last of 
Us nasneli lastne govorance. Ter celo prave Japonce 
so imeli s seboj. Hudo. 


Novi King's Ouest, ki smo ga omenili prejšnji me- 
sec, je pokazal obraz. Kralj Graham obilno skače in 
beži pred zmajem, torej to ne bo klasična avantura. 


Tisti navdušenci, ki na prizorišče niso mogli, so si PS- 
izkušnjo zapomnili po spletnem spremljanju uvodne 
medijske konference, kjer niso skoparili z razkritji ter 
impozantnimi prezentacijami. Otvorili so jo s četrtur- 
nim igranjem Uncharteda 4. Drakovo plezanje po 
skalah in krepavanje plačancev je postreglo z imenit- 
no odprtim pragozdnim okolišem in videti je, da bo- 
mo imeli pri ukvarjanju s sovražno sodrgo dokaj pro- 
ste roke. Naš pustolovec se je denimo potuhnil v vi- 
soko travo in se najemnikom izmuznil po stranskih 
poteh. Falotje pa so navdušili z gibanjem in aktivnim 
iskanjem heroja. Na koncu sekvence je prišel še en 
bonbon - Drake je srečal starejšega brata, ki ga govo- 
ri Troy Baker, recimo Joel iz The Last of Us. 

Med naznanitvami je David Jaffe pokazal risankasto 
tretjeosebno streljanko Drawn to Death za PS4. Oče 


Drake je bil v igralni različici grafično manj napreden kot v 
čisto prvem dražilniku z E3ja. A pokrajina v Unchartedu 4 ho 
občutno podrobnejša in mnogo razsežnejša kot prej. 

Katamarija Keita Takahashi je razkril Wattam, o kate- 
rem ne vemo še ničesar, dosti tudi ne o še eni PS4 ek- 
skluzivi Kill Strain, ki bo križanec med Mobo in twin 
stick shooterjem. Največji kriki množice so spremljali 
Capcomovce, ko so uradno napovedali Street Fighter 
V z dražilnikom, kjer sta se bojevala Ryu in Chun-Li. 
Špil bo ekskluziva za PC in PS4 in bo podpiral združe- 
no igranje na obeh sistemih, po Sonyjevih besedah pa 
ne bo prišel na nobeno drugo konzolo nikdar sploh 
ever častna - logično, saj so Capcomu finančno po- 
magali. Ob tem bo PS4 prihodnje leto uzrl še Ultra 
Street Fighter IV, finalno inačico štirice. 


Street Fighter V najverjetneje ne bo tak skok v podo- 
bi in mehaniki, kot je bila štirica. Spil je bilo moč 
prvič igrati na Capcom Cupu 13. decembra. 


Ostali gostje na odru so oznanjali reči, ki so izpriče- 
vale predvsem Sonyjevo naklonjenost zvestim pri- 
stašem, nemalokrat s hudomušnimi vključki. Odlična 
ploščada Shovel Knight bo tako na PS3, PS4 in viti 
vsebovala Kratosa, dočim bo v playstationovi izve- 
denki arkade Super Time Force Ultra eden od igralnih 
likov kar Sonyjev šefe Shuhei Yoshida, ki bo streljal 
tweete iz telefona! Po drugi plati pa naznanitve preno- 
sa Final Fantasyja VII na PS4 ni spremljalo ploskanje, 
saj bo šlo le za port obstoječe verzije ostarelega vide- 
za za Steam. Obiskovalci niso vedeli, če jih Sgueenix 
nemara trola. Žal jih ni. Bolj zadovoljni so bili lastniki 
vite, saj bo ta ročni sistem deležen kar nekaj novosti, 
četudi le predelav. 

Playstation Experience je presenetil tako z obsegom 
kot priljudnostjo, ki je navdušila ljubitelje znamke. 
Toda firma dobrega šova ni udejanjila kar tako. Pro- 
daja v predbožičnem času poskoči, Sony pa je rojstni 
dan prefinjeno izrabil za okupacijo decembrskega ter- 
mina. Z Experiencem je radostno požokal tako fane 
kot vse ostale, naj le vržejo novce za PS4 ali vito. To 
je moral storiti, kajti Microsoft je po slabšem začetku 
z xboxom one uspel ujeti tržni priključek, ker so mu 
zbili ceno in ker PS4 primanjkuje ekskluziv. Glede na 
uspeh prireditve bo decembrsko rajanje s playstatio- 
nom dokaj verjetno postalo stalna praksa. 


Sony je pripravil omejen niz PS4 z logoti- 
pom in farbo prvega playstationa. Izide 21. 
tega meseca za ceno 500 evrov. 


7 


Gizzmo.si 


23,623 prijateljev 


2. Dodaj Prijatelja 


Samsung s slabšimi rezultati 

Je kar težko verjeti, ampak mo- 
bilniška veja korejskega tehnogi- 
ganta ni tako pozlačena, kot bi si 
mislili glede na nastop na trgu. 
Seulčane najbolj boli, da se je za 
neuspeh izkazal paradnež galaxy 
S5. Čeprav so se spomladi hvali- 
li, kako so v prvem mesecu sp- 
lovili rekordnih 11 milijonov apa- 
ratov, je zdaj prišla na plan kruta resnica. Takrat so 
podali število razposlanih komadov v trgovine, kajti v 
resnici so jih v prvih treh mesecih prodali le 12 milijo- 
nov. To je za četrt manj od prehodnika in toliko, kot 
gre iphona v štirih tednih. Nadalje Samsung tepe, da 
ima enostavno preveč modelov, samo v letošnjem le- 
tu prek petdeset. Zaradi pokrivanja želja slehernega 
uporabnika z redkokaterim ustvarja profit. Najhujše 
udarce pa je firma letos kasirala na Kitajskem in v In- 
diji, kjer so ga lokalni proizvajalci konkretno prešišali. 
Zaradi slabše prodaje mu je dobiček padel za polovi- 
co, zavoljo česar investitorji niso zadovoljni. Vodstvu 
s pričujočim prezidentom mobilne veje, gospodom 
Shinom, se tresejo stolčki. Prvi ukrep je, da bodo pro- 
gram zreducirali za najmanj tretjino. Se bodo s spo- 
mladanskim galaxyjem S6 konkretno potrudili in ust- 
varili prelomno napravo? 


Na pomlad prihaja FreeSync, konkurenca G-Syncu 
Na trg te mesece prihajajo zasloni z Nvidijino tehnolo- 
gijo G-Sync. Ta njihovo osveževanje dinamično prila- 
godi številu sličic na sekundo, ki pridejo iz grafične 
kartice. Medtem pa tekmec AMD ni postaval. Kot 
eden načelujočih standardu DisplayPort je dosegel, 
da so v specifikacijo 1.2a vdelali zmožnost dinamič- 
nega osveževanja Adaptive-Sync. Ravno to bodo izra- 
bili pri FreeSyncu, kakor imenujejo svojega tekmeca 
Nvidijinemu prijemu. Razlikoval se bo tudi v odprtosti 
in brezplačnosti standarda, kar pomeni nižje cene za 
proizvajalce. Po drugi plati bo gotovo še preteklo ne- 
kaj vode, preden (če) ga požegna Nvidia, in sprva boš 
zanj potreboval tako radeona kot prirejen monitor. 
Prvi taki paneli bodo Samsungovi, prispejo pa konec 
marca. 


Zapestnica za Manhattančanke 

Nosljive digitalije se porajajo, vendar so še v zgodnji, 
ne pretirano hotni fazi. Med številnimi pametnimi za- 
pestnicami na trgu ni ene same, ki bi lahko rabila kot 
višjemodni dodatek, zlasti za ženske. Apple watch zna 
to z različnimi velikostmi in paščki čez nekaj mesecev 
spremeniti, na področje pa je vstopil tudi Intel. Ta je v 
sodelovanju z modno firmo Opening Ceremony ude- 
janil 500-dolarski ženski digitalni zapestni obroček iz 
osemnajstkaratnega zlata in kačjega usnja. Reče se 
mu MICA - my intelligent communications accessory 
in je docela samostojen. Sam od sebe je povezan v 
mobilniški internet in na dotikabilnem zaslončku spo- 
roča Googlove ter Facebookove notifikacije. Pri tem 
sodeluje navigator TomTom, ki upoštevaje promet 
pravočasno opozori na sestanek ter ponudi najboljšo 
pot. Glede na ciljno publiko ne sme manjkati niti Yelp, 
servis, ki kaže bližnje restavracije z zdravim futrom in 
Vuittonove razprodaje. Vsekakor se čuje kot onegaj, ki 
bi ga Carrie Bradshaw požegnala. 


Orenk domačinski dron 


Frčala na daljinsko niso nobena posebnost, a večino- 
ma imamo opravka z ničvrednimi kitajskimi igračami. 
Te ponavadi dobivajo otroci, vodljivost je za en falus, 
baterijska zdržljivost pa nikakršna, zato so heli- in šti- 
rikopterčki kmalu polomljeni oziroma zaprašeni. Za- 
nesenjaški fotr se sicer lahko poda v specializirane 
modelarske trgovine, vendar ta pristop zahteva preda- 
nost. Zaključenih boljših modelov iz škatle je na na- 
šem trgu malo. Eden redkih je recimo AR.drone od 
francoske firme Parrot, ki smo ga pred časom pred- 
stavili. Zdaj dotičnež dobiva hotnega naslednika, 500- 
evrskega bebopa, ki v naše kraje prileti v začetku leta. 


| 
snema 0 


Osemintrideset centimetrov široki trot ohranja osno- 
vo, torej štiri motorje z opcijsko stiroporasto zaščito in 
wifijasto povezavo z nadzorno tablico. Toda naprava 
je v celoti nova. Prva postavka so dodatna oziroma 
prenovljena tipala. Žiroskop uravnava stabilnost, ba- 
rometer daje podatek o absolutni višini, ultrazvočni 
senzor ohranjanja oddaljenost od tal, kompas in GPS 
pa poskrbita za zavedanje lokacije. Celoten sistem 
obljublja maksimalno ravnotežje, samodejno vzleta- 
nje, avtopilotiranje po prednastavljenih koordinatah 
in povratek domov. Slednja funkcija bo prišla še kako 
prav, kajti letalo zmore konkretnih 50 kilometrov na 
uro in dvig za več kot 200 metrov. Ko bo ušlo vidne- 
mu polju oziroma povezavi, se bo samo od sebe vrni- 
lo k lastniku. Vsaj če bo dovolj elektronov, kajti enajst 
minut, kolikor navajajo, hitro mine. 

Parrotov paradni dron v prvi vrsti ni igrača, marveč 
leteča kamera. Spredaj ima namreč nameščeno iz- 
redno širokokotno, skoraj 180-stopinjsko lečo, pod 
njo pa fotone lovi 14-megapikselni čip. A številke so 
eno, dočim dobrim posnetkom v največji meri pripo- 
morejo algoritmi. Bebopov softver skrbi, da fotografi- 
je niso ribjeočesno popačene, kakor so denimo tiste 
od akcijskih kamer, tudi od gopro hero. Optičnega 
stabilizatorja ni, vendar ta presežek pikslov in vidnega 
polja omogoča, da je video v ločljivosti 1080p kljub 
tresavici in nagibanju miren in vodoraven. Primeri, ki 
so jih predočili, so presenetljivo kakovostni in upo- 
rabni. Zaradi teh zajemalnih lastnosti, programabilno- 
sti in avtonomnosti zna bebop postati koristno orodje 
adrenalinskih užitkarjev, recimo za sledenje raftu ali 
snemanje skakalca iz zraka. Oziroma oprema za lo- 
vilce podob v splošnem, kajti ponuja nov, ptičji po- 
gled na svet. 


To pa ni vse, s čimer se to zračno kukalo diči. Kdor je 
že vozil takale vozilca, ve, da je vodenje z nazaslonski- 
mi ikonicami mnogo nerodnejše od še tako poceni 
analognega krmila. Zato Parrot za 400 evrov prodaja 
tako imenovani skycontroller, profesionalno nadzoro- 
valno pripravo. Ta inštalacija za na tablico vključuje 
zaresne gumbe in paličice, zraven pa še MIMO-ante- 
no, ki doseg poveča na neverjetna dva kilometra! Za- 
slon v tem primeru deluje le še kot prvoosebni pogled 
na dogajanje. Komur niti to ni dovolj, more priključiti 
'osebni prikazovalnik', torej naočnike oziroma masko 
z zaslončki, kakršna sta sony HMZ in zeiss cinemaster. 
To ne pomeni, da lahko letaš z nagibanjem glave, a že 
gledanje neposredno skozi oči drona se čuje zanimivo. 
Bomo videli, če je praksa tako bajna kot obljube 


Evropa preti Googlu 


Pred desetimi leti je Evropska komisija Microsoftu na- 
ložila plačilo skoraj pol milijarde evrov. Bila je to naj- 
višja izrečena globa sploh za zlorabo prevladujočega 
položaja na trgu. Danes so Mati Evropa vnovič zaskrb- 
ljeni. Razlog so DataKrakeni, kot rečejo ameriškim 
tehnološkim magnatom tipa Google, Amazon in Fa- 
cebook. Mnogo politikov je prepričanih, da te infor- 
macijske godzile podjetja in državljane lovijo v vseob- 
segajoče baze podatkov in jih digitalno podjarmljajo. 
Zato je Evropski parlament pozval k razdrtju Googla - 
uradno iz protimonopolnih vzgibov. 

Bruseljski poslanci so izglasovali priporočilo, naj se 
spletni iskalnik loči od ostalih, komercialnih storitev. 
Priporočilo sicer Googla ne omenja neposredno, toda 
jasno je, o kom gre beseda. Google Search ima na 
stari celini več kot 90-odstotni delež. V praksi bi to 
pomenilo, da bi se moral evropski del multinacional- 
ke s sedežem v irski prestolnici Dublin razdrobiti na 
več ločenih podjetij, kar je v protimonopolni zakono- 
daji oster ukrep. Kljub temu se Larryju Pagu in Serge- 
ju Brinu še ne tresejo hlače. Priporočilo EU-parla- 
menta ni nič drugega kot mnenje in nima formalnega 
učinka. Je pa pokazatelj stanja duha v starocelinski 
eliti in politični pritisk na nek drugi postopek. 
Evropska komisija, izvršilna veja oblasti, proti Googlu 
že od leta 2010 vodi podobno preiskavo kot proti Mic- 
rosoftu. Ta je bil nekoč kriv dušenja tekmecev, ker je 
med drugim v Okna privzeto vključil Internet Explorer 
ter Media Player. Velikan iz Mountain Viewa pa je na 
sumu Komisije, da iz iskalnih izidov izrinja sebi konku- 

renčne produkte. Na prefinjen način: odgovore ponudi 
sam. Ko vtipkate 'vreme v Ljubljani", bo zbral potreb- 
ne informacije in jih pri priči predstavil. Komisija pre- 
verja tudi, ali Google morebiti tekmecev ne iztiska tu- 
di pri oglaševanju, svojem glavnem viru prihodka, po 
načelu 'če želite na svoji strani Google Ads, odslovite 
konkurenčne reklamne storitve'. Ravno zaradi tega je 
pri nas fasal preiskavo Pro Plus, ki dela PopTV. 

Podjetje in Komisija sta februarja dosegla dogovor o 
ukrepih v izogib kazni, ki bi v tem primeru lahko 
znašala desetino prihodka, torej do pet milijard evrov. 
A soglasju je protestiralo nebroj gospodarstvenikov, 
največ medijskih, ki jih motijo njihove vsebine zastonj 
na Google News. Nejevoljni so v Nemčiji, državi, kate- 
re predsednici Angeli Merkel je ameriška NSA vdrla v 
prenosni telefon. Toda znalci so mnenja, da Googla 
nihče ne bo presekal na pol. Nenazadnje je o taki po- 
tezi na primeru Microsofta v devetdesetih razmišljal 
ameriški nadzornik trga - imperij Billa Gatesa bi moral 
operacijski sistem ponujati v enem, Explorer in ostalo 
v drugem podjetju. Tudi takrat je ostalo le pri grožnji. 


Berlinski zid je padel, a Evropa gradi nove palisa- 
de. Te naj bi preprečevale, da bi Stara celina po- 
stala digitalna kolonija Novega sveta. 


Evropa bo za informacijsko neodvisnost iskala dru- 
gačne ukrepe. Kot je dejal francoski gospodarski mi- 
nister Arnaud Montebourg: "Ne smemo postati digi- 
talna kolonija globalnih spletnih velikanov. Ogrožena 
je naša suverenost!" Misli sledi tudi prvi mož Evrop- 
ske komisije, Jean-Claude Juncker, ki je kot pogla- 
vitno prioriteto javno zastavil oživitev evropskega 
enotnega trga za tehnologijo in komunikacije. 


Robovarnostnik 


Po robotih, ki operirajo, igrajo pingpong in kelnarijo, 
bo človeštvo dobilo prvega robotskega varnostnika. 
Kje drugje kot v Silicijevi dolini. Gre za produkt tam- 
kajšnje firme Knightscope, katere strašljiv moto je 
"Data is never big enough!" V reklamah pravijo, da 
kriminal državo in prebivalce stane milijarde vsako 
leto, zato ponujajo 'prijatelja', ki sliši, vidi in zabeleži 
vse ter neumorno varuje soseske. Ob smeli napovedi 
bi vsakdo pričakoval humanoidno pojavo nalik Asi- 
mu, ki ga je Honda pokazala pred štirinajstimi leti. 
Toda robotski redar ni videti ne kot hodeče čudo teh- 
nike, ne kot strašljiva pojava z gosenicami in topom. 
Njegova forma je poldrugi meter visoko brezosebno 
in tujsko jajce na kolesih, kar deluje kot rekvizit iz sta- 
rega ZF-filma. Ali kot nesimpatična, civilna verzija 
Daleka iz Doctor Whoja. 

Robot je pravzaprav tako neverjeten, da smo večkrat 
preverili, ali gre za resničen projekt ali za potegavšči- 
no, primerno za konvencijo znanstvene fantastike. 
Toda izdelek res obstaja in že nadzoruje nek okoliš, 
bržda proizvajalčevo dvorišče. Opremljen je z radar- 
jem in svetlobnim lidarjem za zaznavanje ovir, z infra- 

Cene tega sorodnika R2D2ja, a niti slučajno tako 
prikupnega, niso povedali, kajti zaenkrat ga ponu- 
jajo v najem. Enomesečna plača za njegov 24-urni 
šiht znese 3000 dolarjev. 


rdečo kamero za nočno snemanje, toplotnim gledalni- 
kom, mikrofonom in z vrsto navadnih kamer. Ume ra- 
zločiti zvoke, recimo razbitje stekla ali klice na pomoč, 
prebrati tristo registrskih tablic v minuti, razpoznati 
obraze in pogruntati, da nekdo leži na tleh. Imel naj bi 
celo senzor odorja, ki rabi bodisi za lov na Mehičane, 
bodisi za ugotavljanje onesnaženosti zraka. Inženirji 
pravijo, da je avtonomen, saj zna poskrbeti za napaja- 
nje, vendar si mislimo, da se ga da zaustaviti že z na- 
stavljenima plankama, ki ju zazna kot oviro. 
Napadalnih ali obrambnih prijemov robovarnostnik 
ne pozna. Ne strelja, nima elektrošokerja, niti solziv- 
ca. Če se nadenj s palicami spravi trop delinkventov, 
lahko le utripa, tuli alarm in kliče napomagaj može 
postave. Vseeno se razvijalci hvalijo, da prestopkov 
ne le preprečuje, marveč jih celo predvidi. Nazornega 
primera žal niso dali. Morda imajo v mislih, da zažene 
sireno, če nekdo ne kani upočasniti koraka pri rdeči 
luči. Ali če voznik ni poravnal parkirnine. Takisto os- 
taja uganka, kako deluje napovedana 'socialna anga- 
žiranost'. Njegov softver naj bi namreč preverjal vse 
tvite, FB-objave in posnete fotografije v bližini ter iz 
njih razbiral sumljivosti. Mar pozna administratorsko 
geslo od vseh servisov, tistega, ki ga ima NSA? Glede 
na firmin slogan bo najbrž pri tem mimogrede pretočil 
še slikice celebrityjev iz iClouda. 

Jasno je, da se robocop mora nekje začeti, vendar je 
tale jajček precej nenavadna, če ne kar smešna poja- 
va. Z gibčnostjo petih kilometrov na uro se najbrž bo- 
lje obnese pri statičnem štetju prometa, varovanju 
prehodov za pešce ali preverjanju parkirnih ur kot pri 
lovu na kriminalce. A vodilni pri Knightscope pravijo, 
da zna zgolj prisotnost piksne znižati okoliške nečed- 
nosti. Zato optimistično pričakujejo, da jih bodo v 
kratkem poklicali vsi župani sveta. Nemara res ne bi 
bilo napak, če bi enega naročili za Ljubljano. Stroj bi 
po učinkovitosti zlahka nadomestil vse redarje, prilju- 
den in razumevajoč pa bi bil bržda bolj. 


Takole vidi roboredar. Tablice in frise instantno 
preverja s policijsko bazo, zraven pa deluje še kot 
vremenska postaja. Lahko bi še delil bonbone. 

Svobodnjaško MU kovanja vesoljskih prostranste V/običajno, ponujajo zahtev- 


nejši naslovi za petič 


čne igralcež 


Z pa se sprehodi po > barvitih planetih 


ad 


igre, ki bo viikanje ues Su V rakoiM osončja približala Sleherniku: No Man's Sky. 


mati .. ma 
ijolične krošnje dreves se zibljejo 
v vetrcu, ko stopaš skozi modro 
travo planeta Ziptron IV. Sij dveh 
sonc na gladini bližnjega rdečega 

jezera igrivo riše odtenke, ki jih 
tvoje oko dotlej še ni uzrlo. Nenadoma 
prične senzor v roki brenčati - zaznal je 
redek in dragocen kemijski element. Po- 
ženeš se v smer, v katero kaže, in trav- 
nik se odpre v jaso ... kjer čepi trop og- 
romnih, rogatih, kosmatih rjavih bitij. Še 
ena doslej povsem neznana reč, si za- 
žvižgaš! Medtem ko kolumbovsko tuh- 
taš, kako bi novoodkrite zveri poimeno- 
val, postane jasno, da kosmateži nad 


glavo in glasno rigne, da zaduhaš tri nje- 
gova kosila nazaj. Nak, tale ni rastlino- 
jed. BEJŽMOOO! Beštije počasi pridobi- 
vajo hitrost, medtem ko tečeš nazaj pro- 
ti svojemu plovilu, kolikor te nesejo no- 
ge. En izvežban skok v kokpit pozneje in 
že hrumijo motorji, ki sunejo ladjo v luft. 
Više, še više, v varno zavetje vesolja. 


NA POTEP V TEMINO 


Vsi smo radi turisti. Toda nekaterim tu- 
zemska stvarnost, kamor je človeška no- 
ga že stopila, ni dovolj in sanjarijo o ta- 
jinstvenih področjih zunaj našega osonč- 
ja. Ker se naš doseg zaenkrat ustavi pri 
Mesecu, se morajo v tem pogledu zado- 
voljiti z ZF- povestmi, Zvezdnimi stezami 
in Fireflyjem, na računalnikih pa igrajo 
obskurne vesoljske simulacije. 

No, pri mali britanski hiši Hello Games 
so mnenja, da se želja po dopustu na tur- 
kiznih planetih skriva v vsakem od nas. 
Zato kanijo izkušnjo pripeljati na playsta- 
tion 4 in PC z dostopno prvoosebno ve- 
soljščino No Man's Sky. V njej bomo 
križarili po galaksiji, trgovali in se tepli 
kot v slovitem Privateerju. A kljub nedelj- 
ski ciljni publiki gre za ambiciozen pro- 
jekt, saj skušajo avtorji doseči, da bi bili 

vesoljni kotički zares neznani vselej, ko 
bi prvič pokukali vanje. Da bi dejansko 
'stopili tja, kamor ni še nihče'. Igra bo 
namreč svet ustvarjala naključno. 

V tem pogledu NMS spomni na Mine- 
craft, ki kockavo okolico izgrajuje sproti, 
ko se sprehajaš po njej. Le da se univer- 
zum ne bo končal z nebom, marveč se 
bo tamkaj šele začel. Naš neločljivi sp- 
remljevalec bo vesoljski čolnič, s katerim 
bo moč kot nekdaj v Elite 2 brezšivno 
prebiti atmosfero in odpotovati v črnino 
zvezdam naproti. Do naslednje pisane 
zaplate zemlje, z njej lastnimi rožnatimi 
jezerci in letečimi nosorogi, koder bomo 
lahko pristali in šli motit domorodno pre- 
bivalstvo pri kosilu. Kozmos bo zato hu- 
dimano zajeten, saj bo vseboval stotine 
planetov in nebesnih teles ter ducate ve- 
soljskih postaj, ki jih bo špil izrisal do 
kamna in travne bilke natančno! Tak 
podvig v igrah redko vidiš. Kljub temu 
količina podatkov o svetu ne bo preobre- 
menila našega hardvera, saj avtorji upo- 
rabljajo proceduralni zapis okolice. 


HUDA MATEMATIKA 


Nekateri še pomnijo nemško prvoosebno 
streljanko Kkrieger, ki je bila kljub grafiki, 
podobni tisti v Doomu 3, velika vsega 
skupaj manj kot sto kilobajtov. Skrivnost 
je ždela v načinu zapisa podatkov. Name- 
sto da bi teksture spravili v bitne slike, ki 
na disku zasedejo veliko prostora, so nji- 
hove vzorce zapisali v matematične enač- 
be, iz katerih jih računalo poustvari v 
realnem času. Vse trinoge antilope, le- 
teče žlice in skale bodo v NMS zabele- 
žene na tak način. To denimo pomeni, da 
bomo v hosti videli povsem različna dre- 
vesa, ki bodo veje poganjala v mnoge 
smeri. Vseeno bodo vsa ta drevesa izvira- 
la iz ene same matematične enačbe, le 
vrednosti spremenljivk bodo določale 
barvno in oblikovno raznolikost. 


| grm je treba, da pisana narava iz demovres vleče, da 
| bi'se sprehodil po njej. Vsak planet bo imel čisto svojo! 


Vesoljski boji bodo po zahtevnosti podobni recimo TIE 
Fighterju. Zanje ne boš nujno potreboval igralne palice-a 


Plovila ne bodo znala hoditi ali plavati, zato boš moral 
ob'takem prizoru iz kabine, da bi se naužil lepot okolice. 


Naša letalna imovina -bo-omejena na razmeroma majhna 
frčala. Bomo pa srečali in streljali tudi večje bojne križarke. 


(M5: 
Des ga 


Zverjad ne bo imela na čelo nalepljene oznake, ali te hoče 


pojesti ali ne. To bo moral igralec iz obnašanja dognati sam. 


DRUGA PROCEDURALNA VESOLJA 


No Man's Sky je spričo barvite simpatičnosti in 
posrečenega oglaševanja daleč najbolj poznan 
prihajajoči naslov s kozmosom, ki sproti nastaja iz 
matematičnih enačb. Ni pa edini. Opozoriti velja 
na naslednje, manj znane igre. 


Limit Theory je gotovo najbolj navdušujoč tekmec 
No Man's Skyja. V veliki meri je delo enega same- 
ga človeka, genija Josha Parnella, ki je pred nekaj 
leti navrgel, da bo sam napravil proceduralno ve- 
soljščino. In to tudi naredil. Skorajda. Limit Theo- 
ry bo imel tisoče planetov, asteroidov in črnih lu- 
kenj, poleg česar navdušita posrečen dizajn ladij 
in vmesnika. Igra je v alfi/beti, zajetni videi na 
strani uspešno zaključenega Kickstarterjevskega 


zbiranja novcev pa so že sedaj kultni. 


Space Engine je bolj kot igra raziskovalnik veso- 
lja, kjer lahko s plovili frčiš naokrog, pristajaš na 
planetih in opazuješ nebule. Zato so razdalje vest- 
neje ponazorjene — to je, večje. Del vesolja je 
ustvarjen naključno, del pa je napravljen po re- 
sničnih astronomskih podatkih. Če si daš na 
ušesa orkestralne melodije, se počutiš kot ob pri- 
zorih iz Odiseje 2001. 


Rodina je vmes med No Man's Skyjem in Space 
Enginom. Sprehajaš se po vesoljskih postajah in 
padaš na azurno pofarbane planete, ki pa so zaen- 
krat še precej prazni, čeprav je igra julija načeloma 
izšla. Mala ameriška firma veteranov Elliptic si je 
igro namreč zamislila kot podlago, na kateri bo 
skupnost dodajala vsebino na planete. 

MIRAN NE 


Odkrita živa bitja in lokacije bo moč poimenovati, pri 
čemer bo prvo nadeto ime neki vrsti hipno poznano 
po vseh na linijo povezanih vesoljih. Kdor bo našel 
biološko podvrsto te zverjadi, bo moral dodati naziv 
že določenemu besednemu korenu. "Brez dvoma bo 
nekdo vse najdene reči poimenoval 'penis', a bomo 
igralcem vseeno dali proste roke," pove direktor stu- 
dia Sean Murray. Odkritih objektov ne bomo zgolj 
opazovali in beležili, marveč jih tudi izkoriščali. Divjad 
bo moč upleniti, rudnine izkopavati in z njimi trgovati 
ali jih pretapljati. No Man's Sky bo uporabljal lasten 
periodni sistem elementov, med katerimi bo gotovo 
kakšen helloxid. 

Kako obsežna bo predelava surovin, ta hip še ni ja- 
sno. Bo pa moč z nabranim bogastvom kupovati no- 
va frčala, skafandre in puške ter jih nadgrajevati. To 
bo prišlo prav tako ob srečevanju zobatcev na plane- 
tih kot bolj razvitih tečnob tam zgoraj, ko te bodo nič 
hudega slutečega naskočili vesoljski pirati z laserji. 
Naključno ustvarjeni okolici navzlic bo igra premogla 
vnaprej pripravljeno rdečo nit s kvesti, ki bodo ra- 
zložili, kdo smo in kaj je naše poslanstvo. Ter končne- 
ga zlobca, ki bo ždel v sredici galaksije, kamor bomo 
potovali, in počel malopridnosti. "Igra bo imela zad- 
njega šefa - konec pripovedi, čeprav jo bo moč svo- 
bodno igrati v nedogled," pravi Murray. 


"TGRALCI NISO NEUMNI" 


Pinjau pinjau z laserji bo jako arkaden. Avtorji so No 
Man's Sky zastavili kot vesoljado, ki jo bo lahko brez 
branja debelih navodil zgrabil slehernik. Zavedajo se, 
da večina ljudi nima potrpljenja za mukotrpno usmer- 
janje raketnih motorjev. Pristanki in vzleti s planetov 
bodo urni, skozi ozračje boš v breztežnost odfrčal v 


o te 


Površja ne bodo premogla le živali, marveč še modernejše artefakte. W h 


zo Slabi z 
manj kot minuti. Tudi razdalje med objekti v vesolju 
bodo skrčene. "V ospredje želimo postaviti zanimivo 
raziskovanje, ne kuhanja kosila, medtem ko letiš od 
enega planeta do drugega." 

Vseeno se ne mislijo vdati miselnosti, da moraš igral- 
ca nenehno zasipati z bučno vsebino, kot to počne 
večina novodobnih naslovov. "Razen osrednje zgodbe 
ni na planetih in širjavah prav nič skriptanega. Zato 
se zavedamo, da utegnejo igralci včasih naleteti na 
odurno duhamoren kos kamna," pove Murray. "Ko 
smo spomladi stopili pod Sonyjevo okrilje, sem moral 
tamkajšnjim šefom to dobro razložiti. Kljub vsemu 
verjamemo, da igralci premorejo dovolj radovednosti, 
da ob prvi prazni jami ali gorovju ne bodo krepnili od 
dolgčasa. Minecraft in DayZ sta pokazala, da imamo 
bržčas prav." 

Ko bo igra prihodnje leto izšla, bo to šele temelj nje- 
nega univerzuma. Hello Games je majhen studio iz 
britanskega Guildforda, ki je pred tem počel - pazi to 
- arkadne ploščade z motociklistom Joejem Danger- 
jem. Preskok do proceduralno generiranih kozmosov 
je ogromen. A načrti sežejo dlje od fotkanja dvoglavih 
dinozavrov. Po izidu nameravajo razširiti rudarjenje, 
kjer bo moč kopati jaške globoko pod površje. Gra- 
fični pogon namreč uporablja izris z voksli - prostor- 
skimi pikami, ki omogočajo tako preoblikovanje tere- 
na. Če se je kdo ob slikah spomnil na kultnega Out- 
casta, ki je bil takisto vokselski, ni ustrelil mimo. Av- 
torji upajo tudi na vključitev kopenskih vozil in maso- 
vniškega večigralskega modusa. Zaenkrat kaže, da 
bomo ob izidu drugim igralcem zgolj pošiljali podatke 
o našem vesolju, ne pa se tudi drgnili obnje. 


OD JOVPADA DO MISI 


Britanci so Nikogaršnje nebo prvič pokazali na lans- 
kih decembrskih nagradah VGX in občinstvo sezuli. 
Na E3ju so Sonyjevci ponosno povedali, da bo špil 
nekaj časa ekskluziva za PS4, nakar pride še na PC. 
Verzija za xbox one visi v zraku in dospe pozneje. Pa 
starejše konzole? Malo verjetno. "Pri proceduralno 
zgenerirani okolici so procesorji pod precejšnjo obre- 
menitvijo. Čeprav trdim, da zaradi playstationa igra 
ne bo nič manjša, kot smo si zamislili na štartu, kon- 
zole postavljajo meje univerzumu, ki ga lahko pred- 
stavimo," pravijo avtorji. Obenem so poleti naznanili, 
da bo igro moč igrati tudi povsem solo, brez poveza- 
ve z internetom. 

Kljub šopu denarcev iz Sonyjeve smeri hiša z manj kot 
ducatom zaposlenih načeloma ostaja neodvisniška. 
Da so sprejeli injekcijo od velezaložnika, ima bržda za- 
sluge nezgoda z lanskega Božiča, ko jim je hudourna 
voda zalila prostore in uničila vso opremo. Toda naj- 
pomembnejša stvar - enačbe, ki krojijo mnogotera 
vesolja No Man's Skyja -, so preživele. "Ko imaš to, 
lahko vse hitro izgradiš z ničle, hehe." Ko bi bilo le 
moč tako poustvariti tudi izgubljeni hardver. Nič ne 
de, dvoglavi roza dinozavri bodo za štart zadosti. 

S himno Dinama v avtu se 


Jokerju si mogel že ničkolikokrat za- 

slediti trditev, da je treba v življenju 

vsaj enkrat oditi na pošten igričarski 

smenj. Šele ko si obkrožen z brezšte- 

vilno ruljo in te svetlobno bombardirajo 
reflektorji z gigantskih štantov, namreč zares dobiš 
tisti surovi občutek o velikosti in dosegu naše bran- 
že. Za nekatere je potovanje na Gamescom v Kčln 
za več dni (še) kanček prevelik zalogaj. A prav lah- 
ko, da bodo kmalu imeli v bližini zadovoljiv nadome- 
stek. V Zagrebu se namreč hitro razvija sveža tovr- 
stna prireditev, Infogamer. Letos je bil na sporedu 
tretjič, s polovico večjim prostorom od lanskega. 
Glede na uspeh za prihodnje leto že načrtujejo podo- 
ben skok v kvadraturi. 


Tr0O igrosmenj 


Infogamer 2014 se je med 12. in 16. novembrom, od 
srede do nedelje, odvil na Zagrebačkom velesajmu, 
ogromnem sejmišču streljaj južno od centra hrvaške 
prestolnice. Ni še zmogel zasesti vsega, zato je bil na- 
stanjen v treh halah velikosti tistih z ljubljanskega Go- 
spodarskega razstavišča, skupno na dobrih deset ti- 
soč kvadratnih metrih. Pred sivo betonsko stavbo so 
me v soboto dopoldne pozdravile znucane utice kios- 
kov - blagajn s kolonami mladeži, kot bi prišel na lo- 
kalno fuzbalsko tekmo. A takoj ob vstopu v prvo halo 
me je objel značilni trušč igrarskih prikolic, ki so se 
glasno rolale na velikih zaslonih, in živžava obiskoval- 
cev, ki so vzklikali ob zviranju pred konzolami. Pa to- 
pel zrak, v katerem si lahko čutil trud klimanaprav, da 
bi izravnale švic navdušene množice. In dolgi objektiv 
fotoaparata, za katerega bi kazalo imeti orožni list, s 
katerim me je neprevidni reporter dregnil v rebra. "Ej, 
tole je pa že bolj podobno velikim sejmom!" 


sredi novembra pelje proti Zagrebu. Ne na 
tekmo ali nov koncert Robbieja Williamsa, marveč na igralski sejem Infogamer. 


Največje štante so si kajpak vzela velika imena. 
Na Ubisoftovem so ljudje jahali slone v Far Cryu 
in skakali v seno v Assassin's Creed: Unityju. 
Wargaming je pripeljal Svetova tankov in ladij, 
Sony pa zajeten kup naslovov za playstation 4, 
med njimi ekskluzivno sekljačino Bloodborne in 
grozljivko Until Dawn. Prek uvoznika je bil nav- 
zoč Activision z Destinyjem in Advanced Warfa- 
rom, dočim so v Warnerjevem becirku ljudje iz- 
vajali genocid nad orki v Shadow of Mordor. 
Vzdušje je bilo sproščeno in joypadi so urno ši- 
bali iz rok v roke, saj ekskluzivno zaprtih ob- 
močij za izbrance ni bilo. Izjema je bil World of 
Warships, ki ga Belorusi še varujejo pred škljoci 
fotoaparatov. Daljši koloni sem uzrl še na štan- 
tih, kjer so ti nataknili Oculusov rift. Nakar je 
mimo prišel Ezio in me odrinil. Kot v špilu. 


...a še bolj lokalen 


Da le nisem v središču sveta iger, sem dojel v 
preostalih dveh halah, ki so ju napolnili s pove- 
čini neznanimi podjetji z domače grude in jugo- 
vzhodne Evrope. Skupno je bilo na letošnjem In- 
fogamerju dobrih šestdeset razstavljavcev, od 
katerih jih je petindvajset odpadlo na lokalne in- 
diejance. Tam je bilo moč vlogi špilavca prešla- 
tatati kup tablic s kloni Bejeweledov ali Dote za 
Facebook, kar ni bilo ravno za prehvalit. Bolj za- 
nimivo je bilo bržda za tiste, ki so prišli iskat za- 
poslitev, kajti kdor na sejmu ni predstavljal svo- 
jih naslovov, je tamkaj brskal za svežo krvjo. 
"Smo največja razvojna skupina v Črni Gori," mi 
je prešernega nasmeha pripovedoval v nulo ure- 
jen mladenič na prostoru, ki se ga ne bi sramo- 
val kateri od velikih. 


Ne da bi dotične studie dajal v nič, toda največ navdušen- 
cev se je motalo okoli Retrogamerjevega štanta s Pongom 
na osciloskopu, Decathlonom za commodore 64 in slični- 
mi igrami, ki poženejo solze na oči tistim virtualnim atle- 
tom, ki so na dogodek prišli že z otroki. Največ krikov je 
pak prihajalo s tribune pred odrom s tekmovalci v turnirju 
League of Legends, ki so se borili za 1600 evrov zmagoval- 
ne nagrade. Nekaj manjše tekmovališče je bilo v tretji hali, 
kjer so zvečine nabijali Counter-Strike. 


Namerjanje kanonov v World of Warships zaradi dolgega 
leta granat zahteva več spretnosti predvidevanja kot pri 
tankih. Zal še ni videti, da bi kmalu prišel beta test. 


Tam poleg, kjer so skozi okna pripustili nekaj sončne svet- 
lobe, sem si ob veliki diorami iz lego kock privoščil počitek 
od direndaja iz zvočnikov in množice ter spremljal manj po- 
divjane boje v množici namiznih iger, od Warhammerja do 
Catancev. Ta kotiček je dajal čisto nasproten vtis hrupu ve- 
leiger. Iz njega je velo pristno zanesenjaštvo obiskovalcev, 
ki jih je družila ljubezen do iger, bodisi digitalnih, bodisi ko- 
ckavih. Nakar so zraven štartali s tekmovanjem v Street 
Fighterju 2 in kvizom starih iger. Ob krikih "To jest Test 
Drajv 2" in "Čuti, jebote!" sem se le še nasmehnil. 


Infogamer 2014 je dejansko privabil vse, tako radovedno mulčad, ki 
je hotela videti nov Call of Duty, kot njihove starše, ki so začudeno 
buljili v ogromne štante. Plus zakrknjene zanesenjake, ki so s seboj 
prinesli namizniški Arkham Horror z vsemi dodatki. Razlika denimo 
glede na Nemce je bila sicer opazna in deklet je bilo nekaj manj. A 
prisoten je bil vtis, da gre za ljudski dogodek. 


Romanje? Prav mogoče! 


Istega mnenja so pri firmi Reboot, ki stoji za sejmom, poleg česar 
prirejajo spomladansko konvencijo Reboot Develop za razvijalce ter 
izdajajo istoimensko revijo. Letos so zabeležili nekaj čez 31.000 obi- 
skovalcev. To je sicer desetkrat manj od Gamescoma in kam lInfo- 
gamer spada v Evropi, je ob vseh britanskih Comic-Conih težko 
oceniti. Je pa jasno, da je to doslej najuspešnejša igralska prireditev 
na področju, kjer poznajo Ceco in Hajduk. Rebootovci podvig oce- 
njujejo kot zelo uspešen - tako uspešen, da za leto 2015 načrtujejo 
širitev na pet hal in še sedem novih velikih založnikov! 


Mlatenje v Bloodbornu je zaznavno hitrejše kot v nizu Dark Souls. 
Igralčev lik ima sunkovitejše gibe, bliže Ninja Gaidenu, in strelno 
orožje v drugi roki. Kljub temu je pečat Fromovcev neobhoden, 
kajti hodeče strašilo me je zaklalo že z dvema zadetkoma vil. 


Kaln to seveda ni in mu še več let ne bo podoben. Nemci so preve- 
liki in preveč zverzirani - na Gamescomu ima vsak štant svoje do- 
godke in z njega v množico zmečejo na tone drobnarij, dočim je bil v 
Zagrebu letos temu namenjen en oder. Zanesenjaškega cosplaya je 
bilo komaj kaj, saj Pikachujeve jopice pač ne štejejo. Pogrešal sem 
tudi več hardverskih imen, saj sta bila od večjih prisotna le Samsung 
in Razer, plus lokalni trgovci. Toda tam, v tisti prvi hali, je bilo čutiti 
obrise velikih sejmov. 

Zato bo prihodnje leto nemara Infogamer že pomemben cilj sloven- 
skih igralcev. Že letos si mnogokrat na sejmišču začul slovensko be- 
sedo. Sto štirideset kilometrov z avtom ali okrog 25 evrov za povrat- 
no karto z vlakom iz Ljubljane je občutno manj, kot odšteješ za kolo- 
vratenje v tisoč kilometrov oddaljeni Kelmorajn. Vstopnina je bila le- 
tos 30 kun oziroma štiri evre za en dan ali 70 kun za tri dni od petka 
do nedelje. En dan je bil za pregled dogajanja več kot dovolj, dlje so 
se naokrog pojali tisti, ki so gledali tekmovanja in špilali namizne 
igre. Prihodnje leto bo ob napovedani širitvi položaj nemara dru- 
gačen. In še ena malenkost: če za Gamescom svetujemo, da se ga 
loti med tednom, ker čez vikend storiš bridki konec v gneči, je z Info- 
gamerjem (še) drugače. V četrtek je bil nekam opustel, medtem ko 
sem v soboto, ko se je dvorana pošteno napolnila, skoraj dobil meč 
od neprevidnega cosplayerja v gneči v oko. Neprecenljivo. 

PRAVI TANKIST 


Belorusi se dobro zavedajo dviga zanimanja 
za resnične oklepnike, ki so ga povzročili z 
World of Tanks. Val navdušenja nad jekleni- 
mi monstrumi spodbujajo z lastnim udej- 
stvovanjem, kot je izdajanje knjig (zaenkrat 
le v Rusiji) in sodelovanje z muzeji. Promo- 
virajo tankovske prireditve, kjer je moč opa- 
zovati rohneče zveri, prste vmes pa imajo 
celo pri obnavljanju eksponatov. Za popula- 
rizacijo tematike na spletu uporabljajo 'vo- 
jaške eksperte'. Več o tem sem na Warga- 
mingovem prostiru povprašal glavnega od 
evropskih, nekdanjega britanskega tankista 
Richarda 'The Challenger' Cutlanda. 


Gospod Cutland, vaš naziv pri Wargamingu 
je 'vojaški specialist'. Kaj počnete? 

Najprej je treba povedati, da nisem tisti, ki 
snuje vozila v igri. To počne ozek krog ljudi 
v Minsku. Moja naloga je razlagati tankov- 
sko zgodovino igralcem. To pomeni video- 
bloge z obiski muzejev in bloge z orisi zgo- 
dovinskih dogodkov, pa obiske igralskih pri- 
reditev, kjer ljudem povem marsikaj iz prve 
roke o tem, kako je ždeti v tanku. 


Bili ste tankist v britanski vojski? 

Tako je. Preden so me predlani vzeli k War- 
gamingu, sem bil slabih trideset let v Kralje- 
vem oklepnem polku in sem na gosenicah 
obredel kar precej sveta. Takole na hitro Fal- 
klande, Ciper, Sierro Leone, Irak, Afganistan 
in Bosno. Pravzaprav že od balkanskih vojn 
nisem bil na Hrvaškem ... 


V Bosni so imeli Britanci težke tanke? 

Ja, challengerje. A bilo jih je samo šest, če 
se prav spomnim, in nikoli nismo videli ak- 
cije. Ves čas smo čepeli v bazi. 


Toda veste pa, kako je, če streljajo po tebi? 
Ja, iz Iraka, kjer sem bil v obeh vojnah. 
Pravzaprav sam trenutek spopada ni najhuj- 
ši. Takrat padeš v dril, ki si ga natreniral. 
Hujše je čakanje na bojni poziciji, kjer te ubi- 
ja stres. In tisti popolnoma brezdelni preda- 
hi v bazi, ko je neznosno dolgčas in se opo- 
tekaš med treningi in poležavanjem. Še naj- 
vznemirljivejši od takrat so bili eksperimenti 
s pomanjkanjem spanca, ki so jih delali na 
nas. V rekordnem podvigu nismo spali cele 
štiri dni oziroma skoraj devetdeset ur. 


Kaj hudiča ste pa jedli, da je to uspelo? Ko- 
feinske žvečilke? 
Ne ne, s tistim se futrajo Američani (smeh). 
Mi smo ... pili čaj. 


13 


Hecate me. 
Ne, resno. Pili smo pravi čaj. 


Katere tanke ste vozili v vojski? 

Najprej chieftaina, kjer sem bil voznik. Nato 
sem šel prek vseh vlog v tanku, od nameril- 
ca in polnilca do poveljnika tanka, kjer sem 
dobil 'svojega' challengerja ter nato najmo- 
dernejšega challengerja 2. To je bila od ot- 
roštva moja želja. Odraščal sem blizu poli- 
gona v Bovingtonu in gledal oklepnike, kako 
so se valili proti njemu. 


Ko sva pri Bovingtonu — imate podatke, ka- 
ko World of Tanks vpliva na obisk tam- 
kajšnjega muzeja? 

Izjemno. V zadnjih letih se je obisk več kot 
podvojil! Pa ne le tu. Ko so imeli letos v 
nemškem Minstru dan odprtih vrat, jih je 
presenetila taka množica, da je dobesedno 
niso imeli kam dati! Tudi iz ruske Kubinke in 
francoskega Saumurja slišim podobne reči. 


Se lahko Evropejci nadejamo ambicioz- 
nejših promocijskih podvigov? V Rusiji 
Wargaming izdaja zgodovinske knjige, pred 
kratkim smo dobili Italerijeve modelčke z 
značko World of Tanks ... 

Malo verjetno je, da bomo kmalu dobili pre- 
vode Wargamingovih bukel. Lahko pa po- 
vem, da bo več projektov, kot je sodelovanje 
z Italerijem. 


... in z ustvarjalci filma Fury? 
Pravzaprav so oni navezali stik z nami in ne 
obratno. 


Res? 

Da. Morda je imelo kaj s tem dejstvo, da 
smo 'na ti' z bovingtonškim muzejem, kjer 
so si izposodili tanke. Mimogrede, hecno je 
bilo poslušati moje tamkajšnje kolege, ko so 
vzneseno pripovedovali, da so učili Brada 
Pitta voziti tank (smeh). Kot zanimivost 
morda še to, da načrtujemo tesno sodelova- 
nje pri vzdrževanju tamkajšnjih vozil — v ta 
namen bo šel izkupiček posebnih akcij v 
igri. Bovingtonov comet iz druge svetovne 
vojne je namreč v klavrnem stanju. 

V davnih časih je bil 


o beži pred Griffovo bando, Marty upleni 

deklici letečo desko in kot rolkar stare 

šole nakaže bullyjem prihodnost. Ta ne- 

pozabni prizor iz legendarnega filma Back 

to the Future 2 se je odvil v letu 2015, 
kar je bilo konec osemdesetih nepredstavljivo daleč. 
Tako, kot če danes razmišljamo o 2040. Holivudski 
futurologi niso predvideli vsemogočnih telefončkov 
in omreženosti, marveč so prerokovali leteče avto- 
mobile, jakne, ki govorijo in posušijo lase, ter samo- 
zavezljive najkice. In hoverboard, lebdeči skejt. 
Seveda je bil tističasni pogled na futuro zgrešen. Nike 
je sicer za obeleženje letnice zajamčil repliko filmske- 
ga čevlja, ki se zaveže sam od sebe, in v noriji za no- 
sljivimi digitalijami nemara celo uzremo govoreči pa- 
metni džemper. Vsekakor pa frčečih reči zlepa ne bo, 
ne avtov, ne brezmejenih hoverboardov, kakršne je 
predstavil film. A onegaj kljub temu četrt stoletja buri 
nega smo slišali samo za laboratorijske eksperimente 
in videli par domačih hecov ter goljufij. Kot kaže, pa 
bo leto 2015 ipak prineslo prvo lebdečo rolko, dasi z 
marsičim pogojeno. 


"OBSTAJA, A JE NEVAREN!" 


Premagovanje težnosti je večna želja prizemljenega 
človeka. Če se le da, bi radi leteli čimbolj prvinsko in 
svobodno. Žal nam angelska krila ne bodo pognala in 
malo verjetno je, da bomo izumili hermesovske če- 
veljce. Raketni ruzak pa se že zdi dosegljiv in tudi ob- 


Hoverboard je bil le košček filma Nazaj v prihodnost 2, a smo si ga vsi zapomnili. Spomnimo se tudi najkic, 

tudi skejter. Občasno je zaradi 
rolke letel po luftu. Redkokdaj sočasno in nadzorovano. Zdaj 
so obeti, da bo na stara leta z desko v zraku ves čas. 


staja, a naj bo to tema za drugo zgodbo. Tokrat osta- 
nimo bliže zemlji, pri lebdenju. To nam je prav tako že 
omogočeno, bodisi na zračni blazini hovercrafta, bo- 
disi na magnetnem polju, kot to počno tovrstni vlaki. 
Bi šlo potemtakem princip vgraditi v priprave za oseb- 
no rabo? 

Po izidu filma se je po šolah veliko špekuliralo, da 
tehnologija za tako dilco obstaja. Pretkani režiser Ro- 
bert Zemeckis je namreč sprožil govorice o tovarni 
igrač, ki ima produkt nared, vendar ga zavoljo mno- 
gih poškodb med testiranjem ne da na police. Mladi- 
na je temu verjela in se že videla, kako skejta po luf- 
tu. Te otroške naivnosti ne gre šteti za neumnost, prej 
za vraževerje oziroma premočno željo, da bi igrača 
res obstajala. Kakršno imamo navsezadnje še zmeraj. 
Resnici na ljubo je Mattel kasneje dejansko izdelal 
točno tako rožnato desko, kakršna je v filmu, le da 
brez antigravitacijskih prvin. Sem prepričan, da so se 
našli Amerikanci, ki so terjali denar nazaj. 

Nov val slepega upanja je javnost zajel, ko se je v 
začetku tisočletja pričelo šušljati o skrivnostnem pro- 
jektu izumitelja Deana Kamena. Toda namesto revo- 
lucionarne rolke brez koleščkov je človeštvo dobilo 
'zgolj' segway. Odtlej se je vsakih nekaj let pojavil 
kak poskus, včasih akademski eksperiment z brez- 
osebnimi lebdečimi ploščadmi, drugič v garaži sestav- 
ljeno čudo, ki ga je v zraku držalo par vzgonskih ven- 
tilatorjev. Nekaj slično glasnega in neuporabnega sta 
iz surfa in puhalnika listja naredila mythbusterja. Na- 
to so prišli vodni flyboardi, ki jih je proizvajalec ome- 
njal kot hoverboarde. Te deske, ki jih poganja iztis- 


ki se same zategnejo. Nike je filmski čevelj pred nekaj leti že izdelal (model mag), vendar je bilo zavezovanje 
ročno. Kljub temu je omejena količina pošla takoj, pri čemer je bila izklicna cena 10 jurjev. Profit je šel v fun- 
dacijo Michaela J. Foxa za raziskovanje Parkinsonove bolezni. Za 2015 pa napoveduje avtomatiziranega. 

njena voda, sicer delujejo in z njimi lahko dobesedno 
letaš po zraku ter drviš nad gladino. Vendar to niso 
samostojne priprave, saj so z dolgo cevjo pripeti na 
spremljevalni vodni skuter, ki črpa vodo. 

Ker se bliža prelomno leto, je lebdeča deska spet po- 
stala aktualna. Marca je za precejšnjo reklamo poskr- 
bela ekipa šaljivcev Funny or Die, ki je preoblečena v 
zagonsko podjetje HUVr internetno obelodanila kon- 
čen, delujoč izdelek. Posneli so promocijski video s 
Christopherjem Lloydom (profesorjem Docom iz fil- 
mov Nazaj v prihodnost), skejterskim očakom Tony- 
jem Hawkom ter še par znanimi imeni, ki niso mogli 
prehvaliti lebdeče izkušnje. Demonstracija je bila skr- 
bno režirana in štrikci ter žerjavi, na katerih so viseli 
akterji, pobrisani. Zanimivost je v hipu postala viral- 
na. Javnost je resda sprevidela goljufijo, a vseeno so 
ranogi vsaj sprva vanjo verjeli. Misica, prepričana, da 
se stvarstvo vrti okoli ploščate Zemlje, pač nima raz- 
loga, da ob vseh čudežih tehnike podvomi v lebdečo 
desko. Ko je bila šala javno razkrita, so se nekateri 
počutili užaljene, zato sta se Tony in Chris za zavaja- 
nje opravičila. 


L 

Norčava ekipa je nekaj znanim ljudem prilepila 
desko na čevlje in jih privezala na gurtne. Malo 
retuše in zadeva je bila na hitrico videti resnična. 
Desko je v deloreanu pripeljal 'Doc' Lloyd osebno. 

OBSTAJA, A ZAHTEVA 
US TREZNO PODLAGO 


Ko je kazalo, da tega tehnološkega svetega grala ne 
bomo pravočasno dosegli, sta upanje povrnila ame- 
riški izumitelj Greg Henderson in njegova firma Hen- 
do. Ta je na Kickstarterju razkril, da ima delujočo ho- 
verdesko, in pofehtal za 250 tisoč dolarjev za nadalj- 
nji razvoj. Sprva je bila skupnost do najave skeptična, 
saj dvakrat iti na led ne gre. Zlasti ker so v kampanjo 
prav tako vključili klovna Tončka Sokolova. Vseeno 
pa je video bistveno bolj verodostojen, saj ne kaže 
promocijskih, očitno zrežiranih vragolij na dvorišču, 
marveč je amatersko posnet v nadzorovanih, poseb- 
nih pogojih. Prototip je večji, višji, težji in neprimerno 
okornejši od navadnega skejta ter nuca posebno pod- 
lago. Upokojeni rolkar ni naredil nobene spektakular- 
nosti, le nekajkrat se je zapeljal po nizki rampi ter se 
pri tem nenadzorovano vrtel. Toda ne da se zanikati, 
da gre za hoverboard v pravem pomenu besede: de- 
sko, ki lebdi, se premika in na njej lahko stojiš. 


Osnova delovanja je kajpakda magnetna. A to ni tako 
enostavno, da postaviš magnetno ploščo na podlago 
z enakim polom in bo uravnoteženo lebdela. Kot je 
pred sto petdesetimi leti izpeljal matematik Samuel 
Earnshaw v svojem teoremu, v polju elektrostatskih 
sil ekvilibrij ni mogoč. Silnice bodo vselej prevladale v 
eno smer. Za ravnovesje je potrebna kontrola, ki jo je 
moč dobiti le z elektromagneti. Deska deluje po prin- 
cipu vlakov maglev - levitira s fokusirano namagne- 
tenostjo, premika pa se s hitrim spreminjanjem nabo- 
ja. Taki vlaki uspešno obstajajo že štiri desetletja in so 
zaradi nikakršnega stika s podlago hitrejši ter bolj 
ekonomični. Pri tem Hendo uporablja klasično elekt- 
romagnetno varianto, takšno kot nemške železnice. 
(Japonski shinkansen v zraku držijo superprevodniš- 

OZNANILA 


ke tuljave, ki resda porabijo malo elektrike, a 
morajo morajo biti vseskozi ohlajene na minus 
150 stopinj.) Kljub temu mladi inženirji pri Hendu 
trdijo, da so njihova dognanja na področju ma- 
gnetizma pred Siemensovimi. Zato jim je uspelo 
tehnologijo spakirati v relativno majhno obliko. 
Projekt je uspel, saj je firma pri žicanju množic 
presegla zaprošeno kvoto. Deset hoverboardov 
za tiste, ki donirajo deset tisoč dolarjev, je pošlo 
v prvih dneh. Kljub temu, da se je moč z njim fu- 
rati le po ustreznem skateparku v Hendovi hali, 
bi jih gvišno lahko prodali sto. Toda kot povedo 
že v predstavitvenem posnetku, je lebedeči skejt 
pravzaprav vaba za pozornost širše javnosti, kaj- 
ti njihovi cilji segajo onkraj igrač. Z lastno arhi- 
tekturo magnetnega polja bi radi nase opozorili 
investitorje in prodali tehnologijo, ki jo vidijo v 
vsesortni rabi. Poleg mnogo vrst transporta in 
magnetnih ležajev brez trenja (ki v resnici že ob- 
stajajo) razmišljajo celo o vdelavi v temelje 
stavb, kajti lebdeče hiše so potresno bolj varne. 
A vse to je dolgčas in krneki. Naj vendarle vse si- 
le usmerijo v razvoj hoverboarda in uveljavijo 
nov standard za magnetni asfalt! 


"WHITEBOX 


H-nbo 


o —— o 


| Hendo v prvi vrsti | razvija tehnologijo magnet- | 
| nega polja, deska je zgolj stra 


ki produkt za 

ljudsko demonstracijo. Resnejšim interesen- 
| tom prodaja tako imenovani komplet whitebox. 
To je v škatlico zapakiran enak elektromagnetni 
| sistem, ki ga lahko po namizni podlagi lebdeče 
furaš gor in dol z mobilno aplikacijo. 

Magnete je človeštvo poznalo že prej, a šele angleški 
mislec Michael Faraday je v prvi polovici 19. stoletja 
pojav razložil in ga povezal z električnim tokom. Prej 
so bili namreč mnenja, da sta magnetizem in elektrika 
dva različna fenomena. Faraday pa je dojel nevidno 
polje, ki obdaja tako električne vodnike kot celoten naš 
prostor in je zaslužno za delovanje kompasa. Prvi elek- 
tromagnet, torej žično navitje pod električno napetost- 
jo, je sicer leta 1821 izdelal Danec Hans Christian Oer- 
sted. Toda Faraday je videl širšo sliko in prvi spremenil 
električno energijo v mehansko. Čudežu je dal ime 
"elektromagnetno vrtenje', dočim mu danes pravimo 
elektromotor. Izum je pomenil revolucijo za našo civili- 
zacijo in omogočil praktično vse, od malih gospodinj- 
skih aparatov naprej. 

Faraday kljub bistrosti ni bil učen, saj je imel le osnovno 
izobrazbo. Učil se je iz knjig in od asistiranja drugim 
znanstvenikom. Zato svojih izsledkov ni znal matema- 
tično opisati, kar je namesto njega storil rojak in sodob- 
nik James Maxwell. Kljub temu dognanja pripadajo Fa- 
radayu, recimo Faradayev zakon, ki pravi, da je induci- 
rana napetost premosorazmerna spreminjanju magnet- 
nega pretoka. Takisto so po njem poimenovali enoto za 
kapacitivnost, farad. Za hoverboard, kakršnega je zas- 
noval Hendo, je torej dal praosnovo nek reven samouk, 
ki se mu je stroka tistega časa zavoljo slabega poznava- 
nja matematike posmehovala. (Njegovo zgodbo dru- 
gače lepo predstavi deseta epizoda oddaje Cosmos.) 


GOBLIN:si 


Svet igralnih konzol in dodatne opreme 


nove in rabljene igre 


igralne konzole 
dodatna oprema 
izposoja in odkup 
servis in nadgradnje 


jis 


Se po snežni hosti senčno plazi hodec? 
AV to | ordFebo je in njegov križbodec? 


sila se je zbudila 


nogi veste, mnogi ne in za tadruge je tale 
VI vest. Dve leti po Disneyjevi štirimilijardni na- 

bavi Lucasfilma in njegove intelektualne imo- 
vine so pokazali prvi uradni dražilnik za sedmi del 
Vojne zvezd s podnaslovom The Force Awakens. Vi- 
deo žal ne pove ničesar, saj je le niz kratkih posne- 
tkov. Ne predstavi novih likov, niti ne pokaže starih 
frisov. Vseeno je spletna skupnost prizore analizirala 
do kosti in nato še iztisnila mozeg. Kaj bi jih ne, ko 
pa je film bolj pričakovan kot Avatar 2 in novi Bat- 
man skupaj. Zadnji kos Lucasove epopeje smo ven- 
darle videli leta 2005! Epizoda VII jasno ni nadaljeva- 
nje tega, marveč Jedijeve vrnitve iz davnega 1983. 
Luke, Leia in Han, mar sploh veš zanje, mladič? 


THE FORCE AWAKENS 


IVV/[MWRRčSi 


Logotip Star Wars na srebrnem platnu že več gene- 
racijam postavlja dlake pokonci. Pospremljen seve- 
da z znamenito himno skladatelja Johna Williamsa. 


Starčevske tegobe 


Film, ki na platna pride ob letu osorej, snemajo že od 
pomladi, skrivnostno začenši na Islandiji in Abu Dha- 
biju, dočim so studijske prizore zajeli v Angliji. Tam se 
je pripetila slovita nezgoda, zavoljo katere so morali 
prekiniti filmanje in celo prirediti scenarij. Nimamo v 
mislih neprilike, ko je Mark Hamill po nesreči pohodil 
joško Carrie Fisher. To so namreč hitro uredili z ob- 
kladkom iz bantinega blata. Za večjo težavo je poskr- 
bel Harrison Ford, ki si je pri izstopanju iz svoje iko- 
nične ladje Millennium Falcon zdrobil gleženj. Nerod- 
nost je 72-letnika za par tednov prikovala na invalid- 
ski voziček, J.J. pa je pri tem lahko le sočno preklinjal 
in se pridušal, da z dedki ne bo več delal. Navsezadnje 
je moral najeti trenerja tako za zrejeno Carrie kot za 
Marka. Vsak naj bi bil primoran shujšati za deset kil in 
eden od njiju je moral zagotoviti lastno sivo brado. 


Tole naj bi bila protagonistka, domnevno hči Hana 
Sola in princese Leie Organe, torej vnukinja od 
Amidale in Dartha 'Anija' Vaderja. 

O povesti ničesar 


Starčki iz originalne trilogije, med katere sodi takena- 
ko Chewbacca, seveda ne bodo imeli glavnih vlog. A 
vprašanje, kdo bo v ospredju, ostaja odprto. Igralska 
zasedba je sicer znana (oziroma 'nepoznana', saj so 
hoteli nove frise), njihovi liki pa ne. Fabulo studio skri- 
va kot sarlacc genitalije. Vsekakor se bo pletla okoli 
Sile, ki se prebuja v dobri in v slabi obliki. Temna gos- 
podarja sta pred tremi dekadami storila konec in tudi 
jedijev po veliki čistki v trojki ni ostalo veliko, toda 
čudna so pota Sile. Midikloriani, mikroskopska bitje- 
ca, ki živijo v celicah in omogočajo supermoči, se lah- 
ko pojavijo kjerkoli. Kljub padcu Palpatina, Vaderja in 
Zvezde smrti očitno nista hin niti Imperij ne stormtroo- 
perska vojska. Na vrh se je povzpel nov vojaški sam- 
održec, ki bo upravičil 'vojno' v naslovu. Znabiti bosta 
na strani dobrih glavna zamorec, ki ga napovednik 
pokaže v jurišniški opravi, in punca na brzcu. Ta šiba 
skozi puščavo, kar priča o ponovnem obisku Tatocina, 
domačega planeta obeh Skywalkerjev. Držimo pesti, 
da se vrnemo v kantino Mos Eisleyja! 


Krila na iks, meči na plus 


Veseli smo bili takenako krilcev-X in bojevnikov-kra- 
vata, dočim je največ pozornosti pritegnil nekajse- 
kundni kader z novim sithom. Razlog je bil njegov 
svetlobni meč oziroma, bolje, svetlobni krucifiks. A 
kakor je prvi vtis plazemske rogovile kulski, se v res- 
nici zdi zamisel stranskih nožičk nekam posiljena in 
podlakti nevarna. Dvojni Maulov žarek je bil mnogo 
bolj uporaben, mesoreznice Generala Grievousa pa 


Zgoraj je neznani pilot x-krilca, spodnji onegaj pa 
očitno nov robotski hecnež. Ali posodobljeni R2D2, 
kdo ve. On in C3PO bosta seveda poleg. 


itak ne more preseči nič. Podoba je takoj postala vi- 
ralna in skupnost mu je namontirala vse možno, od 
novoletne smrečice do židovskega svečnika menore. 
Kakšno je poreklo temnega lorda in pri kom se je izu- 
ril, skupnost ugiba na vse pretege, tudi s pomočjo 
gromozanskega vojnozvezdnega izročila. Toda ta za- 
kladnica knjižnih, stripovskih in igrarskih štorij je bila 
vsebinsko nepomembna že Lucasu, Disney pa je 
uradno povedal, da kanon predstavljajo izključno fil- 
mi ter risani seriji Clone Wars in Rebels. 


Filmski trak 


Čeprav je George pred časom trdil, da je pripoved zanj 
zaključena, je v osemdesetih imel vizijo za nadaljeva- 
nja. Mark Hamillje povedal, da ga je veliki mojster te- 
daj vprašal, če bi bil v prihodnosti pripravljen igrati 
obiwankenobijevski lik. Ali bo aktualni film vključeval 
njegove tedanje ideje, se ne ve, je pa Lucas vključen v 
razvoj. Vendar le kot svetovalec, medtem ko scenarij 
piše njegov prijatelj Lawrence Kasdan. Ime ni pozna- 
no, a možak je v snemalno knjigo spravil že tri Luca- 
sove zgodbe: Imperij, Jedija in prvega Indiano. Pri tem 
mu pomaga J.J. Abrams, ki je obenem režiser in pro- 
ducent. Glede na to, kako dobro je slednji opravil delo 
s sodobnima Star Trekoma, mu gre docela zaupati. 
Predviden budžet je 200 milijonov dolarjev, kar je več 
kot dovolj za hud znanstveno-fantastičen spektakel. 
Le 3D ne bo, saj uporabljajo filmski trak. Je pa jasno, 
da projekt ni ena sama epizoda, marveč gre za novo, 
zaokroženo trilogijo. 


Darth Vader že tri desetletja velja za najboljše- 
ga filmskega negativca. Malo verjetno je, da bo 
tale novi sith s hecnim inkvizitorskim, mečem 
dosegel znamenitega astmatika. 

in-drugimi elektronskimi napravami, 
leče dolga rdeča sled do afriških držav; 
hov nastanek. /4c/€ iz gozdov v 

no,pričevanja o grozi in nenaza( nje o rešitvi. 


a 


ole, zdelane otroške roke grebejo po 

prsti za kosi minerala kasiterita. Pre- 

prosto orodje je zaradi pomanjkanja 

namenjeno le odraslim, ki s sten rudni- 

ka na prostem odbijajo klade materia- 
la. Kamni s sledmi temno srebrnikastih kristalov na 
otroških hrbtih potujejo do odlagališča na robu ja- 
me. Vzpon po od dežja spolzkem terenu je nevaren. 
Ko komu zdrsne in se odkotali v globino, se oboro- 
ženi stražarji le nasmehnejo in pokažejo od tobaka 
porumenele zobe. Ob odložišču rudo s težkimi kladi- 
vi razkoljejo, odberejo kristale in jih zapakirajo. Iz 
Walikaleja globoko v pragozdu Demokratične repub- 
like Kongo kasiterit prek pristanišč v Tanzaniji potu- 
Je do talilnic v Indoneziji. Tamkaj iz njega izluščijo 
čisti kositer, od rosnih časov človeške civilizacije po- 
gosto uporabljano kovino. Skozi posrednike nadalju- 
Je pot na Kitajsko, Tajvan, Južno Korejo ali v osrčje 
razvitega Zahoda. V proizvodne hale, kjer z njim pri- 
spajkajo električna vezja na plošče. Plošče računal- 
niških komponent, igralnih konzol, tablic, mobilnih 
telefonov. Tudi tvojih." 

K, 

Krasna globalizacija 


Moderna elektronika v nedrjih nosi domala nepre- 
gledno množico snovi. V nekaterih izdelkih je moč 
našteti nič manj kot šestdeset različnih kemijskih ele- 
mentov! Razlog za to izvira iz skokovite miniaturizaci- 
je, ki nam je v nekaj desetletjih računalnike iz omar 
skrčila na velikost zapestne ure. Za take tehnološke 
dosežke morajo inženirji posegati po naprednih zliti- 
nah z odličnimi, natančno določenimi fizikalnimi in 
kemijskimi lastnostmi kristalne strukture. Dobijo pa 
jih lahko le z uporabo obskurnih kemijskih elemen- 
tov, katerih imena smo nazadnje uzrli v šoli, ko se je 
bilo treba na pamet piflati periodni sistem. 


je znana Južna Afrika. Delavci, tudi otroci, pod nadzorom stražarjev s sten trgajo material, ki ga nato razbijejo in skušajo v vodi za silo očistiti nekoristne zemlje, da 
najdejo vidne kose mineralov. Koltan je moč najti tako v majhnih drobcih kot v večjih primerkih. Na trgu stanejo okrog dvesto evrov za kilogram. 


december 2014 


Rudarjenje poskrbi za skoraj dve tretjini izvoza 
Konga, zato je ključen prihodek gospodarjev vojne 
na odmaknjenih področjih. Če imajo le-ti seveda na 
drugi strani nevedne ali brezbrižne kupce. 


Dobavo teh snovi zagotavlja globalna trgovina, ki iz 
najbolj odročnih kotičkov planeta pritovori zahtevane 
primerke. Ker je denar sveta vladar, industrija nema- 
lokrat zatisne oči ob dejstvu, da rudo na svetlo izko- 
pljejo otroške ročice ali jo predelujejo podplačani de- 
lavci, da ne rečem sužnji. Vse za karseda nizko nabav- 
no postavko. Mi kot kupci smo od teh procesov odre- 
zani in vse, kar uzremo, je lično zapakirana tablica na 
polici trgovine. V zakulisje smo občasno pripuščeni ob 
aferah, ko glas dvignejo nevladne organizacije ali se 
Foxconnovi delavci mečejo s streh tovarn. Pa ob rahlo 
propagandnih oznanilih firm, denimo Intelovem iz le- 
tošnjega januarja, da je napravil prvo serijo procesor- 
jev, za katero lahko jamči, da surovine zanjo niso 
prišle z vojnih območij, kjer jih izkopavajo mali črnci s 
cevmi kalašnikovk na zatilju. Šele tedaj se zaveš, da je 
bilo kolesje procesa, ki ti je v roke položil frišno tabli- 
co, morebiti podmazano s krvjo. 


Sličnega problema krvavih diamantov se je Holly- 
wood lotil v filmu Blood Diamond z Di Capriom v 
glavni vlogi. Gre za spodobno in ogleda vredno reč. 


Kamni spora 


Omenjena Intelova najava s sejma CES je večino 
prvič seznanila z izrazom 'konfliktna surovina'. Z njim 
so poimenovali nekatere rudnine, ključne za nastanek 
računalniških procesorjev. Ime ni zraslo na Intelovem 
zelniku, temveč je nastalo pred slabim desetletjem v 
krogu nevladnih humanitarnih organizacij. Te so opa- 
zovale položaj v Demokratični republiki Kongo, stis- 
njeni v primež milic in brezvladja, o katerem si več 
preberi v okvirju. Sprva je bila njihova pozornost na- 
menjena zloglasnim 'krvavim diamantom', katerih 
trgovina je napajala zločinske milice in lokalne go- 
spodarje vojne. A naposled so izluščili štiri kovine, 
pomembne za ekonomijo tamkajšnjih upornikov, ki 
so potovale v visokotehnološke tovarne Zahoda. To 
so zlato, kositer, tantal in volfram. 


smrekomor 2014 


Zlato ni uporabno le kot valuta. Njegovo odlično pre- 
vajanje elektrike botruje tankim prevlekam na po- 
membnih stikih, na primer priključkih pretvornikov 
zvoka in karticah SIM. Kositer uporabljajo za cinjenje 
električnih komponent na podlago in ga najdemo v 
uvodoma omenjeni rudi kasiterit. Volfram je osnova 
odpornih zlitin z visoko gostoto, ki ga v telefonih izko- 
ristijo kot utež v vibratorju in trdnem ogrodju naprave. 
Njegov vir je volframit. Najpomembnejši za elektroni- 
ko pa je tantal, dobro prevodna in na korozijo odpor- 
na snov, ki je bistven del sodobnih baterij, električnih 
kondenzatorjev, tranzistorjev, leč fotografskih apara- 
tkov v telefonih in še česa. Pridobivamo ga iz koltana, 
kar je ime za mešanico rud kolumbit in tantalit. 


taji 


A 


Nekateri za problematično označujejo kar širšo re- 
gijo Konga. Ko slednjemu pripojiš sosednje države, 
svetovni delež izvoza tantala naraste na tretjino. Pri 
preostalih treh težavnih rudninah je bolj zadaj. 


Pri tantalu je DR Kongo nezanemarljiv vir za svetovno 
industrijo. Z njegovega vzhoda je pred desetletjem 
prišla okrog desetina vsega koltana, skupno pa je za 
vse štiri problematične surovine tamkaj okoli pet ti- 
soč rudnikov. Zaradi vojnih razmer in brezvladja so jih 
imele zvečine pod nadzorom lokalne milice, ki so de- 
lovno silo neusmiljeno izkoriščale. Dobički so se pre- 
livali v nakupe orožja in bogatenje gospodarjev vojne, 
ki so novačili otroške vojake in nadaljevali oborožene 
spopade. Problematika konfliktnih mineralov se torej 
ne tiče zgolj slabih delovnih razmer, s katerimi radi 
opisujemo slabe plati globalizacije, marveč je res- 
nejša. To je koncem prejšnjega desetletja zmotilo več 
podjetij, poleg Intela denimo še HP in Motorolo. 


k 


Pred leti je bil cin oziroma lot za stikanje elektron- 
skih elementov zmes kositra in svinca. Dandanašnji 
se ob pospešenem umikanju strupenega svinca iz 


industrije igramo z bolj prečiščenim kositrom. 

Demokratična republika Kongo, ki je ne gre me- 
šati s sosednjo, mnogo manjšo državo Republi- 
ka Kongo, se razprostira čez podsaharsko Afriko 
na območju velikosti polovice Evropske unije. 
Nekaj časa je nosila ime Zaire. Gre za enajsto 
največjo državo na svetu, ki jo bolj ali manj po- 
znamo le po gorilah. Njena tragična zgodba je 
značilna za afriške dežele, nastale na temeljih ev- 
ropske kolonizacije. V 19. stoletju je ozemlje za 
svoje vzela Belgija in njen kralj Leopold Il. ga je 
neusmiljeno izkoriščal za kavčuk ter slonovino. 
Že tedaj so zaradi obupnih delovnih razmer, la- 
kote in bolezni umrli milijoni. Tudi ko je Belgija 
leta 1960 državi pod pritiskom nacionalistov po- 
delila neodvisnost, se položaj ni izboljšal. Na ho- 
ruk potegnjene meje niso odražale volje plemen, 
predvsem pa ljudje niso bili pripravljeni na de- 
mokracijo. Spore je izkoristil vojaški povzpetnik 
Mobutu Sese Seko (na fotki) in se zavihtel na ob- 
last, kjer je bil kot eden najzloglasnejših afriških 
diktatorjev vse do leta 1997, ko so ga odstavili. 
V devetdesetih je na- 
mreč prišlo do pokola v 
Ruandi, ki ga je pleme 
Hutujev izvedlo nad Tut- 
siji. Nato so se Hutuji 
umaknili v sosednji DR 
Kongo in tečnarili od 
tam, kar Ruandi ni bilo 
všeč in je napadla Kon- 
go, izrinila Mobutuja ter 
nastavila lastnega vla- 
darja, Laurenta Kabilo. Ta se je kmalu sprl z ne- 
kdanjimi meceni, v nastali spopad pa potegnil 
okoliške Čad, Namibijo, Burundi, Sudan, Zimba- 
ve in Angolo, čemur pravijo 'prva vseafriška voj- 
na'. Trajala je od 1998 do 2003 in Kongo docela 
opustošila. V spopadih, še bolj pa od lakote in 
bolezni je umrlo 5,4 milijona ljudi, s čimer gre za 
eno največjih morij po drugi svetovni vojni! Kljub 
premirju danes v deželi še vedno vlada kaos. S 
korupcijo prepredena oblast v prestolnici Kinša- 
sa na skrajnem zahodu je šibka, zato vzhod osta- 
ja pod škornjem neštetih milic in brezvladja, ki 
ga napaja izkoriščanje tamkajšnjih rudnikov. 


Označi in pošlji 

Nato je hkrati z njihovim tuhtanjem glede rešitve leta 
2010 prišel sunek od zgoraj, iz ameriškega vladnega 
aparata. To je bilo leto sprejetja Dodd-Frankovega fi- 
nančnega sporazuma, razvpite listine, s katero je hote- 
la oblast Združenih držav zauzdati samovoljo Wall 
Streeta, ki je obveljal za glavnega krivca gospodarske 
krize. V tej, do velikih finančnih podjetij sovražno na- 
strojeni klimi so humanitarne organizacije uspele zlo- 
birati vključek, ki je firmam narekoval, da morajo raz- 
kriti, ali njihove surovine prihajajo z vojnih območij. 
Tak promet sicer ni bil kaznovan, a že vednost je mar- 
sikoga primorala v akcijo, če ni hotel obveljati domala 
za zločinca. Hvala, Obama. (Tokrat zares.) 

Snovi iz rude do ždenja v zgradbi tablic prehodijo 
dolgo pot čez Zemljino oblo. Pomisli, da je sem in 
tja težko najti že tovarno, v kateri so onegaj sestavi- 
li, kaj šele izvor vseh komponent in kovin. 


Kako so se velikani problema lotili? Vsekakor ne z 
menjavo snovi v izdelkih, ki navsezadnje ni bila pot- 
rebna, saj je bil Kongo v svetovnem merilu vseeno 
razmeroma majhen dobavitelj teh rudnin. Treba je bilo 
torej najti način, kako snovi pridobiti od drugod, kar 
pa je teže, kot se zdi na prvi pogled. Minerali prispejo 
skozi zamotano mrežo posrednikov, v kateri se izvor 
rad skrije. Intel in druščina so takrat izvedli salomons- 
ko rešitev in pritisnili na središče prometa - na talilni- 
ce. Naložili so jim, da morajo dognati izvor rud, sicer 
bo sodelovanje postavljeno pod vprašaj. 

Talilna podjetja kajpak nad idejo in z njo povezanimi 
dodatnimi stroški niso bila navdušena. Zato so tehno- 
loške firme segle v lastni mošnjiček in pokrile zagon 
sistema za označevanje pošiljk mineralov. V njem ru- 
darji certificiranih rudnikov s črtnimi kodami zagotovi- 
jo sledljivost snovi iz rudnikov do talilnih plavžev. Na- 
stalo je združenje Conflict-Free Smelter Program ali 
CFSP, ki bdi nad zagotavljanjem sledljivosti. V njem je 
danes več kot sto dvajset imen, poleg omenjenih še 
Apple, Microsoft, Dell in drugi. 


Pot bo še dolga ... 


Vzpostavitev sistema ni bila lahka. "Mukotrpno smo 
obredli triinšestdeset talilnic v dvajsetih državah, ki 
nam dobavljajo materiale," se spominja Carolyn Du- 
ran, Intelova direktorica za dobavno mrežo. Januarja 
je sledila razvpita najava njihovih prvih nekonfliktnih 
čipov, toda vsa linija izdelkov naj ne bi bila neproble- 
matična pred letom 2016. "Talilnice so z našimi na- 
pori našle novo tržno nišo in mnoge so se rade volje 
podvrgle nadzoru, a čaka nas še veliko dela," pravi 
Duranova. Trenutno se je volji CFSPja uklonila v naj- 
boljšem primeru tretjina livarn, ki napaja ameriško vi- 
soko tehnologijo. Apple jih ima na primer tako certifi- 
ciranih 59 od skupno 163, HP pa 60 od 200. Hkrati z 
uslužnimi firmami obstajajo tudi tiste z drugega pola, 
ki poceni snovi, pridobljene iz rudnikov milic, proda- 
jajo brezimnim kitajskim tovarnam. Takisto so teža- 

Pri Intelu so že leta 2009 pognali proces za izločitev konfliktnega tantala iz svojih čipov, kar so uspešno za- 
ključili tri leta pozneje. Januarja je Krzanich oznanil, da to v novih izdelkih velja za vse štiri rudnine. 


vne evropske, ki jih ameriški Dodd-Frankov sporazu- 
me ne obvezuje, dočim je bila Evropska unija doslej 
na tem področju mlahava. Američani da vodijo pri 
neki humanitarni dejavnosti? Nezaslišano! 

Vendar je problem mnogo globlji od neposlušnosti 
mož ob plavžih. "Načeloma bi lahko povsem bojkoti- 
rali Kongo in se v nekaj letih preusmerili v snovi, pri- 
dobljene od drugod," pravi Duranova. "Toda s tem bi 
močno prizadeli ravno tamkajšnje prebivalstvo, ki ga 
želimo zaščititi." Lokalcem rudarjenje kljub izko- 
riščanju zagotavlja preživetje in ob pavšalnem bojko- 
tu bi nasankali rudniki, ki poslujejo zgledno. Zato 
ameriški velikani kukajo v džunglo in kupujejo deleže 
v nekaterih rudnikih, da bi se približali dogajanju in 
ročno postavili na noge odgovorno delo ter s tem lo- 
kalne skupnosti, porušene v vojni. Noben uspeh ne 
pride čez noč, a pozitivni odzivi so opazni. 


rudnikov spod nadzora milic umika. Drugi značil- 
nosti sta višanje mezd in industrializacija, saj so 
vladni rudniki na zahodu dobro avtomatizirani. 


... a rezultati so tu 


To je najbolj očitno v rudnikih koltana, ki so skoraj 
večinsko 'očiščeni'. Tantal v veliki meri odkupuje ra- 
čunalniška industrija, ki ima s tem znatno težo pri pri- 
tiskanju na talilnice. "Po nekaj težkih letih, ko je pro- 
met iz Konga zaradi novih kriterijev močno upadel, se 
zdaj počasi vzpostavlja nekonfliktna trgovina," pravi- 
jo pri nevladni organizaciji Enough Project, ki opazuje 
promet surovin z vojnih območij. "Imamo podatke, da 
so napori CSFPja v zadnjih štirih letih prepolovili pri- 
hodke zločinskih milic, ki se zato umikajo iz rudni- 
kov." Vanje se ob sočasnih naporih Združenih naro- 
dov ter Organizacije za gospodarsko sodelovanje in 
razvoj (OECD) premika vladni aparat. Mezde tam- 
kajšnjih delavcev so se z običajnega dolarja na dan 
podvojile ali potrojile, oboroženi stražarji ob jamah pa 
so to pot namenjeni obrambi pred vpadi od zunaj, ne 
prisili k delu. 

Nasprotna slika je pri rudnikih zlata, ki imajo več kot 
dovolj odjemalcev od drugod, zato niso pod takšnim 
pritiskom in jih večina še vedno ždi v kaosu. Enough 
Project je ob tem kritičen do nekaterih podjetij, ki jih 

postavlja na svojo lestvico rabe nekofliktnih minera- 
lov, nazadnje izdelano predlani. Na njej vodi Intel pred 
HPjem, dočim na spodnjem koncu v oči bode Ninten- 
do z oceno nič od sto, ker tovrstnim vprašanjem do- 
bave surovin takrat ni namenjal prav nobene pozor- 
nosti. Lestvico načeloma obnavljajo na dve leti in 
kmalu bi morali dobiti osvežitev. 

Kakšne stroške imajo s procesom, pri Intelu nočejo 
govoriti. "Cena sodelovanja v CSFP ni zanemarljiva," 
pravi šef Brian Krzanich. "A vednost, da nimaš krva- 
vih rok, to odtehta." Koliko gre za marketinški prijem 
in koliko za resnično človekoljubje, je težko in nehva- 
ležno soditi. Gotovo pa vztrajni napori Duranove in 
njenega oddelka niso gola poslovna logika. "Ko vidiš 
spremenjen rudnik, ki je bil še lani v primežu milice, 
nenadoma ugotoviš, da si nekaj spremenil," pravi. Da 
se bodo razmere v Kongu res normalizirale, bodo mo- 
rali garati vsi, od Združenih narodov navzdol. A eko- 
nomski pritisk računalniških podjetij učinkuje. 


Redkejše je dragocenejše 
Štorija s konfliktnimi surovinami iz Konga je najbolj 
pretresljiva, še zdaleč pa ne edina posledica dejstva, 
da nas običajno kaj malo briga, od kod in kako pride- 
jo reči, ki jih kupimo. Če sem doslej osvetlil eno ak- 
tualno plat geopolitičnih gibanj, ki jih sproža naša no- 
rija nad informacijsko tehnologijo, naj nadaljujem z 
drugo, ki še ima potencial, da se razraste v tekmo z 
negativnimi posledicami. Še večjimi, kot jih že ima. 
Govorim o gonji za redkimi zemljami. 

V našem jeziku hecni naziv pride od angleškega izraza 
'rare earth elements', ki ga je moč prevesti tudi kot 
kovine redkih zemelj. V tej skupini najdemo petnajst 
lantanoidov v periodnem sistemu, itrij in skandij. Te 
obskurne snovi so postale ključna komponenta sod- 
obne tehnike. Evropij je v barvnih televizorjih in zaslo- 
nih že dolgo zadolžen za rdeče ter modre odtenke, 
istočasno ga potrebujejo v laserjih. Neodim je spričo 
odličnih feromagnetnih lastnosti sestavni del magne- 
tkov v slušalkicah, ki si jih tlačimo v ušesa. Itrij in ter- 
bij najdeš v varčnih žarnicah, cerij v vetrobranskih stek- 
lih, prometij v jedrskih baterijah satelitov ... Ni, da ni. 
Hi-tech je skoz in skoz prepreden z redkimi zemljami. 


gli 


V naprednih kemijskih strukturah s kovinami red- 
kih zemelj se skriva dobršen del napredka pri sh- 
rambah elektrike, tako v računalništvu kot avtomo- 
bilizmu. Tu baterije Chevroletovega avta spark. 

Michael Crichton je že leta 19 

surovine, pomembne v proizvodnji abakov. V ro- 
manu Congo iščejo specialne diamante, le inteli- 
gentne morilske gorile so en malček fiktivne. 


Ime je zavajajoče, saj jih je v Zemljini skorji veliko - 
cerija na primer toliko kot bakra. Naziv izvira od dru- 
god: iz dejstva, da jih je težko pridobivati, saj v na- 
sprotju z drugimi rudninami ne poznajo velikih mine- 
ralnih struktur in s tem zgoščenih nahajališč, marveč 
so razpršene. Zato je treba gomile nakopane rude 
predelati z zahtevnimi, dragimi in strupenimi postop- 
ki, da jih izločiš. Tu se skriva razlog za omejeno po- 
nudbo teh surovin. Pred poldrugim desetletjem so jih 
izkopavali širom sveta, saj so zaloge povsod. Nakar 
so na sceno stopili Kitajci in ostalim pokazali šolsko 
lekcijo v brezobzirnem kapitalizmu. 


Rdeči pristop 

Poceni delovna sila je rudo na Kitajskem kopala in 
predelovala za prislovičnih nekaj pesti riža na dan. 
Predvsem pa se tamkajšnji nadzorniki niso zmenili za 
nobena pravila sonaravnega gospodarjenja in varno- 
sti. Pri izločanju redkih zemelj iz rude se uporablja ko- 
pico nevarnih kemikalij, nakar je težava še brozga, ki 
ostane, saj je ponavadi radioaktivna zaradi torija, ki v 
nahajališčih rad spremlja redke zemlje. Kitajci so jo 
preprosto zlivali v reke in jezera. Ko so novinarji pred 
nekaj leti prispeli v Baotou, enega najbolj zloglasnih 
tamkajšnjih rudnikov, jih je pozdravil nevzdržen sm- 
rad zastrupljenih jezer. Okoliški kmetje so siveli pri 
tridesetih, živali so serijsko umirale. 

Kitajci so na prehodu v tretje tisočletje z nizkimi cena- 
mi kot posledico svoje prakse povsem nadigrali osta- 
le rudnike, ki enostavno niso bili konkurenčni. Leta 
2010 je zato Kitajska proizvedla okrog 95 % vseh red- 
kih zemelj na svetu! Ko imaš neko surovino takole v 
oblasti, pa si seveda lahko pričneš izmišljevati, in Ki- 
tajci so takrat ob različnih priložnostih zagrozili z 

Kar ima zahodni človek za odpadno elektroniko, je | 
močno razmahnilo popravljanje ne pretirano zdelane opreme, ki jo prodajo v države tretjega sveta. A tudi ob 
razstavljanju reči ne romajo takoj v Azijo. Ena največjih svetovnih tovarn za reciklažo je v Belgiji! 

omejitvijo izvoza. Zahod je poskočil - spredaj je jezno 
žugal Azijcem, kaj da si drznejo, za hrbtom pa so ste- 
kla urna prizadevanja, da se rešimo odvisnosti od 
tamkajšnjih dobaviteljev. 

V Avstraliji in Združenih državah so spet pognali rud- 
nike, ki so jih nekoč zaradi nekonkurenčnosti zaprli, 
saj so vlade spoznale njihov pomen in ponudile sub- 
vencije za drage postopke predelave rudnin. In kar je 
enako važno: pogled se je zopet usmeril v Afriko. Ta 
spričo svoje magmatske podlage ni bogata le z vsemi 
'starimi' rudninami, marveč tudi z redkimi zemljami. 
Ima veliko karbonatita, materiala, iz katerega jih obi- 
čajno izločajo. ln spet je ta celina v navzkrižnem og- 
nju interesov velesil. Kitajci se namreč zavedajo, da 
morajo paziti na lastne zaloge, in so se aktivno vklju- 
čili v tekmo za afriško zemljo, kjer že nekaj časa bije- 
jo bitko denimo za sudansko nafto. Bo Afrika spet iz- 
ropana, to pot zavoljo poceni iphonov? 


Kitajski delavec tali lantanovo rudo pri kraju Damao 
v provinci Notranji Mongoliji. Zaradi vdihavanja 
hlapov lantana se kovina nabira v pljučih in skoraj 
tretjina delavcev umre zaradi dihalnih bolezni. 


Pa reciklaža? 


Eden od univerzalnih prijemov pri težnji po surovinski 
neodvisnosti je recikliranje, ki je v primeru redkih ze- 
melj zelo težavno. Za pridobitev tistih dveh gramov, 
kolikor jih v povprečju najdeš v enem pametnem tele- 
fonu, bi šlo preveč truda in kemikalij. Zato podjetja in 
politiki v to še ne polagajo dosti upanja. Nekaj boljše 
je na Zahodu stanje pri reciklaži običajnejših materia- 
lov, denimo bakra, in koriščenju rabljene elektronike. 
Pred enajstimi leti, v Jokerju 117, smo opozorili na 
gmote odsluženih računal, tiskalnikov in sorodne op- 
reme, ki so končali v Aziji. Tam jih je revno prebival- 
stvo brez varnostne opreme razstavljalo in pretapljalo, 
ob čemer so jim strupeni svinec in dim zažgane plasti- 
ke glodali telesa. Ampak smeti nismo imeli več pred 
očmi! No, zadnja dognanja pravijo, da se je stanje pri 
izvozu e-odpadkov tja dol bistveno izboljšalo. Nekate- 
ri pravijo celo, da so bile trditve organizacije Basel Ac- 
tion Network, da smo leta 2002 v Azijo poslali štiri pe- 

tine takšnih smeti, brez podlage. Po podrobnih ame- 
riških in evropskih študijah naj bi v Kitajsko in Indijo v 
najslabšem primeru romala desetina zavrženih raču- 
nalnikov. Ostalo predelajo v posebnih obratih ali še 
večkrat usposobijo ter prodajo v države tretjega sveta 
kot uporabne artikle. Kar 90 % računalniške opreme v 
Nigeriji naj bi izviralo iz evropskih in ameriških košev 
za smeti! Tudi zato mnogi opozarjajo, da na trgovanje 
z odsluženo elektroniko ne smemo gledati kot na ne- 
varnost, saj s tem manj razvitim državam odrekamo 
tehnološki napredek. 

Je pa treba pri tem omeniti dvoje. Prvič, industrija re- 
ciklaže se je posebej v ZDA razmahnila predvsem za- 
radi gospodarske krize. Brezposelni strokovnjaki so 
tako zase našli novo tržno nišo. In drugič, nebroj Azij- 
cev brez maske še naprej prazni tiskalniške tonerje. 
Čeprav je dovoz odpadkov z Zahoda usahnil, je na- 
mreč z gospodarskim napredkom narasla količina ki- 
tajskih in indijskih! Tamkajšnje oblasti so resda po- 
ostrile nadzor in če te danes poševnooki velmožje do- 
bijo na prostem kuriti plastiko, plačaš. Toda v mekah 
ročne predelave e-smeti, kot je kitajski Guiyu, ni nič 
manj živahno kot pred desetletjem. 


Čista vest 


No. Blazno lahko je firmi Nike žugati, da njihove su- 
perge šivajo podplačani delavci z drugega konca sve- 
ta - in sicer na Twitterju s pametnim telefonom, ki 
najverjetneje ni brez moralnega bremena. Ironija je 
podobna tisti, ko veganstvo zagovarjajo ljudje z obu- 
vali iz dragega usnja. Ljudje pač preveč radi mižimo 
na obe očesi (zato imate Joker, da vsaj enega od- 
pre!). Pogled v zakulisje svetovne trgovine s surovina- 
mi, iz katerih nastane nam ljuba zabavna elektronika, 
trezni. Pove, da je sodobna tehnologija vpeta v po- 
dobne geopolitične igrice s surovinami, kot jih pozna- 
mo skozi vso človeško zgodovino s starejšimi dobri- 
nami, na primer kakavom iz Sierre Leoneja. Le proiz- 
vodnja je postala tako zamotana, da je manj opazna 
... dokler opaznost ni v interesu firm, to je. 


Ironično je, da je sama tablica, na kateri beremo o 
tegobah tretjega sveta, z njimi povezana bolj, kot si 
mislimo. A hkrati nam lahko pomaga, da se teh po- 
vezav zavemo. Če se le malo potrudimo. 


A hkrati je primer o konfliktnih surovinah pozitivna 
pripoved o tem, da so spremembe ponekod možne. 
Da je, ko se v enakem cilju združijo podjetja, politika 
in prave okoliščine, moč doseči nekaj pozitivnega. Da 
stališče, da 'itak ni mogoče napraviti nič', ne velja. ln 
da so tečne nevladne organizacije čisto zares uporab- 
ne. No, mogoče je vse le marketinški prijem. Še eden 
od zaključkov današnjega prispevka je namreč ta, da 
na izdelke prihajajo nalepke z zagotovili, da so 'ne- 
konfliktni'. Podobno kot na hrani najdeš značke bio, 
eko in podobno. Si bomo s temi nazivi tudi v elektro- 
niki čistili slabo vest? Morda. Nekaj je pa vseeno go- 
tovo. Otroci, ki jim ni treba več garati v rudnikih sredi 
Konga, so Intelu, HPju in druščini hvaležni. 


ho 

o 

Playstation korenini v letu 1988, ko je 
Nintendo iskal partnerja, s katerim bi iz- 
delal nadgradnjo za svojo prihodnjo kon- 
zolo SNES. Izbral je Sony, kajti njihov je 
bil že zvočni čip v SNESu in firma je s 
Philipsom razvijala format CD-ROM/XA, 
kompaktni disk, ki je omogočil istočasni 
dostop do podatkov, glasbe in videa. So- 
ny je bil za, saj so se jim cedile sline nad 
hitro rastočim trgom z videoigrami. Z 
Nintendom so se domenili, da bodo ses- 
tavili CD-dodatek in obdržali denar iz li- 
cenčnih pravic za novi sistem. Kasneje bi 
jim bilo dovoljeno naredili še lastno igral- 
no pripravo, ki bi igre poganjala tako s 
SNESovih modulov kot cedejev. Dogovor 
je pripravil Sonyjev inženir Ken Kutaragi 
(na spodnji sliki) in podjetje bi na ta ro- 
vaš konkretno zaslužilo. 

Nintendo je bil nad domenjenim vse manj 
navdušen, saj so sprevideli, da bi bili ob 
svoj glavni vir cekina — prihodek od li- 
cenčnin za vsak izdelan nosilec igre. Zato 
so se iz posla umaknili, čeprav zelo ne- 
taktno. Na sejmu CES 1991 je Sony ozna- 


Tretjega decembra je minilo dvajset let, 

6 odkar je Sony na Japonskem splovil 
playstation. Malo jih je verjelo v njegov 
uspeh, a imeli so prav. 
igralne postaje opazoval iz prve roke. 


iva klena, 
tation ena 


nil sodelovanje z Nintendom, novi format 
super disc in razvoj s SNESom združljive 
konzole, playstationa. A le dan zatem je 
Nintendo obelodanil, da bodo CD-doda- 
tek za konzolo udejanjili s Philipsom! Na- 
veza z evropskim podjetjem je kasneje 
botrovala hitro propadlemu sistemu CD-I. 
To je razlog, da je na njem več Zeld. 

Sony bi lahko na tej točki poslal vse sku- 
paj v tri krasne in dejansko so bili na tem, 
čeprav so v razvoj vložili obilo denarja. 
To je preprečila le ihta Kena Kutaragija, 
poznejšega direktorja vsega Sonyja in 
'očeta playstationa'. Kutaragi je vztrajal, 
da ustvarijo nov sistem, sposoben prika- 
za hitre 3D-grafike, v kateri da je prihod- 
nost. Šefi niso bili za, toda ko jih je Kuta- 
ragi opomnil na ponižanje s strani Nin- 
tenda, so si premislili. Zgodaj leta 1994 
je Sony potrdil, da bo splovil lastno kon- 
zolo. Tej so znotraj firme pravili PSX ali 
playstation X, da bi se ločila od tiste, ki 
so jo razvijali z Nintendom (X so kasneje 


opustili). Prišla je 3. decembra in ostalo 


je zgodovina. 

Playstation je bil 32-biten stroj s 34-megaherčnim 
procesorjem vrste RISC, obdelovalnikoma 3D- 
grafike in 24-kanalnega zvoka, temeljno ločljivost- 
jo 256 x 224, 2 MB osrednjega pomnilnika in enim 


grafičnega. Pomenljiva je zunanjost, kjer se v sivi 
škatlavosti včerajšnjika bohotijo krogi, simboli 
novega medija CDja. Položaje v igrah je naprava 
shranjevala na pomnilniške kartice, ki si jih dal v 
vratca nad vhodoma za joypad. Prvi modeli so 
imeli težave s predvajanjem videa, kar si rešil ta- 
ko, da si strojček postavil na glavo. Zapečene igre 
in tiste iz drugih regij pa je bilo moč pognati s tri- 
kom 'disk swap'. Vstavil si legalni plošček, z dvi- 
gnjenim pokrovom, počakal, da se je zavrtel in 

upočasnil, ter ga rokohitrsko za- 


menjal! 
FOnsa- v 


- 
PA Šutni 
Mo. 8/9tt01y 


b izteku poletja 1995 nisem bil v Sloveniji, kamor je tovrstna 

roba prihajala z zamudo, temveč sem študiral v Ameriki. Sko- 

raj leto je bilo že mimo od japonskega lansiranja Sonyjeve prve 

konzole in pričakovanje v Clintonlandiji je bilo na višku. Revije 

so objavljale hvalospevne predoglede vzburljivih iger, moj lo- 
kalni specializirani štacunar pa je vsak dan navajal, kake hudobije bodo 
spremljale bajno mašinco. Ridge Racer! Toshinden! Kileak! Pa malo kas- 
neje Tekken! Warhawk! Street Fighter Alpha! Wipeout! Mortal Kombat 3! 
Čeprav sem si že lastil Segin saturn in močan PC, sem njegovo nav- 
dušenje delil. Vsaka beseda je bila sveta. Vsaka beseda je bila 
obljuba. 


Bogata knjižnica iger za playstation se je začela s 3D-pretepalko Battle 
" Arena Toshinden in dirkačino Ridge Racer. Nakar se je usul slap, od ri- 
temske igre Parappa the Rapper do računalniške streljanke Ouake 2. 


Mae geri s katano v gonade 


Ko je playstation 9. septembra 1995 prišel v ZDA, sem bil med prvimi v 
vrsti za nakup. 299 dolarjev in nekaj davka me je stal, sto manj od že pro- 
dajanega saturna, kar je bila zvita Sonyjeva poteza. Atarijev šef Jack Tra- 
miel je zaradi svoje dražje naprave jaguar grozil, da bo Sony prijavil obla- 
stem, saj naj bi izvajal nelojalno konkurenco, a iz tega ni bilo nič. Cena se 
je obdržala in igralska krajina je vzvalovila. When money talks, rice shit 
walks ali kako so že rekli na Ilwo Jimi. 

Playstationov ožičeni joypad s štirimi gumbi na 
desni in štirimi pod kazalcema ter sredincema ni 
bil raven, temveč vzvalovan. To je po mnenju nje- 
govega oblikovalca Teiyuja Gotoja simboliziralo 
usmerjenost sistema v 3D. Nad tem več šefov ni 
bilo navdušenih, a Goto je imel podporo Sonyje- 
vega direktorja Noria Ohge. Ta je bil letalec in ga je 
oblika joypada spominjala na pilotski volan. Gum- 
bov na desni niso opremili s črkami, temveč s 
simboli. Trikotnik je označeval perspektivo v 3D- 
prostoru, kvadratek list papirja oziroma menije, X 


in O pa 'narobe' ter 'prav'. Zato v japonskih igrah 
z X prekličeš in z O potrdiš, medtem ko je na zaho- 
du obratno. Prva inačica ni imela analognih gobic 
— dodali so ju leta 1997 v modelu dualanalog, ma- 
lo kasneje pa so slednjega oplemenitili z motorč- 
koma za tresenje. Tako izpopolnjen joypad, dual- 
shock, so prodajali ločeno, nakar je postal privzet. 


Nad začetnim naborom desetih iger nisem bil nav- 
dušen, še najboljša je bila pretepačina Toshinden. A 
naslovi, ki so začeli kmalu obilneje pritekati - tudi za- 
radi evropske splovitve dvajset dni pozneje, 29. 9. -, 
so mi dali vedeti, da bo playstation kmalu privzeta 
konzola. Čeprav je bil Sony začetnik v poslu, so kon- 
kurenti padali. Korporacija je namreč zadela žebljico 
na glavico. Točno so vedeli, kaj dostaviti fantom in 
mladim moškim, ki so tvorili osrednjo skupino igral- 
cev. Točno so vedeli, kako jih vzburiti z oglasi, ki so 
igre pod krovnim geslom 'Do not underestimate the 
power of Playstation' obravnavali na resen, celo neko- 
liko mističen in umetniški način. Za ilustracijo si na 
YouTubu oglej reklamni spot 'Double Life', ki je špile 
postavil v drugačen kontekst kot Mario. V Veliki Brita- 
niji pa so marketingarji duhove burili z izmišljeno or- 
ganizacijo Society Against Playstation, ki je z udriha- 
njem po konzoli kao nasprotovala kvarjenju angleške 
mladine. Danes bi bilo to viralno. 

Ter točno je vedel Sony, česa nasprotniki nimajo. Sa- 
turn je z množico predelav s tokijskih avtomatov, gro- 
bo 3D-grafiko in usmerjenostjo v 2D hitro zaključil v 
Evropi in ZDA. Atarijev jaguar si ni niti dobro prete- 
gnil tac, ko je proizvajalec že šel po gobe. Nintendo 
64 pa je prišel dve leti kasneje in sicer ni bil polomija, 
a ni ogrozil Sonyjeve nadvlade. 


Oglasi za igre so se po televiziji rolali že koncem se- 
demdesetih, a je Sony s kampanjo za PS prelomil s 
tradicijo. Eden subverzivnih spotov je bil tale s fikti- 
vno organizacijo, ki se je borila proti playstationu. 

Gran Turismo, ki ga je bilo fino igrati na razdelje- 
nem zaslonu, je z 10 milijoni kosov najbolje proda- 
jan naslov za PS1. Sledijo Final Fantasy VIL (9,7), 
Gran Turismo 2 (9,4) in Resident Evil (9). 


'Purestešon', kot mu fonetično pravijo Japonci, je 
nadomestila šele generacija PS2, izdelovati pa so ga 
nehali po celih enajstih letih v 2006., ko so bili že ak- 
tualni xbox 360, wii in PS3. S 102,5 milijona prodanih 
primerkov je druga najuspešnejša sobna konzola vseh 
časov (na prestolu je njen naslednik s 155 milijoni) in 
prva, ki je prebila mejo stotih milijonov. Skupno so 
zanjo naredili 2418 različnih iger, od tega dosti prede- 
lav in vzporedno razvitih špilov (Driver, Rayman, Red 
Alert ...), a tudi nemalo slastnih ekskluziv, med njimi 
čisto prvi Medal of Honor s Spielbergom kot piscem 
zgodbe in kup frpjev, kot sta Xenogears in Chrono 
Cross. Zadnja velika igra zanj je bila FIFA 2005 kon- 
cem leta dva tisoč štiri. Ravno s PS1 se je rodila bla- 
govna znamka playstation, ki je danes izjemno popu- 
larna, s stotinami milijonov prodanih izdelkov, in je 
praktično sopomenka za konzolo. 


Polno premikanje 


Igre je playstation gnal s prepoznavnih črnih ploščkov 
kapacitete 650 mega. Vrtel je tudi glasbo (prvi modeli 
so imeli ločen izhod za zvok in so cenjeni kot CD-ple- 
jerji), filmov pa ne. Video je sukal le v okviru iger in ni 
prepoznal formata video CD. Odločitev ni bila samo- 
umevna - navsezadnje je VCD soustvaril prav Sony, 
ki je bil istočasno lastnik hollywoodskega studia Co- 
lumbia Tri-Star. A bila je dobra, saj pozornost tako ni 
bila deljena. Špili, podprti s full motion videom, pa so 
delovali odrasli in kul. Naj si po videu premikal kurzor 
in streljal, kot v Novastormu, spremljal 

s kamero posnete 'žive' pri- 
zore, denimo v Wing Com- 
manderju Ill, ali gledal bogate 
zrendrane animacije, kjer je 
prednjačil Final Fantasy VII. V 
module, kakršne je uporablja- 
la prejšnja generacija, bi bilo 
nemogoče stlačiti količkaj dolg 
in kvaliteten video. Segin mega 
drive je sicer dobil nadgradnjo 
mega-CD, a je bil playstation 
veliko močnejši pri izrisovanju 
poligonov. 

Ti so bili draž in pol. Zaradi njih 
katodni televizor v naši študent- 
ski bajti od nakupa playstationa 
ni več kazal programa, temveč 
praktično le igre. Tri-de igre!! Dirkačine, letačine, 
športi, pretepalke, platformijade - vse je šlo v 3D in 
do včeraj privzeta 2D-pikslavost se je pri splošni pu- 
bliki znašla v nemilosti. Sicer je res, da je določen de- 
lež dvorazsežnosti ostal, zlasti v borilnih arkadah, 
vendar se je ta slog pomaknil v ozadje. Lahko se je 
danes zgražati nad zrnatimi, cvetočimi ploskvami, ki 
jih je playstation pehal po zaslonu. A spomnimo se, 

potrebuješ izvirne naprave. Izbrane naslove kupiš v 
Sonyjevi štacuni za PS3 in vito ali poženeš brez- 
plačni emulator na PCju. Reče se mu ePSXe in zanj 
potrebuješ datoteke BIOS, ki jih najde stric Google. 
Znotraj aplikacije lahko olepšaš zunanjost in s tem 
poudariš igralnost, ki je pri številnih PSjevih naslo- 
vih presenetljivo še vedno izvrstna. 


da je bil to čas, ko trirazsežna grafika ni 
bila privzeta. Računalniki so šele začeli 
dobivati 3D-pospeševalne kartice po ra- 
zumnih cenah in 3dfxov voodoo je pri- 
spel komaj leta 1996. Zgolj ta dodatek 
za PC je stal toliko kot ves playstation, 
pa tudi CD-pogoni niso bili ravno džabe. 


Ne podcenjuj 
playstationove moči 


Playstation je tako za nizko ceno pri- 
bližal trirazsežno igranje množicam - 
tistim, ki jih niso zanimali zapleteni, 

dragi računalniki, marveč so hotele sesti pred 
TV, vstaviti medij in igrati. V svoji dobi je bil najbolj 
zaslužen, da se je bum videoiger nemoteno nadalje- 
val. Hkrati pa je bil navdih podjetjem, ki so si ogledo- 
vala trg s špili, a so se vanj bala vstopiti zaradi obsto- 
ječih behemotov. Prepričan sem, da je bil ravno neiz- 
kušeni, a uspešni Sony za zgled Microsoftu, ki je leta 
kasneje v trgovine poslal xbox in vzpostavil ravnove- 
sje vzhoda ter zahoda. 


z2- Postanka najbolj vrednih dvanajstero 


Gran Turismo Sony, 1997 
Na playstationu je bilo spočetih nemalo 
znamenitih serij, med katerimi prednjači 
Gran Turismo. To ni bila nikdar najbolj 
realistična simulacija, je pa bila z za tiste 
čase neverjetnimi 140 licenčnimi avto- 
mobili, dobro 3D-grafiko in kljub kom- 
promisom dokaj prepričljivim voznim 
modelom nadvse odmevna. PS1 je čez 
dve leti ugledal nadaljevanje, ki je raztu- 
rilo s količino — 650 štirikolesnikov, 27 
prog. Konkretni cifri. 

Final Fantasy VIL Sguare, 1997 
Čarobno leto 1997 (Diablo! Carmageddon! Fal- 
lout) je zaznamoval izid najbolj hotnega konzol- 
nega frpja devetdesetih, Final Fantasyja VII. Mo- 
duli so bili za serijo preteklost, kajti le na CD je 
bilo moč deti poligonsko grafiko, odprt svet, po 
katerem si šel peš in letal z ladjo, podrobne no- 
tranje lokacije ter nebroj vmesnih sekvenc, tako 
srčkastih kot vnaprej pripravljenih filmskih. V 
oni dobi ni bilo bolj udarnega večpredstavnega 
naslova in Sonyju se je smejalo. Cloud je imel 
meč, Sephiroth je rulal in Aeris je umrla, šmre. 


Tomb Raider Core Design, 1996 
Grobi 3D-model Lare Croft izpred osemnajstih 
let je danes približno tako rajclih kot flaška 
kečapa, ki bi ji nadel kopalke. A tedaj smo malo- 
dane drkali na hrabro arheologinjo špičastih ve- 
leprsi, ki je v pogledu v rit streljaje, skakaje, 
uganke reševaje in pred T-rexom bežaje rovari- 
la po kriptah. Playstationova podoba ni bila ta- 
ko zala kot na PCju s pospeševalno kartico, 
vsekakor pa je bila lepša od računalniške nepo- 
spešene. Marsikdo je ljubezenski odnos z igra- 
mi začel prav z izvirnim Tomb Raiderjem. 


Resident Evil Capcom, 1996 
Dobro pomnim svojo spuščeno čeljust, 
ko sem gledal filmsko posnet uvod v 3D- 
preživetveno grozljivko Prikrito zlo. Bil je 
bolj čizi od čizburgerja z ekstra gaudo, a 
s tehnološkega stališča je CD s takimi 
ekstravagancami pokazal svojo nadmoč. 
Igranje, kjer si se iz tretje osebe potikal 
po zombijsko infestirani graščini, je bilo 
počasno in okorno. A vse si oprostil na 
rovaš surovega vzdušja, krvi in ogrom- 
nih pajkov, ki so ti padali na glavo. 


Crash Bandicoot Sony, 1996 
Playstation se od minulih konzol ni razli- 
koval le po mediju, ampak tudi po tem, 
da ni imel uradne maskote, kot je bil Ma- 
rio za (S)NES. Še najbliže statusu risan- 
kaste žverce, ki sistem simbolizira, je bi- 
la gensko spremenjena rovka Crash Ban- 
dicoot. Igralno je šlo za klasičen triraz- 
sežen platformer na ozko omejenih stop- 
njah, kjer si pač tekal in skakal tečnobam 
na glave. A pisana priljudnost in zabav- 
nost sta ga povzdignili v uspešnico. 


Metal Gear Solid Konami, 1999 
Metal Gear se ni začel na playstationu, 
marveč na računalnikih MSX, se je pa na 
tej konzoli proslavil. Iz 2D je skočil v 3D 
in ponudil za tisti čas izpiljeno ter kom- 
pleksno vojaško-trilersko skrivanje v ZF- 
okolici. Po igrino leta 2005, heh. Izvir- 
nost je bila na nivoju, naj je šlo za skri- 
vanje v kartonske škatle ali šefa Psycho 
Mantisa, ki je prebral pomnilniško karti- 
co in 'telepatsko' premikal joypad tako, 
da je vključil tresenje. Hudo, Hideo! 


Tekken Namco, 1995 
Dvorazsežne pretepačine so bile s PS1 nenado- 
ma zastarele in čas je bil za 3D-falango, ki ji je 
predsedoval Tekken. Bil je predelava z igralnega 
avtomata, ki si je s playstationom delil tehnično 
osnovo (plošča System 11), zato je tekel izvrst- 
no in bil videti hoten. Edinstvena je bila dodelitev 
gumba vsakemu udu, kar je omogočalo intuiti- 
vno nizanje kombinacij. Serija je močna še da- 
nes in ima nekaj istih likov kot njega dni — Paula, 
Kazuyo, Jacka, Lawa. Najbolj legendaren del je 
Tekken 3, toda enica mu je tlakovala pot. 


Wipeout Sony, 1995 
Playstationu ni manjkalo dirkačin, toda najbolj 
stajliš je bil Wipeout (glej anale v Jokerju 201), 
kjer si sedal v tik nad tlemi lebdeče, futuristične 
cigare s krilci. Čudoviti celostni dizajn je bil de- 
lo studia Designers Republic in je bil skupaj z 
glasbo priljubljenih skupin a la Chemical Brot- 
hers zaslužen za to, da je Wipeout simboliziral 
novi, bolj odrasli in modni obraz videoiger. Ob 
tem je igranje ostalo vznemirljivo, brzinsko in 
tehnično zahtevno. Ja, tedaj špilov še niso po- 
neumljali, da bi jih več uturili nedeljcem. 

Castlevania: Symphony. of the Night. Konami, 1997 
Od strani gledane, 2D-igre so bile na playstatio- 
nu v nemilosti tudi zato, ker je imela konzola le 
dva mega videorama, polovico toliko kot sa- 
turn, ki jih je gnal bolje. A eden najboljših tovrs- 
tnih špilov teče prav na PS1 — Symphony of the 
Night. Za razliko od prejšnjih, linearnih Castle- 
vanij se je takisto vampirska Simfonija dogajala 
v odprtem svetu in dodala več frpjskih elemen- 
tov, tako da sta bila bičanje in skakanje stalno 
vznemirljiva. Spočetka ni uspela, a zaradi kri- 
tiške hvale se je prijela in postala legenda. 


Vagrant Story Sguare, 2000 
Še ena spočetka spregledana in kasneje kultna 
igra s prvega playstationa je Vagrant Story. Šlo 
je za akcijski, izometrično gledan frp, kjer smo 
se realnočasovno potikali po sobanah, čas pa 
se je ustavil, ko smo naleteli na sovraga. Delili 
smo mu temeljne udarce in dodatne zamahe, če 
smo le pravilno zadeli tajming in sposobnosti 
nismo ponavljali. Kompleksna mehanika je bila 
privlačna za predane igralce, ki so se zaljubili 
tudi v temačno, politike polno fantazijsko zgod- 
bo. Kockavost gor ali dol, Vagrant Story rula! 


PIT 


Ridge Racer Namco, 1995 
Kakor Tekken je dirkačina Ridge Racer 
tekla na avtomatni verziji playstationo- 
vega droba. Čeprav ni bila povsem 'ar- 
cade perfect', je presegla sorodne Segi- 
ne igre v slogu Daytone USA. Občutek 
hitrosti je bil na nivoju, vsebine pa je bi- 
lo dosti več, naj je šlo za izmišljene avto- 
mobile ali nabor prog, po katerih si se 
sčasoma zapodil tudi v zrcalni inačici. 
Tudi Ridge Racer je spočel dolgome- 
tražno serijo, ki pa je zadnja leta zamrla. 

Tony Hawk's Pro Skater Activision, 1999 
Prvega Pro Skaterja računalniški igralci 
niso ugledali in so serijo začeli z dvojko. 
Tedaj so playstationovci že poznali os- 
novo, ki je zapovedovala, da pri tretjeo- 
sebnem izvajanju trikov z rolko ne gre 
ponavljati potez, sicer je točk manj. To je 
bilo bolj privlačno od pobiranja kaset v 
omejenem času, ne pa tudi od večigral- 
stva z izmenjavanjem joypada in kul mo- 
dusi, kot so bili trick attack, horse ter 
graffiti. Ga pomniš? 

m. 
HERO4 


EUR 479,99 EUR 379,99 


Najbolj napredne do sedaj. 


Draga čita, krasni bravec, za poslovilno številko tega veka smo pripravili še kar posrečen 


kviznik z večjo zalogo nagrad, kot se nam ljubi tipkati. Logitech je dal neki miški, 


VideoTop in Colby sta se izprsila s precej špili za 
dobili par knjig, imamo še nekaj unih taspecialnih 


stare in nove konzole, od Učil smo 
rokavic za zaslone šlatat, par kompletov 


kock in tako naprej. Splača se potruditi in prevetriti lastno razgledanost s krožanjem 
ter povezovanjem pravilnih odgovorov tega čarobnega števila pitalic. Pri tem upoštevaj, 


da ima ena dva možna odgovora. 

——3>u) atari 2600 


—a o dl 
j) magnavox odyssey 
s) NES 4 
2. Česa Lego še ni kockal? s ge 
MERE 


11  Naizust: prva igralna konzola je .. 
šp) oric nova 


o) Optimusa od Autobotov. ] 
k) Zelde od Nintenda || 
e) Princa od Perzije 

I) Creeperja od Minecrafta 


. Najbližja zvezda našemu sončnemu 
sistemu je dobra štiri svetlobna leta v 
stran. Kliče se: 

B Alfa Kentavra 

r) Večernica 

a) Proksima Kentavra 
k) Sirij 


. Kako se uradno imenuje playstationov 
kontrolnik? 
č) sixaxis freedom pad 
e) sony entertainment system controller 
1) dual shock 


a) joyman 


. Zaradi principa delovanja imajo 
organični zasloni (OLED) samosvoje 
kontrastno razmerje. Kakšno? 

š) 500-herčno (v Evropi) 
e) neskončno 

m) nič 

a) polikromatsko 


6. Applov simbol je odgriznjeno jabolko, 
baje zato, da ne bi bil videti kot češnja. 
Kakšen pa je bil njihov začetni logotip? 
d) cel jabuk 
ž) Isaac Newton pod jablano 
1) zabojček jabolk 
p) smeško 


- Na naslovnici nove Forze je huracan. 
Po čem so poimenovani pretežno 
vsi lamborghiniji? 
p) po znamenitih pikadorjih 
i) po bikih borcih 
k) po bajeslovnih bitjih 
a) so le dobro zveneče romanske besede 


8. Katera Kanadčana ima koloradska 
mularija najraje? 
s) Justina in Bieberja 
|) Terranca in Phillipa 
a) Pamelo Andreson in Jima Carreyja 
p) Gretzkya in njegovo palico 


. Kdo je klical domov? 
g) Drejček 
a) Predator 
0) Wall-E 
e) E.T. 


10. Smiselno poveži mitološke pare: 
ž) Arthur Curry n) Sinestro 

n) Barry Allen. k) Venom 

s) Peter Parker s) Abomination 


a) Hal Jordan e) Black Manta 


vilinčku v zeleni opravi? 


p) Luigi 

r) Zelda 

a) Link 
g) Arrow s iš 


12. S katerim filmom ima zadnji 


Call of Duty nespregledljivo 4 


stično točko? 

0) s Se7en 

v) z Deep Blue Sea 
e) z Ocean's Twelve 
n) z Aliens 


padanje tetrominov? 
e) v Kjotu 

s) v Moskvi 

e) v Londonu 

j) v Acronu 


14. Geslo "Tt's in the game!" je lastno 
kateri blagovni znamki? 
š) Grand Theft Auto 
e) 2K Games 
J) Disney Infinity 
k) EA Sports 


15. Katera je najdaljša beseda, 
ki jo lahko napišeš na levi strani 
tipkovnice OWERTY? 
m) baterija 
a) stevardesa 
t) trakulja 
i) fafengrad 


(a 


Š Ex | 


e) Bruce Banner a) Captain Boomerang 


11. Kako je ime poznanemu Nintendovemu 


16. Kdo ne sodi v paello? 
u) Octadad 
k) Zoidberg 
0) Ariela 
r) Fish Mooney LA 


17. V animejih imajo liki običajno res velike ; 
oči. Japonci verjamejo, da so le-te ... 
p) ogledalo duše 
0) dve šalčki dreka 
l poligon za očala 
i) nepotreben organ, ki ga bomo kmalu 

nadomestili z rdečimi robotskimi zrkli 
z laserji 


18. Za katero sveto orožje je poprijel 
David zoper neobrezanega gorostasa? 
b) za merkavo 
a) za pračo tl 
r) za palico, ki priklicuje kobilice 
d) za skrinjo zaveze 


19. Kdo je bil Jabbova pogibel? 


g) rankor 
SE %9 Boba Fett 
Leia 
Sa d) sarlacc 


"30. V katerem bajeslovju se angelski 
avatarji imenujejo Valarji? 
š) v keltskem 
i) v srednjesvetnem 
h) v Harry Potterjevem 
V v Marvelovem 


21. Če skozi okna raziskuješ in je robotek 
kroman, potem gre jabolko: 


d) v opero u S8$ 
i) po banane 

s) na safari 

k) nizbrdo 


22. Eden od naštetih likov se v nizu Diablo 
ni pojavil: 
i) elementalist 
k) assassin 
r) crusader 
a) rogue 


LAČEN seg; 


23. Če imaš špicuhlje, si zelo JA 
k) iz Šajerske 
I s Tatooina % TAZ ie S Bi ; 
0) iz Oza P Č O 
n) z Vulkana 


4. Kaj temnejšim pivom daje takšno barvo? 
k) daljše praženje slada 
v) usedlina kvasovk - > 
a) umetna barvila s 
s) chemtrailsi 4 


25. Volumen okroglega oblata s 
polmerom z in višino a je: 
a) pizza 
v) torta 
t) parmezan 
0) pita 


26. Raja je polpismena tudi zato, ker 
premalo bere. Leposlovje je obvezno čtivo. 
Kdo je čigav? 


d) Karl May 1) Ostržek 
45. b) Carlo Collodi a) Medvedek Pu 
9 Alan Alexander Milne  n) Alica 
e) Lewis Carroll s) Tom Sawyer 
u) Mark Twain e) Vinetou 


27. Gospodar časa naokoli potuje v: 
s) bankomatu 
m) WC-kabini 
%ge 1) policijski utici 
"| k) poštnem nabiralniku 


28. V Zimišču je Sneg, v Orlovem gnezdu 


Kamen in v Visokem vrtu Gvyetje. 
Kaj je v Livarski skali? 
ž) Lev k; v 


u) Zvon PI) ,4 ( 

nos,  P) Grodelj VN, da 
" a) Grič ŠE. x. 

N 


29. Čudež pri Kobaridu je: 
g) tamkajšnje prikazovanje device Marije 
n) 12. ofenziva Soške fronte 
0) spontana sprememba struge Soče 
m) plavanje Martina Strela po Soči navzgor 


30. Povej vsiljivca med tehnologijami: 
v) OnLive 
1) RemotePlay 
c) GameStream 
e) AirDrop 


31. Kaj konkretno v igri Magic: The Gather- 
ing preprečuje pozvanim bitjem takojšen 
napad? 

d) slabost ob priklicu 

r) nasprotnikovo magnetno polje 
e) pomanjkanje motivacije 
k)jporabljena energija 


32. Japonci so nam dali obilico legendarnih 
špilov. Spodobi se, da vemo, kdo. 


e) Kazunori Yamauchi u) Metal Gear 
a) Shinji Mikami e) Mario 

s) Hideo Kojima n) Gran Turismo 
n) Shigeru Miyamoto r) Resident Evil 


33. Čemu rabijo črke iddga? 
a) nesmrtnosti v Doomu 
t) identifikaciji bratovščine Delta O Delta 
0) oznaki za protokol parjenja baznih postaj 
m) dilanju ecstasyja v lokalih (napišeš jih na 
roko) 


34. Gremo v hištorijo. Kateri naslov 
na kateri napravi povej zdaj takoj! 


v) ChuChu Rocket! c) playstaton 
a) F-Zero r) dreamcast 
e) Chrono Cross a) xbox 


j) Project Gotham Racing b) gamecube 


35. Alamut, eden najboljših slovenskih 
romanov, je bil navdih za katero igro? 
m) za Far Cry 
u) za Broken Sword 
j) za Assassin's Creed 
a) za Lords of the Realm 


36. Po teoriji relativnosti čas v okolici črnih 
lukenj glede na okoliško vesolje teče: 

c) počasneje 

v) hitreje 

e) nazaj 

k) častni krog 


37. Protokol IPv6 so udejanili, ker bo 
obstoječih internetnih naslovov 
zmanjkalo. Koliko različnih adres 
omogoča novi način? 

š) dobrih 400 milijard 


e) od prilike polovico toliko, kot je atomov v 


znanem vesolju 
s) neskončno, v tem je poanta 


t) pravilnik veli, da vsak Zemljan dobi štiri 4 b 


38. Zvrst MOBA, kamor sodita 


League of Legends in Dota 2, korenini v ... 


d) Command 8: Conguerjih 

r) sovražnikih v Minecraftu 

0) mafiji a 
b) modu Defense of the Ancients 


za Warcraft 3 


39. Kaj je raderfordij? Y 
v) snov, iz katere so Wolverinovi kremplji 
a) novo ime za element kurčatovij 


m) vseprisotni eter v Star Treku 
p) glavno mesto Kirgizije 


40. Dihaš: 
r) palindrom 4 € 
m) anagram 
a) rebus ; 
n) akrostih 4 

41. Česa še nismo udejanjili? 
h) LederŠerifa 
|) Burkeža 
e) Sandokana 
v) Šizntraktorja 


42. Kaj si želiš za Božička? 
k) globus Slovenije 
u) kvihte za vaservago v. 
r) okrogel vinkelajzen 
a) sliko Samanthe Fox 


Kaj sploh dela producent? 
Običajnemu gledalcu je jasno, kaj v filmski ali televi- 
zijski produkciji počnejo scenaristi, režiserji, snemalci 


praviš film. Ampak nagrado za najboljši film vedno 
dajo v roke producentu! Kaj za vraga počne on? Kaj 
producira? Najbolj enostavno je reči, da producent iz 
svojega mošnjička odšteje denarčke za scenarista, 
režiserja in igralce. Vendar bi s tem njegovo vlogo 
grobo podcenili. Producent je namreč tisti, ki drži ro- 
ko nad celotnim projektom. Je birokratski del filmske 
ekipe, ki poskrbi, da imajo vsi ostali kaj delati oziro- 
ma da imajo s čim delati. 


Akoprav mu zlobni jeziki napovedujejo zaton, je 
Jerry Bruckheimer eno največjih producentskih 
imen tako v filmski kot televizijski branži. 


Ko pade odločitev o snemanju filma, je treba najprej 
zagotoviti financiranje. To je naloga izvršnih produ- 
centov (executive producer), ki so dejansko direktor- 
ji projekta. Nato je treba urediti avdicije, poiskati sne- 
malne lokacije, najeti kaskaderje, tesarje, mehanike, 
snemalce in ekipo za posebne učinke, se pogajati s 
sindikati in mestnimi oblastmi, kdaj lahko zaprejo 
glavno cesto, da bodo čim manj motili prebivalstvo ... 
Ne pozabimo na bivalne kapacitete in hrano za vse te 
silne delavce. Za tovrstne sprotne naloge skrbijo tako 
imenovani linijski producenti, vodje ekip. 

Skratka, z enim samim filmom je ogromno dela, vse 
take drobnarije pa morajo biti opravljene vnaprej, da 
snemanje poteka čim hitreje in stane čim manj. Vsak 
dan zamude lahko pri poletni uspešnici pomeni več 
milijonov dodatnih stroškov. Ko pade zadnja klapa, 
pa se delo producenta še zdaleč ne konča. Treba je 
najeti montažo in Hansa Zimmerja za epsko muziko, 
izdelati napovednike, določiti datum premiere. Skrat- 
ka, izdelek prodati občinstvu. 

Producenti so torej vodje podporne ekipe, ki jo potre- 
bujejo umetniki, da uresničijo svojo vizijo. So pa s 
tem nazivom dostikrat radodarni, saj ga z veseljem 
napišejo v odjavno špico še kaki zaslužni osebi, ki se 
ni niti pretegnila pri filmu, niti ni odštela denarcev. 
Tak primer je Stan Lee, oče Spider-Mana in drugih 


Vam svetuje že od 

Kam bi se Ouattro uvrstil na lestvici, ki bi sega- 
la od parazita do producenta? Srečal se je že s 


prednjimi in slednjimi. 


rešimožev, ki ga kot izvršnega producenta navajajo 
vsi Marvelovi filmi. Njegova vloga je v resnici bolj, 
hm, svetovalna in z dejansko filmsko produkcijo nima 
dosti zveze. Ker pa je gospod sam po sebi institucija, 
ga je treba zavoljo tega posebej izpostaviti. 


Kaj ti napravijo najhujši paraziti? 

Svet zajedalcev - bitij, ki živijo na račun drugih organ- 
izmov, je neizmerno raznolik, prav tako število grozot, 
ki jih povzročajo. Čeprav obstajajo tudi parazitske 
rastline, kot je bela omela, se v stroki izraz omejuje na 
živalske povzročitelje. Ti segajo od enoceličarjev tja 
do visoko razvitih žuželk. Uši gomazijo po lasišču, gar- 
je rijejo pod kožo, gliste plavajo po črevih in komarji 
ter klopi nam pijejo kri. 

Zame osebno so najhujša stvar organizmi, ki so spos- 
obni miaze - vrtanja in rovarjenja po živem telesu, do- 
kler se ne pregrizejo ven ali zabubijo. Take so v glav- 
nem ličinke določenih muh in zoljev. Brenčavka znese 
jajčeca na kožo živali ali človeka, nakar se ličinka za- 
rine v notranjost. Ko se nažre in razvije, se v podkožju 
zabubi kot tur, nakar vse skupaj poči in ven zleti nova 
muha. O fuj in fej! Ne gre za eksote, kajti pred nekaj 
tedni sem pred moral pred takimi požrešnimi črvi re- 
ševati eno izmed svojih koz. Miazo takisto izvajajo do- 
ločene gliste, na primer trihinele, ki se zabubijo v svi- 
njsko meso, ali trakulje, ki povzročajo mehurnjake na 
jetrih in celo v možganih. Taka je mala pasja trakulja, 
katere vmesni gostitelji so prašiči - in ljudje. Zato ve- 
lja pri domačih kolinah vedno natančno pregledati je- 
tra in mehurjava zažgati. Nikarte jih vreči psu! 

V Združenih državah človekovemu najboljšemu prija- 
telju še bolj zavdajajo srčne gliste. Kot pove ime, so to 
črvički, ki se plazijo po srcu uboge živali. V Sloveniji 
pa ima drobnica pljučne gliste, ki niso nič boljše. In 
kaj bi porekli na zajedavca, ki je sposoben nadzirati 
možganske procese? Ni filmski scenarij, natanko to 
počne praživalica Toxoplazma gondii pri podganah. 
Njene ciste v možganih spremenijo obnašanje glodavk 
do te mere, da pričnejo iskati mačke, saj jih prisotnost 
njihovih naravnih sovražnic spolno vzburi. Ne po na- 
ključju, kajti muce so končni gostitelj mikroorganiz- 
ma. Toksoplazmoza je zoonoza, torej lahko za njo zbo- 
limo ljudje, čeprav baje ne spreminja naših miselnih 
tokov. Ocenjujejo, da je z njo kronično okužena tretji- 
na svetovnega prebivalstva. Je naključje, da je inter- 
net obseden z mačkami? Svojčas so zaradi tveganja 
okužbe nosečnicam celo odsvetovali vsakršen stik z 
mačkami, danes pa vemo, da se lahko nepriliko prej 
fašemo z neumito zelenjavo. 


Oboje je lepo pozdravil. 


Skratka, zajedavci so neverjetno iznajdljivi. Ne pravi- 
mo zaman, da so daleč najbolj prilagojene živalske 
vrste. Lep primer je jezikožer, rakec, ki si je za žrtev 
izbral ribe v Tihem oceanu. Nepridiprav se skozi škr- 
ge vtihotapi ribi v ustno votlino in se ji prisesa na je- 
zik. Tam cuza kri, zaradi česar organ odmre. Vendar 
rakec ostane na svojem mestu in se prične obnašati 
kot proteza! Če bi padel iz ust, bi poginila oba, rak in 
riba. Iz parazita se torej spremeni v simbiota. 

Večina zajedavcev ni tako prijazna do svojega gostite- 
lja in ga prej ali slej uniči. Oziroma v primeru človeka 
vpliva na kvaliteto življenja. Zato tako javno zdravstvo 
kot veterina ves čas aktivno delata na preprečevanju 
in zatiranju nepovabljenih gostov. Tudi če gre za naj- 
bolj običajne uši, ki jih iz šole prinese vsak otrok. Ne. 
mislite, da je to bolezen zanemarjenih! Šole so inkuba- 
torji tovrstne zalege, ki je ne moreš odpraviti, kajti ne- 
mogoče je razkužiti vsako razpoko. Kar verjetno je tu- 
di, da boš iz gozda prinesel klopa. Ta lahko prenaša 
klopni meningoencefalitis ali boreliozo. Ravno to je pri 
parazitih najbolj grozno. Tudi če sami po sebi niso 
škodljivi, nas morejo okužiti s čim mnogo nevarnej- 
šim. Tu prednjačijo komarji z malarijo, ki se je na črni 
celini bojijo bolj kot te dni tako razvpite ebole. 

Brez urbanih legend pri parazitih ne gre. Najbolj slav- 
na je tista o južnoameriški ribi candiru, ki naj bi bila 
sposobna skozi curakelj splavati v sečnico nepazljive- 
ga dedca. A dokumentiran-je točno en primer iz leta 
1997, ko so morali ribo z operacijo odstraniti pacien- 
tu iz lulčka. Zdravniki so bili skoraj povsem pre- 
pričani, da si jo je tja zarinil sam. Ja, ljudje smo bolj 
domiselni celo od največjih parazitov ... 


Ne gre za šivanje ranjenega narta. Zdravnik iz noge 
vleče gvinejsko glisto, katere latinsko ime Dracun- 
culus pomeni majhnega zmaja. V organizmu zraste 
do enega metra in povzroča žgočo bolečino. 


d€CEMBER 2014 


pa 


il je čas, ko sem bil mlad in so se mi 
B zdeli tridesetletniki metuzalemski. Tisti 

dnevi neobremenjene mladosti so se iz- 
gubili v sivini pradavnine in so tam nekje z av- 
stralopiteki, morda celo brontozavri. Ne, po 
dvaindvajsetih letih delanja Jokerja res nisem 
več mlad. Hej, moj prvi računalnik je bil ZX 
spectrum 48K, risal sem z amigo in poklicno 
prisostvoval lansiranju playstationa 1. Grob- 
nica, stari, grobnica. Diablova in Larina. A de- 
finitivno se počutim mlajšega, kot sem in kot 
bi se po družbenih normah pravzaprav moral. 
Razloga sta nedvomno tudi ta, da (še?) nimam 
erektilne disfunkcije in da mi kocinske sivine 
(še?) ni treba krotiti z barvili. Hvala, geni. Ven- 
dar več pripisujem temu, da je moj notranji 
otrok živ in zdrav. Sicer ga ne futram s skoki s 


| padalom, motokrosom, preganjanjem kelnarc 


in densanjem na ekstazi ob štirih zjutraj. Ga pa 
imam na stalni dieti razvedrilno akcijskih fil- 
mov, animejev ter stripov in mu dajem prvovr- 
stne digitalne igrače, s katerimi se imava oba 
nadvse fino. Upam, da je tudi s tvojim vse okej 


| in da ima kakor moj zdrave sklepe, dolg jezik 


ter svetlečo dlako. Kako to misliš, da tvoj nima 
dlake?! Čudno! 

Petemu desetletju lajfa primerno bi moral, kot 
se za starega gospoda spodobi, igrati počasne 
igre. Denimo potezne strategije, kjer je na pre- 
tek časa za razmišljanje, lovljenje skritih ob- 
jektov po zaslonu, skrivanje po sencah. Šah, 
Hearthstone, poker. Take bolj geriatrične, ce- 
rebralne stvari. Ampak ne. Mene privlačijo hit- 
rost, bliskanje, eksplozije. Niti ne toliko prvo- 
osebne streljanke, kot so Advanced Wartfare, 
Titanfall in Battlefield 4 - pa ne vem točno, za- 


| kaj, morda zato, ker jih nažigajo vsi in nimam 


rad plavanja s tokom -, marveč tretjeosebna, 
na borbe cepljena roba. Bayonetta. Sunset 
Overdrive. Super Smash Bros. Geometry Wars 
3. Tudi Pinball FX2. In Just Dance. (Nočeš vi- 
deti, samo povem.) 

Zanimivo pri tem se mi zdi, da pri sebi nisem 


|. opazil kakega posebnega zmanjšanja sposob- 


nosti zaradi starosti. Prebral sem sicer več štu- 
dij, ki kažejo, da začne odzivni čas po petind- 
vajsetem nezadržno rasti. To je bojda skrajna 
starostna meja, da si še lahko profesionalen 
igralec naslovov, kot je Starcraft 2, in skušaš 


IN Penzionerski pozdrav 


biti kot tak vsaj približno na ravni japonsko- 
korejskih klikmašin. A glede na to, da nisem 
nikdar sodil med tiste, ki z eno roko obrnejo 
lkarugo in tačas čohajo Claudio Schiffer po 
mednožju (ja, milfa - vem, star sem), izrazite- 
ga padca nisem pričakoval. Na številnih reak- 
cijskih testih na internetu, kot je oni na Prelo- 
vac.com/vladimir/reflex-tester, se z nekje 0,24 
sekunde odziva uvrščam v zlato povprečje. To 
pomeni, da lahko z osredotočenostjo in vajo 
izvajam srednje težke do težke kombinacije v 
Street Fighterju IV, Pri tem se čudim, da mi 
dolgoprogaško tipkanje in drezanje gumbov 
na prstih nista pustilo posledic, niti mi miška ni 
iznakazila zapestja. /poza Hulka Hogana 

Na podlagi te svoje osebne izkušnje hočem 
sporočiti, da starost sama po sebi ni razlog, da 
bi kdo prenehal s čislanjem realnočasovnih 
bojevalnic in streljalnic. Bolj se mi zdi, da se to 
zgodi manka časa in zavoljo tega, ker kot zre- 
lejši človek ugotoviš, koliko notranjih težav 
imajo igre. Dosti jih je recimo ob izidu tehnično 
neustreznih. Novejše kot so, bolj to velja, po- 
sebej to jesen, ko je bilo več velikih naslovov 
pohabljenih in so potrebovali obilne zaplate, 
od Assassin's Creed: Unityja do Crewa. Ali 
Drivecluba, ki so mu manjkali oglaševani se- 
stavni deli - vreme so na primer dodali pred 
dnevi v obliki 1,8 GB dopolnitve. Še dobro, da 
v Sloveniji skorajda nimamo omejenega inter- 
netnega prometa, drugače bi res jadikovali. 

A to še ni vse. Ko si zrelejši, dojameš, kako 
plitke so številne igre, kako na prvo žogo nare- 
jene. Posnemanja in izdajanja nadaljevanj, ki si 
komajda upajo inovirati, je v tej industriji res 
veliko. Kar je logično, saj so mnoge stranke 
mlade in s tem lahek plen za oglaševalske li- 
manice. Ker imam toliko prakse, jasno vidim 
ciklično ponavljanje zasnov, prijemov in se- 
stavnih delov, s tem, da številni kopirantje itak 
ne uvidijo genialnosti izvirnega materiala. Ozi- 
roma ga niso sposobni prirediti - zato je tako 
malo klonov Zelde, Half-Lifa in Dark Souls. Pa 
tudi na področju sporočilnosti igre čaka še do- 
sti dela. Naj bo torej 2015 leto, ko se bodo na 
vseh področjih zgodile pozitivne spremembe. 
Srečno, naj si star devet ali devetindevetdeset! 


Sneti 


V dokaz, da vsled zgužvanosti sodim pod rušo, dajem sliko enega svojih najljubših šuterjev, 
Metal Sluga. Trojka je na Steamu in kategorično trdim, da je boljša od Call of Dutyjev! Oja! 

e horor za inteligentne ljudi ali za bedake, ki 

neandertalsko zijajo v špricajočo kri in zlo- 

hotne duhove, zadovoljujoč reptilske vzgi- 

be? Odgovor ni enoznačen. Posneli so mar- 
sikakšno grozljivko in naredili marsikako srhljivo 
igro, ob katerih gredo normalnežu lasje pokonci 
edinole od neumnosti. Po drugi strani pa ne manj- 
ka obojnih izdelkov, ki so vse prej kot tumpasti. 
Med filmi na primer Teksaški pokol z motorko, ki 
skozi peripetije rabeljske družine na zakotnem 
ameriškem jugu kaže, da je ljudožerstvo skrajna 
oblika kapitalizma ... Izganjalec hudiča, kjer vidi- 
mo, kako si človek na preizkušnji povrne vero v 
Boga ... in Šajnanje, kjer spremljamo, kako nadna- 
ravno tre krhko človeško dušo. Navsezadnje je na- 
grado vodomec na letošnjem festivalu Liffe odne- 
sla ravno grozljivka, Lahko noč mamica. Pri igrah 
pa stežka pozabimo efektivne naslove, kot so 
F.E.A.R., Amnesia, Slender in Resident Evil 4. 
Prav slednji močno odzvanja v Evil Within, kar ni 
čudno, saj imata špila istega predstojnika, legen- 
darnega Shinjija Mikamija. Ta ne dela več pri Cap- 
comu, marveč je šef lastne firme Tango Game- 
works, močneje povezane z zahodnimi založniki. A 
četudi je Notranje zlo po igralni plati nekakšen Re- 
sident Evil štiri cela pet, mrežo meče širše. Zdi se 
kot zmes številnih popularnih in ključnih grozljivk, 
naj bodo s platna, lista ali monitorja - in to taka, ki 
se tega zaveda. Kot bi Mikami od zunaj gledal tako 
na elektronske grozljivke in božal klišeje, vedoč, da 
brez njih ne more. 


Evil Within je tretjeosebni horor, v katerem ne manjka pretresljivih 
tkov, kot ko režeš truplo, in ostudnih nakaz, kot je pajkovka. 


me 

Enciklopedia Mikamia 


Evil Within je tretjeosebni preživetveni horor, v 
katerem postanemo policist Sebastian Castella- 
nos. Ko s pomagačema preiskuje pokol v vele- 
mestni umobolnici, se začno zunaj in znotraj nje 
odvijati čudaški dogodki. Seba se znajde v so- 
sledju morastih nivojev, vzetih iz raznoraznih 
grozljivih virov. Usrana umobolnica z razdejani- 
mi hodniki in glasovi, ki pronicajo izza rešetkas- 
tih vrat, temačen gozd s krvavimi sledmi na tleh, 
zapuščena graščina z neugodno kletjo ... Povsod 
se giblje po robu preživetja in nikdar ni ziher, kaj 
je realnost in kaj privid. 

Zgodba je na prvi pogled čudaško zmedena in 
redkobesedni protagonist lesen ter neprivlačen. 
A v njej se zrcali Mikamijeva filozofija: domala 
ničesar ti ne prinese na pladnju, vse si moraš 
prigarati sam. Tekom kar dolge, nekje dvajse- 
turne odprave na temno stran duše te bo premi- 
slek pripravil do tega, da boš na dogajanje ne- 
mara začel gledati kot na notranji boj nekoga, ki 
trpi zaradi barbarskih metod v ustanovi. (Navse- 
zadnje se izvirni japonski naslov glasi 'Psycho 
Break'!) Če je res tako in zakaj mu počno, kar 
mu, se bo zvečine razodelo. Vsekakor pa je v 
štoriji dosti več, kot se zdi sprva. Zlasti če si lju- 
bitelj srhljivih klasik in simbolizma -v tem pri- 
meru boš na vsakih nekaj minut našel kako re- 
ferenco, od splošnega okultnega do uvodoma 
naštetih filmov in iger. 


Imre num... 

Mikami se v Evil Within uživantsko in znalsko poigrava z 
žanrom. Da ima junak, ki ga gledaš 'izza ramena', špansko 
ime in da se prvi del igre odvije v pustih gozdovih in vaseh, 
polnih obnorjenih kmetavzov, je jasen odmev Resident Evila 
4. Da naletiš na telepatskega morilca in bledično gospo- 
dično, ki ji črni lasje sceloma padajo na obraz, je zastava, ra- 
zobešena v čast domačim, japonskim grozljivkam. Da so na- 
okoli razpostavljene lutke, ki jih moteče osvetljuje bledična 
luč za Sebastijanovim pasom, je poklon Silent Hillu (via 
Condemned). Skozi zrcala, ki so v grozljivkah tipski rekvizit, 
se prestavljamo v miren kotiček, kjer nam kripi medicinska 
sestra shrani položaj. In tako dalje. 


Smodnik in špunta 


Mojster posla Mikami je ob tem najel sposobneže, ki so 
ustvarili zapomnljiv videz. Špil je šoker, konkreten spust v 
krvavo-črevaste obronke uma brez pretiravanja s psiho- 
loškim in nadnaravnim hororjem ter standardiziranimi tre- 
nutki "BU!" Ko misliš, da te bo nekaj popadlo, te ne, in ko 
misliš, da te ne bo, te. Ko se ti zdi, da se ne boš nikdar iztrgal 
objemu popacanih hodnikov in zombijastičnih pacientov, ki 
jih obseda parazit (jih res?), se znajdeš pod milim nebom. 
Ruralnost pa zamenja mestnost Krimson Cityja, kjer po uli- 
cah kolovratijo vodne pošasti. 

Nivoji so sicer nanizani premočrtno in ni odprtega sveta v 
pravem pomenu besede, kjer bi se podal čez drn in strn kot 
v zombijalki State of Decay. Nisi pa stalno vpet v ozke hod- 
nike, marveč so pred tabo grozdi stavb, ki jih zvečine pre- 
iskuješ po mili volji. S tem lahko na ključne dogodke naletiš 
prej ali pozneje, vmes pa najdeš pisan mimohod skrivnosti. 


Čeprav samostrel iz tolovajev dela mleto meso, je običajno bolje, če te na- 
kaze ne opazijo. Sploh mogočnejše, kot je spodnji možak. Je Teksačan? 


k. 


Ko si v zagrajenem prostoru soočen z več zombakljastimi nestvori, ti Evil 
Within pokaže, kako japonski razvijalci obožujejo begavo kamero. Mrš. 


Na primer steklenke z zeleno tekočino, s katero si 
na električnem stolu (ja) okrepiš telesne sposob- 
nosti in orožja, od poškodb, ki jih ta prizadejajo, 
do velikosti nabojnikov ter verjetnosti kritičnih 
poškodb. Travnega pudinga ni zadosti, da bi vse 
veščine prignal do kraja, zato moraš izbirati. 
Takisto naletiš na kose zemljevida, kipce, ki jih 
ustreliš, da dobiš ključ za mrtvašnico z dobrotami 
(mrtvašnica z dobrotami - Mikami car), injekcije 
za povrnitev življenjske moči in strelivo, ki ga ni 
nikdar dovolj. Naj vihtiš pištolo, šotganko, ostro- 
strelsko puško, granate ali 'samostrel agonije', ki 
proži več vrst klinov, od ostrih prek zaslepljujočih 
do eksplozivnih, vsega venomer primanjkuje že na 
zahtevnosti casual. Kaj šele na višjih, med njimi ti- 
stih, ki jih odkleneš s končanjem. 


Previdno, previdno ... 


Izbira najnižje težavnosti ni nobena sramota, kajti 
Evil Within je konkretno zajeban špil. Tako po 
vzdušju, ki ti zna fino razburkati kri in te prisiliti, da 
si ponoči osvetljuješ pot na sekret, kot samem 
igranju. Sebastijan je kljub nadgradnjam nepre- 
stano šibak lik, ki stežka zmlati enega samega na- 
sprotnika, kaj šele dva ali več. In na dva in več na- 
leti mnogokrat. Na tebi je tedaj, da s preciznimi 
streli v ude ali glave v dobro znanem slogu iz Resi- 
dent Evilov nadzoruješ množico in ji preprečuješ, 
da pride do tebe. A to je težko, saj so nasprotniki 
trdovratni in vzdržljivi. Ko jih spraviš na tla - to si- 
cer brž storiš s hladnimi orožji a la sekira, vendar 
so ta uporabna le enkrat -, ne obležijo kar tako. Še 
ko padejo, jih moraš besno mlatiti, da dajo mir. A 
pravo zagotovilo, da ne bodo vstali in te začopatili 
od zadaj, je, da jih zažgeš. To storiš le s posebnimi 
vžigalicami, ki jih, jasno, primanjkuje. (Kajpak ne 
gre s pobrano baklo, tako kot les, iz katerega je 
narejen skedenj, ne zagori, če zakuriš seno ob 
njem. Next-gen, pa to.) Ponavadi je bolje, da se 
odplaziš mimo capinov ali da jih zakolješ od zadaj, 
a to nemalokrat ni opcija, saj te igra prisili v nepo- 
sredni obračun. Običajno v kakem tesnem prosto- 
ru, kjer nastanejo težave. 

TEHNOPROBLEMI 


Kakor marsikatera velika igra te jeseni je bil Evil 
Within ob izidu močno nezloščen. Šele velika 
zaplata je uredila gladkost, ki je bila na PS4 in 
xboxu one jako kilava, in na PCju dodala mož- 
nost igranja brez črnih robov zgoraj in spodaj. 
Iz škatle brez popravka je Evil, tako kot Assas- 
sin's Creed: Unity, dejansko v stanju predo- 
glednega izdelka. Če igraš na računalniku, vedi, 
da bo izkušnja s starejšo grafično kartico, ki 
ima le gigabajt pomnilnika, kisla zaradi slabe 
gladkosti in stalnega včitavanja, natanko tako 
kot v Unityju. Inačica za PS3 in xbox 360 je dru- 
gače vsebinsko enaka oni za PC, PS4 in XBO, le 
grafično opazno slabša, s povprečnim frejmrej- 
tom in brez lepih učinkov, kot sta razlivanje 
svetlobe ter ples delcev v zraku. 


Če bi fan srha gledal, kako nekdo, ki obvlada in se 
zna posvetiti podrobnostim, igra Evil Within, bi se 
imel hudo fino. Ko pa ga igraš na lastno pest, se mo- 
raš postaviti v posebno stanje misli. Zelo podobno ti- 
stemu, ki si ga imel v Resident Evilu 4. Da ceniš ust- 
varjeno in igraš taktično ter pazljivo z zalogami, kot je 
treba, moraš ostati nakuliran in nikdar ne pričakovati, 
da ti bo igra šla na roko. To je pač špil, ki nima nobe- 
nih težav s tem, da te v mali sobici obkoli s šefom in 
tremi pomagači, nakar se kamera suče tako, da ni- 
maš pojma, kje si in kam se premakniti za izvajanje ti- 
stega slavnega crowd controla. Špil, v katerem ne 
moreš teči dolgo in ki ti kondicijo še omeji, ko si ra- 
njen. Kjer so ročne snemalne točke daleč vsaksebi, 
avtomatične pa raztresene neurejeno, včasih pred 
šefom in včasih dosti pred njim. Kjer te umejo glavar- 
ji in močnejši sovragi, ki hodijo skozi zidove oziroma 
so praktično nevidni, ugonobiti z enim dotikom. Kjer 
te barabini med tiholazenjem zagledajo kar mimo sten 
in omar, tudi zato, ker se k površinam ne moreš stis- 
niti. Kjer te špice iz tal instantno usmrtijo, če si pritis- 
nil napačen gumb. 'Zloben od znotraj', prav zares. 


Vzdušje je baržunasto težko in grozeče celo v mirnih trenutkih. K temu 
dosti pripomore odlična zvočna slika s številnimi detajli in napeto glasbo. 


Ob tem kravalu sta Last of (Us in Dead Space, katerih 
kosce Evil Within vsebuje, izvedbeno zgledna, kaotični 
Resident Evil 5 pa je videti kot miren izlet po afriškem 
podeželju. Ko smo že pri slednjem, RE5 nudi sodeloval- 
no večigralstvo, ki ga tu ni, čeprav Sebastijan na poti ni 
vseskozi sam. Po drugi strani pa ima nova igra Shinjija 
Mikamija, ki pri Residentu 5 ni sodeloval, uganke, kjer 
denimo premikaš iglo po kadavru in vrtaš ter segaš v 
meso glede na načrt, ki ga sestaviš z raziskovanjem 
graščine. Žal so miselni orehi na sporedu tako pozno, da 
jih manj potrpežljivi in spretni ne bodo ugledali. 


Soočenje s strahom 


Vendar Evil Within tem niti ni namenjen, ker je pretežak 
in v primerjavi z modernejšimi preživetvenimi hororji, kot 
je Alien: Isolation, preveč okoren. Tehnični napredek v 
žanru Mikamiju ne diši, zato tu še zmerom izdatno zbiraš 
kartice za dvigala in ključe za lesena vrata ter razsuvaš 
lesene zaboje. Vsaj inventar je normalen in ne oni obupni 
staromodni Resident Evilov. A nekomu, ki je vajen sod- 
obnih iger, se bo Evil Within kljub temu zdel okoren in 
čudaški. Kar v bistvu je, saj se te ne trudi zadovoljiti, 
marveč tisto, kar je dobrega, ljubosumno prižema k 
strohnelim prsom. Moraš mu ga iztrgati s privajanjem 
nadzoru in toleriranju tokijskih bizarnosti. Tedaj pa si de- 
ležen kvalitet, med njimi hudih šefovskih nakaz, kakršnih 
nismo videli vse od Silent Hilla in zgodnjih Resident Evi- 
lov. Naj gre za Keeperja - izpeljanko Pyramid Heada s 
trezorjem namesto glave, Alpho, ki je dobesedno blazen 
spoj črev in ihte, ali ogabnega dvoglavca AlterEgosa. 
Srečal jih boš, če si hladnokrven, potrpežljiv, sposoben in 
najverjetneje s kakim sivim lasom na glavi. Si tak? 


ceni, da zlo ni nič kaj prikrito. Čeprav je včasih 
to povod, da se začne od jeze tresti, sliniti in grčati. 


polne gate grižastega izcedka strahu 

simbolizem in razgrajevanje žanra 

nagrajeno mojstrovanje v nerodnost 
protagonista in kamere x pretirana staromodnost 

' 4 PLA K k | 
Far Cry 4 stopa po isti poti kot trojka: v zmesi prvoosebne streljanke in frpjke pohajkuješ po odprtem 
ozemlju in rešetaš smešno tumpaste nasprotnike. Le da so tokrat ozad 


ZA Ob slabi povezavi je v multiju najbolje jahati slone ali terence in nasprotnika 
kar zgaziti. Pa še tedaj se ti zgodi, da z živaljo zaradi laga zgrešiš tovornjak. 


Še 


Rakshasa We've dro; eda mask. Dont let them get it 
- : pa t 


si Zrakomlat je prava mana z neba (a vidiš, kaj sem storil tu?). Ne le zaradi eno- 
stavnega transporta, marveč ker lahko z njega skočiš nasprotniku na glavo. 


rji gi 


mai 


abrite, do potankosti zrežirane igre so nedvom- 
no srdito privlačne in luštne, ko se ti zahoče kaj 
bolj interaktivnega od ogleda akcijskega filma. 
Takrat poženeš Call of Dutyje in v petih minutah 
sklatiš toliko helikopterjev, da se Michaelu Bayju na dru- 
gem koncu sveta kolcne. Toda poseben pečat pustijo 
drugačne sorte špili, ki te bosega postavijo v širni svet, 
da sam raziščeš vse njegove kotičke. Bržda zato, ker 
zbudijo notranje vzgibe po preživetju, raziskovanju in ob- 
čudovanju naravne okolice. Step v World of Warcraftu, 
ožarčene pustinje Stalkerja ... in zasneženih himalajskih 
vršacev izmišljene dežele Kyrat v Far Cryju 4. 
Tam, na nadmorski višini, kjer nevajeno telo že sope, me 
je ob plapolajočih hindujskih zastavicah spreletel srh, kot 
že dolgo ne. Ko sem skoraj v kosteh začutil hlad ob za- 
hajajočem soncu in beli odeji v daljavi. Iz zamaknjenosti 
me je nato zdramil bližnji jazbec, ki me je pozval na dvo- 


no precej zagamane. ln ker bo vsaj polovica bralcev tole 
vprašala - ja, Far Cry 4 je bolj ali manj v polarni kožuh 
preoblečena trojka. V ogib nenehnemu ponavljanju tega 
dejstva skozi opis ga zato razgrnem že tu. Špil zato nika- 
kor ni švoh, saj že predhodnik ni bil. Toda pusti vseeno 
bolj kisel priokus, kot bi se spodobilo. 


Jaz pa pojdem ... 


Novi protagonist Ajay Ghale je v Himalaji tujec, a hkrati 
domačin. Odrasel je v Združenih državah, toda mati mu 
pred smrtjo naloži, naj njen pepel odnese v njuno rojstno 
deželo Kyrat in ga položi ob Lakshmano, karkoli naj bi to 
bilo. Okej, to lahko stori, a ne? Ampak naloga se izkaže 


| za težjo, kot je pričakoval, saj ga koj ob prestopu meje 


začopati bizarni kyratski kralj Pagan Min, ki nima čisto 


| pospravljenega podstrešja. Menda da te zelo dobro po- 
% zna, dasi ti njegovega v roza suknjič odetega ksihta zapr- 
| mej nisi še nikoli uzrl. Dve uri igranja kasneje je Ajay že 
|! ikona uporniškega gibanja Golden Path, ki bi Mina rado 


strmoglavilo, in v državi izbruhne državljanska vojna. Hi- 
tro je tole ušlo z vajeti. Pa samo za zagaman pepel je ho- 
tel najti grob!? Skratka, Ajayu se spodmaknejo tla pod 
nogami in od njega je odvisno, ali se bo v skalnatih ste- 
nah ujel ali pa ga bodo zgrizli podivjani jazbeci. Če ga ne 
bodo preluknjali Minovi soldatje. Ali pičile kače. In pota- 
cali sloni. 

Far Cry 4 je skoz in skoz peskovniški špil, ki te kot so- 
dobne frpjke vrže v svet in zasuje s toliko dejavnostmi, 
da nimaš blage, kaj najprej početi. Rdeča pripovedna nit 
kampanje zna namreč potrpežljivo čakati, da prebrskaš 
odročne kotičke, odpreš vse skrinje in obdelaš drugotne 
kveste. Nanje kažejo mnogi usmerniki, ki se razevetijo 
po zemljevidu in jih ni pametno pustiti vnemar, saj niso 


N le vir dobrin. Kot rečeno, je v Kyratu tvoj prihod sprožil 


vojno in kamor pogledaš, se kraljeva milica in uporniki 
mlatijo za postojanke ter zaloge. Postopno moraš osvo- 
boditi dva ducata utrdb, ki jih nadzoruje vojska, koristno 
pa je zasesti še propagandne radijske stolpe, ki odkrijejo 
vsak svoj kos zemljevida. Kar je šele osnova. 

IGROVJE 


-.. in zasejem revolucijo 
pri ljudeh ... 


Osvobojene postojanke in radijski stolpi so namreč nova 
| središča za podkveste. Ajay je v enem trenutku lovec na 
glave rojalistov in takoj v drugem reševalec talcev. Spisek 


| dejavnosti je dolg. Lotevaš se tako smiselnih vojaških za- | 
datkov, kot je prestrezanje kraljevih konvojev z oborožit- | 
vijo, kot hudo prismuknjenih. Lokalci presneto radi divja- ' 
jo z avtomobili in če jih naddivjaš, si car. Spet drugje te | 


rahlo poseben človeček napoti plenit najredkejšo divjad 
tostran Mount Everesta. Verjetno spomeniško zaščiteno, 
ampak revolucija pač žre lastne jazbece. 

Z izpolnjevanjem kvestov se mladi možakar krepi tako s 
plenom kot veščinami. Krepel sicer v divjini ne najdeš ta- 
ko kot v frpjkah, zato ni takega čaru v obračanju sleher- 


nega kamna kot v Falloutu 3, kjer si v jami našel plazem- 
sko pljuvalo. V Far Cryju 4 moraš večino opreme odkleni- 


ti skozi kveste, nakar jo kupiš ali dobiš zastonj v štacuni. 
To bi lahko uredili malo drugače. Odkleniti je treba tudi 
nekatere sposobnosti in jih nato naknadno pridobiti z vla- 


ganjem izkušenjskih točk, pridobljenih z uspehi. Uporniš- 


ki junak, ki zna sprva štihati izza hrbta in streljati, z njimi 
postane pravi hribovski nindža. 

Umore zna kasneje verižiti: prvega falota zaklati, mu vzeti 
pištolo in z njo pihniti drugega, stopiti do tretjega ter mu 
zatlačiti njegovo lastno granato v žep. Zajahati more slone 
in tacati sovrage ter se špikati z injekcijami, polnimi do- 
mačih zvarkov. Ne se smejat - s temi serumi si neslišen, 
se izmikaš kroglam in vidiš skozi stene. Karkoli že to vari- 
jo, jaz bi tudi! Za posladek imaš poleg še nekaj malega 
obrti. Kožuhe omenjenih spomeniško zaščitenih bitjec 
lahko sešiješ v večje malhe za strelivo in slično. Ne vem 
|. sicer, zakaj ni tega v trgovini, ampak okej. 


... V eni roki nosim puško ... 


A izjemni množici nalogic navkljub se že tam nekje do 
tretjine špila izpojejo in prično ponavljati. V lastnem žur- 
nalu imaš natančno popisano, koliko propagandnih pla- 
katov moraš še strgati do naslednje nagrade (beri: odkle- 
njenega orožja), koliko vojaških konvojev zminirati, koli- 
| ko stolpov zasesti. Žal zanimivo spremljevalno pripoved 
| vsebuje le tisti del stranskih kvestov, ki je vezan na ubri- 
sane like, pa še oni ti dostikrat dajo zlajnane misije. 

Far Cry 4 bi se mi tedaj začel pošteno gnusiti, če ne bi pre- 
mogel tako spontanega sveta in množice pristopov. Oglej- 
mo si zasedanje sovražnih postojank. Lahko izbereš ne- 
slišni način in najprej s kamerico označiš vse soldate v 
utrdbi, nakar jih enega po enega polagaš z lokom, saj igra 
pozna preprosto tiholazenje. Lahko si rambo in se zapelješ 
skozi glavna vrata z džipom, zaprežeš avtomatski metalnik 
granat in vržeš vse v luft. Lahko zdražiš slona ali tigra, da 


—, namesto tebe opravita umazano delo. Ali prikličeš oddelek 


zavezniških upornikov in izvedeš vsesplošni juriš. Boj je 
glasen, pisan in vzdušen, streljanje pa dokaj callofdutyjev- 
sko. Streli v glavo so nagrajeni tako z izkušenjskimi punkti 
kot hitrejšim krepavanjem nasprotnikov, čeprav ti itak niso 
spužve, ki bi čezmerno vpijale svinec. Hkrati lahko na 
| hrbtu trogaš štiri orožja, od avtomatskih pušk in šibrenic 
do mitraljezov, bombometov in loka. Za povrh v sovrage 
vržeš bombo ali tri ter jim nastaviš nagazne mine. 

Nato se spet po mili volji pojaš po karti, saj je vsaka os- 
vobojena baza teleport, in vozil leži po terenu, kolikor 
hočeš. Štirikolesni motorji, džipi, tovornjaki, čolni, celo 
| helikopterček. Če ne gre drugače, ustaviš prebivalce in 
| jim zasežeš avto v višje dobro. Lokacij in kotičkov za razi- 


skovanje je obilo, pri čemer občasno najdeš ploščadne in M 
plezalne ugankice. Obvezno so to radijski stolpi, kjer se pm 


moraš nekako zavihteti na vrh, če ni pri roki frčala. V ta- 
kih skritih obronkih običajno najdeš dragocene drobce 
štorije, bi si pa, kot rečeno, tamkaj želel več plena. 


NI 

Osvojene postojanke samodržčeva vojska to pot redno napada z velikimi 
trumami, da bi jih dobila nazaj. Varne so šele, ko zasedeš krajevno utrdbo. 


V) 


Na —u pu nee — —a 


Ker je Ajay hodil v šolo varne vožnje, zna cestne karafeke početi z eno roko, 


DALJNJI SKOVIKI 


Ko je pred desetimi leti tedaj še neznani nemški 
studio Crytek izdal Far Cry (na sliki desno) si ni 
predstavljal, kaj vse bo s tem sprožil. Enica je 
bila prelomna v dvojem: spočela je podžanr 
svobodnjaških prvoosebnih streljačin, kjer si 
lahko utrjene položaje sovražnih plačancev na- 
skočil iz več smeri in na več možnih načinov. In 
drugič, zeleni pragozd samotnega pacifiškega 
otoka je risala prva verzija pogona CryEngine. 
Stari mački pomnijo, da je Skovik že takrat 
spuščal čeljusti. A to ni bilo nič v primeri s Cry- 
sisom, naslednjim projektom turških Nemcev, 
ki še danes velja za pojem. 

No, Crysis je založil Electronic Arts, kajti poti z 
Ubisoftom so se razšle. Far Cry 2 je leta 2008 
napravila Ubijeva montrealska izpostava in v 
njem je bolj malo sledov izvirnika. Liki in pripo- 
ved so drugi, okolica je prestavljena v afriško 
savano, špil pa je bil precej bolj svobodnjaški. 
Tako v dobrem, saj si mogel z džipom premer- 
jati velike razdalje in opazovati potujoče požare 
ter divjad pri selitvah. Kot slabem, ko so te na 
cesti nenehno naskakovali od nikoder rojeva- 
joči se nepridipravi. Franšiza je šele predlani 
polnopravno dozorela s Far Cryjem 3. Ta je po- 
novno čisto zamenjal osebe in nas-vrnil v-pra- 
gozd, obenem pa:zgladil ali odžagal ostre robo- 
ve dvojke in predstavil dobro prevretrter poso- 
ljen golaž s ščepci streljanke, frpjke in preživet- 
vene igre v odprtem svetu. 


»" v drugi pa držati brzostrelko in se odkrižati tistih, ki mu vozijo preveč za ritjo. L' 


Marsikdo osrednje dele pozna na izust, toda se- 
rija obsega še nekaj obrobnih. Far Cry: Instinets 
in Instincts: Evolution za prvi xbox ter Instincts: 
Predator za 360 in Vengeance za wii so bile po- 
preproščene inačice enice, včasih s frišnimi 
kampanjami. Šele Blood Dragon za trojko je bil 
res omembe vreden dodatkič, saj so napravili 
odličen satiričen kibersvet z mnogimi požmigi 
na akcionerje osemdesetih. Nismo pa ziher, če 
ni muvi Far Cry tudi satira. Napravil ga je kdo 
drug kot Uwe Boll(ani). Ne glej, četudi v vlogi 
junaka nastopa nemški mačo Til Schweiger. 


0. 


LI 


H Dialogi z mnogimi zanimivimi osebami so odlično govorjeni. 


-.. V drugi roki 
zlatega smajlija 


In tako se, prešerno popevajoč, spomniš, 
da si v bistvu prišel v Kyrat strest materin 
pepel. Takrat nisi več tisti Ajay v dizajner- 
skih kavbojkah z mobitelom v roki, mar- 
več Kalinag, legendarni vojščak, ki je iz 
Shangri Laja pregnal rakshase. Verjetno v 


; stanju zmanjšane prištevnosti zaradi ma- 


milarskih zvarkov, ampak vseeno. Tedaj 
se začne pripoved počasi razpletati - in 
šele tedaj postane zares zanimiva. 

Osebe v Far Cryju imajo že spočetka kar 
udarne karakterje, sploh blontni metro dik- 


Š » tator, ki je križanec med Vaasom iz trojke 
%4 in Handsome Jackom iz Borderlands. To- 


) TAKEDOWN 


da boj za svobodo, kjer hkrati vidiš spor v 
središču Zlate poti, je spočetka vseeno hu- 
do klišejski. Dvomljivcem vendarle pola- 
gam na dušo, naj potrpijo, saj so kasnejši 
preobrati tega vredni. Štorija Far Cryja 4 
se močno naslanja na iskanje dnevnikov 
Ajayevega očeta, ustanovitelja uporniške- 
ga gibanja, in izpolnjevanje drugotnih na- 
log, ki razkrijejo marsikateri črn madež na 
polpretekli zgodovini Kyrata. 

Takisto te pot pozneje vodi iz osrednje ze- 
lene hribovite karte v gorsko zimo in prav- 
ljično deželo Shangri La. Ob tem spozna- 
vaš običaje lokalnega prebivalstva, ki sicer 
nima pravega dnevno nočnega ritma, če- 
tudi ga igra pozna. Prisostvuješ pogrebu, 
molitvi, poslušaš radijske nasvete o anal- 
nem seksu in ... opazuješ zbijanje pešcev. 
Ne vem, kdo vraga je dal prebivalcem vo- 
zniško dovoljenje v roke, ampak očitno je 
bil tudi on zafiksan. Zavezniki sicer zelo 
pazijo, da tebe ne povozijo, dočim so dru- 
ga bitjeca keglji. Če ne vzamejo prometne 
nezgode petkrat več življenj kot soldateska 


| in tigri skupaj, se pustim jazbecu oklati kar 


sam. Tako ali tako ima umetna pamet ve- 
like težave. Sovragi se denimo znajo umak- 
niti za drevo in te ugonobiti z navzkrižnim 
ognjem. A ko vidiš, kako se tri sovražne 
nindže zapored nerodno skurijo v tabor- 
nem ognju, od smeha cepneš s stola. 


Ter ameriškega 
Rožleta 


Ker ni fajn, če se bataljon zaveznikov, ki jih 
prikličeš na pomoč, povozi med seboj, je 
koristno imeti poleg živega soigralca. V šti- 
rici to lahko storiš, saj pozna sodeloval- 
ništvo v dvoje. Povabljeni kamerad lahko 
kadarkoli skoči v tvojo igro in dobi obraz 
Hurka, zabavljaškega ameriškega plačan- 
ca. Osrednji kvesti so dvojici nedosegljivi, 
lahko pa hara po trdnjavah, stolpih in na- 


| sploh drvi po Kyratu ter daje s tovornja- 


kom čelne nosorogom. Soborec bo iz tvoje 
igre pobral izkušnje in plen, ne pa tudi na- 
predka v kvestih. Na obeh playstationih 
lahko prek PSNja tako povabiš k sebi do 
deset kolegov, ki igre niso kupili. A le za 
dve uri in po tistem, ko inštalirajo zajetnih 
26,5 gigabajtov špila. 

Igra pozna tudi klasični multiplayer, kjer se 
dve moštvi igralcev streljata v obraze. Zbir 


modusov je klasičen, s team deathmatc- 
hem, zasedanjem postojank in sličnim, za- 
pakiranim v Far Cryjeve hinduistične bar- 
ve. To pomeni asimetrični ekipi, kjer so na 
eni strani uporniki, ki vihtijo običajno orož- 
je, na drugi pa rakshase, nevidni kraljevi 
specialci, ki strašijo z loki. Zamisel bi bila 
fajn, če ne bi bila tako nerodno izvedena. 
Ozemlja so razmeroma velika, za nekje pol 
Battlefieldovih kart, toda ekipi štejeta po 
največ pet borcev. Kuga?? Predvsem pa 
obupaš ob ukvarjanju z igrinim nalinijskim 
sistemom. Ta sicer pozna tako iskalni sa- 
modej kot brskanje po igrah. Toda partije 
so peer to peer, podobno kot v Call of Du- 
tyjih. Zamik je zato obupen in vso srečo pri 
iskanju dobre, gladko delujoče igre. 


Srečno, Ajay! 

Veterani trojke bodo ob prebranem dobro 
razumeli, da sem se moral zelo premago- 
vati, da nisem v slehernem odstavku upo- 
rabil besed 'tako kot v predhodniku". V do- 
mala vseh elementih bodo namreč prepo- 
znali Far Cry 3. Radijski stolpi? Kljukica. 
Šivanje kož v nahrbtnike? Kljukica. Krepa- 
vanje falotov v ognju? Kljukica! In tako na- 
prej. Celo sovragi so podobni: kraljeva voj- 
ska pozna brezimen kanonfutr, oklepljene 
nosače mitraljezov in plamenometalcev ter 
prikrite rakshase. Omembe vrednih šefov 
je spet premalo. Novosti je moč prešteti na 
prste ene roke: helikopter, priklic zavezni- 
kov in vskočno sodelovalništvo. No, ter 
drugačna okolica, ki je res špica in poskr- 
bi, da lenoba ustvarjalcev ni tako očitna. 
Pa še tu bi lahko potožil, da je grafika Ubi- 
jevega srčka Dunia prelestna zlasti na 
srednjih razdaljah. Ko se približaš, uzreš 
oglate vrvi in na daljavi iz zraka očitno pik- 
slasta drevesa. 

Res bi z malo napora mogli dobiti več. Ne 
le s krpanjem najočitnejših kiksov, kot so 
vozne sposobnosti umetnih likov. Obrt bi 
zlahkoma razširili in dodali več preživetve- 
nih detajlov. V trojkini džungli ti ni bilo tre- 
ba paziti na podhladitev, v Himalaji pa bi iz 
tega lahko napravili minigro. In vdelali več 
porušljive okolice, ki je je komaj kaj! Tako 
si upam trditi, da bo Far Cry 4 bolj ugajal 
tistim, ki trojke še niso povohali, kot vete- 
ranom. Škoda za tako ziheraštvo. 

Štirica je sicer še vedno dober špil, ki prite- 
gne s svetom, svobodo in kasnejšo pripo- 
vedjo. A uvodoma omenjeni kisli priokus 
ostane, tako kot praske zagamanega jaz- 
beca. In orla. Orlov še nisem omenil. O 
groza. Po nekaj urah kolovratenja po Kyra- 
tu si boš zaželel oditi v živalski vrt in boks- 
niti v kljun prvo pernato zmene. 


Kalinag Aggressor, jezdec slonov in hin- 
dujski božji bojevnik, v vojni proti ne- 
vernim jazbecem in orlom. 

navdušujoča okolica v mno- 
žica opravil v svoboda v in- 
trigantna pripoved in osebe v 


preočitna preobleka trojke, z bedarijami 
vred x slaba umetna pamet x dolgočas- 
Ubisoft 

and the Great Architects HD 


bo spomnil, čemu si jih imel rad. In zakaj so vsi stari moduli potolčeni. 


immačis sa 


aj bi se pripetilo, če bi v sobo zaklenil 
navdušence nad različnimi frpjkami? Ne- 
kaj računalničarjev bi se skregalo okoli 
superiornosti Baldurja nad Skyrimom. V 
kotu pa bi se držal posebnež. Pestoval bi plišasto 
rumeno pišče in se spominjal zlate dobe RPG-iger 
iz Dežele vzhajajočega sonca. To so bili časi, ko je 
vladal SNES in legende, kot je Final Fantasy. 

Pier Solar je namenjem dotičnim, okorelim use- 
kancem na japonsko igranje vlog. Vendar ni še 
eden od številnih posnemovalcev, temveč prava 
stvar - zajeten tokijski frp, ki ga je za davno pokoj- 
no Segino konzolo mega drive v pol desetletja 
ustvarila peščica zagrizenih zanesenjakov. Štiri le- 
ta po butični splovitvi na modulu je zdaj na voljo 
množicam, saj prevetreno HD-inačico v digitalni 
prodaji dobiš za malodane vse sisteme. Čistunom 
ni treba skrbeti, saj je moč kadarkoli preklopiti 
med HD-ozadji in izvirno 16-bitno podobo, kjer liki 
v vsakem primeru ostanejo v nizki ločljivosti. An- 
cientna pikslavost je sicer manj podrobna, a svet- 
lejša in začuda preglednejša. Impresivno, skratka, 
zlasti ker gre za projekt s tako skromnim garažnim 
začetkom. 


Velike pustolovščine se vselej začnejo z majhnim. 
V Pier Solarju z najstniško druščino, ki zapusti rod- 
no vas v iskanju zdravila za betežnega očeta. Glej 
zlomka, v prepovedanem delu gozda odkrijejo 
skrivnost starodavne civilizacije, ki jih pošlje na 
manogo širše vandranje po mnogovrstnih pokraji- 
nah in temnicah fantazijskega sveta. Prav prese- 
nečen kljub preobratom ne boš, saj se štorija mal- 
ce prerada drži preizkušene formule. So pa liki 
nadpovprečno dodelani in tekstovni dialogi prav 
tako. Čeprav ne umanjkajo obvezni izpadi azijske- 
ga sira in humorja, ki meji na čudaštvo. 


Urno postane jasno, da je Pier Solar nišen izdelek, ki ne 
odstopa od starodavnega recepta. Če te bo pritegnil, je 
zelo odvisno od tega, v kakšnem spominu imaš japan- 
rpgje z začetka devetdesetih let. Igranje namreč poteka 
po njihovem vzorcu. V pogledu od zgoraj v mestu po- 
čiješ, poklepetaš in nakupiš orožja, oklepov ter zeli, na- 
kar se odpraviš v temnice, zlobne gozdove in puščave. 
In to je to. Ker je špil čisto linearen, začne sosledje me- 
sto-temnica-mesto presedati. Raziskovanja nadsveta 
sploh ni, saj na zemljevidu le izbereš področje oziroma 
zaselek. Poklicev ni, nivoji pa se višajo samodejno. 
Spočetka šablonskosti niti ne opaziš, saj so področja pi- 
sana in raznolika. Ti gre pa že takrat v nos, da ima vsa- 
ko le kake štiri vrste sovragov, tako da se zna zgoditi, da 
več bojev zapovrstjo gledaš v ene in iste letečnike, črve 
in sluzavce. Ker traja, da liki napredujejo, je občutek tla- 
čanjenja otipljiv. Boji z nevidnimi sovražniki naključno 
prekinjajo raziskovanje in se odvijejo na ločenem zaslo- 
nu. Bolj potezno klasični bi težko bili. Tvoja skupinica 
do petih junačkov je na eni strani, zlohotneži na drugi. 
Vsakemu vnaprej določiš dejanja, nakar jih po vrsti iz- 
vedejo. Poleg napada so tu branjenje oslabelih kamera- 
dov, copranje in raba zdravilskih ter razsuvaških pred- 
metov. Vse temelji na elementih in če druščini nadeneš 
primerno zaščitno opremo, razpoloviš škodo, ki ti jo pri- 
zadenejo tolovaji. 


Dotlej nič pretresljivega, a na srečo je tu hakeljc, ki tepež 
naredi samosvoj in vnese precej taktike. Če soldatek 
žrtvuje svojo potezo, prične zbirati moč, kar okrepi vse 
naslednje udarce in omogoči rabo žeščih urokov. Hec je, 
da je moč zbrano energijo predajati med liki, tako da je 
pri domiselnih šefovskih obračunih nemalokrat nujno 
določiti revčka, ki bo kuhal mulo. Nato bo okrepil dežur- 
nega delilca batin. Ker žmoht izgubiš le, če jo posebej 
močno dobiš po gobcu, tekom boja postajaš vse mogoč- 
nejši. A pri naslednjem štartaš z ničle. 


. Fa Ž pri - 


| V HD inačici poljubno vklapljaš in izklapljaš visokoločljivostna ozadja ter modernejšo 
V muziko. Sam se sploh nisem mogel odloč 

Hakeljc bojev je zbiranje energije, ki rabi za močnejše napade. Skoda le, 
da znotraj področij ni več vrst sovragov, ki bi terjali različne pristope. 

Gather 


Sliši se slastno, vem. A ponavljajoči se boji so dosti- 
krat zaguljeni, počivališča pa nemogoče vsaksebi. Av- 
tomatsko shranjevanje položaja ti nič ne pomaga, če si 
sredi pustinje in ti zmanjkuje napitkov. Takrat ceniš, 
da je od spopadov moč pobegniti. To pride še kako 
prav, če si izgubljen in izmučen, kar se rado pripeti. 
Dostikrat je namreč prehod skrit za kakim stebrom ali 
pa moraš za napredovanje petkrat govoriti z isto ose- 
bo, pri čemer ti kratki napotki in smešno neuporaben 
zemljevid niso v pomoč. Oh ti zajebana starošolskost. 

Bolj dogaja pustolovska plat, ki jo razgiba copranje 
med raziskovanjem. Tako denimo prikličeš liane, po 
katerih plezaš, ali z urokom odpreš nedosegljive šatu- 
lje z zakladom. Tudi lahki miselni orehi so: s stikali 
kličeš dvigala ali sem in tja porivaš škatle. Enkrat celo 
ukradeš bobra, nakar z njim odstraniš drevo, ki ti zapi- 
ra pot. Kar nekaj vsebine je neobvezne, tako da s st- 
ranskimi kvesti in temnicami še malce podaljšaš pet- 
indvajseturno dogodivščino. 


Pier Solar ob trudu, da bi bil zvest izročilu, v novo dobo 
pripelje starodavne gradnike. Z malo več poguma bi 
lahko bil mnogo več kot le poklon jrpgjem včerajšnjika. 
A tudi marsikatera odličnica starih časov je bila na- 
prednejša. Chrono Trigger je opustil naključne boje, Fi- 
nal Fantasy pa je imel nadsvet in proste roke pri razis- 
kovanju. No, če klasike znaš na pamet in te starikavost 
ne moti, si ga le omisli. Cena 15 evrov je itak nizka. 


si z glavo v oblakih na sprehodu po poti 


spominov zvije gleženj. 
starošolski jrpg, kot se zagre v sim- 
patična muzika in podoba v dober bo- 


jevalni sistem v prične se ponavljati 
ostareli prijemi 


tlačanstvo WaterMelon 

Hiša, v kateri protagonisti najdejo zatočišče, je ena bolje ohranjenih, ker je je polovica vkopana v zemljo. To pri- 
de prav pozimi, ko je treba z dragocenim materialom krmiti peč. Obvezno jo postavite v klet, tako kot postelje! 

Ravbanje uporabnih reči je tiholazniška podigra. Skozi 
ključavnico lahko kukaš v sosednjo sobo, poslušaš ko- 
rake stanovalcev in paziš, da ne delaš hrupa. 


b nekaterih igrah se človek res počuti nepri- 

jetno. Ne zato, ker bi moral početi stvari, ki 

jih ne želi, marveč zato, ker je bil cilj avtor- 

jev, da v tebi zbudijo slabo vest. Ali pa ti vsaj 
dajo misliti. This War of Mine, ki so jo udejanjili polj- 
ski 11bit Studios, je šolski primer takega špila, v ka- 
terem ne uživaš niti malo. Ampak kako, saj gre za 
vojaško igro - Call of Duty in Battlefield na ta račun 
služita milijone! Hja, naslov te ne postavi v vlogo za- 
jebane orožarne na dveh nogah, marveč v raztrgane 
šlape civilista. Kolateralne škode. 


Ruševine od strani 


Ob vseh količinah virtualnih nabojev, ki smo jih v špi- 
lih izstrelili, pozabljamo, da vojna ni reč, ki bi se jo šli 
samo vojaki, marveč v njej od pamtiveka najbolj na- 
jebejo civilisti. "Ta moja vojna' te postavi v oblegano 
mesto, ki je sumljivo balkansko. Večina zgradb je na- 
pol ali scela porušenih, na določenih točkah prežijo 
ostrostrelci, ljudje pa se zapirajo v prostore, ki še ko- 
likor toliko kljubujejo vremenskim neprilikam. Ko pa- 
de noč, se podajo brskat za predmeti, ki bi jim poma- 
gali preživeti naslednji dan. Zalog po mestu je vse 
manj, na vrata pa trka zima ... 

V eni takih podrtij, ki jih gledaš v prerezu od strani, je 
trojica oseb, ki jih nadzoruješ. Špil jih naključno izbere 
izmed kakega ducata možnih likov, od katerih ima 
vsak samosvoje lastnosti, ki vplivajo na to, kako boš 

ko roparjev je na delu. Ponoči pa greš s smetiščarjem na 
lov v druge zasebne hiše, hotele, trgovine in bolnišnice. A 
prostori niso opuščeni! Ljudje, ki jih srečaš, so zlasti 
spočetka prijateljski, kasneje pa se lahko krvav boj vna- 
me celo za nekaj cigaret. Igra pri tem loči med javnim 
dobrim in zasebno lastnino - če nekoga okradeš, zna tvoj 
nabiralec postati depresiven. Javnih dobrin hitro zmanj- 
ka in kmalu niti kraja ne zadošča več. Po kakih desetih 
dneh se zna zgoditi prvi umor, ko te zalotijo pri ravbanju 
na nepravem mestu. Saj ne, da bi MORAL moriti, a v ti- 
stem trenutku ostane le še odločitev 'jaz ali on.' ln še več 
depresije. Morda pa jaz res ne bi smel igrati tega. 


Kar naj ti bo hudo 


Ob igranju ti misli kar same odletijo na Sarajevo izpred 
slabih dveh desetletij, kar še podkrepijo tvoji liki z očitno 
slovanskimi imeni. Tega ne gre pripisati poljskim kore- 
ninam avtorjev, marveč v prvi vrsti pričevanjem ljudi, ki 
so preživeli spopade v Bosni in na Kosovem. Pri tem je 
najbolj hvalevredno, da špil ne izbira strani. Je povsem 
apolitičen in se ne spušča v ozadje spopadov, ampak 
položaj reducira izključno na trpljenje in nemogoče odlo- 
čitve, ki jih mora sprejeti posameznik, da ohrani golo 
življenje. Tko je počeo rat? Koga briga. 

Pomembno je trgovanje z drugimi liki. Na odpravah ne najdeš vsega potrebne- 
ga, zato pa lahko motaš cigarete ali kuhaš rakijo. To menjaš za hrano in zdravila. 


pristopil k igranju. En je močan, a počasen, drugi do- 
bro kuha, zato bo za obroke porabil manj hrane, tretja 
brenka na kitaro in so pri njej vsi malo bolj optimis- 
tični, četrti odlično baranta. Neuporabne veščine ni, je 
pa res, da včasih dobiš lepo uglašeno skupino in dru- 
gič razmeram povsem neprimerno. Enako naključno 
namreč igra določi letni čas, trajanje vojne in dogod- 
ke, ki ti bodo prišli na pot. Preigravanje torej ni vnaprej 
začrtana pot, ki jo moraš prehoditi, marveč prej niz 
naključno razvrščenih dogodkov, ki jih je treba preži- 
veti, kakor veš in znaš. Kot v resničnem spopadu. 


Lakota in morala 


Bajta, kjer bivaš, je dokaj nedotaknjena. Ko iz nje 
čistiš svinjarijo, najdeš razne uporabne kose, iz kate- 
rih najprej zbiješ delavnico, nakar si urediš osnovne 
bivanjske razmere: postelje, kuhinjo, radio za stik s 
svetom. A najpomembneje je najti si reden in zane- 
sljiv vir hrane. Prvih nekaj dni gre s praznim želod- 
cem ali kako konzervo, ki jo najdeš v opustošeni tr- 
govini, vendar se s tem ne da preživeti na daljši rok. 
Napaberkovane dobrine lahko poskusiš zamenjati pri 
črnoborzijancu, toda hrana in zdravila sta luksuz. Po- 
trebuješ pa oboje - v mrzli, vlažni bajti in brez hrane 
ljudje ne ostanejo dolgo zdravi. 

Čez dan torej strateško upravljaš z možmi, planiraš, 
katere izboljšave boš napravil v svojem brlogu, in 
skušaš po radiu ugotoviti, kakšno bo vreme ter koli- 

Najbolj mi je bila všeč ravno naključnost. Kaj lahko 
se zgodi, da ti gre vse po maslu, nakar je po dveh 
tednih vojne konec. Naslednjič pa se bodo dnevi sp- 
remenili v mesece ali bo že prvi dan padel sneg. Hej, 
v vojni ni nobenih pravil. Četudi čez čas pogruntaš, 
da obstaja način, s katerim boš preživel vsako situa- 
cijo, je izkušnja vsakič drugačna in vsakič po svoje 
neprijetna. Najboljše odločitve ni, so le manj slabe. 
Podobne strune je pred časom ubiral Gods Will Be 
Watching, vendar ga This War of Mine kakovostno in 
količinsko prekaša. Dejansko ji v minus lahko štejem 
le to, da more proti koncu postati monotona, če ti vse 
štima in potem kak teden le čakaš, kdaj bo radio raz- 
glasil premirje. Ne zgodi se pogosto, da bi igro pripo- 
ročal zato, ker je neprijetna, in želim, da bi to izkusili 
sami. Slab dvajsetak ali celo manj, če jo pograbiš v 
akciji katere od spletnih štacun, je dobra naložba v 
test lastne človečnosti. 


se sprašuje, kako mu je ratalo preživeti 
vojno, če ponavadi rad vrže puško v koruzo. 


občutek pri vodenju wanzerjev 
odličen prikaz najgrše plati vojne 
dopadljiva, tematiki primerna vizual- 
... ki pa včasih ustvari domala ne- 
proti koncu lahko postane mo- 


na podoba 

b misli na Warcraft se najstarejšim veteranom 
serije pred očmi narišejo zelene in rjave pla- 
njave, na katerih se vitezi v srditem naskoku 
udarijo z mišičastimi gorostasnimi orki. Sekire 
zapojejo, silaki renčijo in poraženci se s kriki zdruzne- 
jo v krvavo žolco. Ja, Warcraft je bil nekoč povest o 
junaštvu soldatov Azerotha nasproti krvoločni orkov- 
ski hordi, ki je pustošila po deželi in ljudi natikala na 
kole. Ne o polnagih plešočih vilinkah. Ne o pandah. 
In gotovo ne o dvobojevanju veveric s papagaji. Zato 
pa pripoved o enookih vračih in vojščakih s sabljami 
namesto rok. 
Skoraj natanko deset let po izidu World of Warcrafta, 
ki je v Združenih državah na nič hudega sluteče kas- 
nejše odvisnike padel 23. novembra 2004, skuša nje- 
gov peti dodatek serijo vrniti v te prvinske čase. Nje- 
gove ikone so prav tisti orkovski bojevniki, ovešeni z 
lobanjami premaganih sovragov, ki so nekoč jel 


rogg Oneeye. Ner'Zhul. Blackhand. Orgrim Doom- 
hammer. Grommash Hellscream. Gul'Dan. Durotan. 
Warlords of Draenor je slogovna vrnitev h koreninam 
Warcrafta, pred Thrallom in novejšo druščino. Hkrati 
pa je igralno ne samo za stopnjo nad prejšnjimi inači- 
cami WoWa, marveč v nekaterih elementih pošola 
vse ostale naslove v žanru. 


Vroča kri 


Razlog za vrnitev legendarnih vojščakov je blizzar- 
dovsko iz trte izvit. Garrosh Hellscream, dežurni ne- 
časovno luknjo zbeži pred roko pravice. (Magija in 
to.) Pristane na planetu Draenor ravno v času pred 
prvo orkovsko invazijo skozi Dark Portal v Azeroth. A 
če so v prvotni zgodbi napad zrežirali demoni, ki so 
orke zasužnjili, Garrosh peklenščke brcne v tazadnjo 
in se na čelo orkov postavi sam. Rodi se Železna hor- 
da, ki v Garroshevi maščevalni sli ni nič manj nevar- 
na za Azeroth kot originalna. No, tokrat smo tu mi, 
veterani mnogih bitk, krvniki Lich Kinga, Illidana, 
Deathwinga in na oko še ducata raznih božanstev. 
Nas nea bo anben zajebaval, čuj! 


x. j TT Da0a5 M 
U v dodatku resda prevladujejo pordečeni odtenki v slogu Železne horde. Vendar 
ne izostanejo kami področja s turkiznimi gobami, ki jih je imel že Outland. 


Prvo presenečenje: Warlordi te dejansko jemljejo kot 
legendarnega heroja, ne zgolj 'heroja', ki mora ku- 

rirčkati za neke višje inštance! Načeluješ izgradnji 

štartne postojanke na Draenorju, ki postane tvoja la- 
stna domača utrdba (garrison). Poveljuješ spisku po- 
danikov in naokoli usmerjaš stotnijo peonov, ki ob- 
vezno brundajo "work, work." Ob boku Thralla, Duro- 
tana in ostalih brezčasnih Warcraftovih likov jezdiš v 
boj in osebno kresneš po čebru največje sovražnike 
azerothske civilizacije. Ko greš skozi mesta ali se 
ustaviš v krčmi, te mimoidoči pozdravljajo ali saluti- 
rajo. Tule ne odgovarjaš nikomur višjemu, marveč 
drugi odgovarjajo tebi. V mmorpgjih, pa tudi običaj- 
nih frpjih, česa takega skoraj ne vidiš. 

pudti di 
Mech je le eden od priboljškov, ki ti jih odpro nadgradnje utrdb. V njih se lahko 
okrepiš z močnimi napoji in napravami, ki pa so ponavadi omejene na eno provinco. 

| Četudi je sa ki v WoW vrne slovite orke iz prvih Warcraftovih strategij, čuden, je Blizzard z z idejo zadel v črno. 
Svet znova preveva surovo vzdušje, ki si ga zasluži. Orke, kot j je Blackhand na sliki, seveda preizkusiš v boju! 


Ljubo doma, kdor ima sekiro 


Tudi kvestanje je rahlo spremenjeno. Velik del doga- 
janja izhaja iz tvojega prebivališča, ki je hkrati po- 
membna vojaška baza. V njem postavljaš stavbe, ki ti 
okrepijo sposobnosti ali dodajo povsem nove. Z vo- 
jašnico lahko v boj na planjavah Draenorja prikličeš 
oddelek vojakov, z goblinskim izumiteljem pa robot- 
skega robavsa. War Mill ti omogoči boljše možnosti 
za izplen epskih sekiric iz kvestov ter raidov. In tako 
dalje - trenutno je različnih bajtic kar dvajset. 

Morda najpomembnejši del utrdbe so tvoji pribočniki 
(followerji). Gre za vojščake, ki jih pošiljaš na samo- 
dejne kveste, na primer zbiranje obrtniškega materiala 

ali plenjenje. Z uspehi plezajo po razvojnih 
stopnjah in se morejo lotevati težjih kvestov. 
Imajo pa tudi veščine, namenjene spopada- 
nju s točno določenimi sovragi. Zato si velja 
oblikovati širok spisek pomočnikov - naen- 
krat jih imaš lahko dvakrat deset. 

Stavbe v trdnjavi gradiš z materialom, ki se 
usiplje iz nagrad za kveste in elitnih beštij 
ter izpod lopat peonov, moraš pa zanje najti 
načrte. Tu pride na vrsto nova mreža nalog 
v Draenorju, saj se njihovo izpolnjevanje 
močno odraža na tvoji postojanki. Prej si v 
WoWu in drugih masovščinah sledil veri- 
gam nalog zavoljo štorijalnih zaključkov ali 
meganagrad. V Draenorju pa se zanje odlo- 
čaš v veliki meri glede na to, katere pribolj- 
ške za svoje naselbine boš prejel. Govorim v 
množini, kajti v štirih od osmih novih pro- 
vinc planeta Draenor postaviš outposte, 
male podaljške tvojega garrisona, ki jih je 
moč nekaj malega nadgrajevati. 

Skratka, Blizzard je vzel elementa, ki sta v 
mmorpgjih že prisotna - prebivališče in po- 
danike -, in ju v svoji tradiciji izpopolnil tako 
kot nihče drug. Podobna sta becirk v Wild- 
staru in pomočniki v Star Wars: The Old Re- 
public, toda Garrison je odlično vpet v te- 
matiko in dogajanje, bolje kot katerakoli 
bajta doslej. Le eno kaprico ima: opravila 
moraš odrejati na licu mesta, ne iz menija 
kjerkoli v svetu, kar te sili, da nenehno gle- 
daš v igro in svoj plac. 


Pod kamnom oger 


Kot bi to ne bilo dovolj, je Warcraft iz Wild- 
stara pobral še nekaj drugega: nabitost po- 
krajine z naključnimi dogodki in skrivnost- 
mi. Jezdiš na vepru z desetimi sveže odrtimi 
kožuhi, kar se na karti izriše minišef in že si 
s čisto drugimi nameni do kolen v črevih sov- 
ražnikov. V divjini se skriva kopica skrinj, 
spomenikov z zakletvami in sličnim, če te z 
uhojene poti ne zvabijo že običajne rokodel- 
ske surovine. Warlordi te bolj kot vse razši- 
ritve doslej zasujejo s tolikšno vsebino na 
vsakem koraku, da ne veš, kaj bi z njo. 

PvP-cona Ashran je kljub veličini trenutno še dokaj neuravnotežena, kar se pokaže pri boju J 
na strežnikih z zelo nesorazmernima frakcijama. A Blizzard jo. jemlje resno in jo posodablja. 


Toda ko smo pri kvestanju, je najbolj markantna še ved- 
no mehanika, ki smo jo videli že pred šestimi leti, le da 
so jo Blizzardovci z vsako posodobitvijo prignali dlje. 
Govorim o phasingu, prijemu, ki posameznemu igralcu 
priredi okolico glede na njegova dejanja. Nekdo, ki je v 
določenem rajonu izpolnil vse kveste, utegne zaradi nje- 
ga videti krepko drugačno podobo od tistega, ki je frišno 
zakoračil vanj. V Lich Kingu je phasing znal spremeniti 
nekaj detajlov in oseb, v Warlords of Draenor pa se ma- 
ličijo celotne pokrajine. Sovražne citadele ogrov recimo 
padajo, ko fentaš njihovega šefa in se sam zarediš va- 
nje. To botruje res impozantnemu vtisu, da spreminjaš 
svet, in je ključna točka odlično zrežiranih, dolgih verig 
nalog v Warlordih. V njih naskakuješ utrdbe Železne hor- 
de in ji kos za kosom odrekaš nadzor nad Draenorjem. 
Phasing sicer ima šibke točke. Kolegi, ki so na drugem 
členu verige, denimo stežka kvestajo s teboj. Ob tem je 
spreminjanje sveta še vedno bolj kot ne iluzija, saj razli- 
ko vidiš le ti. Ne gre za pravi peskovnik, kakršen naj bi 
bil EverOuest Next. A primerjalno je stari način igranja 
iz originala videti prazgodovinski. Kajpak se posredi naj- 
de veliko zadatkov, ki ti velijo upleniti deset dvoglavih 
zveri in podobno; Warlordi tovrstni tlaki ne ubežijo. A 
tempo je tako navit in izzivi raznoliki, da se ne bodo upe- 
hali niti tisti bolj naveličani. 


Bolj po starem 


Ostali elementi WoWa niso toliko napredovali. Osmeri- 
ca novih temnic, od katerih so nekatere predelane le- 
gende, na primer Upper Blackrock Spire, so narejene po 
že videnem receptu. Zakurblaš samodejni iskalnik so- 
igralcev, ki ti pripoji še štiri kamerade, in hajdi v boj. Pe- 
har šefov ima specialke, ki se jih moraš dobro naučiti, 
sicer druščina stori krvavi konec. Spopadi so spet težji 
kot v Pandariji, nekje na ravni Cataclysma, kar je super, 
ker mora druščina dobro sodelovati. Ko ti osnovna ra- 
ven postane zeh, imaš še herojsko in novo mitično. In ko 
si še tamkaj od glave do peta opremljen z najhudejšim 
železjem, je čas za raide z desetimi ali petindvajsetimi 
sotrpini. Prvi, Highmaul, je že odprt, v kratkem otvorijo 
še težjo Blackrock Foundry. 


:. Vmesnik kakšne poživitve ni doživel. Ko se.spustiš v t je temnice, 
» je zmodana podoba z vsakovrstnimi dodatnimi opozorilniki obvezna. 


z po 
Mlatenje s šefi v ječah ima znano podobo. V glavnem moraš 
gledati, da ne stojiš v ognju in da odgovarjaš s pravimi veš- 
činami. Naprednosti, kot sta izmikanje iz Guild Wars 2 in 
zapletene cone bolečine iz Wildstara, v Warcraft še niso 
prišle. Ne le to, pri plezanju od devetdesete do nove stote 
stopnje uzreš le tri mogoče nove veščine na poklic, in sicer 
v talentih, kar pomeni, da si lahko izbereš samo eno. Nekaj 
starih se jakostno nadgradi, pa kupček statistik, recimo 
parry, se je umaknil nekaterim frišnim, kot je multistrike, ki 
povzroča skupinsko bolečino. A v glavnem boš stiskal po- 
dobne knofe, kot si jih poprej. Takisto ni novih klas. 

Na štartu se bodo muzali tudi ljubitelji boja med igralci, 
PvPja, kajti dodali niso niti enega novega battlegrounda ali 
arene! Le stare so izboljšali v tem smislu, da ponujajo boljše 
nagrade, med drugim epsko opremo. In potem bodo našli 
svetlo točko PvPja, odprto provinco Ashran. To je ogromno 
bojišče za stotnijo igralcev na stran, torej gigantska verzija 
Alterac Valleyja, Tol Barada ali Wintergraspa. Dobesedno 
naphano je z beštijami, ki se jih mora lotiti več igralcev, 
trdnjavami in oblegovalnimi napravami. V tem trenutku 
sem cono šele dobro popraskal, priznam. 


WoW živi! 

Blizzard dokazuje, da spremlja konkurenco, saj je Wildstaru, 
Guild Wars 2 in kompaniji speljal kopico mehanik ter jih 
odlično priredil Warcraftu. Vzel je na primer igralčevo prebi- 
vališče, ki ga mmorpgji poznajo že lep čas, in iz njega na- 
pravil središče ofenzive proti impozantnemu sovražniku. Je- 
dro je brez dvoma v vzdušni vrnitvi med staroste orkovskega 
izročila, ki legendarni sloves več kot upravičijo, dočim bodo 
kompulzivni izpolnjevalci stopenj izdihnili od dela. 

Ta hip težko rečem, kako se bodo garnizije razvile, saj ob- 
staja možnost, da bodo postale dolgočasne kot Facebooko- 
vi špilčki, jih bodo pa verjetno širili z obliži. Pri dinamiki boja 
so me Vojskovodje malo razočarali, a ne dvomim, da se bo 
studio temu elementu posvetil v enem prihodnjih dodatkov. 
In po svoje skopiral naprednejše mlatenje od kjerkoli že, he- 
he. Posebej se jim ne mudi, saj Warlords kot najboljši doda- 
tek doslej kažejo, da je WoW daleč od mrtvega, saj je spet 
presegel deset milijonov naročnikov. Bojnemu klicu Doom- 
hammerja in druščine se je težko upreti. 


> V menijih boš preživel več časa kot prej, saj je veliko dela s podaniki in oporiščem. Kvesti pomočnikov trajajo kvečje- 

mu nekaj ur in ko jih imaš pod sabo dvajset, je treba nenehno ukazovati. Tudi garrison ima tri stopnje, takisto hiške. 

Kdor je bit Zaljubljen v Micro Machines, k 


temveč po umivalniki! 

Retropogled iz čiste ptičje perspektive je v redu za'sta ! i občutek. 
Vendar sodobnejši nagpjeni razkriva več proge in je zato koristnejši: 

ideti je, da iger Micro Machines 
zaradi zapletov z licenco ne bo 
več. A izvirni založnik Codema- 
sters se ni dal motiti. Ko je za- 
vohal želje nostalgikov, da bi zaigrali 
preprosto, barvito, takoj dojemljivo in 
adrenalinsko od zgoraj gledano dirka- 
nje, je naredil nov špil po starem zgle- 
du. Toybox Turbos se mu reče, napro- 
daj je digitalno za PC, PS3 in X360 ter 
stane 15 evrov. Kot tak je idealen za 
merico starinskega preganjanja z av- 
točki. Celo preveč starinskega ... 


Lej, kaj mi nori po 
zvočnikih! 


Od sorodnih arkadnih dirjalnic so se 
Micro Machines svojčas ločile po dvo- 
jem: vozilca so bila igračke in okolica 
hišna. Toybox povzame oboje. Petin- 
trideset je lahkih dirjalnikov, ki jih ku- 
puješ za sproti prisluženi denar v prav 
takih embalažah kot na trgovinskih 
policah, naj gre za bagerček, kombajn- 
ček, policijsko vozilce, avtobusek ali 
piči-miki športaša. Z enostavno nad- 
zorno shemo, ki obsega zgolj smer, 
plin, zavoro in uporabo pobranega bo- 
nusa, jih vodiš po krožnih progah, spe- 
ljanih po sobah premožnega doma. 
Malčki šibajo po štedilniku, umivalni- 
ku, deški sobi, pisalni mizi, osnovno- 
šolskem laboratoriju, mizi za biljard in 
podobnem. To je vzdušno in nekaj po- 
sebnega. Pač je samosvoje drveti med 
čuhapuhajočimi vlakci, skakati čez 
posodje v spenjeni vodi in se prebijati 
mimo plastičnih dinozavrov v fantov- 
ski čumnati. Ter se ogibati pastem, kot 
sta vulkan, ki nenapovedljivo bruha 
zaplate lave, in helikopter, čigar zračni 
vrtinec te zna odnesti s steze. 

Nekaj časa sicer traja, da se navadiš 
na odnašanje riti vozilc in samodejno 
popravljanje smeri, ki ga računalnik ali 
konzola izvajata zato, da manj izkušeni 
nimajo večjih težav. A prav kmalu uči- 
nkovito pičiš okrog vogalov, ki jih je 
ničkoliko, saj so proge kratke in polne 
zavojev. Ti znajo biti do neke mere pa- 
sji, ko bi rad ubral kako bližnjico. Toda 
večjih težav kot žanrski veteran nisem 
imel. Me pa čudi, da v tako široko- 
grudni in splošni publiki namenjeni igri 
ni izbire težavnosti, saj niso vsi tako 
podkovani. H koncu linearne kampa- 
nje, kjer s 'tabličnim' nabiranjem zvez- 
dic odklepaš nadaljnje dirke in vedno 
hitrejše razrede avtočkov, znajo manj 
spretni naleteti na konkretne težave. 


Vrzeli na policah 


Moderna fizika je glavna Toyboxova 
pridobitev glede na stare čase, saj bist- 
veno prispeva k nepredvidljivosti. En- 
krat avto po drsenju po robu pohištva 
pade v globino, drugič mu uspe ujeti 
ravnotežje. Včasih predse dobi frniko- 
lo, ki ga upočasni. Občasno to botruje 
nepravičnim situacijam, sploh ker ni 


gumba za reset na progo. Toda prav fi- 
zika je ključna za posodobljen občutek 
glede na Mikrostrojčke. Iz slednjih so 
prenesli tudi možnost ancientnega po- 
gleda od zgoraj, ki lahko nadomesti 
predelanega nagnjenega, in začasne 
powerupe, ki jih prejmeš naključno, ko 
zapelješ čez ikonico darilca. Dobiš lah- 
ko strojnico, kladivo, mino in magnet, 
s katerim se pripneš na spredaj vo- 
zečega in se odfedraš v vodstvo. Če si 
igral Micro Machines V3, se boš počutil 
kot doma. 

Boš pa hkrati opazil, da kljub lični, pi- 
sani grafiki in radostni muziki Toyboxu 
glede na stare čase manjka gradnikov. 
Da ni nekaterih ikonskih dirkalnih pod- 
lag, kot je znamenita straniščna školj- 
ka, bi še šlo. Ni pa v redu, da je osem- 
najsterica stez z okoljskega stališča ta- 
ko umirjena in brez inovacij. Čemu se 
ne zapeljemo po strehi, kjer bi padli v 
raufenk, tik mimo zaudarjajoče grezni- 
ce, po notranjosti hladilnika in po ma- 
minem firtahu, ko sesa? Mladinske iz- 
be in otroške knjige smo v Mašincah 
videli dostikrat. Slično omejen je nabor 
vozil, med katerimi so zgolj štirikoles- 
niki. Saj jih je dosti, a so si po lastno- 
stih jako podobni, naj gre za formulico 
ali tovornjak. Ne sedemo v gliserčke, 
ni motociklov, ne letal ali zrakomlatov. 
Se mi zdi, da bi lahko igra s tako raz- 
noliko osnovo kljub dokaj nizki ceni 
glede tega posegla dlje. 


Udinjanje starini 

Podobno velja za neizkoriščeno večig- 
ralstvo, ki se sceloma naslanja na mi- 
nuli mikromašinski čas. Puščavništvo 
traja kake tri, štiri ure (nekaj več, če 
hočeš dobiti vse zvezdice) in rotira med 
tipskimi vrstami dirk - zmagaj, prehiti 
dano število tekmecev, dosezi čas, beži 
pred vodo. Najbolj zanimivi so šefovski 
obračuni s posebej hitrimi delovno-dir- 
kalnimi stroji, kjer točko dobi tisti, ki 
nasprotnika pusti toliko za sabo, da iz- 
gine z zaslona. Modus je fajn, a edini, ki 
je na razpolago v spletnem oziroma lo- 
kalnem multiplayerju za do štiri sodelu- 
joče! Tako je bilo sicer tudi v Micro 
Machines, vendar bi se leta 2014 spo- 
dobilo imeti še kaj drugega razen tega 
raztrganega načina, polnega premorov 
in instantnih fentanj, saj je dirke v tre- 
nutku konec za tistega, ki 'pade' z ek- 
rana. Ni kakršnekoli druge vrste dru- 
žabnega udejstvovanja in razdeljenega 
zaslona. Včasih je retro le preveč retro. 


Sneti 

ed od zgoraj gledanimi arkadni- 
mi dirkačinami včerajšnjika Mic- 
ro Machines niso bile privzeto 
vsem najboljše. Osebno sem 
bolj cenil Super Skidmarks in Death Rally. 
Vendar ni dvoma, da so se Mašince najbolj 
zapisale v zgodovino. Pomni jih sleherni 
ljubitelj zvrsti in tudi marsikdo, ki je top 
down racerje spoznal le bežno. 
Ne zato, ker so bile prva igra za polno ceno v 
katalogu založnika Codemasters, ki se je dot- 
lej ubadal zgolj z budžetnimi naslovi. Pa tudi 
ne, ker so imele licenco istoimenskih ame- 
riških igrač, ki jih je v nekaterih evropskih 
državah, zlasti pri nas, poznal malokdo. Tako 
popularne so v osnovi postale zato, ker so 
navdušile z edinstvenimi okolji. Že takoj na 
začetku prvenca si sedel v motorni čoln in se 
zapodil po umivalniku. Nakar si ga z drugimi 
vozilci na daljinsko, od formulice do helikop- 
terja in tanka, tiščal po kuhalni plošči, mizi za 
biljard, vrtu ter delovnem pultu. Česa takega 
dotlej ni ponudil noben dirkaški naslov in 
špil, ki je najprej (1991) prišel na NES in nato 
na amigo (1993) ter PC (1994), je zažgal. 
Vendar je uspel tudi zaradi čiste zabavnosti. 
Dirkanje je bilo zelo osnovno, a ravno to je 
pomenilo, da je lahko sodeloval praktično 
vsakdo, od gejmerskih frikov prek otrok do 
neukih staršev. Poleg tega je bila igra barvita 
in na začetku je bilo omogočeno izbiranje 
med enajstimi hecnimi liki, nakar si se z od- 
zivnimi vozilci podal na široke proge. Na njih 
je bilo veliko prostora za prehitevanje in ri- 
njenje z ekrana, pri čemer je tisti, ki je preveč 
zaostal, izpadel do konca trenutne dirke. To 
je botrovalo veliko prekinitvam, a to tedaj ni 
bil problem. Zlasti ne v večigralstvu za do 
dva sodelujoča, ki je bilo smisel špila, kajti 
umetna pamet je bila zanikrna. Saj ne, da 
smo to v tistih romantičnih časih zares opa- 
zili, tako kot se nismo sekirali, da je bilo prog 

malo in da so si bile vozne lastnosti šajtrgic 
dokaj podobne. Bil je žur in to je zadostovalo. 
Sledila so nadaljevanja. Najprej leta 1994 Mi- 
cro Machines 2: Turbo Tournament, ki je pri- 
nesla bolj raznolike vozne modele in nova 
okolja. Med njimi legendarno sekret školjko, 
kjer si pičil v krogu in vsakih nekaj sekund 
frčal ven. Prav tako se je količina sodelujočih 
ljudi povečala na štiri. Najboljša je bila inači- 
ca za PC, ki je imela urejevalnik prog. Tega je 
mega drive kasneje dobil s sebi lastno edicijo 
Turbo Tournament '96. Naslednje Mašince 
pa so bile že v 3D, in sicer Micro Machines 
V3 1997 na playstationu ter leto kasneje na 
PCju. Igranje v poligonski grafiki je bilo slič- 
no starim časom, le da z določenimi izbolj- 
šavami. Ključni so bili vozniški in orožarski 
bonusi, od pospeškov prek min do macole, s 
katero si raztreščil blizu vozečega konkuren- 
ta. Teh je bilo do sedem, tako da je bila pet- 
deseterica prog dobro izkoriščena. 

Zadnji del serije, ki vsebuje tudi odvrtke in 
priložnostne inačice, kot so bile bojevite MM 
Military, so bile Micro Machines V4. Izšle so 
leta 2006 za PC, PS2, PSP ter DS in kljub 
750 vozilom niso kanalizirale stare magije. 
Grafika je bila zastarela, umetna pamet te je 
posilila ob vsaki napaki in preprostost se je 
izgubila v kobajagi napredku, saj je bilo moč 
furalice poškodovati, kar je vplivalo na vož- 
njo. 

Morda je bil za izzven serije, ki so je skupno 
prodali več kot pet milijonov kosov, kriv 
manko idej. Ali pa V4 pri založniku ni upra- 
vičil nadaljevanja. Kakorkoli, Codemasters so 
po štirici z licenco Micro Machines opravili in 
zastavo arkadnega dirkanja z avtočki na da- 
ljinsko prepustili drugim. Denimo Acelaimu, 
ki je v tržno nišo vstopil leta 1999 z luštnim 
Re-Voltom. Toybox Turbos pa dokazujejo, da 
novih Mašinc kot takih najverjetneje ne bo 
več. Slava jim. 

Legend of 
Grimrock Il 


i preveč čudno, da si je starinska podoba iger izborila prostor ob bo- 
ku moderne, saj je prikupna, premore sporočilnost in sede tudi mar- 
sikomu mlajšemu. Drugače je z igralnimi prijemi iz pozabljenih z | 
časov, ki niso primerni za sodobnost. Na primer hoja kvadrat za na — -.i x 
kvadratom po ozkih temnicah, kjer se lahko obrneš le za devetdeset stopinj MRAK ITEV IK RAS VERA REKI. —— — 
in so člani tvoje druščine prišvasani eden na drugega. Tako, kot smo kolo- 8 
vratili v Dungeon Masterju, Eye of the Beholder in številnih drugih. Pa vendar 
je predlani neodvisni finski studio Almost Human uspel z natanko takšnim 
starodavnim receptom, ko ga je obudil v frpjski plenilnici ječ Legend of Gri- 
mrock. Ponovni spust v ozke hodnike je bil vprašanje časa. 


Epskih oklepov ni toliko kot v diablovščinah, a dovolj, da imaš poln .SE— - —— 

ruzak. V njem kot v starih časih tovoriš hrano, saj morajo vojščaki 

stalno jesti. A okoli je leži precej in te pri raziskovanju ne omejuje. — m. 
sofi O IE SEAN IME MENI A aa — 


Na vse strani neba RR 


Vnovič ustvarimo kvartet vojščakov, ki se po deželi premika koračno. Udar- 
ce in uroke sprožaš ročno, s klikanjem po ikonah. To terja spretnost, saj čas ii N v 
ga 


teče zvezno in brez pavziranja, ne potezno kot v Might and Magicu X. Če se 
obiraš, te bo podganji ašašin med enim tvojim zamahom trikrat brcnil v ; ' 
piščal. Bojevanje je srdito in navdušujoče dinamično, saj te skuša zverjad UE $ a k) 

obkoliti, medtem ko ti sučeš druščino, da so bojevniki s ščiti spredaj, občut- V, //, 4 H 
ljivi coprniki pa zadaj. Zaradi zahtevnosti igre je pravilen razvoj likov po- hi V € . 
memben. Izkušenjsko napredovanje je enostavno in prvinsko v službi razi- R ; " 

skovanja, a te z rednimi bonbončki vleče naprej. Veterani pa bodo veseli, da / Atom | 
je sedaj moč veščine, na primer mahanje s težkimi kladivi, izmikanje in čara- N 

nje, z vsemi poklici svobodno kombinirati. vate 
V svetu Grimrocka pozabi na obljudena mesta, kajti vsaka živa stvar, ki jo € 
srečaš, te hoče s kremplji ali jeklom v čreva. Če si se v enici spuščal v globi- A / 

ne planine, ti zdaj četverico po brodolomu naplavi na samotni otok Nex. 
Vzdušni občutek podajanja v neznani, sovražni okoliš je podobno močan, - 
dasi tu srečaš modro nebo, saj se dobršen del igre odvije na površju. To ne 8. — — 
pomeni, da boš radostno galopiral po planjavah, saj so področja dokaj za- Beštije te z raznoraznimi imunostmi silijo v nenehno prilagajanje 

mejena. Toda v nasprotju s štirimi vrstami kamnitih sten iz izvirnika zdaj zreš pristopa. Tile brenclji so občutljivi na magove ognjene izbljuve. 

v bolj raznolike panorame, od zelenja do puščav. 

Finci so se lotili tudi enega glavnih očitkov predhodnika, linearnosti. Pohaj- 

kovanje po Nexu se v Grimrocku Il hitro razveji na množico smeri, kjer si mo- 

raš na karti označevati, kje si že bil in kaj si pustil neraziskano za pozneje. V 

to te prisili tisti hip nepremostljiva pregrada ali preveč zatežena zver. Zato ra- 

je izvedeš taktični umik in jo prideš zmlatit kasneje, ko imaš boljši meč 415. 

Nex na eks 


Taktiziral in poskušal boš mnogo, kajti oba glavna elementa, spopadanje in ' z ' 
uganke, nista lahkotna. Mikastenje ohranjajo sveže odpuljeni monstrumi, na h 
primer gigantske krastače, ki te znajo preskočiti! Hkrati te špil večkrat pret- 
kano potisne v zahtevne naskoke gruč nasprotnikov. A čeprav ima spopada- 
nje kanček večjo vlogo kot v enici, je srž zopet v množici zaguljenih ugank. K 
Naravnost povem: če se ti hoče predvsem diablovsko klati vsepovprek, Gri- 


mrock Il ni zate. Tole je špil za mislečega igralca starih dni, ki je pripravljen A s 
na lističu preračunavati kombinacije vzvodov in treti jezikovne orehe, da se 

odprejo prava vrata. Ker je špil približno dvakrat tolikšen kot predhodnik, j m 

tovrstnih izzivov mnogo več. Boj se. Ali raduj. — IH h "ŠKLJOC" se ti za hrbtom zapro železna vrata in te obkolijo škle- E 

Zal nekatere zamere ostajajo. Namigi so bolj smiselni kot v enici, a se preveč petavi zlodeji, tebi pa se zaskoči pištola. Takih scen je ogromno. 0 


rešitev skriva za gumbi, ki jih najdeš le z mukotrpnim klikanjem po stenah. LE 
Boj in puzle se vse preveč zanašajo na golo poskušanje, kajti če je v breznu NE RAZI era main 
poguba na priostrenih preklah ali skrit kotiček z dobrotami, izveš le tako, da Uganka z rinjenjem kock, ki spomni na stari Sokoban. Srečaš vse Pe s 


se vržeš vanj. Pripoved takisto ni za prehvalit. Borna je, predvidljiva in ne iz frpjskega repertoarja, od teleportovdo nagaznih plošč in rezil. 
premore odličnega konca, ki je krasil prvenec. m s bis Ki pi gi psi 
A kljub občasni nazobčanosti Legend of Grimrock II v večini lastnosti izboljša m N AA 


enico in si več kot zasluži izdatek 20 evrov. Po razočaranju nad Might and 
Magicom X je tale špil pravi balzam. Vanj sem zmetal ducate ur, čeprav me 
je tedaj že vabil novi Far Cry. Ko boš sredi noči med ploščicami na steni do- 
mače kopalnice iskal gumb za vrata skritega tunela, se boš zavedel, da te je 
kvadratasti one scela pohrustal. 


faše delovno invalidnost in ne zna več hoditi na pošrek. 


gora odličnih izzivov v pester svet v< domišljena zverjad 
vzdušje , veliko poskušanja x švoh pripoved x nekaj 
neuravnoteženosti 


A GOLDEN WAKE 


arsikaj sem že igral v pustolovščinah, nikdar 
M pa še nisem stopil v čevlje agenta z nepre- 

mičninami. To res ni posel, ki bi ga povezova- 
li z junaškimi deli. Vendar je skupinici Grundislav Ga- 
mes uspelo, da so na podlagi te ideje napravili zani- 
mivo, celo duhovito klasično 2D-pustolovščino, Ta- 
ko, ki je videti, kot da bi izšla pred dvajsetimi leti. 
Dogaja se v divjih dvajsetih prejšnjega stoletja, ko se 
je Miami iz zaplankanega naselja pričel razvijati v mo- 
derno mesto. Tam se znajde protagonist Alfie Banks, 
ki išče veliki met. Toda prodajanje bajt je več kot le 
razkazovanje soban potencialnim kupcem. Kot novi- 
nec v agenciji je deklica za vse: peča se z marketin- 
gom in promocijo, tudi sumljivi posli so vmes. Takrat 
so pač bili časi, ko je bilo treba za dober biznis mar- 
sikje podmazati. 


Štorija v Golden Waku ni junaška, marveč precej vsak- 
danja, a je vendarle zanimiva. Pravzaprav se mi je ves 
čas vsiljevala primerjava z nadaljevanko Mad Men. 


Vmesnik je enostaven - levi klik na objekt pomeni in- 
terakcijo, desni opis. Tega ne bi omenjal, a po aktual- 
nem Gabrielu Knightu marsikateremu avtorju ta pri- 
jem očitno ni samoumeven. Naprednih funkcij, kot je 
razkrivanje vročih točk, ni, a me to ni motilo. Predme- 
ti so razločni, prav tako je očitno, kje in kako jih upo- 
rabiti, tako da se zlepa ne zatakneš. Tiste redke zago- 
netke, na katere naletiš, imajo rešitev v neposredni 
bližini, in v meniju so na voljo namigi. 

Posebna in kul podigra je prepričevanje. V vsakem 
poglavju od štirih najdeš osebo, ki jo moraš z vrte- 
njem jezika pripraviti do tega, da napravi nekaj zate. 
Naj bo to bančni ropar, ki mu dokažeš nesmiselnost 
njegovega početja, ali politik, ki ga želiš zvabiti na ot- 
voritev. V pomoč ti je 'prodajalčev čut,' s katerim laže 
uganeš, v katero smer je vredno ubrati dialog. Če ti 
ne uspe, ni nič narobe, ker vedno obstaja rezervna 
pot. Zato ni težko uspeti, pa še v dosežke se zapiše. 


Igro je moč končati v štirih, petih urah in je kljub 
omenjenim obvozom linearna. Do te mere, da je vča- 
sih čisto nepomembno, katere možnosti izbiraš med 
pogovorom. Za karkoli se odločiš, bo reakcija sogo- 
vornika identična. Tovrstne navidezne odločitve mi 
niso bile povšeči. Prav tako sem prepričan, da bi bil 
špil bolj dopadljiv, če bi tekel v višji ločljivosti ali bi 
imel boljšega risarja. Pixel art ni za vsakogar. Ker je 
štorija izvirna in lahko v nastavitvah vklopiš komen- 
tarja glavnega programerja ter avtorja glasbe, česar v 
špilih nismo vajeni, je črna pika ravno videz. Še pose- 
bej, če izdelek, ki je narejen z zastonjskim orodjem 
Adventure Game Studio, prodajaš za visokih 15 ev- 
rov. Veliko takih špilov je konec koncev zastonj ali 
stanejo največ desetaka, raje manj. Guattro 
Wadjet Eye Games e 15 EUR 

water damage 
niki 
water kak 


Glej no, podigra iskanja skritih objektov! Česa takega 
v avanturah ne vidimo ravno pogosto, vendar je lepo 
umeščeno v kontekst in bi ga lahko bilo več. 


GOLD RUSH 
ANNIVERSARY 


ot nekdaj fanatičen najstniški oboževalec gues- 
K tov sem preigral prav vse Sierrine in večino dru- 

gih pustolovščin prejšnjega stoletja. Nekatere 
pomnim celo po dveh in več desetletjih in ena takih je 
Sierrin Gold Rush s konca osemdesetih. Posebnost 
oziroma razlog za spomin so bile tri različne poti do 
cilja. Špil je namreč sledil zlati mrzlici leta 1848, ko so 
zaradi najdbe žlahtne kovine v kalifornijskih rekah 
proti zahodu navalili tisoči iskalcev. Ker je bil celoten 
osrednji del Združenih držav tedaj še čista divjina, na 
drugo obalo ni bilo enostavno priti. Večina se jih je 
naivno podala čez pustinjo, tisti najbolj komot so več 
kot pol leta pluli okoli rta Horn, tretja varianta pa je 
bila plovba do Paname in nato peš skozi džunglo do 
pacifiške obale. 


Gold Rush je bila avantura starega veka, taka v nekaj 
barvah in s tekstovnim ukazovanjem. Get rope, un- 
lock gate in slično. Ter z nevarnostmi na vsakem za- 
slonu. Če te ni zbila konjska vprega, si padel z ladje, 
fasal skorbut ali so te požrli komarji. Restore, restart, 
guit - še pomnite, tovariši? Dandanes se vsega tega 
seveda ne bi šli, zato se zamisel o posodobljeni inačici 
sliši odlično. V lični podobi, z dopolnjenimi ugankami 
in ob omenjenem tropotju bi bile prigode njujorčana, 
ki išče brata zlatokopa, jako interesantna. Navsezad- 
nje mejaških povesti manjka. 

Izvirni Gold Rush ni bil narejen znotraj Sierre in zato 
ni del njihove dediščine. Pravice je od avtorjev odku- 
pila nemška firma zanesenjakov. Žal ti niso naredili 
dobre predelave in bi jih bilo treba zato prebičati! 


Na žalost je izvedba vnebovpijoče slaba. Prvi minus je 
grafika. Namesto za ročno zrisane in primerno pod- 
robne lokacije so se odločili za amatersko 3D-mode- 
liranje. Podoba je zato sterilna, pusta in neprivlačna. 
Nadalje je tu zahojen vmesnik, ki namesto dveh gum- 
bov na miški teži s podmenijem operacij in zahteva fi- 
ligransko prečesavanje zaslona, saj so nekatere reči 
enostavno nevidne. Količino umiranja so sicer zmanj- 
šali, toda vsebina ostaja nespremenjena in za dana- 
šnje pojme prepičla ter odločno prekratka. Dobrih pu- 
zel sploh ni, problemi so večinoma rutinski in brez iz- 
ziva. Različni načini potovanja na zahod so sicer idej- 
no posrečeni, vendar predstavljajo le kako petino ig- 
re. Uvodni del v Brooklynu, ko fante nabira novce za 
odpravo, je daljši, druga polovica pa se v celoti odvi- 
je v Kaliforniji. 

Če bi drugače grafično pristopili in dodelali potek, bi 
bil špil nemara v redu. Tako pa je igranje zaradi slabe 
predstavitve, nevzdušnosti in raztrganosti prav muko- 
trpno. Večina zastonjskih, fanovskih projektov je stor- 
jenih mnogo bolje. Zato Anniversaryja ne bi priporočil 
niti za petaka, kaj šele za neverjetnih 30 evrov, kar je 
bistveno več od vseh novih izdaj pustolovščin. Ta nič- 
vrednost mi je dobro zagnojila memoare! LordFebo 
Sunlight Games e 30 EUR 


Nikakor se nisem mogel znebiti občutka, da bi igra 
morala teči v višji ločljivosti, a da so jo namerno po- 
pikslali. Končna podoba mi res ni pri srcu. 


smrekomor 2014 


Večina potovanja predstavlja pripoved napovedoval- 
ca. Le dvakrat se vmešaš v dogajanje, toliko, da ne 
pozabiš, kako gnila sta vmesnik in predstava vobče. 


Igra je spočetka tempirana, kajti po okoli četrt ure 
pride novica o najdbi zlata, nakar cene potovanj po- 
skočijo. Takrat si lahko privoščiš le še celinsko pot. 

Na prvi uč kot Baldur's Gate, toda v resnici je Icewind Dale drugačna, premočrtno- oja- 
valna krtova dogodivščina brez velikih mest, epskih nalog, klorofila in ozonske sinjine. 


ZEN! 
Tale okameneli zmaj je edini v špilu, saj pravih dragonov ni. A kunštnih nasprotni- 
kov ne manjka, naj gre za nekromante, na jeklo imune prikazni ali snežne velikane. 


Ob normalni težavnosti se je treba na marsikatero večjo bitko pripraviti. Oziroma jo 
ponoviti, ko vidiš, s čim te neprijatelj zasuje. Najbolj zoprni so sovražni vešči, ki se 
duplicirajo, zamrznejo ali zmedejo tvoje soldate oziroma jih naščuvajo enega proti 
drugemu. Seveda lahko vse to storiš sam, če imaš voljo raziskati okoli 400 čarovnij. 


Mehanika faznega bojevanja ostaja enaka, vključno s posrečenim spiskom upo- 
rabnih skript, recimo 'drži se zadaj', 'navali na lokostrelce', 'brani čarodeja' ... 

Vnovic v Dol 
Ledenega vetna 


Lovec na jetije LordFebo si navleče 
dolge gate, napolni prisrčnico in se na 
pamet nauči urok za priklic termoforja. 


D8Djevska frpjka Icewind Dale je leta 2000 sledila uspehu 
Baldurjevih duri. Resda je niso naredili v studiu Bioware, 
temveč kolegi pri Black Islu, toda uporabljala je isto gra- 
fično srce in bila umeščena v nekdaj priljubljen svet 
Faertin. Tudi danes upa na njegove igralce, le da to pot v 
prenovljeni izdaji. Osvežena Baldurja sta se izkazala za uspešna in firma 
Beamdog, ki jo sestavljajo stari Biowarovi programerji, želi poizdati vse 
legendarne pustolovščine s proslavljenim pogonom Infinity. Najbrž zbira- 
jo denar in pripravljajo teren za čisto nov projekt. A kljub pozdrava vred- 
ni oživitvi starih, kakovostnih vsebin se Icewind Dale bržda ne bo pozla- 
til. S svojim značajem je preveč nišen za sodobna vremena. 


SkoRaj uzoRmna mestavnacija 


Predelava je istokopitna Baldurjevi. To pomeni, da je dogodivščina videz- 
no, igralno in vsebinsko enaka izvirniku. Uvodoma izdelamo šestglavo to- 
varišijo, nakar se štorija prične v boguzaritni vasici Easthaven visoko v za- 
sneženem gorovju Hrbtenica sveta. Zlo se je lotilo dežele, meša vreme, 
mede zveri in izginja prebivalce. Karavane potrebščin ni od nikoder, iz so- 
sednjega mesteca ni glasu in župan novodošlece najame za raziskovalno 
ekspedicijo. Neobičajnostim je treba priti do dna! Dobro se opremite, jim 
veli. Preroško, zakajti čaka jih nesreča, pot nazaj je odrezana, odtlej pa jih 
bo gnalo le še naprej, čez in pod gorami. 

Na prvem mestu novosti je sproščena ločljivost, zaradi česar je vidnega tri- 
krat več terena kot v starih časih. Ob tem se vmesnik ni pomanjšal oziro- 
ma je celo mogoče nastaviti velikost črk, tako da na sodobnih zaslonih ni 
vse mikroskopsko majhno. Kot je bilo pričakovati, sta v 16-evrskem pake- 
tu (GoG) tudi razširitvi: barbarski Heart of Winter in velemojstrski Trials of 
the Luremaster. Dodali so še sodelovalni multiplayer, ki resda deluje, a je 
njegova korist vprašljiva. Škoda, da niso dodelali iskanja poti, saj se liki še 
vedno preveč izgubljajo ali se sredi ravsa zapletajo eden ob drugega. No- 
vih je nadalje nekaj svetlobnih učinkov, mestoma so razširili naloge, bojda 
iz idejnih zapiskov izvirnih avtorjev, in za največje fan(atik)e obogatili se- 
stavine 'igranja domišljijskih vlog'. Sem sodi mnogo novih (pod)poklicev, 
recimo zmajev svečenik ali demonski malopridnež, rasa pol-orka, dvesto 
pridodanih urokov in obilica druge ubojite ali brambne opreme. 


Buzčovan 90411, THACO 19 


Vprašanje je, kdo bo vse te možnosti cenil oziroma izkoristil. Špil se nam- 
reč podreja pravilniku namiznih iger ADGD druge generacije. Ta je bil ne- 
koč zelo razširjen, ne pa tudi najbolj dojemljiv. Zaščitenost (AC) je recimo 
tem boljša, čim nižja je njena vrednost, ki seže celo v minus. Uspešnost 
udarca pove postavka THACO (to hit armor class 0), ki je pri silakih zopet 
nižja. Nato je posredi še vrsta prikrojevalcev, izjem in posebnosti. Ni na 
primer magične energije, marveč si čarodeji med počitkom zapomnijo 
majhno število izrekov, ki jih nato pokurijo že v prvih bojih. Matematično 
je metanje kock sicer izpopolnjeno, a formulice in oznake so bile že takrat 
napram ostalim tovrstnim špilom drugačne, nenavadne. Dandanes so ti 
predpisi tujski celo veteranom, kamoli mlajšim. Nova inačica se pristopa 
ne trudi razložiti s kakim privlačnim tutorialom, marveč te kratkomalo po- 
rine v neprijazen, pozabljen sistem, ki niti v namizništvu ni več v uporabi 
že štirinajst let. 

Istim obrazcem se seveda pokoravata oba Baldurja, ki sem ju v prenovlje- 
ni verziji pohvalil čez in čez. Vendar je njuna narava drugačna. Tisto sta 
odprti pustolovščini z globoko zgodbo, svobodnim vandranjem, razgibano 
zeleno pokrajino, ogromnimi mesti, varnimi pristani, nebrojem raznolikih, 
veječih se kvestov, dosti pogovarjanja, obilico raziskovanja in dvema du- 
catoma junakov, željnih pridružitve odpravi. Bojevanje je pomemben, a ne 

Seveda ni čisto vse le bojevanje, marveč je tudi nekaj 
dialogov in spremljanja štorije. Ampak poudarka na tem 
ni. Odprava je zaključena in ni sprotnih tovarišev. 


edini sestavni del Baldurjev. Icewind Dale po drugi 
plati kljub enaki podobi ni domala nič od naštetega. 
Uvodno kvestovanje, ko nek vaščan želi ribo, drugi 
bokal vina in tretji izgon volka iz bajte, se hitro spre- 
meni v premočrtno potovanje zaključene šesterice po 
neprijaznem okolišu severnih gora. Dobršen del igre 
predstavlja počasno prebijanje (in vračanje) skozi 
večetažne blodnjake, polne jetijev, prikazni in zajeba- 
nih čarodejev. Prijaznih obrazov je malo, nalog in 
stranpoti za okras in zvečine se čuje udarjanje jekla, 
sikanje strelic ter tulež neprijateljev. 


Casom nepRimenno 


Ljubitelji, poznavalci Razširjenih temnic ino zmajev 
smo svojčas Icewind Dale pozdravili, saj je nudil 
prvinsko igranje vlog. Druščino smo iz bogatega na- 
bora možnosti sestavili čisto po svoje, nakar smo ju- 
nake skozi neskončno bojevanje kalili do visokih iz- 
kustvenih nivojev in preizkušali mnogotere taktike ter 
čarovnije. ADGD je vselej obiloval s širino akcij in 
reakcij, a je terjal podrobno poznavanje lastnosti, uro- 
kov, bonusov in malusov. Leta 2014 bo ta davni, ne- 
razumljivi pravilnik čislal malokdo, kaj šele, da bi ga 
mojstroval. Igra sicer z mislimi na novodobne, celo 
priložnostne tablične igralce ponudi tako imenovani 
štorijalni način, ki naredi četo nesmrtno in vsak njihov 
udarec kritičen. Toda ta modus bi prišel do izraza v 
Baldurjih, kjer je res poudarek na pripovedi, ne tukaj. 
Če izvzameš bojni izziv, ostane domala le duhamorno 
tavanje po labirintih. 

Icewind sam po sebi seveda ni slab. Prinaša veliko 
igralne vsebine in številne epske trenutke, prav tako 
štorijalne, recimo povest o mržnji med škrati in vilini. 
Vendar v svojem bistvu ni sodoben, zimzelen, kakršen 
je Baldur. Gradniki izvirnika, kot so nerodni, staro- 
modni zasloni z inventarjem in statistiko ter počasno, 
spotikajoče gibanje po hodnikih, tu mnogo bolj težijo. 
Zato igra nikakor ni privzeta za vse, ki ste z nav- 
dušenjem preigrali pretekli faerdinski avanturi. Zdaj si- 
cer predelujejo še pripovedno poudarjeni Torment, a 
naj že enkrat storijo nekaj svežega, prosim lepo. 

Prejmi vsakega 

15. v mesecu 

še toplega Jokerja 
v domač nabiralnik 
in prihrani 

20 odstotkov! 


Nov naročnik dobi eno od teh 
pisanih daril po lastni izbiri! 


srebrn ali črn 
ključ USB 16 GB 


rokavice 0X 
za vse vrste 
z vključenim barbarskim dotikabilnih zaslonov 
dodatkom Rome Total 


War Gold Edition 


Epska zmajelovna 
igra za PS3 Skyrim 


simulacija 
Batmana za PS3 
Arkham City 


prvi del pustolovščin 
kompilacija dveh odličnih Lego Harry Potter 
arkadic Lego Star Wars Years 1-4 
Complete Saga 


dirkalnica za PS3 
Race Driver: GRID 


Med novimi naročniki bomo izžrebali srečneža, ki 
bo v prihajajočih hladnih zimskih dneh za svoje 
zdravje skrbel s stiskanjem citrusov. 


Za nagrado prejme knjigo o ekstremnem padalcu Felixu. 


IGROVJE 


PANEMRANNI A ; '%. 
WESTEROS TV 


Guattro in Aggressor se od- 


OTEJi so preprosti in redko obsegajo več kot en klik, da se umakneš 
nesreči. Vendarle pa terjajo pozornost, kajti sicer dobiš sekiro v glavo. 


mu 


pravita v svoja priljubljena gi sj 
svetova, tokrat predstavljena 


kot interaktivni nadaljevanki v ' 
produkciji Telltale Games. h 


ti 
elltale so s svojimi epizodnicami našli zlato jamo in nenavadno | W 4 (74 da 


je, da zgledu ne sledi še kak drug založnik. Je pa res, da imajo 
Pripovedovalci veliko kilometrine, saj svoj recept kalijo in moj- 
strujejo že sedem let. Začelo se je s Samom in Maxom, nada- 
ljevalo z Monkey Island, Back to the Future, Jurassic Park in H Ki: 
Mi. 


Law 6 Order, zadnja, še vedno aktualna niza pa sta Živi mrtveci in stri- 

povska priredba The Wolf Among Us. Skupna vsem njihovim izdajam je | 
licenčna tematika, kar velja tudi za najnovejši pridobitvi, Borderlands in i a m. 
Game of Thrones. En CEMJE JANO vidna evolucija. Izdelki SOšna klasič- Ker avtorji vpeljujejo n nove like kže obstoječim, si vzamejo veliko časa, da 

nih pustolovščin vse bolj spreminjali v interaktivne pripovedi. Uganke so med njimi vzpostavijo razmerja, ki se igralcu-gledalcu ne zdijo posiljena. H 
izostale, toliko bolj pa se je uveljavilo nenehno odločanje. Vsaka izbira se NWY ——E< WU he 
nekako odrazi v odvijanju niti. 

Izkušnja se je torej iz tipično igričarske prelevila v kinematografično. Ne 
več igralci, postali smo spremljevalci pripovedi. Vendar ta ni fiksna in igra 
nam vseskozi zarotniško šepeta, da je naš vpliv bistven. Nekaj se bo sicer 
zgodilo, čeprav ne storimo ničesar - ampak tega nočemo, mar ne? Vse zna 
imeti posledico, naj gre za vrstico v dialogu ali smer na razpotju. Včasih bo 
drugačna le replika sogovornika, drugič se bo štorija vejila ali bo celo kdo 
umrl. Nepravilnih izbir načeloma ni, pa tudi čisto vsaka odločitev ni upoš- 
tevana oziroma se mnogokrat zgodi enako, ne glede na postopanje. Toda 
te serije pač ne gre jemati kot visokoproračunske izdelke tipa Heavy Rain 
ali Beyond. Naredi pa taka narava igranja oziroma spremljanja te povesti 
odlične za v dnevno sobo, za zleknjenost nazaj z joypadom ali s tablico v 
roki. Veliko več je namreč gledanja in poslušanja kot aktivnega pritiskanja. s 
Zato lahko v predstavi uživa tudi pasivni opazovalec. Z ] 
Edinstvenost Telltalovih izdelkov je torej v kombinaciji načina dojemanja, š 4 
igralčeve udeleženosti in epizodne razdeljenosti. Model krajših, nekajurnih 
zgodb, ki jih praviloma dobivaš vsak mesec, sta toplo sprejela tako prilož- 
nostno kot trdojedrno občinstvo. K temu prispeva ugodna cena, saj celot- 
ne sezone, ki štejejo pet ali šest poglavij, prodajajo za okoli 25 evrov. Pri Poleg mikastenja se v Talesih tudi malo streljaš. Popravek — namesto 
tem so igre slej ko prej na voljo za PC, maca, Microsoftovi in Sonyjevi kon- tebe se roboti z velikimi kanoni, da banditi ponovno padajo v trumah. 
zoli ter oba tablična tabora. Vandranje po odtrganem svetu Pandore in 7 MM To; 
ovinkarjenje med dvornimi spletkami Zahodnjega se tega držita, le An- viuun.jy 


droid bo nanju še malo počakal. Di tone" ) 


Tales from the Borderlands 


Neznalcu bi se zdelo, da okoliš Broderlandsov ni pravšnji za avanturo. Tri- 
je doslej izdani špili so prvoosebne streljanke / frpjke z diablovskim ko- 
pičenjem plena. Toda snovalci so dokazali nasprotno in se osredotočili na 
tematski gradnik serije, ki zajema hudomušne like in slikovite risankaste 
dogajancije. Planet Pandora namreč na svojem površju skriva zagrizen boj 
prebivalstva za preživetje in še srditejšo tekmo med orožarskimi koncerni. 
Ta klobčič intrig je neusahljiv vir pripovedi, kar da vedeti že uvod v sleher- 
ni Borderlands, ki se prične s: "Torej bi rad slišal novo zgodbo, eh?" 

Ta v prvi epizodi ZerO Sum (besedna igra, saj je ZerO eden od likov) pred- 
stavi zaplet in glavna bunkeljna, s katerima igramo. Predznanja ne potre- 
buješ, ker gre za nove ljudi. Rhys je uradniček v kolesju koncerna Hype- 
rion, čigar ambicije se sesujejo, ko ga šef spravi ob napredovanje. Spletka, 

NANOSADDTA PODOV 


5 4 Igra ves čas namiguje, da si liki tvoje odločitve zapomnijo. Koliko bodo vpli- 
vale na nadaljnji potek? Sploh če si dejanje zapomni nekdo, ki potem umre? 


v s] 


Nekatere 'akcijske' sekvence celo zanemariš, ker na napredovanje ni- 
majo vpliva. Tale ni ena izmed njih. Če popustiš ... Valar morghulis. 

Ne Rhys, ne Fiona nista izurjena borca, zato se večidel zatekata k pre- 


čeli da se Hakl iz zagat. Le da SE iz ene padeta v še hujšo. 

Konkretno pustolovskih delov z raziskovanjem, pobiranjem in rabo 
predmetov je v GoT malo. Še tisti ki so, so v bistvu bolj nadležni kot ne. 


Čas za odločitev med pogovornimi možnostmi je spet zelo zategnjen. 
Malo škoda, ker včasih zgrešiš kak res smešen odrezav odgovor. 


IGROVJE 


s katero se želi maščevati, pa gre kakopak po zlu, pri čemer je udeležena lo- 
kalna prevarantka Fiona, drugi igralni lik. Špil spremljamo izmenično iz zor- 
nih kotov možakarja in ženščeta, včasih tudi iste dogodke, kar da zanimivo 
perspektivo. Vsekakor z vsemi žavbami namazana protagonista poskrbita, 
da situacije prehajajo iz prismojenih v totalno ubrisane. 

Telltale s prenosom svojega klasičnega igralnega principa na Pandoro ni 
imel težav. Nasprotno, očitno je, da so se na moč zabavali. Prismuknjeni člo- 
večki in malo-manj-človečki v slogu šefov iz strelskih Borderlands skačejo v 
kader dobesedno vsakih pet minut. Dialogi so nabiti s sarkazmom in črnim 
humorjem in nenadoma se zaveš, da se že ves čas igranja režiš. Kakšna 
sprememba po zamorjenih The Walking Dead! Komur so hodeči mrtveci, 
Wolfovi čudaški liki iz pravljic ali sosednji Game of Thrones preveč zateženi, 
se bo imel jako fino. 

Po igralni plati je nekaj malega raziskovanja prizorišč in nemalo kočljivih 
odločitev v pogovorih ter drugod, ki štorijo bistveno vejijo. Kljub zabavljaški 
naravi igre dileme niso nič manj zahojene in spodbujajo k ponovnemu pre- 
igravanju. Boš robotskemu pomočniku v nevarni situaciji ukazal, naj se raz- 
streli in upepeli še krdelo banditov, ali pa naj zbeži in ti nemara priskoči na 
pomoč pozneje, morda celo v eni naslednji epizod? 

Novost v Tales so boji, ki pa ne povzamejo čisto narave streljank, marveč so 
GTE-dogodki ali preprosta rešetanja, kjer si pripet na 'tračnice'. Zato potre- 
buješ kanček boljše reflekse, kot je običajno pri avanturah, a ne dosti. Vred- 
no je takisto pedantno motriti okolico, saj se v njej skriva množica smešnih 
bonbončkov za veterane. Čeprav Borderlandsov doslej nisi niti povohal, boš 
užival, kajti dolgčasa tile Talesi ne poznajo. Zlahka verjamem, da je snovi 
dovolj za vseh pet epizod in še kakšno sezono čez. Biser med Telltalovimi 
produkti. (ag) 


Game of Thrones 


Potem ko si je na nam tako ljubi franšizi zobe dvakrat polomil Focus, je 
končno prišla v roke Pripovednikov, od katerih smo smeli pričakovati, da se 
bodo znali materialu primerno posvetiti. Še posebej, ker je Telltale po licen- 
co šel k mreži HBO, kar pomeni prepoznavno uvodno glasbo in iste face, kot 
jih gledamo na TV-ekranu. Ter glasove, saj so med drugim sodelovali Peter 
Dinklage, Lena Headey in Natalie Dorner. Kaj so nam torej pripravili za inte- 
raktivni izlet v Zahodnje? Nismo se nadejali, da bomo prevzeli katero od 
glavnih vlog, zagotovo pa bi mogli plemenitašem vsaj malo premešati štre- 
ne? Ali vplivati na kak pomemben dogodek? Martinovi privrženci ob gospo- 
dovi počasnosti itak pograbimo vse, kar diši po Westerosu. Zima prihaja, do 
pomladi in pete televizijske sezone pa je še daleč! 

Pripoved se plete okoli Forresterjev, majhne hiše s severa, ki je stoletja zves- 
ta Starkom. Rodbina ni niti pika na zemljevidu Sedmerih kraljestev, strateš- 
ko so zanimivi le zaradi redkega železnovega lesa, nad katerega sečnjo ima- 
jo praktično monopol. To gre v nos njihovim sosedom Whitehillom, ki so v 
svojih hostah napravili golosek, zdaj pa iščejo izgovor, da bi se polastili me- 
jašev. Vendar hiše, ki je pod neposrednim pokroviteljstvim Kralja na severu, 
ni varno napadati. Nakar se zgodi Rdeča poroka, s katero se otvori prva epi- 
zoda Iron from Ice ... 

Špil zvesto sledi formatu nadaljevanke, kar pomeni, da spremljamo zgodbe 
več likov na različnih koncih. Za Teltallovce je to novost - doslej so vključe- 
vali le enega ali dva osrednja junaka. V prvi epizodi spoznamo oprodo Gare- 
da, ki streže lordu in komajda uide pokolu pri Dvojčkih; princa Ethana, ki je 
naenkrat postal novi grajski gospod; in njegovo starejšo sestro Miro, sple- 
tično Margaery Tyrell. Njihove usode so, vsaj z igralčevega stališča, dolo- 
čene vnaprej. Mira kot bolj prebrisana različica Sanse pokriva dogajanje v 
Kraljevem pristanku, Gareda pot vodi na Zid, dočim se največje breme zvali 
na komajda najstniškega fantiča, kateremu v 'goste' prihaja Ramsay Bolton 
kot odposlanec novega Varuha severa. Še tisto malo vojske, ki so jo Forres- 
terji imeli, je obležalo pod meči Freyev. Zdaj se lahko rešijo le s politično ig- 
ro, ki pa ji Ethan še ni dorasel. Če Gared še dobi nekaj OTE-sekvenc in po- 
bere par predmetov, sta brat in sestra zaenkrat deležna le dialogov. 

Že res, da v prvi epizodi ni bistvenih zasukov, zato gre kot po tračnicah do 
rahlo nepričakovanega zaključka. Vendar lahko po izkušnjah iz preteklih iger 
trdimo, da se bodo odločitve iz pilotske epizode še kako poznale v prihodno- 
sti serije. Glavnih likov bo kmalu pet in zagotovo ne bodo vsi opletali zgolj z 
jezikom. Arkadnega sabljanja seveda ne gre pričakovati, nekaj akcije pa za- 
gotovo. Namignili so tudi na razgaljeno kožo. Pri tem ton pripovedi ostaja 
enako surov, kot smo ga vajeni, naj izkusimo Cerseijino sladko strupenost, 
Ramsayjeve psihopatske izpade ali še eno simpatično družino, katere pri- 
padniki cepajo kot muhe. Čeravno jih tokrat ne pobija George. Telltalovi pi- 
sci so morda hoteli dokazati, da so sposobni enake krutosti, kajti ob prene- 
kateri smrti ljubega osebka boš nahrulil ekran. (gt) 


JI 


In za dajanje plina, udarjanje žoge, opletanje s sabljo, premagovanje ploščadi, me- 

tanje črev na plot ... To sta joypada, ki spremljata playstation 4 in xbox one ter sta 

docela uporabna z osebnim računalnikom. Ne le to, celo zaželena sta, kot pove 
. Pri svojem obsežnem igranju ju z veseljem jemlje v roke domala vsak dan. 


iška in tipkovnica na računalniku os- 
tajata standardna igralna pripomočka, 
ki zaradi privzete priloženosti in širne 
večnamenskosti dajeta vtis, da sta vi- 
šek nadzora. Res je ta naveza izvrstna 
za igre, ki so v srži računalniške - najpogosteje stra- 
tegije, spletne MMO-frpje in prvoosebne streljanke. 
Ni ji para pri klikanju po enotah, sprožanju veščin iz 
številnih prostorčkov v vmesniku in preciznem šica- 
nju teroristov med košate obrvi. 
Vendar so časi, ko je imel PC le igre za PC, minili. 


v delovno čumnato kot dnevno sobo. Navsezadnje 
sta novi konzoli playstation 4 in xbox one prepakira- 
na računalnika. Pece tako dobiva obilo iger, ki jih 
hkrati razvijejo zanj in za konzole. So raznolikih zvrsti, 
od tretjeosebnih akcijskih pustolovščin prek športnih 
iger in pretepačin do arkadnih dirkalnic. Kleč je v 
tem, da jih avtorji pogosto ne ustvarijo z mislimi na 
tipkovnico in miš, temveč na kontrolnik, ki mu v izvir- 
niku rečejo joypad ali pad. S podganico in tipkalom 
ga je sicer moč oponašati, a v dosti primerih izkušnja 
ni enaka. Če si igralec 'konzolastičnih' žanrov, je pri- 
klop radoživega ploščka primeren in smiseln. Tudi 
zato, ker si z le enim že omogočiš lokalno večigralst- 
vo, ki ga podpira obilica iger - Lego naslovi, Nidhogg, 
Toybox Turbos, FIFA, NBA ... Časi drenjanja za eno 
tipkovnico so praktično minili. 


BOG JE V DETAJLIH 


Miška in tipkovnica načeloma zadostujeta za večino 
iger na PCju. Tipke W, S, A in D nadzorujejo premika- 
nje, kakor bi ga z levo paličico, in miška zamenja de- 
sno gobico. Štima. Problem nastane, ko ima notranji 
ustroj igre raje analogni nadzor od digitalnega. Digital- 
no pomeni, da gumb zaznava le vklop / izklop, tako 


kot tipka na tipkovnici, analogno pa, da beleži vmesna 
stanja kakor recimo nagib palice ali zasuk volana. So 
igre, kjer manjši odklon gobice pomeni hojo, večji pa 
tek, tako da znaš s tipkovnico ostati brez preciznega 
gibanja. Potem so tu nove športne igre, ki terjajo ana- 
logni nadzorni sredstvi, torej desni in levi stick. Primer 
je Pro Evo 2015, kjer tiščanje gumba vklopi 360-sto- 
pinjski krog pod nogometašem, kar omogoči natanč- 
no merjenje. Ni težava istočasno držati leve in desne 
gobice ter dveh gumbov, je pa to večji problem na tip- 
kovnici in miški. 

Nadomeščanje joypada z njima torej ni zmerom ena- 
ko elegantno in učinkovito. Ravno to sta ključni bese- 
di pri številnih naslovih, ki so narejeni tako za PC kot 
za konzole. S tipkami sicer lahko izvedeš nekatere 
specialne udarce v pretepačini Ultra Street Fighter IV, 
toda ko prideš do diagonalnih in krožnih gibov, je 
kontrolnik bistveno efektivnejši. Tipke spodobno us- 
merjajo avtomobil v dirkačini Need for Speed Rivals, 
a fina kontrola zahteva 'tapkanje', kar pač ni enako 


Se spomniš Eurocomevega Super Street Fighterja 
2 za PC, ki mu je bil priložen joypad? Ze tedaj so 
vedeli, da tipkovnica ni idealen igrator za SF in da je 
kontrolnik dosti boljši. (Če nimaš palice.) 

nežnim odklonom joypadove gobice. Preigravanje z 
desnim stickom v košarkaški simulaciji NBA 2K15 je 
naravno in vzdušno, z oponaševalnimi tipkami pa do- 
sti manj - s tem, da moraš biti hobotnica, če hočeš 
emulirati obe gobici plus stiskati še druge gumbe. Se- 
kljaški boj v tretjeosebnih akcijadah Shadow of Mor- 
dor in Metal Gear Rising: Revengeance zahteva obili- 
co knofodrka, blokad, izmikanja in sukanja kamere. 
Vsa ta dejanja so z joypadom občutno bolj naravna 
kot z miško in tipkami. 


e Y A 
Retroigranje v emulatorjih, kot so Dolphin (wii, ga- 
mecube), Fceux (NES) in Fusion (mega drive), s 
tipkovnico ni problematično zaradi narave starih 
kontrolnikov. Takrat smo imeli le digitalni križec in 
par gumbov. A občutek je pristnejši, če uporabiš 
joypad. Lahko izvirnega — na voljo so replike starih 
padov z USB-priključki, na primer 'USB SNES cont- 
roller', ki ga nemški Amazon trži za 6 evrov. 

Prenosnik 


Acer VN7-791G-74K6 


- Procesor Intel" Core" i7-4710H0 

» Pomnilnik 8 GB DDR3 

- Vrdi disk 128 GB SSD 4- 1000 GB 

» Zaslon 17,3" (43,9 cm),(1920 x 1080), nesvetleč, IPS 

» Grafična kartica NVIDIA" GeForce" GTX 860M, 2GB DDRS 
» Operacijski sistem Windows 8.1 (64-bit) 


Miška 
Logitech 6402 Hyperion Fury 


» Osveževanje senzorja 1ms 

» Senzor ima vgrajeno najnovejšo Fusion Engine in 
Delta Zero tehnologijo 

" 8 gumbov z nastavljivimi makroji 

» Pospešek do 16G 

» Hitrost do 500 ips 


Aspire V Nitro 


Pe 


le <7 


1.229,- 


Redna cena € 129899 


Prenosnik 


Asus N750JK-T4244D 


- Proceor Intel" Core" i7-4710H0 

- Pomnilnik 8 GB DDR3L 

» Trdi disk HDD 1 TB 4 24 GB SSD 

- Zaslon 17,3" (43,9 cm), (1920x1080) nesvetleč 
» Grafična kartica NVIDIA Geforce GTX850M 4GB VRAM 
- Free DOS 


1.049,- 


Redna cena € 113916 


€: 


Logitech 


king 


Redna cena € 67,90 


Slušalke 
Razer Kraken 7.1 


» ZA virtualni prostorski zvok 
- Vgrajeni zvočniki z lahkimi Neodymium magneti za 


največje udobje 


- Frekvenčni razpon slušalk 20 — 20.000 Hz in 


mikrofona 100 — 12.000 Hz 


- Moč 30 mW 
» Razmerje signal/šum 63 dB 

Redna cena € 102,99 


Z vami že od 1940 


PANDA.  KSTAR. Oncovo 


Anni d.o.o., Motnica 7a, IOC Trzin 
Informacije: tel. 01/ 5800 800 
www.anni.si, info(Danni.si 


Microsoft Partner 


Znanje, 
strokovnost, 
zaupanje in ... 


24 let izkušenj. 


fX Ruckus 


Steam lahko ob zagonu Oken preide naravnost v 'big picture mode". Tedaj 
računalniško okno nadomesti jasnejši vmesnik, prilagojen nadzoru z joypa- 
dom. Z njim imaš dostop tako do knjižnice iger, ki jih je moč filtrirati po podpo- 
ri kontrolniku, kot do trgovine in brskalnika. S padom lahko tudi za silo tipkaš. 
Big picture nudi enake možnosti kot klasični način, vključno s slikanjem zaslona, 
ogledom dosežkov, seznamom prijateljev in poslušanjem glasbe. 


NBA 2K15 je odličen primer, kako nezadostna postaneta tipkovnica in miš v do- 
ločenih igrah. Morda tudi zaradi kapric avtorjev, a vseeno. Miška je neizko- 
riščena, za nadzor pa uporabljaš po tri komplete štirih tipk, od WSAD prek kur- 
zorjev do numeričnega dela, plus še tipke za met, nastavljanje taktike in tako da- 
lje. Eleganca in udobje sta na nižku, igra, ki je narejena za pad, pa na ta način 
neizkoriščena. Ter brez lokalnega večigralstva, ki je nadvse uživantsko. 


MI GA ČEZ KOMOT 


Prav tako velja upoštevati udobje. S tipkovnico in 
mišjo si prikovan pred mizo, dočim ti joypad omo- 
goča, da se zlekneš in igraš na drugačen, bolj sproš- 
čen način. Številni tako čislajo kontrolniško relaksa- 
cijo v fotelju ali vznak v delovnem stolu, da se ji noče- 
jo odpovedati. Poznam jih, ki na ta način igrajo prvo- 
osebne streljačine kot tradicionalno miškotipkovniški 
žanr, od Titanfalla do Call of Duty: Advanced Wartfa- 
re. Spočetka so se lovili in preklinjali nerodni joypad, 
zdaj pa izvajajo headshote enako natančno kot njiho- 
vi igratorsko tradicionalistični tekmeci. 


MINULA GENERACIJA 


Playstation 3 in xbox 360 sta po strojnem drobu 
nekoliko bolj oddaljena od tipskih računalnikov. 
A Microsoft je izdal gonilnike za kontrolnik od 
xboxa 360, katerega ožičeno inačico je moč 
enostavno povezati z okenskim PCjem. Za brez- 
žičnega pa zaradi lastnega radijskega signala 
potrebuješ 15-evrski dongle. Rečejo mu 'xbox 
360 wireless receiver for windows' in podpira 
povezavo z do štirimi joypadi. Cenovno je brez- 
repi pad za xbox 360 ugoden, saj ga dobiš za ka- 
kih 40 evrov, ožičenega celo za 30. 

Sonyjeva sixaxis in dualshock za playstation 3 
uradno ne delujeta z Windowsi, zato je treba z 
interneta pridobiti kitajski program, ki so mu 
priloženi ljubiteljski gonilniki. Reče se mu Mo- 
tionlnJoy DS3 Tool, podpira pa tako kabelsko 
kot modrozobo povezavo. Alternativa je pro- 
gram XInput Wrapper for DS3. Dualshock se ta- 
ko izdaja za xboxov pad, le brez zaznavanja nagi- 
ba in pospeška ostaneš. Je sicer varianta, da 
delovanje žiroskopov in s tem oponašanje smeri 
ohraniš, vendar nekatere igre s tako shemo ne 
obratujejo. PS3jev pad je drugače dražji od sta- 
rega xboxovega, saj ga tržijo med 50 in 60 evri. 


Itak so minili časi, ko je bil joypad na računalniku tu- 
jek. Windowsi že od XP SP2 naprej prepoznavajo kon- 
trolnike sami ali s programi, ki jih brž najdeš na in- 
ternetu. Njega dni smo morali tvoriti profile in ma- 
kre, zdaj večina špilov sama ugotovi, da je v si- 
stem prijavljen gamepad, in na ekranu avtomat- 
sko pokaže ustrezne gumbe. Ni malo takih, ki to 
znajo, če ga priključiš med igranjem! In navse- 
zadnje je moč s padom nadzorovati ves sistem, 
kot dokazuje Steamov način big picture. Ta za- 
menja običajno okensko namizje in omogoča 
zaganjanje iger ter kupovanje z joypadom. To je 
super za neprekinjeno poležavanje na kavču, 
če imaš PC povezan s tevejem v dnevni sobi. 


OSEMKRATNI ŠOK 
IN PRVI IKS 


Kontrolnika playstationa 3 in xboxa 360 sta sicer so- 
lidna izdelka, ki nadkrilita kopije. Naj gre za kitajsko 
robo, ki se s polovično ceno valja po supermarketih 
in je ne priporočam, ali za PCjaške verzije, kot sta Lo- 
gitechova F310 in F710. (To švicarsko podjetje se je 
vmes že umaknilo s področja igralnikov.) Če si ju že 
lastiš, resnične potrebe po menjavi ni. A dualshock 3 
in xboxov pad sta nadmočna le, dokler ne poprimeš 
za njuni posodobljeni inačici - dualshock 4 za play- 
station 4 in joypad za xbox one. 

S stališča gole funkcionalnosti novinca nista bistveno 
napredovala. Še vedno imata po dve gobici, s kateri- 
ma je moč klikniti, osemsmerni križec, tri menijske 
knofe in štiri akcijske gumbe na desni ter prav toliko 
njih pod palcema ter kazalcema, od katerih sta spod- 
nja analogna petelina. In drži, da nekatere njune inter- 
ne izboljšave na računalniku niso podprte. To na pri- 


CONTROLS (x80X 360 CONTROLLER FOR WINDOWS) 


Joypad za xbox 360 je v sodobnih Windowsih zlati 
standard, ki ga oponašata tako pad za xbox one kot 
PS4. Uporablja knjižnico Xinput, ki jo je Microsoft 
zasnoval nalašč za standardizacijo področja. 

Za kontrolnik xboxa one plačaš 50 evrov. Zelo je 
udoben in ima nadmočne gumbe ter odličen digi- 
talni križec. V brezžičnem modusu se poveže le s 
konzolo, če pa vanj vtakneš žico micro-USB, ga 
lahko priključiš tudi v PC. Izvedenka 'official xbox 
one wired PC controller' ni nič drugega kot pad za 
XBO s priloženim odklopljivim kablom. 


mer velja za večbarvno luč na zadnji strani dualshocka 
4, ki na konzoli kameri kaže, kje je igralec, in v neka- 
terih naslovih, kot je Thief, izdaja osvetljenost lika. 

A nadmoč postane jasna, ko ju uporabljaš. Sta malce 
zajetnejša in bolj prijetna za držanje. Imata kakovost- 
nejše gumbe - desni na joypadu za XBO so mikrosti- 
kala, katerih raba je zaradi instantnega zaznavanja 
stika čisti užitek. Posedujeta boljši, udobnejši, na- 
tančnejši analogni gobici ter bolj ergonomična analo- 
gna petelina. Oboje je najbolj očitno pri dualshocku 
4. In izpopolnjena sta njuna digitalna križca, zlasti pri 
ploščku za xbox one. Skratka, izvrstni napravi sta to, 
ki presežeta prejšnjo generacijo. 


going ther 

Wnat's her proble? 


Druga sezona serije Walking Dead sodi med igre, ki 
prepoznajo joypad celo, če ga priključiš med igra- 
njem. Meniji na zaslonu se koj prilagodijo in name- 
sto tipkovniških okenc ugledaš simbole X, A, Y in B. 

Dualshock 4 stane 60 evrov. Je izvrstna priprava, 
naj gre za sticka, kvalitetna petelina, nadmočno er- 
gonomijo ali soliden križec. Malce zmotijo gumija- 
| ste prevleke za analogni gobici, ki so začele nekate- 
rim odstopati s plastične osnove. Meni se je to zgo- 
dilo po letu dni pogoste rabe. Plošček napaja vdela- 
ni akumulator, ki zaradi lučke zdrži le osem ur akcije. 


TRES BREZ STRESA 


Priklop joypadov za PS4 in XBO na PC ni nikakršna 
umetnost. Tako eden kot drugi podpirata žično pove- 
zavo s klasičnim kablom micro-USB, taistim, s ka- 
kršnim polniš sodobni telefon. Dualshock 4 skozenj 
fila notranji akumulator, medtem ko pad za xbox one 
slednjega nima. Vanj daš dve bateriji, a ga lahko po- 
vežeš tudi s kablom in bo štrom prejemal skozenj. 
Zaenkrat ni načina, kako ga brezžično spariti s PC- 
jem, saj ne uporablja bluetootha in Microsoft (še?) ni 
izdelal vmesnika. Je pa to moč po modrem zobu sto- 
riti z dualshockom 4. 


4. 


Serija Dark Souls, ki izvira s PS3 in xboxa 360, je 
še ena od iger, ki imajo najraje pad. Ne toliko zara- 
di količine tipk in nadzora kamere kot zaradi 'narav- 
nosti'. Sekanje, branjenje, hitra raba inventarja s 
križcem — vse to je z igratorjem bolj samoumevno. 


Kontrolnik za xbox one neposredno podpirata okolji 
Windows 7 in 8. Ko pad priklopiš, ga Okna prepozna- 
jo kot 'xbox one controller', enakega tistemu za xbox 
360. Doslej v kljub drugačni oznaki nisem opazil ra- 
zlik med njima, na primer natančnejšega tresenja. Žal 
za PC ni predelav ekskluzivnih iger za XBO, kot je 
Forza 5, kjer force feedback posreduje številne detaj- 
le s cestne površine in pokaže prednost te plati glede 
na Sonyjev plošček, Škoda, je pa res, da svoje dopri- 
nese že privzeta boljšost napram padu za X360, zlasti 
gumbov, križca in gobic. Dark Souls II, Castle of lllu- 
sion, Rayman Legends, celo Pinball FX2 - vse to je 
bilo s tem joypadom še za stopnjo boljše. 

Dualshock 4 je enako odličen, nekaterim celo boljši. 
Toda kljub prvotnim Sonyjevim obljubam nima urad- 
nih gonilnikov za PC. Vskočili so navdušenci in sko- 
vali brezplačno orodje DS4Windows, ki oponaša xbo- 
xov krmilnik. Deluje z vrvjo ali brezžično, ako imaš 
BT-dongle oziroma prenosnik. Tu povem, da pri me- 
ni ni bilo nobenih težav pri navzkrižni rabi joypadov. 
Fino je, da se DS4Windows samodejno nadgrajuje in 
omogoča prijeme, ki jih gonilniki za xboxov kontroler 
ne. Moč je delati profile za posamične igre in določati, 
da bodo deli joypada oponašali miško in tipkovnico, 
kar je kul za stare špile. 

; iy 
Dosti iger, na primer Legove, podpira dvoigralstvo 
na enem sistemu. S tipkovnico ga pri večini ne boš 
mogel uporabiti, tako zaradi nepraktičnega drenja- 
nja kot zato, ker tipkala ne zaznavajo dovolj pritis- 
kov hkrati. Rešitev je priklop joypada, še raje dveh. 


Z nekaj ubadanja moreš s padom lepo nažigati deni- 
mo Duka Nukema 3D in TIE Fighter. Uporabiš lahko 
tudi žiroskope, čeprav je ta funkcija nekam nepriroč- 
na. Lučka zadaj kaže preostanek napetosti v bateriji 
oziroma jo zatemniš, ploščica pa neodvisno od iger 
deluje kot miš oziroma touchpad, tako da z njo pre- 
mikaš kurzor in klikaš. Neizkoriščen ostane le hrešče- 
či zvočniček, ki na PS4 včasih govori ali renči. 


Program DS4Windows dualshock 4 v sistem prija- 
vi kot kontrolnik za xbox 360. Oznake na gumbih 
med njima niso enake. Playstationov knof X je xbo- 
xov A, kvadratek je X, trikotnik Y, krožec B, L/R1 
sta L/RB (bumper), L/R2 pa L/RT (trigger). Share je 
select, options je start in PS je xbox guide. 


MOJBO, MOJ, TAKOJ! 


Če si že lastiš Sonyjev ali Microsoftovo konzolo, lahko 
torej njen joypad zlahka priključiš na PC in drugega 
ne potrebuješ. Drugače si enega pač kupi. XBOjev je 
bolj priporočljiv, saj je sistemsko podprt in igre priv- 
zeto vsebujejo njegove oznake (A, B ...). Playstatio- 
nov ima druge simbole in se moraš nato priučiti ust- 
reznic. Po drugi plati pa je slednji brezvrvičen. Upoš- 
tevaj nemara tudi, ako boš v prihodnosti nabavil kon- 
zolo oziroma kakšno imajo tvoji prijatelji, kamor lah- 
ko nato pad neseš za večigranje. Na vsak način pa je 
nakup joypada upravičen, če imaš rad bolj 'konzolne' 
zvrsti, zlasti športne igre, pretepačine in akcijske 
avanture. Taka je nova doba igranja z računalnikom. 


ONY 


b PlayStation. OUALSKOCKA 


Če ti ni pogodu vsakdanji kontrolnik, si lahko omis- 
liš specialnega. Dualshocki 4 so na voljo v različnih 


barvah, joypad za xbox one pa ima izvedenke s te- 
matikami različnih iger, kot je Advanced Warfare. 

Za brezskrbno brskanje po spletu 
praktično na vsakem koraku sem izbral 
Mobilni Internet M, Ker sem ga izbral v 
akcijskem obdobju od 1. 12, 2014 do 
31, 1. 2015, imam 50 % popusta na 
mesečno naročnino do konca marca 
2015. Paket poleg 15 GB prenosa 
podatkov v mobilnem omrežju LTE/46 
vključuje že storitev LTE/4G in TVIN 
Shrambo s 5 GB brezplačnega prostora 
v oblaku. Do 31. 1. 2015 pa tudi storitev 
Varen splet, ki mi omogoča, da prek 
portala nastavim omejitve in zaščite za 
varno brskanje po spletu 


Za doma sem izbral hiter, zanesljiv in 
neomejen paket Internet SiOL, ki mi 
omogoča dostop do spleta prek svojega 
računalnika in hkrati tudi WiFi-dostop prek 
prenosnika, tablice in mobitela 


PREDPLAČNIŠKI MOBILNI 
INTERNET 


Brez interneta enostavno več ne gre. 
Mami in atu smo kupili akcijski paket 
Predplačniškega Mobilnega Interneta, 
da ga bosta lahko občasno uporabljala 
na vikendu, Paket za 29,90 EUR vključuje 
USB-modem Huawei E3531 in kartico SIM, 
pa še 10 EUR prednaložene vrednosti za 
30-dnevni zakup mobilnega interneta. 
Najprej sta bila skeptična, sedaj pa 
navdušena. Obiskala sta tudi Izobraževalne 
urice v Telekomovem centru, kjer sta se 
seznanila z uporbo tablice. Oba sta se 
strinjala, da je uporaba enostavnejša kot 
sta si predstavljala 


Telekom 


i pokličite 


itev Mobit 


ZRA 


«m, 


y 

se s Križarjem v pelerini poda v svet, prav nič podo- 
ben našemu. Na drugi strani Velike vode obstaja drugačno veso- 
lje, kaj vesolje, mnogovesolje, ki ga povezujeta Mož iz jekla in Naj- 
urnejši živ moški. (Slednji pri deklinah baje ni posebej uspešen.) 


INNOGOVESOLJSTVO 
MOČI ii IMASH 


o ni vseobsegajoč zapis o ameriškem ju- 
naškem stripu, marveč ozek skozihod po 
pretežno DCjevem univerzumu, ki so ga 
spodbudili Lego Batman 3, televizijski na- 
daljevanki Gotham in Flash ter prejšnji 
mesec napovedana množica filmov. Ameriška stri- 
povsko junaška folklora pač še nikdar ni bila bolj v 
prvi vrsti. Ti svetovi nam skozi izvirni medij risb in 
oblačkov sicer niso znani, toda z osnovami njihove 
mitologije sta nas seznanila Hollywood in igre - pod- 
ročji, kjer superheroji danes ustvarjajo največje do- 
bičke. Čeprav nisi nikoli vzel v roke Marvelovega ali 
DCjevega pisanega zvežčiča, veš, da Joker ne mara 
Batmana, da je nekega Petra pičil pajek in da ima 
Superman čez pajkice navlečene gate. Tudi oni zele- 
ni gorostas s superraztegljivimi kavbojkami in lepi 
Hugh s kremplji sta ti bržda prepoznavna. A likov v 
ameriškem panteonu je brez števila in vsak od njih 
ima dolg življenjepis, poln važnih dogodkov. Sem so- 
dijo najmanj spremembe identitete, umrtja, ponovna 
vstajenja in merjenja moškosti s stanovskimi kolegi. 
Takisto jim nista tuja časoplovba in prehajanje med 
dimenzijami. Nakar so tu še črede domiselnih zlikov- 
cev, ki so glavno gibalo teh svetov. 


ki 


Svet čezlužnega superherojskega stripa, ki ga obvla- 
dujeta znamki DC in Marvel, je res nepredstavljivo 
bogat in zanimiv. Ko gledaš aktualne nizike ali take 
filme, se garbaš v Injustice ali kockaš lego, velja biti 
širše razgledan. To v prvi vrsti pomeni, da se sam od 
sebe zanimaš o likih in referencah - prebereš opise 
junakov, pogledaš kakovostne risanke in dokumen- 
tarce. Nenazadnje Slovencu niti stripi niso nedoseglji- 
vi, bodisi na travnikih, bodisi prek uradnih aplikacij 
za par evrov. Bežen košček tega bajnega področja pa 
predstavljam tukaj. 


SUPEROČAKI 


Prvak med nadljudmi je po definiciji DCjev Super- 
man. Ta rešimož ni le najstarejši in najmočnejši, mar- 
več je tekom desetletij postal ena največ vrednih 
ameriških popkulturnih ikon. Kriptonski sirotek je 
brez pretiranih ambicij štartal leta 1938 v zborniku 
Action Comics. Tedaj je bil še bolj prizemljen, saj je 
znal le visoko skakati in premikati avtomobile. Toda 
z njim se je rodil arhetip superjunaka. Narod brez 
lastnega bajeslovnega izročila, a z veliko gospodars- 
kimi težavami je Supermana čez noč vzel za svojega. 


60 


Ameriški Herkul, to je tisto pravo! Na predvečer dru- 
ge svetovne vojne je zahteval še več tovrstnega po- 
gumniškega čtiva. Mala kalifornijska založba Detecti- 
ve Comics je vzevetela, praktično sočasno pa je te- 
melje postavila tudi njujorška hiša Marvel. Pričela se 
je zlata doba ameriškega stripa, ko so nekatere edici- 
je izhajale celo dvakrat tedensko. 

Številna imena, ki danes zasedajo vrh stripovskega 
Olimpa, so se rodila prav v teh uvodnih letih. DC je 
tedaj ustvaril Flasha, Green Lanterna, Wonder Wo- 
man in Stotnika Marvela, ki je kasneje Shazam po- 
stal. Ter še nekoga. Le par mesecev za Supermanom 
je skozi slikice spregovorila druga najbolj znamenita 
šema od vseh. Tista v temnem kombinezonu s krilas- 
tim ogrinjalom, rumenim simbolom in špicuhljasto 
oglavnico: The Bat-Man. Zamaskirancu je bilo ime 
Bruce Wayne in je vodil dvojno življenje. Podnevi je 
bil bogataš, industrialec in filantrop, dočim se je ob 
mraku prelevil v pravičnega borca proti zločinu. 
Uradno je drznika leta 1939 ustvarila roka risarja Bo- 
ba Kana, toda v resnici je Bob postavil le krovno ide- 
jo netopirjevskega moža, dočim je lik izoblikoval, mu 
določil zgodbo in si Gotham izmislil tekstopisec Bill 
Finger. Zasluge so mu priznali šele po smrti. 

okerja so 
kanili ubiti že v prvi epizodi. A uredništvo se ga je 
naposled odločilo obdržati in lik so sčasoma razvili 
v najbolj poznanega Batmanovega nasprotnika. V 
dobi cenzure je postal manj morilski in bolj klov- 
nast, kasneje pa so iz njega vnovič naredili neusmi- 
ljenega norca. Med drugim ima na vesti tadrugega 
Robina in na voziček je spravil Barbaro Gordon. 


The Bat-Manove dogodivščine so se pričele v alma- 
nahu Detective Comics, kjer je policajsko raziskoval, 
lovil kriminalce in jih mnogokrat ubil, česar danes ne 
počne več. Njegovo značilno življenjsko ozadje izvira 
s samega začetka izdajanja: ko fantiču lopov umori 
starša, se Bruce izvežba in si nadene masko. Tistih 
par retrospektivnih sličic je postalo najbolj poznan 
stripovski prizor vseh časov. Leta 1940 je Netopir do- 
bil lasten zvezek, se znebil določnega člena in vezaja 
v imenu ter že v prvi izdaji predstavil pomagača Robi- 
na in psihopatskega Jokerja. Osnova Temnega vite- 
za, ki izza pasu vleče igračke, atletsko skače in se 
premika z bat-vozili, je bila postavljena. 

Čeprav je bil Batman brez nadnaravnih moči, so ga 
polnopravno sprejeli v prvo superherojško društvo s 
samostojno publikacijo: Justice Society of America. 
Skupne dogodivščine in križanja so odtlej stalnica. 
Sups in Bats sta več kot tri desetletja nepretrgoma 
vodila lasten duetni zvežčič, ki je osnova prihaja- 
jočemu Snyderjevemu filmu Batman v Superman. 


VEDEŽ 


BATS JE PEDOPEDER! 


Kljub milijonom bralcem slikovito čtivo ni bilo pogo- 
du vsem. V petdesetih se je našla struja dušebrižni- 
kov, ki je oznanjala, da stripi kvarijo otročad in so 
neposredno odgovorni za zvišanje mladostniških hu- 
dodelstev. Vodil jih je psiholog Fredric Werthman, ki 
je spisal razvpito bukvo Zapeljevanje nedolžnih (Se- 
duction of the Innocent). V njej je sicer raziskave pri- 
redil sebi v prid in med drugim izpeljal, da Batman in 
Robin spodbujata homoseksualnost, toda Ameriški 
senat mu je verjel in sprejel 'stripovski kodeks'. Za- 
ložniki v zgodbah niso več smeli uporabljati pokvar- 
jenih policistov in sodnikov, nasilni prizori so bili ne- 
odobravani, zombiji, vampirji in volkodlaki so postali 
prepovedani, prav tako besede crime, terror in horror 
v naslovih. Kriminalci nikakor niso smeli biti pred- 
stavljeni kot posnemanja vredni liki in zlo je moralo 
biti vselej nedvoumno kaznovano, brez sivih odten- 
kov. Če se edicija ni pokoravala kriterijem, ni dobila 
pečata odobritve in posledično ni prišla v trgovine. 
Verjamem, da se ti zdi vse našteto za lase privlečeno 
in primerno Sovjetski zvezi, ne Združenim državam. 
Ampak poguglaj comics code authority. Cenzura, 
ranogo bolj zajebana od sodobnega nemškega USKja 
za igre, je leta 1954 orenk vplivala na trg. Založbe so 
bile primorane ukiniti dosti uspešnih serij, ki so imele 
v tituli neprave besede. Hiša EC Comic, ki se je uba- 
dala izključno z nemrtveci in kriminalom (Tales from 
the Crypt, Crime SuspenStories ...), je skorajda zapr- 
la vrata. Znana je anekdota, ko ni dobil odobritve nek 
DCjev strip, na katerega naslovnico se je podpisal 
avtor Marv Wolfman. Volkodlaki so vendarle sodili 
med prepovedane elemente! 

Ukrep, ki je spodnesel pokopališčni in kriminalni 
šund, je dal vode na mlin superjunacljem. Resda so 
nehali ubijati, prigode so postale svetlejše in Batman 
je v dokaz pravilne spolne naravnanosti dobil pomoč- 
nico Batgirl. A njihovi svetovi so zaradi upada konku- 
rence nabreknili. DC je obstoječe like vnovič zrisal in 
nekaterim spremenil osebnost. Na sceno so prišli no- 
vi avtorji, kakršen je Marvelov zvezdnik Stan Lee. V 
dotično hišo se je vrnil tudi risar Jack Kirby. Z njima 
je konkurent izdelal odgovore Pravičnikom: Fantastic 
Four, Spider-Mana, Hulka in Može X. Napočil je drugi 
rodovitni stripovski vek, v kroniki označen s srebrno. 


Justice Society of America je bila prva superjunaška zveza. V njej je nastopalo 4 MA. 


mnogo manj znanih ali celo pozabljenih likov. Zeleni kapucnik na levi je Spectre, 
od mrtvih vstali umorjeni policist. Poleg je Hawkman, reinkarnirani egipčanski 
princ z breztežnostnim pasom. Naslednji je (najbrž) Hour-Man, pod njim s čudno 
masko sedi Sandman, v rumenem pa čepi Atom. Ker je društvo štartalo leta 
1940, je bil sprva njihov nasprotnik Hitler. Dolfe je namreč vihtel strašansko 
orožje, bajeslovno Longinovo sulico, tisto, s katero je rimski junak podrezal Jezu- 
sovo truplo (spear of destiny). JSA se je kasneje preimenovala v Justice League, 
vendar je v moderni dobi založba vnovič začela izdajati dogodivščine stare zveze. 

ko DC, toda v resni- 
ci je Marvel po tržnem deležu v malenkostni pred- 
nosti. DCjeva Batman in Superman sta največja, a 
Marvel si lasti več le kanček manjših: Spider-Mana, 
Hulka, Iron Mana, Captaina Americo in Wolverina. 
Najstarejši od njih je Kapitan, ki je štartal sredi voj- 
ne vihre leta 1941 in imel nacijevske nasprotnike. 
Ostali liki so prišli v šestdesetih, Rosomah pa 1974. 


ZEMELJ NEŠTETO 


Eden od posodobljenih DCjevih nadljudi je bil Flash, 
ki je po novem slišal na ime Barry Allen. Tistikratni 
pisci so, nevedoč, da pišejo zgodovino, z njim naredi- 
li eksperiment. V zgodbi Flash of Two Worlds (1961) 
so ga poslali v preteklost, v svet izvirnega brzca Jaya 
Garricka, onega s hecno čelado. Prvič sta se srečala 
junaka iz različnih obdobij oziroma prepletli dve ča- 
sovnici. Čitalci so bili navdušeni in tako so vzporedni 
svetovi štartali tudi pri drugih. 

Gre za domiseln konstrukt, ki snovalcem omogoča 
brezmejno poigravanje z različnimi idejami in izpelja- 
vami obstoječih blagovnih znamk. Da se odjemalci ne 
bi naveličali vedno istih okolišev, prijemov in sov- 
ražnikov, so začeli poznani liki potovati skozi čas v 
obe smeri in po drugih galaksijah. Zasukali so jim mo- 
ralne kompase, uvedli alternativne osebnosti in 
značaje ter ustvarili najbolj obilno mitologijo na svetu: 
DCjev Multiverse. 


4 A 


Prvi Netopirmožev film ni bil tisti Burtonov leta 1989, marveč so ga posneli že 
leta 1966. Takrat je štartala sila priljubljena televizijska serija, zato so z istimi 
igralci sočasno posneli še celovečerec. Uspešen ni bil, a je pripomogel k rek- 
lami za nadaljevanko. V barvitih, svetlih dogodivščinah sta na eni strani na- 
stopala homoerotična Bats in Robin, na drugi pa Joker, Riddler, Penguin, Cat 
Woman in številni drugi. Batman iz šestdesetih je najbolj znan po ikoničnem 
batmobilu, Lincolnovemu konceptu futura. "Atomic batteries to power, turbi- 
nes to speed," je vedno oznanil Robin, preden sta zapeljala iz trolovske jame. 


Izročilo pravi, da so ob zori stvarstva vzniknila 
podobna vesoljstva, ki obstajajo naenkrat, le 
vibrirajo z drugačno frekvenco. Glavni svet se j 

sprva imenoval Earth One, danes je to Prime. V 
njem so Gotham, Metropolis in Star City ter vsi 
pripadajoči liki, kakršne poznamo. Earth Two je 
bil retro verzija prvega, torej originalna zasnova 
iz zlate dobe. V še vedno obstoječem Earth Three 
je vse obratno: zaščitnik je Lex Luthor, slaba fan- 
ta pa supermanasti Ultraman in batmanasti Owl- 
man. V desetletjih se je teh 'Zemelj' nabrala dolga 
vrsta. Enajstica je obrnila spole junakom: Lady- 
Febola, Lord Gaga, Superwoman in pripadnik ri- 
topiškega plemena Wonder Man. Številka 23 je 
imela črnega Supermana, ki je bil za nameček 
predsednik ZDA. Še bolj bizarna je bila varianta 
26, v kateri so domovali živalski junaki Super 
Carrot, Pig-lron in Yankee Poodle. Ali 43, kjer so 
se Šišmiš in ostali tepli z vampirji. Vsaka Zemlja 
je imela lasten kanon, nekatere celo svoje edicije. 


ai J 
A. 


Earth-3 so si za p 


RRIZE MNOGIH ZEMELJ 


Toliko paralelnih obstojev, hitro menjavajočih se 
piscev, ilustratorjev in naglega izdajanja je seve- 
da botrovalo številnim neskladnostim in teža- 
vam. Kaj bi ne, ko pa je bil Batman včeraj v Got- 
hamu, danes se bori s krvosesi, jutri se bo srečal 
s svojim dvojnikom na planetu Zur-En-Arrh in 
pojutrišnjem ga bomo videli tisoč let v prihodno- 
sti. Zato se je na strani DCja od leta 1963 enkrat 
na sezono dobila Pravičniška zveza, ki je v seriji 
'Crisis' popravljala časovno-prostorske nedo- 
slednosti in s tem zgodbeni kanon. 

Niz je vrhunec dosegel s stripom Crisis on Infini- 
te Earths (1985), ki še vedno velja za mejnik v 
DCjevi zgodovini. Čistko svetov in junakov so pri 
založniku snovali skoraj leto dni. Pripoved so 
ovili okoli božjega boja Monitorja z Anti-Monitor- 
jem, ki z antimaterijo uničuje vesolja enega za 
drugim. V preprečevanju nakane so med drugim 


Evropo, po mafijsko vladajo zlobne različice poznanih likov, združene v Crime Syndicate. Njihov 
boter je Ultraman, Superwoman je psihopatska morilka, Johnny Auick je hudobni Flash in 
možganski del ekipe predstavlja Owlman. Superjunakov je malo, recimo The Jokester in Alexander 
Luthor. V dobri risanki Crisis on Two Earths zato slednji pokliče na pomoč Pravičnike iz prve Zem- 
lje. Earth-3 je bila v Krizi antimaterijsko izničena, vendar v stripih nihče ne umre zares. 


Ko so cenzorske spone v sedemdesetih popusti- 
le, kronike to navajajo kot pričetek bronastega 
obdobja. Značilnosti so pristnejša risba, vpeljava 
aktualnih tematik, zamorski hrabreži in zaton 
vojnih ter kavbojskih stripov. Ter seveda prepo- 
rod krvavih in temačnih prizorov. Iz tistega časa 
so tudi prvi poskusi križanja DCjevih in Marvelo- 
vih nebes. Batman se je srečal s Hulkom in X- 
Men s Teen Titans, medtem ko se je Spider-Man 
med njujorškimi nebotičniki zmikastil s Super- 
manom. Čeprav so šli na kraju Clark, Lois, Peter 
in Mary Jane na dvojni zmenek, je bilo prijatelj- 
stvo kratkotrajno. Uredniški pogledi so bili ne- 
združljivi, pa tudi svetovi. Marvel je bil vselej bolj 
zemeljski, njujorški in osnovan na znanosti, DC 
pa ima vrsto izmišljenih krajev. 

Vseeno so se liki iz konkurenčnih založb konec 
tisočletja znova udarili v kratki knjižični sezoni 
DC vs. Marvel. Po glasovanju publike so slavili 
Avengerji s 6 proti 5, vendar so snovalci naredili 
tako, da je bilo kao neodločeno. Kratek čas je 
obstajal celo enoten svet, Amalgam. V njem so 
bivali združki obstoječih herojev. Batman in Wol- 
verine sta postala Dark Claw, Superman in Cap- 
tain America Super-Soldier ... A od tega je že 
dolgo, nove iniciative pa ni. Začuda ni bilo niti 
nobene igre s soldati z obeh bregov. 


umrli Supergirl, Wonder Woman in Barry Allen 
kot Flash. Dobrim fantom je v meddimenzijski 
vojni vsemogočno entiteto naposled uspelo pre- 
magati in zagnati nov, poenoten in zbistren DC- 
jev univerzum. 

A ustvarjalnosti se ne da zavreti, zato pravila 
reštarta niso trajala dolgo. Veliko umrlih likov je 
tako ali drugače oživelo in spet so se pojavile vz- 
poredne štorije. Že naslednje leto je denimo 
Frank Miller spisal novo, upokojensko nit Tem- 
nega viteza. The Dark Knight Returns po treh de- 
setletjih ostaja eden najboljših Šišmiševih gra- 
fičnih romanov in istoimensko dvodelno risanko 
smo v recenziji pred dvema letoma označili za 
obvezen ogled. Slično delo tistega časa so Varu- 
hi (Watchmen) iz naveze Gibbons - Moore, ki so 
nato iz stripalbuma postali periodičen zvežčič, 
umeščen v DCjev mnogosvet kakor Earth-4. 
Nekateri poskusi raztegovanja onkraj meja in 
skozi črvino ter dvakrat naokoli so dali čudaške, 
velikokrat posiljene rezultate. Recimo večkratni 
spopadi Batmana in/ali Supermana z alieni in/ali 
predatorji. Ali prihod Supermana v Eternio k He- 
Manu in Skeletorju. Pa Tarzan vs Predator in 
(Segin) Sonic proti Spawnu. Zato se je uredniški 
odbor ponovno sestal leta 2011, odpravil neka- 
nonične dogodke in začrtal ponastavitev štorij. 

Tale beštija je Doomsday, edino bitje, ki je porazilo Superma- 
na. Gre za eksperiment znanstvenika v prazgodovini planeta 
Kripton. Ustvaril je bitjece, ga prepustil krutosti narave, po- 
strgal njegove ostanke, kloniral in ponovil vajo. Vselej se mu 
je dedni zapis dopolnil z dodatno informacijo in tako je postal 
stvor odporen na vse, a hkrati zaradi tisočih umrtij jezen na 
celo vesolje. Ustaviti ga ni mogla niti legija Zelenih lantern. 
No, Superman ga naposled je, a za ceno lastnega življenja. Ne 
sprašuj, kako je vstal od mrtvih, poglej risanko Doomsday. 


LASH MISSIN 


sane mno" RED SKJES VAJ 


Gledalci nizike Flash poznate tole novico iz prihodnosti, ki jo 
doktorju predvaja njegov orakelj. Navezuje se na Crisis on 
Infinite Earths, največji DCjev dogodek, v katerem so uniče- 
na mnoga vesolja. Ubogi prijaznež Barry bo dal življenje za 
obstoj našega vesolja. Še ena taka referenca za 'načitane' je 
vest spodaj. Združita se Batmanova in Arrowova firma. 


Za poznavalce je tole bržda najbolj zapomnljiv prizor iz DCje- 
ga bajeslovja: s steroidi napumpani Bane v pretepu zagrabi 
Batmana in mu na kolenu zlomi hrbtenico. Zgodbovna nit, 
imenovana Knightfall, nato uvede začasnega Batmana, tipč- 
ka Jeana-Paula Valleyja. Novi Bats je krut in Bana razmesari 
pred očmi Jima Gordona in Harveyja Bullocka, a ga ne ubije. 
Bruce se naposled pozdravi, Jean pa postane nov lik, Azrael. 


december 2014 


NE: 

Desno je ikonična naslovka ene od Krizinih epizod 
ob 50-letnici založbe, ko so svet prvikrat postavili 
na novo. Med ostalim so Kal-Elu ubili sestrično Su- 
pergirl. A kmalu zatem se je piscem stožilo po njej 
in so jo ponovno uvedli. Danes, v dobi sveta The 
New 52, ki ga prikazuje desna naslovnica, ima bab- 
nica lasten zvezek, bratranec pa farmerice na riti. 


Novemu izročilu se reče The New 52. Kajpak so to 
politično odločitev izvedli skozi pripoved, in sicer v 
venčku Flashpoint. V glavni vlogi je Barry, najhitrejši 
človek na svetu, ki v zadnji Krizi ni umrl čisto zares. 
Zdaj se iznenada pojavi v alternativnem scenariju s 
kanček spremenjenimi dogodki. Aguaman in Wonder 
Woman sta v vojni, Kal-Ela nista našla kmetovalca, 
marveč vojska, in tatič v zakotni gothamski ulici je 
ustrelil malega Wayna, ne staršev. Batman zato pos- 
tane fotr Wayne, Joker pa - neprecenljivo - mama! 
Flash, čigar naglica ukrivlja prostor-čas, na koncu 
postavi reči na svoje mesto, tekom dogodkov pa 
umrjejo mnogi, zlasti slabi fantje. Obvezno si poglej 
po njem narisani film Flashpoint Paradox. 

Ker je The New 52 pomenil nov začetek, so hkrati re- 
setirali števce vsem edicijam. Pri tem so nanovo defi- 
nirali Zemlje, zato se vse označbe ne ujemajo s tistimi 
iz prejšnjih dob. Osrednji kanon je Earth Prime, kjer 
Superman leta okoli v džinsu ali na Wonder Woman, 
kajti z Lois se ni izšlo. Sinestro je zopet postal good 
guy in član korpusa Zelenih lantern. Vsemirske sage 
so se nasploh okrepile z raznobarvnimi nosilci prsta- 
nov mogote, čemur pravijo čustveni spektrum. V Got- 
ham se je vrnil Dick Grayson, originalni Robin, vendar 
kot lik Nightwing. In iz podružnice Wildstorm je v 
DCjev multisvet prišel zelenec Martian Manhuter. Pa 
Alan Scott, prvi Green Lantern, je odslej gej. 


Martian Manhuter ni marsovski zlobec, ki lovi in žre 
ljudi. Zivljenjepis pravi, da je zadnji preživelec z 
Rdečega planeta. Medse so ga po novem vzeli Su- 
perman, Batman in ostali Pravičniki, izkazuje pa se 
z letanjem, spreminjanjem oblike in vsemi tele-veš- 
činami. V Lego Batmanu 3 je eden osrednjih likov. 
Več o njem izveš v risankah Justice League. 

Zlobnjakov je mnogo več od junakov. Na vrh DCje- 
vi lestvice najbolj zajebanih se vselej uvršča Dark- 
seid, fašistični božjeliki diktator planeta Apokalips, 
ki redno preti Zemlji. Verjetno ga bomo videli v filmu 
Justice League, kar bo čist' hudo. "I AM DEATH!" 


JOHER IZ HURCA 


Flash je v tem univerzumu pomemben fant, saj se je 
najprej žrtvoval za svet in nato še uredil multidimen- 
zijsko zmedo. Zavedaj se tega, ko gledaš na TV-ekra- 
nu Granta Guslina. A veličine in bolečine ostalih so 
komaj kaj manjše. Vsi so našemljeni mučeniki z mno- 
go žrtvami. Umirajo jim bližnji, umirajo celo sami. Še 
Superman ni mogel tega preprečiti. Zaradi Jokerje- 
vega načrta in Scarecrowovega plina je ubil lastno 
nosečo ženo Lois, ob neki drugi priliki pa je Dooms- 
dayevi moči podlegel celo sam. 

Ravno to dela te zgodbe interesantne: nesreče, kata- 
strofe, grozodejstva. Nikdo se ne bi zanimal za Super- 
mana, če bi reševal mačke z dreves in gasil požare. 
Zlobci so tisti, ki definirajo in osmislijo junaka. V kina 
nas privabljajo njihova obličja, značaji in veščine, kaj- 
ti zločin, kaos in terorizem ustvarjalnosti dajejo dosti 
več svobode. Sprva so bili človeški, recimo Joker in 
Lex, nato mutantski in z nadmočmi, nakar so v srebr- 
ni dobi pričele Zemlji groziti sile iz vsemirja. In tako 
kot superjunaki tudi supergrdobci nikoli zares ne umr- 
jejo. Joker se po 75 letih še vendo reži Batmanu v brk. 
Danes je med drugim nedotakljiv ambasador iz- 
mišljene bližnjevzhodne države Gurac? Nekoč se je 
pomešal med diplomate in hotel s strupenim plinom 
ubiti predsednika ZDA. Še dobro, da je bil šef varnosti 
Superman, ki je plin vdihnil in ga pihnil v vesolje. 


Še ena od DCjevih vesoljskih nemez je Braniac, Zbi- 
ralec svetov. Ta androidna kreatura, ki je poenotena 
s svojo vesoljsko ladjo, pomanjšuje mesta, civiliza- 
cije in planete, ki jih nato hrani v kozarcih. V zbirki 
ima tudi Kandor, mesto s Kriptona. Hoče še Zemljo. 

Občasna Batsova kolega sta tudi Cyborg in Shazam. 
Prvi je ponesrečeni Victor, ki ga ambiciozni fotr pre- 
dela v kibernetsko pojavo z veščinami hekanja, dru- 
gi pa mulac Billy, ki se zadere "Shazam!" (prve črke 
antičnih likov) in postane strelovalni letečnež. 


Samo založba DC ima v letu 2014 na sporedu okoli 
osemdeset edicij. Le redke, recimo Scooby Doo, so s 
tem univerzumom (še) nepovezane, saj so pripojili 
celo Constantina in He-Mana. Večina zvežčičev pri- 
pada poznanim imenom. Zgolj Superman in Batman 
nastopata v najmanj ducatu vsak in lasten zvezek 
ima celo Batgirl. Stripi, ki so dali snov igram, risan- 
kam in filmom, zdaj dobivajo uslugo nazaj. Zanima- 
nje raste tudi zavoljo digitalne dostopnosti. Malo ver- 
jetno je sicer, da boš začel redno slediti oblačkasti 
periodiki na ipadu, a vseeno spodbujam k izobraže- 
vanju in odkrivanju medsebojnih referenc ter preple- 
tenosti. Obojega je v pripadajočem igrovju in filmov- 
ju ter v aktualnih TV-serijah nebroj. 

Da pa ljubitelji Marvela ne bodo pretirano razočarani 
nad pretežnim omenjanjem DCjevega stvarstva, dam 
zadnji primer stripovske razgledanosti iz njihovega 
okolja. Tudi oni imajo svoj multiverse, dasi ne tako 
obilen oziroma vzporeden. Njihovi junaki so večinoma 
ene same sorte, osrednjemu temelju pa rečejo Earth 
616. Tega so pred nekaj leti posodobili na 1610 oziro- 
ma Ultimate, od koder so moderni, ultimativni Aven- 
gerji in Možje X. Seveda pa posamične kozmose 
mešajo, četudi na prvi pogled niso združljivi. Eden ta- 
kih crossoverjev so vsemirske pustolovščine Varuhov 
galaksije z onimi od Furyjevih Maščevalcev. Da oboji 
obstajajo v istem prostoru, je bilo namignjeno tudi na 
filmskem platnu. Tisti kamen, za katerim se je pehal 
Thanos, je eden od šestih infinity gemov. Ti dragulji 
brezmejnosti hranijo različne singularnosti pred veli- 
kim pokom in v Marvelovem vesolju predstavljajo naj- 
močnejše artefakte. Kdor jih združi na 'rokavici ne- 
skončnosti', postane bog. Enega smo v obliki kocke 
že videli v Stotniku Ameriki, drugega na Asgardu v 
Thoru. Uganeš, okoli česa se bo vojevalo v prihaja- 
jočem dvodelnem filmu Avengers: Infinity War? 


Ti DCjeva striplora dogaja in iščeš kakovostne zgod- 
be? Risanka Flashpoint Paradox predstavi zanimi- 
vo vzporednost, The Dark Knight Returns je Miller- 
jevo dvodelno remek delo in Justice League War 
pokaže boj proti Temnistranu, dočim se dokumen- 
tarec Necessary Evil osredotoča na negativca. 


ego špilčki so mi všeč. Narejerii so sicer po istem šimlju, vendar 


je ta v osnovi tako zabaven, da se vsake pol leta radostno prele- ' 


vim v uničevalca kockastega inventarja. Največja draž teh arka- 

dic namreč ni v reševanju stopenj, marveč v živahnem brcanju, 
mikastenju in streljanju okoliče. Nakar iz razkockanih objektov brizgajo 
. Curki poberljivih čepkov. Vandalizem pisanih nivojev z različnimi lego 
strički privlači moj otroški čud. do te mere, da igram še dolgo zatem, ko 
je štorijalna nit zaključena. Še zlasti, odkar imam doma sorodno dušico, 
s katero v dvojerodkrivava mnogotere skrivnosti in zbiralniške objekte. 
Za otroke so ti izdelki zaradi prijaznosti in odpustljivosti itak zakon. Če 
možiček telebne v prepad ali ga razstavijo neprijatelji, ni praktično no- 


bene kazni. Lego-igre-ne poznajo življenj, ponavljanj celih sklopov in 


potlobnih frustracij, marveč je resurekcija instantna. 
Poleg barvite legokockaste fornie:mi dogajajo tudi tematike teh arka- 
dic. Star Wars,' Harry Potter, hobiti, znameniti superjunaki - vse te sve- 


tove dobro poznam, zato dojamem in čislam podrobnosti ter reference. 


Glede na to, da zadnje čase tičim v DCjevih vsebinah, sem novega Bat- 
mana nestrpno pričakoval. Štorija gre to, pot onstran Gothama in obe- 
talo se je polnopravno rokovanje s celotno Justice League. 


Večličnost likovne zabave 


. Igra je zvesta podnaslovu. V poznanem mrkomestu se odvije le uvod, ko. 
Bats in Robin po kanalizaciji lovita mutiranega krokodila. Naslednja so-. 


ba je že znameniti Watchtower, orbitalrta postaja Pravičniške lige. Tam 
. se,Gothamčana srečata s preostalim upravnim odborom varuhov Zem- 
lje: Supermanom, Wonder Woman, Flashem, Cyborgom, Green Lanter- 


. nom in Martian Manhunterjem. Razlog za krizni sestanek je bližajoča se. 


"entiteta Brainiac, ki v svojemsvsčmirskem dolgčasu zbira pomanjšane 
svetove. Ker ima hudič rad.mlade, se v vesolju znajde tudi četica krimi- 
nalcev,.ki jih vodi Lex kuthor. A po uvodnih neskladjih heroji in zlikovci 
združijo moči zoper skupnega sovraga. Burkež se sicer pri tem neumno 
reži, a Luthor lepo pove; da noče biti predsednik frnikole. Tako se prične 

,semirska borba, v kateri vodimo od dveh do pet likov skozi kakšnih 
dvajset raznolikih sceharijev. , 


Stopnje-so nizi vsesortnih preprek, za napredovanje pa je treba kombi- . 


nirati sposobnosti sodelujočih. Eni zletijo na drugim nedosegljive nivoje 
in nato omogočijo prehod ostalim, drugi z laserskimi žarki razbijajo zla- 


"te strukture? tretji uporabljajo magnete ali z vibracijami razbijajo steklo, 


. tahitri junaki gonijo dinamo, taveliki poprimejo za težke objekte, Lanter- 
neži pričarajo navidezne konstrukte, Atom se pomanjša ... Spisek 'veš- 


čin' je dolg, pri.čemer par glavnih herojčkev sproti pridobiva razne pod-- 


izvedbe, ki jim omogočajo drugačnosti. Temni vitez se na primer pre- 
obrazi v. šunjavca ali letečneža, Cyborg se sestavi v velikega robota ali 
zakamuflira v pralni stroj, Joker ima celo omaro burkastih preoblek ... 


Lahkotno, ali privlačno 


Špilanje kot vselej sestoji iz mnogih sestavnih delov. Malce je skakanja 
in malce garbanja, toda izziva tod ni. Desetletnik bo morda spotil prste 
ob redkih finomehaničnih skokih, drugače pa zadostuje, da besno suvaš 
in streljaš po sovražnih stričkih ter Jokerjevih protezah. Poraz je kazno- 
van le z nekaj cekinčki« Tudi šefovski nasprotniki v slogu Brainiaca, Si- 
nestra in celo Supermana sootroška malica, dasi ponavadi terjajo kak 
domiselen poseben prijem. , 

Batvitosti Lego :Batmanu 3 ne manjka, a vseeno bo slovenski otrok bolj, ij 
čislal Lego Marvel Superheroes, ki je manj vesoljski in z več poznanimi ftisi. , 


Ta da 


»- 
[h. 
d/i:X 


Ktrocitus (Rdeča lanterna) proti vesoljskemu leder-bajkerju Lobotu. Skupaj z DLC;i je li- me. S 

Kov-kar 150, med katerimi pa začuda ni tistih iz Zemlje-3, torej Ultramana in Owl ei 
e - A-/ 

— A" 


Isto velja za uganke, ki sploh niso orehi v pravem pomenu besede? Bolj k 


opravila, kajti vse je zelo nazorno in usmerjano, včasih kar samodejno: Če 


slučajno ne gre naprej, nisi razbil čisto vsega. Vendar dovoljšna razgiba- 9 


nost okolice, raznoliki glavarji, hecni posebni udarci in vzdušno rušenje z 
velikimi stvori, kakršen je Killer Croc, nudijo tolikšen privlak, da prepro- 
stost sploh ne izpade kot minus. Poleg tega igranje spremljajo všečne pod- 
robnosti, kot so melodije iz starinskih superjunaških TV-serij, komične ani- 
macije in dialogi terO dovtipi na rovaš DCjevega bajeslovja ali kar tako. 


Osnoven skozihod vzame zajetnih petnajst ur, ampak Lego naslovi niso tis-' 
te sorte, ki jih nato odložiš na polico. Spodbujano je namreč ponovno pre- » 


igravanje z drugimi junački, saj je na prvi poti zaradi neposedovanih spos- 
obnosti mnogo skrivnosti nedosegljivih. Sleherni nivo hrani deset sestavnih 
delov vozil, nove like, figurice Adama Westa (Batman v seriji iz šestdese- 


tih) in dodatne bonuse v stilu množilnika čepkov. Poleg sklopov, ki sijihže 


obdelal v štoriji, lahko naknadno raziskuješ še nekakšna vozlišča s svojimi 
tajnami in nalogicami: Batsov brlog, različne planete in bazo na Mesecu. 
Če vse to počneš s sošpilavčem, ki le s stiskom'drugega joypada vskoči in 
izskoči v vsakem trenutku, toliko bolje. Kot vedno doslej, skratka. 


Žal je zadnja trditev prejšnjega odstavka hkrati neke vrste kritika. Lego 
Batman 3 mi je bil všeč, toda baš prelomen ni. To je že četrti naslov za PS4, 

" paje videti čnako računalniško plastičen kot vsi poprej. Je realističen.videz 
Lego filma res tako utopičen ali je to posledica združljivosti s čisto vsemi si- 
. stemi? Tematika je takisto deja vu, kajti legoidno superherojstvo se gremo 
že četrtič. Ogromno prijemov je skopiranih iz Marvel Superheroes, od kor- 
pulentnejših figuric do njihovih lastnosti, mnogo pa ši sposoja še iz-špilov 
The Movie in City Undercover. Resda predstavi vsemirsko streljanje nalik 
žanru shoot'em up, a razen teh'so zgodbovne stopnje po načinu igranja ne. 
raznolike. Povsod tečeš in skačeš od točke A do točke B, brez kakšnih sve- 
žih mehanik. Lahko bi naredili stopnjo le za letalce, eno streljaško na tirih, 
dirkanje, labirint"... Filmskasegoigra je imela par zelo dobrih prijemov. 
'Batmanu 3 po svoje zavda tudi scenarij, vsaj v očeh nekoga, ki stripov ne 
spremlja. Drži, da sta vključena najbolj znamenita rešimoža od vseh; toda 
večina ostale DCjeve vsebine je navadnežu nepoznana. Marvelova igra je 
imela v glavnih vlogah bolj domače stričke in tetke. Tam so bili v ospgedju 
Hulk, Iron Man, Spider-Man, Amerika in Wolverine - vsak v svoji prvinski 
in slehernemu otroku prepoznavni podobi. Tukaj pa v štoriji ni posvetnih li- 
'kov iz Batmanovega vesolja, torej Catwoman, Riddlerja, Harley Guinn .. 
Pravičniki, kot sta Martian Manhunter in Cyborg, ter vesoljski malopridneži, 
s katerimi se v zvežčičih bori "Superman, pod Alpami nimajo velate, Še 
.. Šišmiš je v tehnooklepih i in drugačen, kot smo ga vajeni. 


pu p—3 o VV a t 
s kanterne na posvečenih mestih emu; orodje. Flash reči brzinsko sestavi.iz 
vie/ V Vokoliških objektov. Grundy pa jih izkoplje iz tal. Tako se v lego igrah napreduje. > vevv 


ia 


Superman | je ETI žev navadni obliki, kaj šele kot velikan, 
kiga je Braniac hipnotiziral. Toda kolegi ga spravijo'nazaj k'pameti. PM 


. ZA Gdiklepanje novih šem in vozil je/potrebno veliko ponovnega raziskovanj Ž 


preigranih stopenj. Najboljše je to-početje v dvoje, čeprav je včasih malce kaotično. 


 lorifeba se bo do parodija DC- 
jokajo kanala poško asa filma igral z lego kockami. 


"PSA [vsi sistemi TT Games / WB — sistemi TT Games / WB 


' Janez takisto ne pozna 'čustvenega špek- 


truma', DCjevega koncepta vesoljnih barv, 
ki pritičejo čustvom in jih poosebljajo raz- 
lične Lanterne. Druga polovica igra senam- 
reč bavi z njihovimi svetovi, nenačitancu 
pa Indigo, Agent'Orange in rudeči Atroci- 
tus, ki jaha na besnem biku, ne, pomenijo 
nič. Še tazelenega se komajda spomnimo 


iz slabega filma. Nasploh so vesoljstvo in, 
čudna lanternasta domovanja nenavadnih 


barv že sami po sebi manj privlačni od 
Gothama v predhodnikih ali New Yorka v 


Marvelu. To pride do izraza zlasti po koncu, 


ko vsak planet postane majhen svobod- 
njaški okoliš z miniigrami, recimo dirka- 
njem ali hitrostnim streljanjem zastavic. 


'  Tujska zelena Oa, vijolični Nok in pusta 
Luna se'ne morejo kosati z raziskovanjem ' 


svetlevavengerjevske metropole z mnogimi 
urbanimi skrivnostmi, prebivalci in prome- 


tom. Zemeljskih mest, po katerih bi se lah- , 


ko vozil naokoli, pa Batman'3 nima. 


(8) $%$ 20,600 

X spopad T Temnega viteza in 
bine se nakoncu odklene scenarij : 


Ne najboljši, 
vendar je dober 


Če nimaš nobene lego igre in iš- 
češ nekaj za staro in mlado; kupi raje ce- 


nejši Marvel Superheroes ali The Movie Vi-" 


deogame. A to ne pomeni, da Batman 3 ni 
dober, le spričo vsebine se mi zdi malo 
manj primeren za, kranjske priložnostne 
igralce. No, po drugi plati pa špil lahko ra- 
bi kot izobraževalni vir za prihajajočeve 
DCjeve filme. Komur izročilo njihovih stri- 
pov in lego sorta dogajata, bo z,igro dobil 
obilno porcijo tako igranja kot vsebine. Kar 
se dopolnilnega udejstvovanja tiče, celo 
največjo doslej. Ne pomnim, da bi kdajkoli 
vključili tolikšno količino skrivnosti in, li- 


- kov. Škoda,edinole, da gre vnovič zvečine 


za zbiralništvo brez pravega učinka oziro- 


ma dodane igralne vrednosti. Z drugimi be- ' 


" sedami, prav nič nimaš od tega, da z,mno- 


go preigravanja že videnih levelov, okleneš 


»Pingvina, Aguamana ali Zatanno, kajti nji- 
hove posebne skilze ima tudi nek drug, že ' 


prej dosegljiv možic: Bolj bi bil vesel dodat- 


» nih nivojev, ampak te raje prodajajo.. 


Shoot'em- up stopnje so posrečeneyin razgibajo, vendar kakšne globine nimajo. 
Z veliko kaotičnega bliskanja streljaš, dokler ne poraziš šefa ali te ne razkockajo. 
NENA MU xx —. 
oe« 4 iii. —. 

nji! 45 Pride ga denih nivojev/po tri evre. Med njimi bo,denimo dirkaški 
ša Za degustacijo DLC-vse- 

iz TV-serije iz leta 1966. 


zadnjega fi 
videzom i 


aj ne, da so bile ulice "dosedanjih Ašašinih prazne, vendar je oča ni 
ju najbolj krepka doslej. Predvsem pa , riznolika, saj so osebe:samos! : 


O; 


Posledica novega pogona niso le številni grafični učinki, kot so meglice, nad 
" Seno, temveč pogled, ki sega kilometre naokoli in razkriva na stotine zgradi: 


O Smem 


z, 


O iste Igre ne začnemo kot odrasel morilec, temveč kot Arno vsmladih letih,.ko se 
NE zadi mu ge u ja tragedija in pride pod okrilje templjarskega UGbuoitnee 


035 Mn 


šašinsko načelo je finančno nadvse uspešna seri- 
ja tretjeosebnih skrivalnih akcijad, ki je z Unityjem 
dosegla osmi del na sobnih sistemih, z vzporedno 
izdanim Roguom že devetega. Navadili smo se, 


da pride vsako leto, a hkrati je bilo z Black Flagom že vid- 
no, da so se osnove začele krepko ponavljati in da grma- 
denje alternativnih prijemov tega ne more zares nado- 
mestiti. Naj govorimo o topniškem obstreljevanju v trojki 
ali morjeplovstvu v štirici. Zato smo veliko pričakovali od 
Sloge, ki naj bi se istočasno vrnila h koreninam in udeja- 
njila prepotrebni napredek. Ji je uspelo? 


Elise in zgode kreposti 


Čeprav se je po kuloarjih natolcevalo, da se bo naslednji 
Creed odvil v Egiptu, se preselimo v 1789., ko se začenja 
francoska revolucija, in v leta po njej. Nismo ne jezni Indi- 
janec Ratonhnhake:ton iz trojke, ne nabriti gusar Edward 
Kenway iz Black Flaga, temveč nov kerlc Arno Dorian. Ta 
je tako templjarski kot ašašinski - morilcem se po otroški 
travmi pridruži kot mladenič in pripomore k razpletanju 
vozla, ki je na neki točki z zaroto pripet na revolucijo. Kot 
smo vajeni, Arno zlagoma pridobiva nove moči, pri čemer 
razvija odnos z zalo dečvo, prijateljico iz mladosti Elise. 
Najbolj zanimiv lik v Unityju je dejansko Elise, ki je daleč 
od cvilečih puhloglavk, kakršnih po igrah mrgoli, in pasiv- 
nih žensk, ki smo jih v nizu Creed srečali kar nekaj. Rdeče- 
laska je sposobna in nabrita, vešča orožja in akrobacij ter 
za razliko od namrgodene kreolske protagonistke odvrtka 
Liberation simpatična. Predvsem pa samozavestna do te 
mere, da Arna niti ne bi potrebovala, če je k temu ne bi ve- 
zala zgodba. On je tisti, ki dvomi in fura safr ter je pod črto 
precejšen brezzveznik, daleč od Eziovega šarma, Altairje- 
ve zagrizenosti in celo maščevalne krvoločnosti onega Mo- 
havka. Škoda, da Elise ne moremo nadzorovati. 

Arnu primerno je Unityjeva zgodba predvidljiva in polna 
klišejskih 'preobratov'. Posiljenosti mrgoli in Arnojeva de- 
janja se ne navezujejo kaj dosti na samo revolucijo. Dosti- 
krat se zdi, da nima pravih motivov za tisto, kar počne. Še 
najbolj privlačna sta domišljijsko navezovanje na resnične 
dogodke, kjer je razloženo, kako naj bi boj med frakcijama 
vplival na sprožitev družbenega prevrata, in jerbas zgodo- 
vinskih osebnosti, ki so na domiseln način vpete v dogaja- 
nje. Med njimi so vojaški poveljnik Napoleon Bonaparte, 
revolucionar Maximilien Robespierre, mojstrica voščenih 
figur Marie Tussaud in sprevrženi pisatelj markiz de Sade, 
ki si ne more kaj, da ne bi šlatal mladenk in omenjal po- 
kvarjenih farjev v navezavi s kozami. Obstaja tudi poveza- 
va z vzporednim AC: Rogue za PS3 in xbox 360. 


OZADJE REVOLUCIJE 


Francoskemu ljudstvu je bilo koncem 18. stoletja za- 
dosti revščine in lakote, sploh ker sta aristokracija in 
duhovščina s kraljem Ludvikom XVI. na čelu tačas 
živeli na veliki nogi. Oboji so bili oblastniško nesramni 
do te mere, da politične moči ni imelo niti meščanstvo, 
kaj šele gmajna. Na tej vnetljivi podlagi je pod geslom 
'svoboda, enakost, bratstvo' ('liberte, egalite, fraterni- 
t6') vzplamenel prevrat, katerega simbol je napad na 
zaporniško trdnjavo Bastiljo julija 1789. Naslednji 
ključni dogodek je bilo vladarjevo obglavljenje januarja 
1793, nakar so oblast prevzeli jakobinci na čelu z Ma- 
ximilienom Robespierrom. Ta je med drugim uvedel 
nov, republikanski koledar s preimenovanimi meseci 
in in dessetimi dnevi v tednu. A bolj kot po tem se je 
Robespierre vpisal v anale po masovnih usmrtitvah ri- 
valov, čemur zgodovinopisje pravi vladavina terorja. 
Leta 1794 so nasprotniki Robespierra ugonobili in 
ustanovili nadzorni svet, ki ga je komaj pet let pozneje 
razdrl Napoleon Bonaparte, kasneje cesar. Več o tej te- 
matiki lahko prečitate v vedežu na stranki. 


december 2014 


—a 


MORILSKA ČASOVNICA IN PROSTORNICA - 


Assassin' S Creed (2007)- 12. stoletje, Bližnji vzhod 

; Assassin'slOreed Il (2009) — 15. stoletje,/Firence in Benetke 

bod 7 Brojierhood (2010) — 16. stoletje, hl b- 
Ravelations (2011) — 16. stoletje, Carigrad," 

Assassin s'Greed il (2012) — 18. stoletje, Sevarna Amerika 

j p ,fliberation/(2012) — 18. stoletje, Severna Amerika 

'KSsassin's Creed JVJBlack Elag (2013) — 18. stoletje, Karibi s« 

ki Rogle (2044) — 18. stoletje, Severna/Amerika 
oe Unity (2014): 18. stoletje, Francija 
—— — kssassin's Creed: Vietory (2015).—19. stoletjevkondon 


Ostalo je precej medlo, vključno s platjo v sedanjosti, kjer ni več Desmonda, 
temveč smo brezimen igralec, ki brska po virtualiziranih spominih templjarske 
firme Abstergo. Zlasti tu se ni moč znebiti občutka, da avtorji pri sedmem 
osrednjem delu niza ne vedo več, kam bi peljali nabuhlo pripoved o večnem bo- 
ju med nadzorovalnimi templjarji in svobodomiselnimi ašašini. Ta plat je v Uni- 
tyju krneki in brez poante, ki je delno osmislila iztek Black Flaga. 


Pariz, mesto za umret 


Ob lesenih, slabo spisanih pogovorih in antipatičnem Arnu je Unityjeva pripo- 
ved delovala predvsem kot šajtrga, ki me je pehala med lokacijami v Parizu. To 
je edino mesto v igri, a je obsežno, raznoliko in vizuelno fantastično. Pomisli na 
Benetke iz Assassina 2 - no, tisto je bled odsev francoske prestolnice. Nad reko 
Seno se dvigajo meglice, skozi katere razpršeno pronica sončna svetloba, spu- 
sti se tema in pade dež. Giblješ se po usranih ulicah ter mimo palač velikašev in 
plezaš po impresivnih stavbah, med njimi cerkvi Notre Dame, ob katere muzi- 
kalični podobi, ujeti v kamen, ni moč ostati ravnodušen. Tako o njej kot o dru- 
gih historičnih rečeh in osebah si je moč več prebrati v vdelani enciklopediji. Ko 
Arno 'sinhronizira' okolico na vršičkih bistvenih stavb, od koder nato tradicio- 
nalno omahne v seno na vozu, vidiš kilometre na vsako stran in rečeš, no, evo, 
zato sem kupil PS4 ali novo grafično kartico. 

Predvsem pa so glavne ulice nabite z ljudmi. In to ne s takimi, ki bi postavali in 
delali enake gibe, marveč gnečo tvorijo prepoznavni posamezniki. Nekateri se 
sprehajajo v parih, drugi pomagajo nalitim prijateljem, tretji plešejo in pojejo 
marseljezo. Pred stavbami mogočnikov se zbira ihtava sodrga, ki jadikuje ali 
maha z zažganimi zastavami. Včasih se zgodi kaj nepredvidenega in se množica 
razbeži ali se usuje k neki točki. Sicer lahko v svetu prebiješ ničkoliko dni in bo- 
do trdnjave ostale nedotaknjene, ampak gre bolj za vzdušje, ki je v Unityju na 
nivoju. Vtis, da si prisoten v navidezni dimenziji, ni bil še nikdar tako močan. 


Yarno in Elise sta otroška prijatelja in sta marsikaj ušpičila skupaj, iz česar 
se nato kakopak rodi ljubezen. Vendar je on krepko večji romantik kot ona. 


La 
me 

Dosti je misij, kjer moraš nekoga spremljati in ščititi. Na primer Eliso, čeprav 4p 

rdečelaska pomoči dejansko sploh ne potrebuje. Zna tako teči kot dobro sekati. k RR 


Sablja v lastnem nartu z ubzaii MELVERIEVNE KI 


No, pod lišpom bije stari sistem iz dobe, ko avtorji na prvotno navezo še niso 
nagrmadili kupa bolj in manj zanimivih dodatnih gradnikov. Unity se osredoto- 
ča na raziskovanje, plezanje, tepež in skrivanje, od česar je Creed živel v starih 
časih. Tistih z Altairjem in tudi še z Eziom Auditorejem. 

S pristopom back-to-basics samo po sebi ni nič narobe. Težava je, da igranje 
ostaja dokaj omejeno in še zmerom nerodno. Slednja beseda se tiče predvsem 
Arnovih akrobacij, ki so kljub hvaljenju z novim pogonom znane in problema- 
tične. Ti zgolj tiščiš smer in akcijski gumb, s čimer se bo morilec samodejno 
oprijemal 'lepljivih površin', se vzpenjal po fasadah ter skakal med napušči, rau- 


fenki, vrvmi, policami, balkoni in kar je še pariškega. A pri tem ga bo marsikdaj 
pokronal in naredil nekaj, česar si nisi želel, oziroma ne bo sposoben izvesti os- 
novne operacije. Obrnjen boš malo preveč vstran in tip se bo pognal v smrt na- 
mesto na varno ali pa bo nekje drugje invalidno trzal ob pol metra visoki planki. 

Y V takih gužvah je ana koga zastoji ali odkriti. Resnejša tiholaznica bi ti 


K PETI: zima a ti skozi rentgenski pogled j rij tij tarčo in sovrage. 


AVI rijo, da si te sovražniki, ki jim uideš, zapomnijo, vendar česadake- 
ganisem opazil. Mogoče zato, ker ni nihče preživel, da bi o kem Bbcal2 :) 


(a? A" pa 
Tule sem v predsobi v trušču poklal kakih osem stražarjev, vehdar'ni-trznil 
ne glavni cilj ašašinacije, obarvan zlato, ne njegov rdeči pribočnik. Smeh. 


A. E 
UJE Plezanje | je enako preprosto kot vedno - pač tiščiš smer in kak gumb in morilec 
se samodejno vzpenja. Le včasih j je treba vložiti Ščepec truda v iskanje smgri. 
zmo ua $ 


Notranje prostore smo v seriji že videli, a v Unityju je mnogo takih, ki se ne 


— —— naložijo posebej, temveč vanje stečeš direktno z ulice. Pa hiš z več štuki. 


Na 


% 


Glede borbe upam, da od nje ne pričakuješ preveč. Borilni sistem, ki združuje 
hladna in strelna orožja, je tipično ašašinski, s polbožjimi prestrezanji napadov v 
pravem trenutku ter lahkotnem ogibanju strelom s prevali. Arnovi gibi so izve- 
densko mečevalskega videza in moč je vihteti tako sablje kot dlje segajoča kop- 
ja, tako pištole kot puške. Klanje je vzdušno in nazorno, z rezili, ki prebadajo 
prsi, trebuhe in celo glave, le krvošprica ni. A spopadno udejstvovanje je z igral- 
nega stališča plitko in pretežno nezahtevno kot vedno. Ko naletiš na krepkejše 
sovrage, vržeš dimno ali onesveščevalno bombo in nato običajno brez težav po- 
kolješ vse. Kos ti niso niti redki šefi, katerih vzorci so nadvse osnovni. Sploh ka- 
dar nisi sam - včasih se ti pridruži Elise, ki kar dobro reže, oziroma ti na ulici ob 
bok stopijo pripadniki ljudstva. 

Pod črto je sorodni Batmanov mlatilni sistem bolj prefinjen in vidi se, da avtorji s 
poglobljenim bojem niso hoteli odvrniti nedeljske publike, kateri je Creed vse 
bolj namenjen. Navsezadnje ne moreš določiti težavnostne stopnje in edina, ki 
obstaja, je nizka. 


Gneča je tisto, kar smo v tej seriji tretjeosebnih mešanic skrivanja in bojevanja $ 
S najbolj pogrešali,.a-se tega nismo zavedali. Ljudje se gnetejo domala povsod. 


Prišel je in tiho izginil 

Drugi pomembni gradnik Unityja je skrivanje, ki ga igra dosti poudarja. S tem v 
mislih ti dostavi lepo količino misij, kjer se je treba nekoga odkrižati. Tarča je 
ponavadi zaščitena v kaki hiši ali na zabavi, ki se je nepovabljen udeležiš. Sicer 
lahko greš nadnjo z ognjem in mečem, ampak recimo, da si perfekcionist in no- 
češ, da te na poti do cilja zavohajo. V ta namen tiholaziš. 

Pri tem uporabljaš znani rentgenski pogled eagle eye in plazenje v počepu, visiš 
s fasad in ograj, se skrivaš za objekti in se tajiš v omare. Od tam pohopsaš mi- 
mo hodečega stražarja, nakar ga ležečega ožepariš, da dobiš denar in si osvežiš 
zalogo streliva in zdraviteljskih stekleničk. Obojega ni dosti, kar je ena redkih 
omejitev, ki ti preprečujejo stalno oponašanje ramba. Dve vrsti daljinskih rezil 
sta namreč zelo efektivni - ena capina takoj pokončajo, druga ga pripravijo, da 
se mu zmeša in med ciničnim vpitjem o zarotah ter priseljencih napade sotrpine. 
In nenazadnje je pomembno, kakšno pot ubereš. Nivoji v Unityju so bolj peskov- 
niško odprti, kot smo jih vajeni, in spomnijo na Hitmana. Do žrtve se recimo 
prebiješ čez streho, po hodnikih ali tako, da splezaš skozi okno, ki ga je odprla 
podkupljena sobarica. Odvisno, ali imaš dovolj pod palcem in kam te je spelja- 
la razpostavitev stražarjev. 

To je kul, vendar je tiholazenje osnovno. Ni upoštevanja svetlobe in teme ... ni 
skrivanja trupel, kar je neumno, saj padli privlečejo pozornost kolegov ... ni vle- 
čenja pozornosti nase s šepetanjem ali žvižganjem ... ni različnih podlag, na pri- 
mer stekla ali trhlega lesa, ki bi s hrskanjem opozorila, da se komu plaziš za 
hrbet ... ni hudih ašašinskih pripravic, ki bi razgibale situacije. Da ne omenjam 
rigidnih patruljnih poti nasprotnikov in njihove vobče zabitosti. Odstraniš enega 
tipčka od dveh, ki se sprehajata po terasi, in drugi ne bo niti trznil, ko onega ne 
bo več. Ali pa se zapleteš v boj in narediš cel kažin, medtem ko pet metrov stran 
gruča vojakov mirno debatira o tem, kako kosmate so bile francoske fuflje si- 
noči v bordelu. Nič novega v ašašinskem svetu, skratka. Edini pravi napredek je 
potikanje med gostim življem na ulicah, kjer se lahko potuhneš pred nevarnost- 
jo. No, kakor kdaj, saj te hitro opazi ostrostrelec z balkona ali te zasledovalci 
brez težav ugledajo med ducati okoliških teles. 

Ne rečem, da potikanje med živo mejo in po bogato okrašenih dvornih sobanah, 
vzpenjanje po pročeljih in hitro, serijsko štihanje rokomavhov niso zabavni. So. 
A če iščeš količkaj več globine, se kar hitro izpojejo in začno ponavljati. In ne 
rečem, da na primer Assassin's Creed II ni imel podobnih lukenj. A tisto je bilo 
pred ohoho leti in na veliko šibkejši napravi, ne na playstationu 4, xboxu one ter 
nabildanem PCju, ki jim je namenjen Unity. 

Jaz v žep, on v uč 


Globine torej ni, je pa širina, kot je za Assassine značil- 
no. Ob odpiranju tristopenjsko zaklenjenih skrinj in opra- 
vljanju stranskih misij preživiš ure in ure. Neobveznih za- 
dolžitev je obilo, naj gre za naključne nalogice v gneči 
(ulovi tatu, fentaj kriminalce ...), dograjevanje res- 
tavracije ali 'pariške zgodbe'. Dopolnjujejo kakih pet- 
najst ur dolgo rdečo nit in jih najdeš na trirazsežni karti 
mesta. Z njimi zaslužiš dodatne solde in izkušnje, s čimer 
odkleneš alternativne gvante ter veščine, kot so močnej- 
ši udarci s hladnim orožjem. Presenečenje so alternativ- 
ne odprave v računalniški svet, kjer se Arno znajde v 
drugih časovnih obdobjih, kot je Pariz za časa druge sve- 
tovne vojne. Tu svet ni odprt, marveč je treba izpolniti 
določeno nalogo, kot je priti do vrha Eifflovega stolpa ali 
pobrati čimveč v zraku visečih paketov podatkov. Os- 
vežilno, čeprav malce samo sebi namen in predvsem 
neizkoriščeno. Pri hitrostnem nabiranju te ovira Arnova 
privzeta nerodnost, medtem ko so selitve v ta in oni čas 
le očesni bonbončki, ki kar vpijejo po več substance in 
zgodbene smiselnosti. 

Prav tako je tu večigralstvo. To ni več tekmovalno, mar- 
več sodelovalno in pričakuje, da se boš z dvema do štiri- 
mi vnaprej določenimi ali naključnimi sotrpini odpravljal 
na alternativne misije. V enih moraš nekoga fentati in v 
drugih ukrasti dragotine, ne da bi te opazili in zagnali 
alarm. Če si v usklajeni druščini, je lahko kooperativnost 
simpatična (z naključneži s spleta se ne pečaj, ni vredno 
duševnega zdravja), saj je stražarjev nemalo, nivoji pa 

so tako odprti, da so možni vpadi iz več smeri. Nekdo 
recimo privleče varnostnikovo pozornost, medtem ko 
mu drugi perforira ledvičke, ali zbeži in ga stražarji zasle- 
dujejo, družabniki pa jih od zadaj odstranijo enega za 
drugim. Tu pridejo do izraza grupne sposobnosti, kot sta 
skupni eagle eye in zdravljenje tovarišev. Je pa res, da 
co-opu zavdajo podobne težave kot puščavništvu, zlasti 
kmetavzarska umetna pamet, zaradi katere so igre 
mačke z mišjo dosti manj sofisticirane ter vznemirljive, 
kot bi lahko bile. 


Morilec z zvinjenim 
gležnjem 


Ni dvoma, da je Unity ogromen in vizuelno navdušujoč 
špil, ki si je na rovaš kooperativnega večigralstva upal 
odložiti dokaj priljubljeno tekmovalno plat in se v samo- 
tarstvu vrnil k skrivalnim koreninam. Hkrati pa izrezanih 
gradnikov ne nadomesti z večjo dodelanostjo boja in 
skrivanja, niti ni tehnološko izpiljen, saj ga celo po več 
zaplatah pestijo izvedbene težave. Zložnega drsenja ka- 
kovosti serije Assassin's Creed tako ne ustavi niti najno- 
vejša epizoda. 


ti nima svobode, da bi se ognil Uni- 
tyjevim težavam. Enak vam je, bratje. 


/xbox one / PC Ubisoft 


V ašašinski tradiciji je kar nekaj tekaškega zasledovanja, naj gre za maloprid- 
neže ali balon z vročim zrakom, kamor se zateče Elise. V košari bo še špas. 


Večigralsko plat so preoblikovali iz tekmovalrie v keoperativ- s 
no. Običajne sodelovalne misije terjajo ubojeSiskanj prede f 
metovcin sme morilskorklasiko, dočim v heistih radeše 

anj (krat) kot te opazijo, več šsi ga na kraju deležen 

TEHNOLOŠKE 
TEŽAVE 


V nekem drugem, normalnejšem, manj na 
profit usekanem času je Mariov oče Shi- 
geru Miyamoto legendarno izjavil: "Igra, 
ki zamudi, je sčasoma dobra. Igra, ki izide 
prehitro, je za večno slaba." To je bilo si- 
cer pred internetnim dostavljanjem zaplat, 
s katerimi je moč naknadno popraviti 
marsikaj. A njegove modre besede, ki se 
tikajo bistva izdajateljskega posla, bi si 
lahko vzela k srcu marsikateri sodobni 
ustvarjalec in kravatar, ki stranke živcirata 
z nedodelanostmi za polno ceno. Recimo 
Ubisoft, ki ga včasih res pihne. Assassin's 
Creed je vendarle njihova zastavonošna 
serija in zanjo bi morali dobro skrbeti, ne 
da so za vsakoletni izid pripravljeni žrtvo- 
vati ugled. Tega so si letos krepko načeli, 
saj je Unity šele po tretji orenk zaplati dva 
tedna po izidu dosegel zasilno stabilnost 
in normalo. 

Patch številka 3 je popravil stotnijo hroš- 
čev, kar pove, da Ubisoft igre ni izdal v 
beta, ampak v alfa fazi. Dotlej se je bilo 
treba ubadati z blodečo, neubogljivo ka- 
mero, ki je kolovratila, skakala in se v bo- 
ju postavljala tako, da nisi ničesar videl 
(so hoteli z njo dvigniti težavnost?). Z iz- 
gubljanjem pritrditve pogleda na sovraž- 
nika. Z manjkajočimi dialogi in ustnicami, 
ki frfotajo v tri krasne. Z vdiranjem Arna v 
škarpe in stalnim zatikanjem ob objekte. S 
povezovanjem in vzdrževanjem povezave 
s sodelavci v sodelovalnem večigralstvu. 
Z letečimi mimoidočimi. In še z marsičim, 
kar ne pritiče nobeni igri. Sploh ne dragi. 
Dosti tega je zaplata zgladila, a ne vsega. 
Kamera v boju je še vedno neubogljiva in 
gladkost na PS4 nezanesljiva, saj število 
sličic na sekundo dostikrat pade s privze- 
tih trideset na kakih dvajset. S tem naj bi 
se ubadal naslednji popravek. Večigralsko 
povezovanje je še vedno nezanesljivo in 
Arno se rad kam zatakne oziroma izvede 
nezaželen skok. Tehničnih problemov ta- 
ko še zdaleč niso docela ugonobili. 
Ostajajo tudi drugi pomisleki, denimo 
čudna vez z nezanesljivim in nedodelanim 
spletnim gradnikom Initiates, do katerega 
prideš z brskalnikom ... zanašanje na mo- 
bilno aplikacijo, od katere je odvisno od- 
piranje številnih skrinj (?!) ... in vpeljava 
mikrotransakcij, kjer si je moč s pravim 
denarjem kupiti oblačila ter si polniti mal- 
ho. V dirkačine, kot je Forza 5, to morda 
še spada, v tatinske igre pa res ne. 

Po drugi strani se je Ubisoft izprsil in kot 
obliž na težave vsem dal brezplačno dol- 
potegljivo digitalno razširitveno kampanjo 
Dead Kings, ki še izide in je bila sprva 
mišljena kot plačljiva. V njej se bo Arno 
odpravil v starodavno grobnico, ki jo bo 
raidal. Tisti, ki so že kupili sezonsko vs- 
topnico (ta obsega še razno opremo in 
2,5D-odvrtek AC Chronicles: China s kitaj- 
sko tematiko), pa so dobili brezplačen špil 
iz več kot spodobnega nabora — Far Cry 4, 
Watch Dogs, Black Flag, The Crew, Just 
Dance 2015 ali Rayman Legends. 

KVA emačno, z z n J Z stil ' 
V prelestni dolini se je ugnezdila nesveta zverina, ki me je prej z neba ognjeno levihtno | k e me prils 
pljuvala. Se je upam lotiti? Poskusiti ni greh, saj za smrt v tej igri ni večje kazni. i čin 

s čimer določiš njihov potek i in iztek, ter postavanja po mirnih kotičkih dežele. 

INKVIZITORJEVA KNJIŽNICA 


Po treh romanih in stripu, ki so sovpadali s prvi- 


pn POU : k 4 š ZA ae na 
——n: ma igrama, je Biowar tudi za Inkvizicijo izdal čtivo 
£$ ed - za fane. Najprej so z novo serijo pripovedi v sliči- 
44 3 s pa > i cah popravili vtis po prejšnjem generičnem stripu. 
S pritisk tol čbDaH USE see k k lik bej čiš. k i Tridelni niz, ki ga je spisal glavni tvorec Zmajske 
a a a in Ia K nali dobe David Gaider, je umeščen kako desetletje po 
naj se premakne (črte na tleh) in kaj naj stori. e dobro, saj znajo biti kolegi zabiti. peti Pogubi. V njem spremljamo Alistairja, Isabelo 


in Varrica, ki iščejo skrivnost izginotja Alistairove- 
ga očeta. Kvest jih pelje na različne konce sveta in 
vsak zvezek v ospredje postavi drugega junaka. S 
tem dobimo nekaj vpogleda v motive priljubljenih 
likov. Čeprav štorija kanček razočara, risba ustva- 
ri vzdušje, ki se pritiče temačni fantaziji. 
Bolj navdušita romana. The Masked Empire pisa- 
telja Patricka Weekesa osvetli politične igre v Or- 
laisu. Cesarica Celene spretno ovinkari v času ne- 
stabilnosti, ki jo je povzročil razkol med templjarji 
in čarodeji. Tekom povesti se mora odločati med 
dovrnimi spletkami in posteljnimi igricami, ki se 
jih gre z vilinko, torej drugorazredno državljanko. 
Rasizem je namreč sestavni element zgodbe. V 
drugačno okolje zaide roman last Flight avtorice 
Liane Merciel. Skupina magov, ki noče sodelovati 
v razkolu, poišče zatočišče v utrdbi sivih čuvajev. 
Valya tam najde dnevnik vilinke Isseye, dvojčice 
legendarnega heroja, ki je končal četrto Pogubo. 
Med prebiranjem se ji razkrije tragična zgodba o 
Isseyinem žrtvovanju za zmago nad demoni. Hkra- 
ti jo prevzame skok v čas, ko so Sivi čuvarji go- 
spodarili nebu, jezdeč sedaj izumrle grifone. 
V roke je moč vzeti tudi neleposlovne knjige Dra- 
gon Age. Prijetno presenečen sem bil ob ogrom- 
nem knjižnem artefaktu The World of Thedas, mo- 
nografiji o vsem, kar si hotel vedeti o Thedasu, a 
si nisi upal vprašati. Bogato ilustrirano in izjemno 
dizajnirano delo razgrne vse vidike dežele. Napha- 
no je z informacijami in besedili, ki življenje The- 
dasijancev opredelijo z zgodovinskega, politične- 
ga, rasnega, religijskega in kulturnega konteksta. 
Tako zaokroženo je, da po prebranem nehote po- 
misliš, da gre za resnično deželo. Bukva si zasluži 
najvišji orden kakovosti in jo zelo priporočam. 
Enakega formata, le da še debelejši je The Art of 
Dragon Age: Inguisition. Knjiga risb, konceptov, 
zgodborisov in ilustracij ob kratkih utemeljitvah 
razvijalcev predstavi faze grafičnega oblikovanja 
špila. Orgazmično, če te področje zanima ali bi se 
v njem rad poklicno udejstvoval. 
Naj na kraju omenim še uradni vodnik D 
Age: Ingusition — Oflicial Game Guide. Ta na 
barvnih straneh odgrne sleherno skrivnost igre. 
Obsežno jedro je skozihod (vsak kvest ima svoj 
ZK ob NM razdelek in sliko), medtem ko gre preostalnik na 
MONE mo ; jet "A A 4 ua, rovaš osnovnih mehanik, poklicev in beštij. (fl) 


Mamuni 


Velikani so le drobec obsežnega nabora sovražnikov, ki kar ne nehajo pritekati. 
Je pa res, da v njihovo garbanje ni treba vložiti toliko taktičnega truda kot v enici. 

Krasne lokacije playstation 4 riše gladko, še lepše in bolj svilnate pa so na močnem PCju, 
» kjer podpira celo 4K. Kljub temu za dokajšnjo lepoto ne potrebuješ zmajevske mašine. 

Ko smo že pri PC-inačici: ta ima vmesnik z ikonami spodaj in nekoliko narod- | 
no vodenje s tipkami in miško, kjer je treba za sukanje 


Pri potikanju naletiš na marsikako znamenitost, od velikih kipov do stavb. Te 
si prilastiš z zapičenjem zastave in si deležen ozadnega zapisa v enciklopedijo. 

POSLIKALI LARISA LASERSKA 

Sneli skuša udomačiti zmajčka v pas- 
jem zavetišču. Nenehno je hot doge. 

| se želi razširiti in obogatiti. 
Sato vabi k STALNEMU sodelovanju! 
Zahtevamo veliko, plačamo nebajno, a redno. 


Če obkljukaš vse postavke na desni in niti ene na levi, 
se lepopisno pofočkaj na joker(Ajoker.s 

Medtem ko predani igralci nažigajo League of Legends in ostale hardcore naslove, 
določeni založniki izven njihovega vidnega polja žanjejo težke denarce z oživljenimi 
igračami, ki so pri mlajših še vedno nadvse priljubljene. Prijem 'toys to life' je letos 
znova v finančnem ospredju in obsega troje izdelkov — nove Skylanderje, 
sveži Infinity ter Nintendove figurice amiibo. Sneti se igra, zabava in mršči. 


ndustrija iger je videla dosti norij, ki so se pojavi- 
I: narasle in v nekaj letih izzvenele. Spomni se v 

drugi polovici prejšnjega desetletja blazno prilju- 
bljenih kitarskih špilov Guitar Hero in Rock Band. 
Karaok, ki jih je bilo še ne tako dolgo tega vsako le- 
to po pet, šest. Čelad za navidezno resničnost, ki 
zdaj doživljajo drugo pomlad. Stereoskopije. Gibal- 
nega nadzora s kamerami, kot je xboxov kinect, in 
mahalnimi paličicami v slogu wiimota. Družabnih vir- 
tualnih svetov, kot sta bila Second Life in Playsta- 
tion Home. Pa barvno kodiranih vrat, za katere si po- 
treboval ključe! Paketov prve pomoči! In vokslov!! 
Okej, hec. Ni pa hec, da so aktualna modna muha 
plastične figurice, ki oživljajo v igrah. 


Poglej gor, čudaki padajo! 


Konceptu pravijo 'toys to life' in ga je leta 2011 uve- 
del Activision s Skylanders: Spyro's Adventure. Šlo je 
za lahkotno, fantovsko risankasto igro vrste hodi na- 
prej in sekljaj po zgledu Diabla. Prepoznavnost je bila 
inovacija, s katero se je založnik zaščitil pred piratizi- 
ranjem in iznašel nov žanr. To je bila živo osvetljena 
okrogla plastična ploščad, 'portal of power'. Priključil 
si jo v računalnik ali konzolo in nanjo dal želeno figu- 
rico monstrumčiča. Z mnogo bliskanja se je dani ju- 
naček znašel v igri, nakar je portal med igranjem po- 
tom tehnologije NFC (Near Field Communication) 
vanj sproti shranjeval nabrane izkušnje, odklenjene 
veščine in razvojno stopnjo. Tako si ga lahko vzel k 
prijatelju in tam nadaljeval z bildanjem. Ko so ti lik 
ugonobili ali si ga hotel zamenjati, si ga vzel s pod- 
stavka in nanj zadegal novega. Če pa si na portal ruk- 
nil dva, si vklopil lokalno večigralstvo. 

Tak edinstveni koncept je samosvoje privlačen. Ju- 
nak je sicer na zaslonu, vendar obstaja pod prsti. Lah- 
ko ga primeš, pristaviš, odstraniš. To daje nizu 
občutek, neprimerljiv z vsebinsko sorodnimi lego špi- 
li. Tam imaš množico stričkov, ki pa vandrajo le po 
zaslonu, dočim so skylanderski junaki otipljivi. Lahko 
si ciničen in rečeš "Krneki!" A množica ne deli tega 
prepričanja, marveč se obnaša, kot da so figurice to- 
ple žemljice, ona pa ni jedla že več tednov. 


Kura, ki jo neguješ 


V pogruntavščino je Activision vložil nekaj sto milijo- 
nov evrov, a z dobrim razlogom. Ne le, da so videli 
priložnost v sveži ideji, prilagojeni novostim vedno 
željni otročadi, ki je starše sposobna pripraviti do na- 
kupa še take bedarije. Zasnova je bila s tržnega vidi- 
ka izvrstna predvsem zato, ker je po zgledu dodatne 
vsebine za igre - DLCja dopuščala zaslužek izven pro- 
daje osnovnega paketa. 

V njem si za 70 evrov dobil tri figurice, s katerimi si 
lahko normalno končal igro - zmajčka Spyra, ribaka 
Gill Grunta in hitrostrelnega Trigger Happyja. A ko si 
lazil po stopnjah in ugonabljal prisrčne sovražnike, si 
marsikdaj naletel na zaklenjena vrata. Odprl si jih le 
tako, da si dokupil nove pošastke, ki jih ni bilo malo. 
Ne v prvencu, ne v treh nadaljevanjih - Giants, Swap 

Skylanders: Trap Team so narejeni za PS4, xbox 
one, PS3, xbox 360, wii U, i0S.in Android, stane- 
jo pa med 60 in 75 evri. Zbirateljske edicije z več 
figuricami so po stotaka. Posamičen Skylander 
izserije Trap Team velja 15 evrov, enako kot mi- 
niji, dočim so ključki po 6 evrov. 

Temeljni paket Disney Infinityja 2.0. s tremi Aven- 
gerji pride od 70 do 75 evrov za PS4, xbox one, 
PS3, X360 ali wii U. Zbirateljska izdaja gre po 
160 evrov in vsebuje vseh šest Maščevalcev ter 
podstavek za na polico z zaključnim šefom. Zavoj 
s kampanjo in dvema figuricama Guardians of 
the Galaxy je 30 evrov, enako kot Spider-Man. 
Posamičen junaček je 12 evrov in zavojček z dve- 
ma naključnima power diskoma 6 evrov. 

Force in Trap Team. Vsako ima svojo finto, kot so ve- 
like in na sredini ločljive figurice. Sicer se je igranje 
nekoliko spremenilo, tako da so Skylanderji postali 
bolj klasična arkadna avantura s skakanjem in reše- 
vanjem ugankic. A bistvo je enako, se pravi dokupo- 
vanje igračk za odpiranje predelov, igranje z drugač- 
nimi spakami in tešenje zbirateljskih vzgibov. Čemu 
bi ga spreminjali? Nosilo je zlata jajca in jih še vedno. 


Junaški porlaLi 


Skylanderji so obrnili milijardo in pol evrov, s čimer 
gre za eno najbolj uspešnih modernih igralskih fran- 
šiz. Če stopiš v katerokoli trgovino z videoigrami, od 
specializiranih štacunic do tistih, kjer imajo igrače, se 
police kar šibijo od teh fantazijskih figuric. Da zaradi 
negibljivih delov niso najbolj primerne za samostojno 
igro in so bolj kul na polici kot okras, ni pomembno. 
Seveda pa ne pripadajo vse redu Nebesnikov, kajti 
konkurenti so hitro zavohali priložnost. Največji je 
Disney, ki je zasnovo s svojim Infinityjem odpeljal ne- 
koliko po svoje. Infinity ni le ena igra, temveč celovi- 
ta platforma, ki omogoča udejstvovanje v različnih 
svetovih, odvisno od tega, kaj daš na portal. Nanj je 
moč postaviti like iz raznih Disneyjevih svetov s sa- 
mosvojimi odpravami, naj gre za Neverjetne ali Pirate 
s Karibov oziroma za Marvelov univerzum. Poleg tega 
je vdelan urejevalnik lastnih stopenj, ki spodbuja ust- 
varjalnost in za katerega med igranjem nenehno od- 
klepaš robo. 

Manj znana je linija Hero Portal proizvajalca Jakks 
Pacific, namenjena mladičem. Vsebuje manjše, ne ta- 
ko kvalitetne figurice z licencami, kot so Teenage Mu- 
tant Ninja Turtles, Power Rangers in DCjeva stripovs- 
ka rešimoža Superman ter Batman. V podstavku, ka- 
mor daješ te stričke, je celotna konzola z joypadom, 
ki jo zgolj priključiš na televizor in igraš. Grafika in iz- 
vedba sta staromodno osnovni, vendar Hero Portal 
stane le kakih 50 evrov in ne zahteva sistema, kot je 
playstation 3. Pri nas ga nismo zasledili, tako da de- 
narnico slovenskega kupca ob letošnjem Božiču na- 
padata zlasti plastiki iz Skylanders: Trap Teama in 
Disney Infinityja 2.0. Pa tudi Nintendovi amiibi. 

Skylanderji iz linije Trap Team so po zunanjosti medli, česar ne na- 
domesti sveži portal s kristali. Zdi se mi, da je serija zašla v ustvar- 
jalsko slepo ulico in da ji grozi podobno izčrpavanje kot kitarščinam. 


filmskega ščiša, kot so Transformers? Gotovo, ampak zla- 

ta kura so tudi Skylanders. Figurice zanj prodajajo maloda- 
ne že ob salami ter jogurtih, oskubljene reklamne izvedenke pa v 
happy mealih tala McDonald's. A za vso farbovito prijaznostjo le- 
tos stoji igra, ki ji nekaj manjka. 


S: ti zdi, da Activision živi od Call of Dutyja, Destinyja in 

Slab vtis pusti že zgodba, ki carskega negativca Kaosa zamenja za 
gručo pobeglih kriminalcev. Najhujših v univerzumu! Jejhata! Žal so 
gospodarica sanj, lačni modri polžoid in druščina karakterno bedni 
in brez očarljivih lastnosti, kot je Kaosova puhloglava blaznost. 
Gobčne spremljevalce Skylanderjev tudi že poznamo in med njimi 
ni omembe vrednih prišlekov. Prav tako igra manj kot prej daje vtis 
risanke. Ima vnaprej pripravljene animacije in govor, a oboje ni tako 
dodelano kot v lanskem Swap Force. 

Igralno Team ostaja zvest smernicam, ki so se izkristalizirale s Swa- 
pom. Ne gre več za inačico Diabla, temveč za tretjeosebno arkadno 
avanturo z raziskovanjem, bojevanjem, reševanjem ugank, krepitvi- 
jo lika in skakanjem. Ploščadne akcije je letos več, je pa res, da ni 
ravno kompleksna. Isto velja za puzlice, kot je potiskanje klad, da 


NINE VNEME TT 
Kot vedno med potikanjem naokoli naletiš na skrinje, ki 
jih odpreš z drkanjem knofa in ven se usujejo dragotine. 


ga 


bi potreboval več 


odpreš prehod, in miniigre. Saj je res, da je špil 
za mladež, a držanje za roko se včasih vseeno 
zdi pretirano. 

Takisto so olajšali boj. Novi sovražniki so, 
med njimi kiklopi z očmi na dlaneh in leteč- 
neži, ki te obmetavajo z žogami. A če je bilo 
treba prej v obračune vložiti nekaj taktičnega 
truda, moraš biti zdaj ne glede na izbrano 
težavnost blazno nespreten, da zamočiš. Izje- 
ma so nekateri končni obračuni, kjer zahtev- 
nost strmo naraste in ti znajo ugonobiti več 
skylanderjev. Ena figurica namreč pomeni eno 
življenje in več kot jih imaš, več lajfov si lastiš. 
Ko je lik poražen, mora počivati, če jih nimaš 
več, pa moraš stopnjo reštartati. Več kot si jih 
kupil, več možnosti za uspeh imaš. 

IA JI 


Glede boja ne bom preveč jadikoval, navse- 
zadnje je igra primarno namenjena otrokom. 
Prave težave so drugod. V prvi vrsti to, da v 
znova linearni, z žepki, ki jih odpreš s Skylan- 
derjem določenega elementa, predvsem pa 
medli in dolgovezni. V Giants in Swap Forcu se 
je dogajalo več, stalno so bila na sporedu pre- 
senečenja, od spreminjanja v titana do beža- 
nja pred elementi. V Trap Teamu je (pre)dolgo 
vse eno samo povprečno in rutinsko sosledje 
teka, skoka ter plitkega suvanja. Šele v drugi 
polovici dvanajsturne igre naletiš na kak brizg 
svežine, ko grabiš kanalje s kleščami in budiš 
speče znanstvenike. Tudi tematsko so svetovi 
brez iskre, ki je krasila Giants in Force - džun- 
gle, močvirja in podobno dajejo pretiran vtis že 
videnega ter lenobno udejanjenega. Ni se mi 
še zgodilo, da bi se ob Skylanderjih dolgočasil, 
ampak ob tehle sem se. 

Eden od razlogov za duhamornost je nepo- 
srečena glavna novost. Z igro dobiš nov portal 
s prostorčkom za kristalne ključe. Ko poraziš 
šefa, ga lahko deneš v kristal, nakar se med 
igranjem začasno spremeniš vanj. Sliši se su- 
per, a ti podrejeni liki so nevznemirljivi in brez 
izstopajočih posebnosti. Prisrčno je, da vpijejo 
iz zvočnička v ključu, pri čemer imajo dosti ra- 
zličnih izjav ter jadikovanj, in dva kristala do- 
biš v osnovnem paketu s portalom. A ključev 
je toliko, kolikor je elementov, se pravi deset, 
vsak stane par evrov in vanje gre le po en gla- 
var. Štirideseterico županov je moč menjavati 
v osrednjem sučišču, ki nudi več skrivnosti kot 
lani, a je ta postopek zamuden. 

S skakanjem se ne boš pretegnil, z bojem tudi ne. Igralno je Trap Team lahkoten in 
žmohta pri odvijanju ter presenečenjih. Zgled bi lahko bil Mario. 


Skylanders so na razpolago za vse konzole in 
celo za tablice. Tu v enem paketu za oba sis- 
tema dobiš brezžičen portal in majhen joy- 
pad, ki deluje tudi v drugih igrah. Ni ravno 
udoben, a je z dvema gobicama in normalno 
količino gumbov vsekakor boljši od naza- 
slonskih kontrol, ki so prav tako na voljo. 
Grafika je na nivoju inačice za PS3 (zato po- 
trebuješ najmanj ipad 3) in vsebina enaka, 
špil pa brezplačno stegneš iz štacune in v 
omejeni verziji deluje tudi brez portala. 


Ne navdušijo niti nove figurice. Giants je imel 
velikane, Force heroje, ki so šli na pol, Team 
pa ima osemnajst čarobnikov, ki nimajo ključ- 
nih fizičnih lastnosti. So brez gibljivih telesnih 
delov, standardne velikosti in po dizajnu nič 
posebnega. Sicer so tu miniji, a to niso sveži li- 
ki, temveč zmanjšani obstoječi, le da jih je 
moč za razliko od lanskih sidekickov nadgra- 
jevati ter normalno uporabljati. Izkoristiš lahko 
vse junake od prej, a vedi, da s starimi ni moč 
odpirati elementarnih vrat, ki vodijo do ob- 
stranskih nalogic. Treba je kupiti nove traptea- 
movce. Ča-čing! 


Trap Team z barvitostjo in splošno prijaznostjo 
sicer zaposli čute in lahkotno zabava. Poleg 
kampanje ima sodelovalno večigralstvo za 
dva, kjer na portal daš Skylanderja ter kanalje 
garbaš družno, in ločene boje z elementi tower 
defensa v arenah, kamor prihajajo valovi sov- 
ragov. A dasiravno četrti del v štirih letih ni 
slab, ni zadosti dober, saj ga krnijo švoh novo- 
sti in vobča nenavdihnjenost. Giants in Swap 
Force sta vsebinsko boljši in vpričo starosti ce- 
nejši izbiri, dočim bodo tisti, ki so brez fetiša na 
otipljivo plastiko, veseli kakovostnih lego iger. 


V Infinity 2.0 za primerljivo ceno dobiš figurico več kot v Trap Tea- 
mu in priložen je urejevalnik. Poleg konzolnih je na razpolago digi- 
talna verzija za PC za nekaj manj soldov, kjer pa je vse neotipljivo. 


Tretjeosebno streljanje, mlatenje in blodenje po odprtem mestu bi 
lahko bili dosti bolj vznemirljivi. Zlasti to velja za pusto metropolo. 


Pravi denar Disney prejme od dokupovanja, ki ga Infinity nudi nes- 
ramno merico. Figuric je cela vrsta, med njimi Spider-Man in Venom, 
nameravajo pa jih lansirati še več, recimo Lokija in Zelenega goblina. 


isney je skylanderski koncept lani ok- 

virno povzel z Infinityjem, ki je kupcu 

omogočil, da se z omiljenimi liki poda 
na avanture iz kina. Osredotočili so se na 
svoje sodobne franšize, kot so Avtomobili, 
Samotni jezdec in Pošasti iz omare. Redke 
stare like, kot je Miki Miška, so dodali šele 
kasneje. A čeprav na kritike in resne igralce 
igra ni pustila vtisa, so prodali več kot tri mi- 
lijone osnovnih paketov. Zdaj je tu Infinity 
2.0, klican tudi Marvel Super Heroes, ki pri- 
nese stripovske junake znane stripovske hiše 
pod okriljem Disneyja. 


Tipičen začetni paket so Avengers. Tu dobiš 
Iron Mana, Thora in Black Widow, dokupiš pa 
lahko Hulka, Captaina Americo in Hawkeya. 
Prvi vtis je resnejši od Skylanderjev, tako zara- 
di minimalističnega portala kot nekoliko več- 
jih figuric iz trdnejše plastike, ki oddajajo 
odraslejše vibracije. Tudi ti kipci nimajo pre- 
mičnih udov in glav, tako da jih stežka upora- 
biš kot igračo. Premorejo pa nekaj dinamike, 
saj so junaki v značilnih pozah in detajlni, kjer 
Thor z zaplapolanim plaščem vihti epsko ma- 
colo Mjolnir in Vdova čepe čaka na Godota. 
Bistveni element je tako imenovani play set - 
to je plastičen kristal, v katerem tiči zgodbovni 
del, in ga rukneš na ploščad. Zlikovec je Loki, 
ki s svojimi ledenoritnimi podaniki napade 
New York. Ko postaviš izbrano figurico na 
podstavek, se švisteč pojavi v igri in jo lahko 
kadarkoli zamenjaš za drugo. Iz tretje osebe 
vandraš po odprti metropoli, kjer po ulicah vo- 
zijo avtomobili in se sprehajajo pešci. S pre- 
magovanjem sovražnikov dobivaš izkušnje, s 
katerimi odklepaš nove veščine likov, na pri- 
mer Vdovin električni udar ali prestrezanje 
udarcev za vse heroje. Naloge od znanih likov, 
kot je Nick Fury (glas mu daje Samuel!), pre- 
jemaš nepremočrtno. Hkrati odpreš jerbas 
stranskih, ki te pošljejo na dodatne bojne 
obračune in težje dirke, med drugim take, kjer 
s Thorom letiš ali s poljubnim herojem sedeš 
na snežne sani. 


Ob videzno klenih kipcih je kislo preseneče- 
nje, kako slaba je kampanja z Avengerji. Te- 
žava je v tem, da tistih nekaj skromnih ur stal- 
no ponavljaš ena in ista opravila. Bodisi moraš 
nekam iti in tam vse premlatiti, bodisi nekaj 
braniš, brez domiselnih podvariant. Stalno se 
ukvarjaš s prgiščem inačic snežnih velikanov 
in letečimi sondami. Nasprotniki so počasni, 
statični in nenevarni na vseh razen skrajni 
težavnosti, kjer imajo zgolj nemarno veliko 
energije, zato je pluženje skoznje duhamorno. 
Po stotinah rutinsko pokončanih Lokijevih 
slug imaš v ustih slab okus. Tudi zato, ker 
lastnosti junakov, naj bo Thor, Widow ali Iron, 
niso raznolike. Grenčico krepijo hrošči in šče- 
pec slabotnih, nedomiselnih šefov. 

Enako neizkoriščen kot boj je pusta, medla, 
oglata metropola brez trohice vizuelne lepote. 
Še slabše je v zaprtih prostorih, ki so tudi na 
PS4 videti kot iz leta dva tisoč. Skylanders so 
res linearni in videzno neizvirni, a neprimerno 
lepši, bolj pisani in s kakovostnejšimi tekstu- 
rami ter animacijo. In boljšo zgodbo, kajti tale 
v Avengerjih je izdatno cenena in predvidljiva. 
Drži sicer, da je v kampanji omogočeno lokal- 
no sodelovalno večigralstvo za dva. A igranje 
je tako plitko in ponavljajoče se, da to ne do- 
prinese kaj dosti. Lego Marvel Superheroes so 
mnogo bolj kakovostna istotematska izbira. 


V škatli za Avengerji najdeš poleg figur, pod- 
stavka in kristala s kampanjo še dvoje šest- 
kotnih ploščic. Ti sodita med tako imenovane 
power diske, šesterokotne in okrogle ploščice, 
ki jih kupuješ v naključno polnjenih vrečicah. 
Okrogle dajo junakom nove moči, na primer 
udar raket iz križarke v orbiti, krepijo obsto- 
ječe in jih je moč zložiti po več skupaj, med- 
tem ko šesterokotne prinašajo dodatke v ure- 
jevalnik, nekatere pa tudi krajše samostojne 
misije. Taki sta dodani Avengerjem. 

Ko se priložene igre naveličaš, imaš veliko do- 
datnih možnosti. Lahko nabaviš figurice iste 
tematike in greš vnovič skozi nevzburljivo 
kampanjo. Bolj sveža izkušnja pa je nakup no- 


WATTINNINENENA Z ac. AI 
s Urejevalnik, klican toy box, omogoča ustvarjanje v realnem času li 


TE revi revovive 
9 TETE 


Y 


16 


december 2014 


Varuhi galaksije 


Drugi play set, ki sem ga preizkusil, je tisti z Guardians of the Ga- 
laxy, ki ga dobiš poleg figuric Star-Lorda in Gamore (Drax, 
Groot in Rocket Raccoon so dokupljivi). Moči teh junakov so 
zelo slične avengerskim, torej streljanje, mahanje s krepelcem 
za blizu ali oboje, plus standarden nabor veščin, kot je blok, 
metanje stvari, udarec v tla iz zraka in podobno. Tudi opravila, 
ki se jih lotevajo, so podobna - pojdi nekam in tam vse pobij, 
odpri vrata, poberi zadane objekte, brani nekoga. Je pa res, da 
so dodane zbiralne zadače, ki jih opravljaš za Collectorja. 
Bistvena razlika je v prizorišču, zajetni vesoljski postaji, kamor 
prispejo zasledovani Varuhi. Ta je občutno bolj zanimiva in ra- 
zgibana od pustega mesta v Avengers, zlasti zaradi večjega po- 
udarka na vertikalnosti. Dosti je skakanja in v navezi z lepšo 
podobo Guardians nudijo več ter boljšo zabavo. Tudi zgodba, 
ki se dogaja po filmu, je za razliko od Avengers v redu. Res je 
škoda, da ni moč kupiti začetnega zavoja z igro in podstavkom 
z Varuhi, ki so občutno kvalitetnejši od Avengerjev. 


vega play seta, kompleta z dvema figurami in kristalom s frišno 
kampanjo. Poleg Maščevalcev sta naprodaj še Spider-Man in 
Guardians of the Galaxy. Oba prineseta čisto novo in v primeru 
Varuhov galaksije boljšo kampanjo z zgodbo (Pajkčeve nisem 
igral). Vedi pa, da v zgodbah razen redkih izjem ni mešanja sve- 
tov, zato figuric ne moreš polagati križem kražem. Paja Patak ne 
more nagarbati Lokija in Pajkomožu se ne more pridružiti Star- 
Lord, kar bi nedvomno botrovalo smešnostim. 


Naredi si sam 


Mešanje likov, tudi onih iz enice, je mogoče edinole v urejevalni- 
ku. Dotični se imenuje Toy Box in je polnopraven Infinityjev grad- 
nik. Med igranjem z uničevanjem objektov in sovražnikov neneh- 
no nabiraš moder prah, s katerim kupuješ like, vozila in druge ob- 
jekte za editor. Da ustvariš stopnjo, ki ne smrdi, ne potrebuješ di- 
plome iz arhitekture in dveh tednov. Vse razpostavljaš v realnem 
času in 3D-prostoru ter sproti preizkušaš, kar je na novi delovni 
mizi še laže zaradi avtomatiziranih orodij in delno že izdelanih sve- 
tov. Tu pride do izraza edina prednost next-gen igre: na PS4 lahko 
ustvariš večji nivo kot na trojki. 

Lastno vsebino je moč po internetu v slogu LittleBigPlaneta in Mi- 
necrafta deliti z drugimi in jo od njih dobivati. Z nekaj kliki prideš 
do ducatov nivojev, ki so jih naredili igralci od vsepovsod in so 
dokaj raznoliki, naj gre za bojne odprave, dirke, olimpijske igre z 
zimskimi športi, letenje po jarku Zvezde smrti, fliper, minigolf ali 
stopnjo iz Super Maria. Ne bi si upal reči, da je editor močnejši od 
tistega v LittleBigPlanetu, vsekakor pa omogoča udejanjenje pre- 
senetljivo širokega nabora prijemov. Prav tako je v njem omo- 
gočeno spletno večigralstvo za do štiri sodelujoče. 


Maščevanje kupcu 


Za razliko od zakoličenih Skylanderjev je Infinity torej širša plat- 
forma, ne ena sama igra. Toda sistem je do amena zakompliciran 
in narejen tako, da spodbuja k nenehnim dodatnim nakupom. 
Teh je, kolikor hočeš, od play seta s Spider-Manom do drugega 
začetnega paketa, v katerem sta Stitch in Merida brez igre, le z 
vsebino za editor. Mogoče je kampanja v Avengers tako slaba za- 
to, da odpreš denarnico in odšteješ cekin za ostalo robo. Ni čud- 
no, da so prihodki od oživljenih igrač tako veliki ... 

miibi so figurice prepoznavnih Ninten- 

dovih likov. Deset jih je: Mario, Yoshi, 

Pikachu, Link, Samus Aran, Donkey 
Kong, Kirby, Peach, vaščan iz Animal Cros- 
singa in trenerka iz Wii Fita. Pridejo še drugi, 
kot so Fox, Zelda, Marth (Fire Emblem) in Pit 
(junak serije Kid Icarus), pa Mega Man, Bow- 
ser in Meta Knight. Za zgled so jim plastični 
kipci iz Skylanders in Disney Infinity, saj tako 
kot oni v okrogli petcentimetrski bazi skrivajo 
tehnologijo NFC, prek katere se sporazumejo 
s konzolo. Treba je zgolj postaviti kipec na ga- 
mepad z zaslonom od wiija U, tja pod levo go- 
bico, kjer je narisan pravokotnik, in podatki se 
pretočijo. Baterij seveda ne potrebuješ. 


A kjer so Skylanderji in Infinityjevci omejeni 
vsak na svoje igre, amiibi delujejo na sistemski 
ravni. Namenjeni so vsemu wiiju U oziroma 
3DSu, ki ločeni NFC -vmesnik dobi naslednje 
leto. Prihajajoči model 'new 3DS' ga že vsebu- 
je, dočim je navadni wii ostal brez te funkcio- 
nalnosti. Figurice so trenutno uporabne s Su- 
per Smash Bros., Mario Kartom 8 in Hyrule 
Warriors, v prihodnje pa bodo še najmanj s 
Captain Toadom, Mario Partyjem 10 in Yoshi's 
Wooly Worldom. Amiibovske povezave žal niso 
naknadno dodali v Nintendo Life. 

Na kakšen način jih izrabiš? Odvisno od špila. 
Zazdaj je zvezda Super Smash Bros., kjer amii- 
bi delujejo kot računalniško vodeni borci. Svo- 
jega nabildaš in ga neseš k prijatelju, da se po- 
meri z njegovim. V Hyrule Warriors plastičen 
Link odklene lebdečo ploščo za prevažanje iz 
Twilight Princess, dočim ostali liki enkrat na 
dan nekaj darujejo, na primer rupeeje. V Mario 
Kartu 8 pa sem z amiibi pridobil oblačila za mii- 
je glede na pristavljeno figurico, recimo Mariov 
delavski kombinezon in Yoshijevo čelado. 


Po prstih gre Yoshijev amiibo skozi Smash Bros., 
da se kupec ne bi zavedel polsmiselnosti nakupa :). 


Pohvalno je sicer, da so amiibi mišljeni kot 
platformski dodatki, ki niso omejeni na en sam 
naslov. Vendar jih obstoječe igre izkoristijo bor- 
no, na ravni afnanja oziroma 'gimmicka' - ne- 
česa nepotrebnega, kar se hitro izčrpa. A to še 
ni vse, kar je problematično. Ključna težava je 
sam dizajn amiibov, in sicer to, da je moč vanje 
shraniti podatke za en sam špil! V tem trenutku 
jih v igralnem smislu sicer izkoristi samo Smash 
Bros., a to naj bi se spremenilo. Ko se bo, boš 
imel na izbiro dvoje: kupiti še eno figurico ali iz 
obstoječe pobrisati dragocene podatke. Tretja 
možnost bi bila varnostna kopija, a tega wii U 
zdaj ne nudi in ni rečeno, da kdaj bo. 

Primisliti je treba dokajšnjo neimpresivnost osem 
centimetrov visokih, negibljivih figuric, ki so 
manj podrobne kot Infinityjeve. Kljub temu sta- 
nejo po 15 evrov, kar je veliko za nekaj neizko- 
riščenega. Sploh ker so navodila zanje pomanj- 
kljiva in zraven ne dobiš ničesar softverskega. 
Ne obstaja nikakršen demo, ki bi izkazal njiho- 
ve prednosti. Zato je to roba izključno za velike 
Nintendove fane, ki s srcem podpirajo kjotsko 
firmo. Z možgani je tule res ne morejo. 


Amiibe tako devaš na gamepad, da jih igra prepozna in se vanje v par 
sekundah zapišejo podatki. Ker je površina nagnjena, jih je treba držati. 


TI 


retepaške igre sodijo med najmanj 
dostopne zvrsti, saj je začetnikom 
in neposvečenim težko doumeti 
njihova kompleksna povelja. Po- 
glej Street Fighterje z osmimi smermi pre- 
mikanja, šestimi gumbi za udarce in ku- 
pom naprednih tehnik v slogu naprej - dol 
- naprej - pest. Je treba kar dosti vaje in 
volje, da vse to razumeš in natreniraš ter 
začneš kolikor toliko zanesljivo izvajati 
ognjevite zamahe s trticami. Nadalje so ti 
špili zvečine resnobni in ne vsebujejo na- 
vodil ter treningov za pomoč nepoučenim. 
In na kraju nimajo širine, kajti ob površ- 
nem samotarstvu nudijo le eno obliko lo- 
kalnega ali spletnega večigralstva, v kate- 
rem se nato mesece in mesece garbajo 
profiči. Ja, borilne igre so zvečine prav nji- 
hov fevd. 
Vendar obstaja pretepaška serija, ki je pri- 
jazna in prijetna za zelence ter istočasno 
dovolj globoka, da se z njo ukvarjajo izve- 
denci. To je Super Smash Bros., ki se je 
rodila pred petnajstimi leti na nintendu 64. 
Čeprav bi jo lahko založnik besno molzel, 
je doslej ugledala le štiri dele in vsi so 
odlični. Vključno z najnovejšim, ki se kliče 
Super Smash Bros. for Wii U oziroma for 
3DS v prenosni inačici. Če te zanima, v 
čem je fora fajtanja, ni boljše vstopne toč- 
ke. Razen če greš tražit gužvu v Fužine. 


Po eni na gobec 

nisi vec isti 

Boriš se v pogledu od strani in v dveh di- 
menzijah, kar se zdi staromodno, vendar 
take sorte igra ne bi delovala s tretjo raz- 
sežnostjo. Razbijaški bratje si namreč zob 
ne izbijajo na tipski način v ravnih nivojih. 
Po širokih in visokih arenah se tu preganja 
dvoje, četvero in celo osmero simpatičnih, 
prijaznih likov. Taka količina hitro privede 
do priljudnega kaosa, kar še povečuje gi- 
bljivost borcev. Ti se brzinsko izmikajo, 

divje skačejo in frčijo visoko po zraku. Da, 
skakalno-platformske spretnosti so v tej 
seriji jako pomembne. 

K zmedi svoje nadalje prispeva dizajn 
okolišev. Po njih se gibljejo vnaprej dane 
ploščadi in nastajajo nove, pojavljajo se 
računalniško vodeni napadalci, v tleh so 
izvrtane luknje za teleportiranje, rušijo se 
tla in zidovi, udarjajo strele. Ponekod so 
sodelujoči stisnjeni na majhen prostor, 
drugod se morajo prebiti mimo vrzeli in 
ovir, da se sploh začno mlatiti. Zelo važni 
so predmeti, ki se pojavljajo naključno, na 
primer bombe ali posebne krogle, v kate- 
rih je energija za izvedbo mogočne za- 
ključne specialke. Prisotni štartajo nanjo 
kot muhe na med. 

Zdi se totalno neobvladljivo, toda v srcu 
viharja dejansko vlada mir. Četudi je raz- 
nolikih oseb skoraj petdeset, si namreč 
delijo enaka povelja za izvajanje posebnih 
udarcev. Ne glede na to, koga izbereš, boš 
njihove specialke izvajal na isti način - s 
kombiniranjem smeri in enega gumba ozi- 
roma s potiskanjem desne gobice. Naj gre 
za Mariovo lučanje plamenov, Bowserjevo 
oklepljeno vrtenje ali Donkey Kongovo 
gorilje butanje po tleh. Poleg tega ni ener- 
gije v klasičnem pomenu besede, temveč 
odstotkovna poškodovanost. Večja kot je, 
močneje in hitreje boš frčal po luftu, ko te 
bodo zadeli, in teže se boš vrnil na podla- 
go. Fina simulacija pretepenosti, ki jo žanr 
venomer zanemarja. 


Ne kako, temveč 
kje in kdaj 


Učenja konkretnosti je torej veliko manj 
kot v tipičnih pretepačinah, kjer ima vsak 
borec lasten nabor veščin. Namesto tega 
se bolj ukvarjaš s pravimi gradniki zvrsti, 
ki so se skozi leta študiranja tega ali one- 
ga dragon hurricane kicka kar malce po- 
razgubile. S tem mislim zlasti na to, kje v 


2 —4 x z: 
KN zane a nav imi '. 
| Prepoznaš ozadje? Seveda, to je ikonski Windy' Hill iz prvega Sonica. Lupinge 


dka sa ej tal, v ozadju pa gode aranžirana izvirna seje Solzica. 

Tu vidiš izveden najmočnejši udarec, 'final smash'. Zanj je treba pobrati posebno-fa44 
kroglo ali premočno zaostajati za vodjo. Obsega tako preobrazbe kot napade. 


V načinu:smash tour se potezno premikaš po poljih na plošči, zbiraš like in bonuse 
je" se mlatiš s tremi tekmeci. Fin modus, v katerem štejeta tako taktika kot Sreča 


Na zaslonu za izbiro lika se tare Mintendovih in drugih maskotNa levi inides- 
nividiš amiiba, ki se bosta.borila samodejno,.se.učila in sproti, nadgrajevala. 

Največ je aren za štiri udeležence, ki so hkrati najbolj dinamične, kot na primer. 17.73 
letenje na frčalu iz Pilotwings. Za osmerico jih je dosti manj in so statične. 
k —d 

iu — Četudi si spoznal Sonicov oder, pa tegale skoraj gotovo ne boš. A? A?! Okej, ti 
povem: ta zajetna votlina je narejena na podlagi podzemlja iz Kirby Super Star. 


Umetna pamet ni slaba, zlasti glede na 
to; dase"ji ni treba le boriti, marveč tudi 
skakati in se pravilno postavljati. Občutek 
pri vsem skupaj spomni na Powerstone. 


TOP-OO0O 


Je Master - ki čaka m koncu klasičnega modusa, ME, v igri? Nak. 
Če igraš na višjih intenzitetah, kot je 5, se pojavi njegova resnična oblika. BU! 


AMIIBOVSKA 
FUNKCIONALNOST 


Super Smash Bros. za wii U podpira fi- 
gurice amiibo, o katerih pišem na prej- 
šnjih straneh. Samus, Yoshija in ostale je 
moč imeti za tamagočijevske fajterje, ki 
se skozi borbe izpopolnjujejo in se borijo 
tako s tabo kot z amiibi prijateljev. Fino 
je, da se kipec obnaša in uči dokaj inteli- 
gentno. Več bo znal, če boš uporabljal 
isti virtualni lik, na primer Maria za Ma- 
ria, in posnemal bo tvoje navade, na pri- 
mer kaj storiš v določeni situaciji. A pod 
črto gre za orenk postransko zanimivost, 
v katero po mojem ni smiselno vložiti 15 
evrov. Za ta denar raje kupi uradni vmes- 
nik za gamecubov kontrolnik, s katerim 
se Smash Bros. tradicionalno igra naj- 
bolje, ali ga ubodi skupaj z igro. 


pri 60 sličicah v sekundi. 


INAČICA ZA 3DS 


.. je nekoliko drugačna. Namesto mo- 
dusa smash tour vsebuje način smash 
run, kjer se potikaš po blodnjaku in se 
boriš s capini. Drkamožni verziji manjka 
nekaj ozadij z wiija U in največje število 
igralcev je štiri. A to je pravzaprav v redu, 
saj je preglednost že s četverico priso- 
tnih slaba zavoljo malega 3DSovega 
ekrančka. Na modelu XL še gre, na obi- 
čajnem pa res ne vem, kakšne laserske 
oči moraš imeti, da se ne izgubiš. Takisto 
je moč 3DS uporabiti kot joypad v sean- 
sah na wiiju U, vendar le, če imaš v njem 
modul z igro, in med inačicama prenašati 
po meri ustvarjenega bojevnika. Grafika 
je tehnično kajpak slabša, a to ni zares 
opazno, teče pa tudi na 3DSu vse skupaj 


prostoru si, kaj lahko tam storiš in kam se 
boš premaknil glede na okoliščine. Dru- 
gače povedano, na taktiko. 

Primer: ker boš tekmeca spravil ob eno od 
'življenj' oziroma ga ugonobil, če ga boš 
odfedral tako daleč od trdnih dal, da bo pa- 
del v prepad, siliš k robovom. Vendar je 
tam povečano tveganje, da se bo prav to 
zgodilo tebi. Ker ti ni treba gruntati, kako 
naj izvedeš ta ali oni udarec, imaš možgan- 
ske cikle proste, da se posvetiš iskanju tre- 
nutka, ko je tveganje najbolj upravičeno. 
Več prakse kot imaš, bolj veš, kdaj in kje 
bo kak udarec učinkovit. Običajno ne boš 
triumfiral zato, ker si s prsti bistveno spret- 
nejši kot konkurent, temveč ker si ga nad- 
modroval. Prav to je plemenita srž prete- 
pačin, ki tolikokrat ostane skrita za bliska- 
njem in balastom. 

Čeprav se mojstri SSBja jasno ločijo od 
začetnikov, slednji napredujejo hitreje kot v 
večini sorodnih iger. Navsezadnje Smash 
Bros. zanje dobro poskrbi. Ne gre le za to, 
da je ves špil risankast, pisan in prijazen, 
tako da nisem imel kljub oznaki '12' na 
škatli nobenih pomislekov, da ga ne bi razi- 
skoval s svojim štiriletnikom. Na razpolago 
je več trenažnih načinov, ki ti praktično in z 
videi pokažejo izvajanje, ter pri domala 
vsem sta na voljo izbira težavnosti in hitra 
pomoč z razlagami v sliki in besedi. 


Polnost je nasploh odlika Super Smash 
Bros., kajti iz menijev in podmenijev se kar 
usipljejo novi in novi modusi. Enoigralstvo, 
ki je v pretepačinah dostikrat obdelano mi- 
mogrede, je tu orjaško in opisovalca srat 
prime že ob razmišljanju, kje naj začne. Pri 
klasičnem načinu, kjer po igralni plošči 
premikaš figurico izbranega lika in tako iz- 
biraš bitke z  umetnopametnimi konkurenti, 
le rokavice, ki te klofuta, ob: 
streljuje in skuša zriniti v glo- 
bino? Modusu smash tour na 
vižo Mario Partyja, kjer se kot 
mii giblješ po drugačni plošči 
in pobiraš bonuse? Več nizih 
kratkih izzivov, ki jih opravljaš 
za nagrade in iz katerih kar 
šprica domišljija, ko recimo 
odločaš, kdo je najboljši Poke- 
mon, in se kot mali Donkey 
Kong učiš od fotra? Treh mini- 
igrah na štadionu, kjer tepeš 
tečnobe, v slogu Angry Birds 
mečeš bombo in v daljavo od- 
bijaš boksarsko vrečo? Te- 
matskih bitkah z vnaprej do- 
ločenimi pogoji? Kreaciji last- 
nega udarjača, ki mu lahkotno 
frpjsko določaš specialke in 
dodeljuješ predmete za izbolj- 
ševanje lastnosti? Urejevalni- 
ku nivojev, kjer je moč z risa- 
njem po ekranu izdelati lastne 
arene in jih deliti z drugimi? 
Prirejanju pogojev, od vklopa 
in izklopa dobrot do velikosti 
ozadja? Resnično ni, da ni, in z 
igranjem stalno dobivaš nag- 
rade - zlatnike, robo za prire- 
janje bojevnikov, nove like. 


Marsikaj od naštetega je moč igrati družab- 
no na enem wiiju U z raznoraznimi kontrol- 
niki, od gamepada z zaslonom prek novega 
in starega classic controllerja do gamecu- 
bovega joypada, če si dokupil vmesnik. 
Lokalna inačica podpira do osem sodelu- 
jočih, gladko odvijajoča se internetna pa do 
štiri. Tu je spet na razpolago več načinov - 
tak z izvirnimi in onak s prirejenimi borci, s 
prijatelji ali neznanci, z okoljskimi nevar- 
nostmi ali brez, za zabavo ali slavo, posa- 
mič ali v moštvih, ogled bitk drugih, kjer 
lahko staviš zlato, sodelovanje pri svetovni 
prevladi te ali one ekipe. Hudo. 

Ob tem SSB ni zgolj Nintendov fan service. 
Šur, med ducati likov so vsi mogoči iz kjot- 
skega univerzuma, naj gre za Luigija, Kir- 
byja, Metroidovo Samus, Zeldinega Ganon- 
dorfa, Captaina Falcona iz F-Zera, lovca iz 
Duck Hunta, pikmina Olimarja ali Toon 
Linka iz Wind Wakerja. Vendar so tudi dru- 
gi, kot sta Sonic in Pac-Man, udejstvuješ pa 
se ne le na nintendovskih ozadjih, kot sta 
medzvezdna bitka iz Star Foxa in nivo iz 
onega prvega, pikslasto starega avtomat- 
nega Donkey Konga, kjer je bil Mario še 
Jumpman, ampak recimo na bomberman- 
ski stopnji. Tako Super Smash Bros. niso 
golo praznovanje Nintendovega, temveč 
celotnega konzolnega igranja. 


Za drugačno 
Slovenijo 


Še največji problem Super Smash Bros. je 
to, da v igralni sredici ni novih krovnih ele- 
mentov, kot je focus attack v Street Figh- 
terju IV. Bolj gre za uravnoteženje in relati- 
vne malenkosti, kot sta odvzem spreminja- 
nja oblik in odprava naključnega spotika- 
nja. Namesto tega je svežino čutiti v nači- 
nih in dodatni vsebini. Nadalje je tu okrnje- 
na preglednost - ta trpi že, ko so na ekranu 
štirje liki, kaj šele pri osmih, kjer vse cveti 
od učinkov in ti ni nič jasno. In, seveda, 
smo v Sloveniji, kjer je utopično pričako- 
vati, da se bo okrog naslova spletla skup- 
nost. Na 3DSu morda še za silo, teh je mla- 
dež nekaj pokupila, na dokaj redkem wiiju 
U gotovo ne. 

A kakor slovenska zaplankanost ni mogla 
vplivati na to, da je Virtua Fighter 5: Final 
Showdown najboljša 3D-pretepalka, če- 
prav ga pri nas igrava približno dva, ni po- 
vezana z odličnostjo Super Smash Bros. 
Naj ga ima podalpski živelj rad ali ne, špil 
seka tako po širini kot globini. Na eni strani 
je ostal takoj dostopen in zabaven za ne- 
znalce, ki lahko button mashajo do onemo- 
glosti in se ob pivu režijo, ko pošiljajo kole- 
ge v prepad. Na drugi pa je docela prime- 
ren za poglobljen študij in ljudi, ki cenijo 
podrobnosti, kot so prirejeni move seti za 
katerikoli lik ter že v štartu dobra uravnote- 
ženost bojevnikov. Z igro se imamo fino jaz 
kot osivel hardcore virtualni pretepač, mo- 
ja enajst- in štiriletnik, prijatelj, ki nima poj- 
ma, ter žena, ki mi vedno spod nosa spelje 
Yoshija. Zdaj jih bo fasala! 


"Vsakdo ima načrt, dokler jih 
8 peki ne dobi po nosu." -Sneli Tyson 
/8DS Nintendo 

IZGANJALCI DUH$V 


Izganjalec 


pripravi spiritistično seanso s televizorjem in modri- 


kastim ploščkom, na katerem je prečrtana prikazen. Okrog njiju razpo- 
redi trideset sveč in čeprav duhov ne prikliče, vidi res dober film. 


e bi kdo današnjemu mladcu de- 
jal, da med njegove najljubše ce- 
lovečerce spada zgodba o treh 
zmedenih profesorjih, ki se v 
slogu uplinjevalcev ščurkov po- 
dijo po mestu in preganjajo duhove, bi ta pod- 
vomil o njegovem dojemanju sedme umetno- 
sti. Kaj šele, če bi temu zmešanemu koktajlu 
dodal piflarskega računovodjo, peklenske pse 
in kot stavbo veliko pojavo iz penastega slad- 
korja. Nedvomno gre za čudaka, ljubitelja ZFja 
žblj-produkcije, ki lahko nič hudega slutečemu 
običajnežu očrni um! 

Toda ne. Povzetek opiše povsem mainstrea- 
movsko nadnaravno komedijo, ki ni postala le 
veleuspešnica, ampak popfenomen, ki mu ne- 
koč ni bilo moč ubežati. Govora je o Izganjalcih 
duhov (Ghostbusters), klasiki iz osemdesetih, ki 
je letos praznoval tridesetletnico. 


»Who you gonna call?« 


Kaj je bilo tisto, kar je iz scenarija, ki bi ga na 
prvi pogled odobril le najbolj obupan šef studia, 
potegnilo zmagovito kemijo? Na prvem mestu 
so nedvomno igralci. Film je pod taktirko vzpe- 
njajočega se režiserja komedij Ivana Reitmana 
združil veterane komičnih oddaj Saturday Night 
Live in Second City. Upoštevaje pretekla udej- 
stvovanja na platnu se je že na podlagi obrazov 
dalo sklepati, da gledalca čaka nekaj odbitega. 
Dobro spisani liki so nastopajočim omogočili, 
da so vsak na svoj način prišli do soja žarome- 
tov, ne da bi se spojili v generično trojico. 
Avtor, scenarist in gonilna sila projekta Dan 
Aykroyd je prevzel vlogo srca in duše izganjal- 
cev. Njegov lik Stantz je poznavalec paranor- 
malnega ter sposoben inženir in mehanik. Ha- 
rold Ramis je postal Spangler - pamet druš- 
čine, genij brez smisla za humor, ki je svojega 
junaka izpeljal iz Spocka v Zvezdnih stezah. Bill 
Murray, ki je rad spontano improviziral, pa je 
poosebil Venkmana, vodjo skupine in sarkas- 
tičnega domišljavca, ki stvari redko jemlje re- 
sno. Čeprav ima doktorata iz psihologije in pa- 
rapsihologije, je največji skeptik izmed treh. 
Druga odlika je bilo uspešno ujetje duha časa. 
Ustvarjalci so zadeli navdušenje nad novim 
konceptom filma, ki sta ga definirala Spielberg 
in Lucas. Vojna zvezd in Indiana Jones sta z vi- 
soko produkcijsko vrednostjo, fantastičnimi 
elementi ter lahkotnim, čeprav ne plehkim to- 
nom domišljijski žanr iz domene B-filma povzdi- 
gnila v vročo robo. Po filmsko depresivnih se- 
demdesetih, ki so se ubadala s težkimi temati- 
kami za odrasle, so osemdeseta zaznamovali 
izdelki za vso družino, ki si je želela zabavnih 
pustolovščin in razkošnih posebnih učinkov. Iz- 
ganjalci duhov so združili vse našteto. 

Klasični prizori, brez katerih si danes ne moremo predstavljati filmo- 
grafije osemdesetih. Malokateri film je tako briljantno združil komedi- 
jo in grozljivko, pa tudi romanco in akcijo. Hvala gre vsej ekipi. 

O VLOGAH 


Dan Aykroyd je vlogo, namenjeno Ven- 
kmanovemu liku, zasnoval za svojega 
prijatelja in sodelavca albanskega rodu 
Johna Belushija iz oddaje Saturday 


Night Live in kultne uspešnice Brata 
Blues. Toda Belushijeva smrt zaradi 
prevelikega odmerka mamil je sprostila 
delovno mesto, kjer ga je uspešno na- 
domestil Bill Murray. 

Sigourney Weaver se nam kot Dana 
Barrett, v katero je zatreskan Venkman, 
danes zdi samoumevna. Toda igralka 
je morala močno lobirati, da si je pri- 
služila avdicijo. Potem ko je po zaslugi 
Osmega potnika postala ljubljenka fa- 
nov ZFja, si je želela bolj ženstvene vlo- 
ge v komediji. Na avdiciji je postala ob- 
seden pes, pred šokiranim Reitmanom 
skakala po kavču in grizla blazine. Ko 
mu je uspelo pobrati čeljust s tal, je ne- 
mudoma ukazal: "Weaverjeva je izbra- 
na, v scenarij naj se dopiše, da jo obse- 
de duh." 

Vloga Daninega soseda Louisa so spi- 
sali za še eno legendo komedije, Johna 
Candyja. A ta nikakor ni dojel svojega 
lika — v glavo si je zapičil, da ga bo igral 
z nemškim naglasom in pri sebi imel 
dva nemška ovčarja. Režiserju to ni bi- 
lo všeč in je po Candyjevem odhodu 
poklical Ricka Moranisa. Glavni negati- 
vec, božanstvo Gozer, pa se utelesi v 
podobi Slavice Jovan, manekenke srb- 
skega rodu, ki je nadomestila sprva 
predvideno Grace Jones. 


»Poslinil me je!« 


Naslednja ključna sestavina je bila kombi- 
nacija smeha in grozljivosti. Prva je vpelja- 
la zafrkantsko šaljivost najstniške komedi- 
je, ki jo je nekaj let prej proslavila Nora 
šola. Liki so stari trideset in več, a se ne 
vedejo nič kaj letom primerno. Aykroydov 
in Ramisov profesor se za paranormalne 
pojave zanimata z otroškim začudenjem, 
zagnanostjo in naivnostjo. Da pa se ne bi 
ta humor razvodenil in odbil starejših gle- 
dalcev, za protiutež in z odličnim občut- 
kom za časovno tempiranje poskrbijo Mur- 
rayjevi zajedljivi komentarji zdolgočasen- 
ca, ki se mu je 'zgodilo življenje'. Humor 
ne zaide v prostaške vode, srhljivo nape- 
tost, ki jo pomaga ustvarjati glasbena pod- 
laga, pa sprosti krohot in ne dvignjene ko- 

KARAVAN ECTO-1 


Avtomobil Ecto-1 je Aykroydova domislica. S pre- 
delanim starim ambulantnim vozilom oziroma 
mrtvaškim vozom, ki je temeljil na starem Cadilla- 
covem modelu, se po popularnosti kosata le še 
dve ikoni osemdesetih: DeLorean iz Nazaj v pri- 
hodnost in batmobil. Po prvotni zamisli je bil črne 
barve in opremljen z vijoličnimi signalnimi lučmi. 
Avto so še dolgo uporabljali za promocijske na- 
mene (na snemanju so imeli le enega, zato so 
strašno pazili nanj), dokler ni zarjavel in pozabljen 
obtičal v skladiščih studia. A ko se je Sony pred 
petimi leti pripravljal na izid igre Ghostbusters: 
The Video Game, je avto obnovil in ga tako rešil 
pred propadom. 


cine. Izganjalce sta si lahko načeloma skupaj ogleda- 
la stara mama in vnuček. Je pa res, da je slednji mor- 
da kako noč po ogledu spal ob prižgani luči. 

Za uspeh je bila pomembna tudi izpostavitev vodila, 
da zgodbo ohranijo karseda realistično, seveda ob 
pogoju, da filmski svet naseljujejo prikazni. Za kraj 
dogajanja so izbrali New York, ker so tamkajšnji pre- 
bivalci videli že toliko čudnega, da se jim niti duhovi 
ne bi zdeli preveč neverjetni. V ospredje pa so posta- 
vili tri vsakdanje, rahlo zmešane profesorje, ki se po 
izgubi službe na univerzi lotijo podjetništva. Čeprav za 
denar lovijo prikazni, se ubadajo z običajnimi proble- 
mi. Ob pomanjkanju denarja njihova oprema daje vi- 
dez rabljenih in doma narejenih naprav, prostore ima- 
jo v zapuščeni stavbi in privoščijo si lahko le star av- 
to. Genialna domislica je bila, da kljub nenavadnemu 
poslu spominjajo na gasilce ali vsaj iztrebljevalce ščur- 
kov, kar v filmu duhovito parodirajo. 

Ob vsem tem niso pozabili na družbeno angažirane 
komentarje, ki so desetletja kasneje še kako aktualni. 
Skeptični Aykroydov lik po izgubi službe in pred vsto- 
pom na svojo pot pravi: "Univerza nam je dala denar. 
Rezultati niso bili pomembni. Jaz sem delal v zaseb- 
nem sektorju. Tam zahtevajo rezultate." 


Posebni učinki niso za sodobne razvajence. A ker 
gre za praktične trike, so se ti postarali s šarmom in 
filmu še danes niso v zadrego. 

Prostohodeči privid 


Rezultate je vodstvo pričakovalo tudi od ekipe, ki je 
delala posebne učinke. Čeprav je ta del produkcije ob 
ostro določenem skrajnem roku trinajstih mesecev 
najbolj nasankal pod težo dela, jih je reševalo dejstvo, 
da se je občasno cenena podoba popolnoma ujemala 
s tonom celovečerca. Uspelo jim je ustvariti vrsto kla- 
sičnih prizorov, od protonskih žarkov ghostbusterskih 
naprav do priljubljenega požrešnega duhca Slimea. 
Nadalje je vse klapnilo pri trženju. Film je spremljala 
pesem Raya Parkerja Jr. z nalezljivim napevom "Who 
you gonna call?", ki je brž zasedla vrhove glasbenih 
lestvic. Vsaj en član Jokerjeve ekipe je divje poplesa- 
val nanjo ob maminem kasetofonu. (To bi bilo šele 
grozljivo videti.) Enostavni, a efektivni logotip s pre- 
črtanim duhom je bil prepoznaven še pred prihodom 
v kinodvorane. Pri promociji pa so med prvimi upora- 
bili virusno oglaševanje. Napovednik v obliki spota je 
gledalce napotil na telefonsko številko in v šestih ted- 
nih so prejeli več kot tisoč klicev na uro. Na posneti 
tajnici se je zavrtel posnetek Aykroyda in Murrayja, 
češ, da sta nedosegljiva, ker lovita duhove. Leta 1984 
je Ghostbusterje nazadnje pri blagajni presegel le Po- 
licaj z Beverly Hillsa. 


»Radi bi ti vzeli košček 
možganskega tkiva.« 


Seveda je uspeh zahteval nadaljevanje. Ista zasedba 
se je na lov na prikazni znova podala pet let kasneje. 
Dvojka je uporabila podobno formulo in imela jajca, 
da je parodirala sama sebe - v njej sprva ni več du- 
hov, pet minut slave Izganjalcev je minilo, otroke bolj 
zanimajo izmišljena junaštva He-Mana kot oni. A ko 
se spet razpase paranormalna zalega, je jasno, "who 
you gonna call." Mesto rešijo tako, da se s Kipom 
svobode sprehodijo po ulicah in naredijo žur. Toda ob 
konkurenci tretjega Indiane Jonesa in Burtonovega 
Batmana je bila deležna nekoliko manjšega zanima- 
nja. Na lestvici zaslužka je tistega leta zasedla 'le' 
sedmo mesto. 


Izganjalcem se četrti pogumnež ni pridružil šele v 
dvojki, saj je bil že v ekipi izvirnika, a se nanj pogo- 
sto pozablja. Glej no glej, tudi mi ga nismo omenili. 


Ideja o tretjem delu ni nikdar poniknila. Aykroyd je 
imel že spisan scenarij s podnaslovom Hellbent, kate- 
rega zaplet je predvideval, da je v peklu zmanjkalo 
prostora za duše umrlih in te sedaj terorizirajo prebi- 
valce New Yorka. A studio ni bil zainteresiran, prav 
tako ne Murray, ki se je na snemanju klasike Neskon- 
čen dan skregal z Ramisom. Baje nista spregovorila 
vse do letošnjega februarja, ko je Murray nekdanjega 
prijatelja obiskal na smrtni postelji, da bi zgladila de- 
setletja trajajoči spor. 

Zaenkrat je videti, da trojka bo, kajti letos so jo ven- 
darle uradno potrdili. Šla bo od začetka in bila bolj ali 
manj rimejk enice. Režijo so zaupali Paulu Feigu, ki je 
pred tremi leti presenetil s komedijo Dekliščina in s 

Risanka The Real Ghostbusters v 


otroško serijo poznih osemdesetih. V sedmih sezo- 
nah se je odvrtelo kar 140 epizod. 


spečim hitom leta poslal jasen signal, da lahko zased- 
ba zgolj igralk privabi trume gledalcev. Se moramo 
pripraviti na Izganjalke duhov? Po tridesetih letih za- 
puščina torej še kako živi. Le oglej si Ghostbusters - 
užival boš ob duhcih, ki hodijo po tanki črti med gro- 
zljivimi in smešnimi, ter odličnih vicih s pridihom inte- 
lektualnega. Če si mlad, boš bržda uvidel, da za hud 
blockbuster niso potrebni samo posebni učinki. Če si 
star, pa te čaka sladka doza nostalgije - med raz- 
mišljanjem, da te bodo Izganjalci morda kmalu pri- 
morani loviti :). 


IZGANJALCI V IGRAH 


Za različne sisteme so skupaj naredili več kot pet- 
najst ghosbusterskih naslovov. Starostnikom je 
bržda najbolj znana različica iz leta 1984 za osem- 
bitnike. Tudi iz marsikaterega slovenskega doma 
se je tistega leta iz hišnih računalnikov, kot je bil 
C64, slišal digitaliziran vzklik "Ghostbusters!" Od 
sodobnih iger je najbolj znana visokoproračunska 
Ghostbusters: The Video Game, ki se ima za izid 
zahvaliti prav Slovencem. Leta 2007 so naši razvi- 
jalci Zootfly na spletu objavili posnetke svojega 
špila v razvoju. Ker niso poskrbeli za avtorske pra- 
vice, so bili primorani odstopiti od projekta. Toda 
spletna javnost se je ob novici tako razvnela, da se 
je zdramil lastnik pravic Sony. Licenco je podelil 
firmi Terminal Reality, ki so delo opravili v redu. 
Tretjeosebno igranje so utemeljili na Gears of War 
in zapovedali lovljenje duhov v pasti na tleh. K 
projektu jim je uspelo privabiti izvirno igralsko za- 
sedbo, ki je prispevala videz in glasove. Tudi ne- 
kateri filmarji imajo ta špil, ki smo mu v Jokerju 
192 dali 70, za neuraden tretji del. 


nadaljevank. ' 


va mesca sta minila, odkar smo popisali 
prve lastovke letošnje jeseni, že so padle 
žrtve. Očitno smo izbirali dobro, kajti 
nkrat je v televizijskih Igrah lakote pod- 
legla le ena od tistih, ki smo jim namenili 
pozornost - Rush. Je pa zato NCIS: New Orleans že 
v štartu skočil skorajda povsem na vrh priljubljeno- 
sti, s čimer se lahko pohvali malokateri šov. Na vsak 
način je internet temeljito spremenil zakoličene ter- 
mine, ki so televiziji vladali dolga desetletja. Premie- 
re novih nadaljevank ali celo samo novih sezon so 
pravi projekti, z večtedenskim ali celo večmesečnim 
oglaševanjem ter obrobnim dogajanjem, ki bo kmalu 
identično filmskim premieram. HBO nam je že več- 
krat zavrtel Igro prestolov na velikem platnu, čemur 
je sledila žurka. Manjkala je samo rdeča preproga z 
zvezdniki. Zato ni čudno, da si vsak hoče zagotoviti 
datum, ko mu konkurenca ne bo hodila v zelje. 
Nedolgo tega sta HBO in CBS obelodanila namero 
samostojnega servisa videa na zahtevo, ki ni vezan 
na TV-naročnino. To je direkten napad na internetne 
rivale, predvsem pa na posrednike, kot so kabelski 
ponudniki. Ustvarjalci vsebin si, nemara upravičeno, 
želijo večjega kosa kolača. S tem ni nič narobe, če 
bodo novci porabljeni za kakovostna avtorska dela, 
ne le za bolj debele denarnice. A ob tem, kako si v 
ZDA prizadevajo ukiniti spletno nevtralnost, nakar bi 
morali doplačevati za 'premijsko' dostavo, smo lahko 
malo zaskrbljeni. Prihodnost bo še pestra. 

i in drugi še enkrat globoko zajamejo sa- 
po in se potopijo v novo dozo opija za množice pred ekrani. 


»MEROAK 


CBS, ZF-drama; 1 sezona 

Radi se pritožujemo, da na televizijo vidimo premalo 
prave znanstvene fantastike. Take, ki ne bi uporablja- 
la prihodnosti le kot kulise za probleme vsakdanjika, 
marveč bi bilo dogajanje ustrezno umeščeno. Extant 
je točno to, česar bi si želeli. In če je kot producent 
podpisan Spielberg, nam to zagotavlja določen nivo 
kakovosti. Ali pa tudi ne. Se spomnite Terre Nove? 
Extant za spremembo ne slika distopične prihodnosti. 
Postavljena je kakih petdeset do sto let v prihodnost - 
točnemu datumu so se namerno izognili - in kaže 
družbo, ki nima več težav z globalnim segrevanjem. 
Namesto tega raziskuje bližnje vesolje, poseduje hu- 
manoidne robote in živi dokaj udobno, skorajda star- 
trekovsko življenje. Glavna protagonista sta zakonca 
Woods, ki ju zelo dobro upodabljata Hale Berry in Go- 
ran Višnjic. Molly je astronavtka, ki se je vrnila z eno- 
letne samotarske misije na vesoljski postaji, dočim 
John skuša razviti robota, ki bi imel ne le čustev, mar- 
več človeško moralo. Kot prototip izdela dečka Etha- 
na, ki postane tretji družinski član. Bioloških otrok na- 
mreč ne moreta imeti, ker je ženka neplodna. Nakar 
gredo stvari po zlu. Johnu zavrnejo nadaljnje financi- 
ranje projekta, Molly pa na zdravniškem pregledu po- 
vedo, da je noseča - kar je dvojno nemogoče! Na po- 
staji je bila vendarle sama. Toda nekaj se je zgodilo, 
nekaj, česar niti sama ne zna razložiti. Seveda šefe ve- 

soljske agencije neznansko zanima, zakaj je pobrisala 
skoraj trinajst ur posnetkov tistega kritičnega dne ... 

Zgodba se svobodno sprehaja med fantastičnim do- 
godkom, vsakdanjikom prihodnosti in moralnimi 
vprašanji, ki se pričnejo porajati ob ustvarjanju umet- 
nega življenja. Stvarnik serije Mickey Fisher je dod- 
obra preštudiral klasike, kot je Asimov s svojo robot- 
sko sago. Ne le enkrat se spomniš na takisto Spiel- 
bergov film A.I., vse skupaj pa je zavito v ravno pravo 
mero futurizma, ki je v enaki meri znanstven kot fan- 
tastičen. Ne trudi se razlagati napravic, marveč pušča 


december 2014 


Moke riJk RoK 

FX, peklenski romcomsitcom; 1 sezona 

faveštisto ko se tip in bejba totalno zaštekata v po- 
stelji, kjer se zaradi njunih spolnih akrobacij smodijo 
rjuhe, vendar se zmenita, da ne bosta vpletala čus- 
tev? Junakoma poletne efiksove komedije to uspeva 
natanko dva dela. Ali tri, odvisno od tvojega pojmo- 
vanja čustvene navezanosti. A ne boj se, kljub zlajna- 
ni tematiki je ta obdelana z dovolj svežine, da spravlja 
v smeh. Jimmy (Chreese Geere) in Gretchen (Aya 
Cash) sta samozaverovani pisatelj, ki mu je za druge 
malo mar, in prelestna cinična piarovka hipstersko- 
kmetavzarskega rap benda. Od prvega srečanja na 
poroki Jimmyjeve bivše se pretvarjata, da drug dru- 
gega zanimata zgolj telesno in to bolj ali manj uspeš- 
no prikrivata. A tudi najboljšim (oziroma najhujšim) 
se pripetijo trenutki brutalne iskrenosti. Dvojico pro- 
tagonistov dopolnjujeta Jimmyjev cimer s posttrav- 
matsko stresno motnjo, ki spominja na zadrogiranega 
Rossa iz Prijateljev, ter Gretchenina bestička Lindsay, 
ki se je zaradi finančne preskrbljenosti poročila z om- 
lednežem, ki rad kolesari in vari butična piva. 


Glavno gonilo serije je razkol med resničnimi željami 
in ohranjanjem zunanje podobe, ki jo liki hočejo pro- 
dati vsem okrog sebe. Tematike in dileme so sodob- 
ne, zajetno število bodic pa pokasirajo hipsterji. Sezo- 
na šteje zgolj deset delov, kar pripomore k zgošče- 
nosti pripovednega loka, ki se dramaturško sloči od 
prvega do zadnjega dela. Ta odpira povsem nove raz- 
sežnosti njunega razmerja, ki se bo na male zaslone 
vrnilo naslednje leto. (sb) 


Peso 


ABC, nesmrtna policajščina; 1 sezona 

Kot smo rekli že prejšnji mesec, je tnalo na ABC gla- 
sno pelo, zato je prispela kopica novincev. Eden od 
njih je Forever, ki se na samosvoj način ukvarja s pro- 
blemom nesmrtnosti. To je namreč problem, s kate- 
rim se sooči newyorški mrliški oglednik Henry Mor- 
gan. V zadnjih več kot dvesto letih je neštetokrat umrl, 
vendar se je v naslednjem trenutku gol, kot od matere 
rojen, znašel v najbližji vodi. Ker je po poklicu zdrav- 
nik, se odloči, da bo zadevi prišel do dna. Smrt pa naj- 
laže študiraš v patološkem laboratoriju, kamor policija 
dnevno dostavlja nova trupla. Vsako zase je uganka in 

Henry za rešitve dostikrat uporablja precej drastične 
ukrepe. Delo ga poveže z detektivko Jo Martinez, ki 
sumi, da s čednim dohtarjem nekaj ne štima. Še pose- 
bej, ker mu med preiskavami na kraju zločina misli ra- 
de odtavajo. Kako bi mu ne - če v mestu preživiš več 
kot sto let, si nabereš kup spominov. Tudi takih, ki so 
na nek način povezani z aktualnim primerom. 
Gledalec tako skozi tedenske umore dobiva vpogled v 
Henryjevo poprejšnje življenje in to, kako so vanj pri- 
hajali določeni ljudje in spet odhajali. Predvsem pa, 
kako možak razmišlja. Čeprav se nanizanka razvija 
počasi in zaenkrat še vztraja na truplih tedna, že dobi- 
vamo namige, da čedni doktor ni edini, ki ga smrt no- 
če vzeti. V katero smer bodo zavili pisci, je težko reči, 
verjetno tudi zato, ker še čakajo na odločitev TV-hiše, 
ali jim bodo odobrili celotno sezono. Zasedbi, med ka- 
tero najdemo nekaj znanih obrazov, recimo Judda 
Hirscha, ne gre očitati ničesar, dočim bi scenaristi lah- 
ko vrgli kako večjo kost, ki bi spodbudila interes gle- 
dalcev. Če se je lahko na tak način pri ABC lani igral 
Joss Whedon z Agents of Shield, še ne pomeni, da si 
lahko to privoščijo drugi. Forever je vendarle nova, 
neuveljavljena reč, ki ne črpa iz znanega in priljublje- 
nega vesolja. Je pa ravno zaradi tega zanimiva. (gt) 


ZORE KDA sek 

Disney, ZF-pustolovščina; 1 sezona 

Medijska mašinerija se pripravlja na lansiranje Epizo- 
de VII decembra prihodnje leto in del tega pusha je 
mladinska nadaljevanka Rebels, ki jo suče Disney 
XD. Žal ne gre za igrano zadevo, temveč za animiran- 
ko v podobnem računalniškem vizualnem slogu kot 
The Clone Wars, ki je letos z lokom The Lost Missions 
zaključila že šesto sezono. A čas je drugačen, saj se 
Uporniki odvijajo pet let pred Novim upanjem in štiri- 
najst po Epizodi lll, ko Anakin oni drugi postane. Im- 
perij išče preživele jedijske viteze, zato se podanikom 
Dartha in Sidiousa ogiba lastnik žaromeča Kanan 
Jarrus. S kompanjoni na krovu plovila Ghost nagaja 
imperatorju, pri čemer na vukojebarskem planetu 
sreča poskočnega štirinajstletnika Ezro z glasom 
Freddieja Prinza juniorja. Ja, tistega Freddieja, ki nam 
je priskutil film Wing Commander in vsako najstniško 
komedijo odtlej. Okej. Kanan Ezro yodasto vzame s 
sabo in druščina se odpravi na pot, polno bitk, prese- 
nečenj in najstniških štosov. 


Zelo očitno je, da hočejo Rebels skozi sebe pretočiti 
kar največ izvirne Vojne zvezd. Plovilo Ghost je slično 
Millennium Falconu, na njem so možak, baba, robotek 
in kvazi pošastek, srečamo številne znane like, od ho- 
logramskega Obi-Wana prek R2-D2ja in C-3POja do 
senatorja Baila Organe in Landa Calrissiana (z izvir- 
nim glasom Billyja Deeja Williamsa!). Poanta pa je v 
tem, da Ezra dojame, kako strašansko povezan je s 
Silo. Že po nekaj predvajanih epizodah od šestnajstih 
v prvi sezoni je bilo na dlani, da bo Ezra postal mo- 
gočen jedi ... ali morda Sith? No, če gre soditi po 
zaenkrat bledih negativcih, med katerimi prednjači 
brezzvezni cesarski inkvizitor, za slednje ni bojazni. Ob 

tem je hecno, kako je Ezra podoben Disneyjevemu 
Aladinu, celo naslovijo ga kot 'street rat'. Pač zato, da 
je že takoj spočetka podjeten in gibčen ter da akcija 
stalno buta, od bežanja pred zvezdnimi rušilci do stre- 
ljanja z energijsko fračo. 

Dogajanja vsekakor ne manjka, naj gre za Kananovo 
podiranje šeprtljavih jurišnikov ali budspencerjevsko 
klofutanje njegovega pribočnika Zeba. Ta pripada 
vrsti Lasatov, a ni lasat kot Chewbacca. Ha, ha. Temu 
primerno je vse mladinsko prostodušno, namenjeno 
deset- do dvanajstletnikom, ki mislijo, da imajo nega- 
tivci privzeto britanski naglas in da lahko galaksijo 
reši nabrit mulc. Res jo bo. Samo ne tale. (sn) 


Fox, bolnišnična najstniška drama; 1 sezona 

Ime Stevena Spielberga povezujemo predvsem z 
uspešnimi filmi, vendar se mož vso kariero v enaki 
meri ukvarja s televizijo. Najbolj znan je po odlični 
vojni miniseriji Band of Brothers, ki jo je produciral za 
HBO. Tokrat se ukvarja z drugačno skupino, ki pa si, 
verjetno namerno, v uvodnem delu ravno tako reče, 
da so bratje po orožju. Gre za skupino otrok na pedia- 
tričnem oddelku, ki imajo resne zdravstvene težave. 
Zgodbo pripoveduje desetletni Charlie, ki je po pro- 
metni nesreči in operaciji obležal v komi. Toda pobič 
sliši vse, kar se dogaja okoli njega, in na vse ima ko- 
mentar. Poleg njega so tu Leo, ki so mu zaradi raka 
odrezali nogo, prav tako rakav bolnik Jordi, anorek- 
sičarka Emma ter Kara in Dash, ki čakata na presadi- 
tev organov. 


Kot se za najstnike spodobi, so muhasti, polni hormo- 
nov in menjajo razpoloženje kot za stavo. Tudi zato, 
ker prihajajo iz različnih okolij in so med vrstniki 
uživali vsak svoj status. Kara je tipična navijaška ku- 
zla. Leo se bori z depresijo, saj je bil pred amputacijo 
nogometna zvezda. Emma ima težave s samopodobo 
in Jordi se je v bolnišnico prikradel z goljufijo - njego- 
vi domači bolj verjamejo v čarovnije kot medicino. 
Nad njimi bdita medicinski sestri: naivna novinka 
Brittany in stroga, a materinska Jackson. Obe se tru- 
dita po svojih najboljših močeh brzdati mularijo, kar 
jima enkrat uspeva, drugič ne. Ekipi načeluje dr. 
McaAndrew, ki ni le izvrsten kirurg, marveč v enaki 
meri svetovalec in očetovska figura. 


Red Band Society ni medicinska serija kot Urgenca 
ali Talenti v belem. Je v prvi vrsti drama, ki gradi na 
odnosih med najstniki in tem, kako se spopadajo s 
svojimi zdravstvenimi težavami, ob čemer nevede 
odraščajo. Pripoveduje tudi o zdravstvenih delavcih, 
ki so vendarle le ljudje in tega ne skrivajo. V enem 
trenutku je prisrčna in humorna, v naslednjem zamor- 
jena in turobna. Točno taka kot pubertetniki, o kate- 
rih govori. Nizika nastaja po uspešnem katalonskem 
izvirniku, so pa za ameriško različico vloge in bolezni 
malce premešali. Nadaljevanje ni potrjeno. (gt) 


TREVENA 


ABC, črnska komedija; 1 sezona 

Novi sitcom Black-ish se vrti okoli običajne premož- 
nejše temnopolte familije. Foter je uspešen poslov- 
než, mama zdravnica, najmlajša pamža cortkana, 
najstniška hči vedno tapka po telefonu, sin pa trenira 
hokej na travi. Poleg ubadanja z vsakdanjimi zdraha- 
mi je kleč v tem, da je foter odraščal na ulici in noče, 
da družina pozabi, od kod izvira. Kar se izkaže za 
težje, kot bi si človek mislil. Mladež je slepa za barvo 
polti, piščanec na mizi ni ocvrt, temveč pečen in sin- 
ko si želi praznovati bar micvo, tako kot njegovi svet- 
lopolti sošolci. Ko foter v službi doseže dolgo 
pričakovanjo napredovanje in ga postavijo za šefa 
'urbane' divizije, mu prekipi. Na srečo je v bajti de- 
dek, ki vsake toliko pomodruje, ga postavi na realna 
tla in izpade največji car. Gotovo tudi zato, ker ga igra 
Laurence Fishburne. 


Pričakoval bi dosti ostrejšega humorja in pogum- 
nejšega ubadanja z rasizmom ter tegobami temnopol- 
tih. A vse skupaj je lahkotno in primerno za vso 
družino. Ne razumi napak, saj so liki simpatični, do- 
gajanje je razgibano in šale so večinoma neposiljene 
ter na nivoju. Vprašanje je le, koliko časa ideja lahko 
ostane frišna in kako daleč bodo upali z njo. Navse- 
zadnje je zadevščina že v štartu konkretna nadgradnja 
Cosby Showa, ki se je trudil pokazati, da temnopolte 
familije niso nič drugačne od belskih. Johnsonovi se 
zavedajo, da so edinstveni, le da je zaenkrat vse sku- 
paj le kul nedolžno zajebavanje iz stereotipov. To zna 
prerasti v nekaj več, ni pa nujno. Prva sezona bo dol- 
ga šest delov, medtem ko je prihodnost serije še neja- 
sna. (kv) 


Zrae 


ABC, vase zagledana družabna humoreska; 1 sezona 
Ko so poleti ukinili Suburgatory, ki se je norčeval iz ti- 
pičnega malomeščanstva urbanih predmestij, je avto- 
rica Emily Kapnek že imela v ognju novo železo. To- 
krat se je spravila na obsedenost sedanje generacije 
dvajset-in-nekaj-letnikov, obsedenih z grajenjem svo- 
je digitalne persone in grabljenjem pozornosti na 
družabnih omrežjih. 


Tako v Selfie spoznamo Elizo, ki jo upodablja luštna 
Karen Gillian. Spremljevalka Doctorja Whoja je samo- 
zagledano babše, ki živi le za srčke na Instagramu ter 
fuk za eno noč. Njen edini pogled v svet je zaslon nje- 
nega telefona. Kljub temu je uspešna farmacevtska 
pičkica, za kar gre zahvala predvsem njenemu videzu, 
ne vrhunskim sposobnostim. Na drugi strani imamo 
Henryja, ki je njeno popolno nasprotje - odličen tržnik, 
vendar introvertiran tehnofob. Henryju gre Eliza na 
živce, ona pa ga sploh ne opazi, dokler ju ne združi 
manjša nezgoda. Zdaj se fant odloči, da bo grozno 
punčaro spremenil v tvorno pripadnico človeštva. 
Serija se več kot očitno spogleduje z muzikalom My 
Fair Lady, na kar lahko sklepamo že iz imen obeh 
glavnih junakov. Karen je prav zabavna v svoji jebive- 
trski AWjevski vlogi, še bolj zapomljiv pa je John Cho 
kot Henry, saj kanalizira Harolda iz legendarnega za- 
detkarskega dueta s Kumarjem. Gledanost sicer ni 
vrhunska, zato jo je ABC zamrznil. Bomo pa videli po- 
lovično sezono, torej trinajst delov. Menim, da je bolj- 
ša in predvsem bolj življenjska od Suburgatoryja, ki 
se je proti koncu čisto izrodil. (gt) 


URSA 


TNT, odvetniška humoreska; 1 sezona 

Znan je scenarij, ko nekdo vloži v kariero vse življenje, 
nadur sploh ne šteje in komaj čaka, da bo napredo- 
val. A šefi njegov trud prezrejo in izberejo drugega. 
Točno to se je primerilo pravnici Nini. Seveda se ji 
scufa, napravi velikansko sceno in zapusti podjetje, ki 
ne prepozna njenega talenta. Ker pa službe ne rastejo 
po drevesih, jo doleti nekaj najbolj umazanega: posta- 
ne javna branilka. To je tisti odvetniki, ki ga obtožen- 
cu določi država, če si ga sam ne more privoščiti. 


Ojej. Ženska nima pojma, kako deluje kazensko pravo. 
Vsi sodelavci so brezvoljni in nesposobni. Kar je še 
huje, tožilec Trent, ki ji ponavadi stoji nasproti, je njen 
bivši. Vendar je Nina odločena, da se nauči plavati. 
Tudi zato, da se dokaže pred prepotentnim Trentom. 
Za razliko od pravniških limonad tipa Boston Legal, 
Suits in Raztresena Amy Benched ne gradi na čudaš- 
kih likih, marveč na nemogočih ali celo absurdnih si- 
tuacijah, ki jih bo znal prepoznati vsak, ki je imel kdaj 
opravka po sodiščih. Ko se vse prevečkrat zakoni tol- 
mačijo po črki, ob tem pa se spregledajo dejstva. Člo- 
veka denimo kaznujejo, ker ni prišel na obravnavo, ob 
čemer spregledajo, da je bil tačas zaprt. Skratka, naj- 
prej se oslarijam nasmejiš, nakar se zamisliš. Če bodo 
tako nadaljevali, se jim za gledanost ni treba bati. (gt) 


PRODA Perna 


HBO, tedenska infozabavna oddaja 

Čeprav tehnično ne gre za niziko, marveč za varietej- 
sko oddajo, kot jim pravijo onkraj luže, je HBOjev 
lahkotnejši pogled na aktualne dogodke minulega 
tedna hitro pridobil kultno število sledilcev. K temu 
daleč največ pripomore voditelj John Oliver, ki brez 
dlake na jeziku grize, para in trga dogodke in osebe, 
ki so se iz tega ali onega razloga znašli v novicah. 

Saj to že leta uspešno počneta Steven Colbert in Jon 
Stewart, porečete. Nenazadnje se je Oliver pri sled- 
njem učil posla! Vendar je tu pomemben dejavnik: 
HBO si kot plačljiv program lahko privošči marsikaj, 
česar si sicer dokaj radikalni Comedy Central ne mo- 
re. Take priložnosti pisci ne spustijo iz rok, zato je 
John žleht in ne skopari z nespodobnim besednja- 
kom. Gledalce recimo pozove, naj zasujejo ameriško 
agencijo za telekomunikacije FCC z zahtevami po 
spletni nevtralnosti, kar jim sesuje strežnik. Ali pa ra- 
zloži ameriški sistem zaporov z lutkami iz Sezamove 
ulice in postane persona non grata na Tajskem. 


Last Week Tonight prvih nekaj delov še ni imel izobli- 
kovanega koncepta in so se malce lovili. Nato so pri- 
stali pri eni glavni zgodbi in nekaj spremljevalnih ru- 
bričicah. Kljub temu, da vse skupaj predstavljajo na 
norčav način, se ubadajo s konkretnimi zadevami in 
jih primerno raziščejo. Splača se jih pogledati. (gt) 


ko jo jske 


FX, razpadajočedružinski sitcom; 1 sezona 

Lina in Russ sta poročena in zdi se, da njun zakon 
držij skupaj le še trije otroci ter sprva prikrita prijatelj- 
ska povezanost in medsebojno spoštovanje. Že prvi 
prizor nas popelje v izpeto rutino njunega vsakdana: 
ona v postelji bere vampirske ljubiče, medtem ko jo 
soprog prepričuje, naj ga pošlata po tiču, ker se mu 
zdi nekam čuden na otip. To čez nekaj trenutkov nad- 
gradi, da je najbrž tudi nekam nenavaden na okus. 
Druga polovica FXovega poletnega dvojca za razliko 
od You're the Worst, ki skuša vsem očitno razmerje 
skriti pod krinko fukfrendovstva, prikazuje obupne 

poskuse, da bi se ohranilo razmerje, ki je opazno dis- 
funkcionalno celo z odskočne točke Felixa Baum- 
gartnerja. Kadar Russ ne nagovarja žene, da bi mu 
dala, se druži s podobnima disfunkcionalnežema. To 
sta prijateljica Jess, ki se je poročila s fotrovim kole- 
gom, in sveže ločeni A. J., ki pozabo bivše žene išče v 
vihravih razmerjih s komaj legalnimi najstnicami. 


A vse ni tako črnogledo, kot se zdi na začetku. Lina in 
Russ vseeno vsake toliko najdeta kakšno stično točko, 
ki jima požvižga melodijo zakonskega plesa. Serija 
sledi tudi sodobnemu trendu vpletanja resnejših prizo- 
rov v humoristične nadaljevanke, čeprav tega ne 
počne v taki meri kot sestrski Louie. V prvi vrsti gre za 
zabavno in lahkotno študijo različnih tipov medseboj- 
nih odnosov, ki iščejo razloge za obstoj. (sb) 


kronika: kejejaje koso 


CBS, politična drama; 1 sezona 

Hiša iz kart je obudila zanimanje za dramsko popiso- 
vanje dogajanja v Beli hiši in njeni okolici. Letos sta 
tako štartali kar dve seriji, ki v glavno vlogo postavita 
Premiera State of Affairs je bila 17. novembra (ne pri- 
poročamo, ni kul), dočim lahko prigode nesojene 
ameriške zunanje ministrice Elizabeth McCord sp- 
remljamo že od oktobra 


Madam Secretary se začne dokaj banalno. Bivša 
agentka Cie mirno krmi živino na kmetiji, ko pridivja 
na dvorišče sam predsednik in ji ponudi delovno me- 
sto, ker se je prejšnji zunanji minister ubil v letalski 
nesreči. Elizabeth ponudbo obotavljaje sprejme, na- 
kar ugotovi, da kljub dolgoletni špijonski karieri ni po- 
vsem dorasla intrigam, ki se pletejo v Washingtonu. 
Še posebej, ker z njenim načinom dela ni zadovoljen 
šef kabineta. Ta bi raje imel poslušno kimavko kot 
svojeglavo, samostojno babnico. 

Kljub vsemu nova ministrica, ki pada iz ene težave v 
drugo, kmalu ugotovi, da se prava politika izvaja po 
mafijsko. S telefonskimi klici pravim osebam, drob- 
nim uslugam različnim mogočnikom in ostalimi posli 
s strici iz ozadja. Ter da lahko zveze in poznanstva, ki 
jih je spletla v letih pri Agenciji, pomenijo razliko med 

uspešnimi pogajanji in njenim odstopom. Kot da to ni 
dovolj, jo na koncu šihta čaka družina, od profesor- 
skega moža do otrok v različnih fazah uporništva. 
Gospa sekretarka ne dosega globine West Winga ali 
pokvarjenosti House of Cards. Vendar se ne ustraši 
spoprijemanja z aktualnimi problemi, predvsem pa 
na relativno simpatičen način predstavi zakulisje vi- 
soke politike. Čeravno je pri tem tipično ameriška in 
so srečni razpleti vsaj zaenkrat pravilo, zna postavlja- 
ti konkretna etična vprašanja. K dobremu vtisu pripo- 
more igralska zasedba na čelu s Teo Leoni, Timom 
Dalyjem ter Željkom Ivanekom kot šefom kabineta. 
Ni čudno, da je CBS sprva omejeno naročilo razširil 
na polno sezono dvaindvajsetih epizod. (gt) 


"ZARJA 


NBC, nadnaravna stripovščina; 1 sezona 

Kdor se naslovnega junaka spomni iz deset let stare- 
ga filma, kjer ga je upodobil Keanu Reeves, bo 
začuden nad blontno frizuro in angleškim naglasom. 
A ta podoba je zvesta DCjevemu stripu. John Con- 
stantine je po poklicu nadnaravni detektiv, kar pome- 
ni, da se peča s podobnimi morami kot Slovencem 
bolj znani Dylan Dog. Naokrog paradira v zmečkani 
obleki, bež plašču in ohlapno zavezani kravati. Pod- 
obno zamazan je njegov značaj. Dosti obračunava z 
ostrim jezikom in goljufijami, je svojeglav, sarkas- 
tičen in vsakogar hitro spravi ob živce. Poseben tudi 
po tem, da je en redkih stripovskih junakov, ki se sta- 
rajo. Klasičen antiheroj, torej. 


Kako bi ne bil, saj je njegova duša zaradi davne pri- 
gode zapisana pogubi. Kljub temu mu uspe pritegniti 
nekaj pajdašev, ki njegove muhe zvečine ignorirajo. 
Taka sta njegov voznik Chas, ki ga smrt ne mara, in 
risarka Zed, ki upa, da ji bo John pomagal razkriti, od 
kod prihajajo njene vizije. Nazadnje je zraven še nad- 
ležni angel varuh Manny, ki nebeške naloge ne jemlje 
resno. 

Avtorji skušajo ostati čimbolj zvesti stripovski predlo- 
gi, kar se tiče vzdušja in osebnostnih značilnosti likov. 
Ker je dogajanje prestavljeno v ZDA in ni vezano na 
konkretno mesto (stripi se dogajajo v Londonu), je 
zgodba nova, precej slična Supernaturalu. To trenut- 
no pomeni v vsakem delu novo zakotno mestece in 
spoprijemanje s tamkajšnjim nadnaravnim mitom. 
John zadano opravlja z magijo in manipulacijo, ne s 
puškami in glogovimi količki. Predvsem pa nima no- 
benih moralnih zadržkov in je za dosego cilja pripra- 
vljen žrtvovati vse, celo ljudi, ki so mu blizu. Tak pri- 
stop je dober, kar se tiče uveljavitve protagonistov in 
prizorišč. Bi pa znala biti težava, da je tempo počasen 
in gledalcu ni jasno, kam naj bi se vse skupaj zasuka- 
lo. Podobno kot konkurenčne prigode bratov Winche- 
ster, ki so se takisto lovile celo prvo sezono, zdaj pa 
jih spremljamo že desetletje. Seveda jim vodilni pri 
NBC niso dali časa, da se razvijejo, in so projekt kljub 
potencialu ustavili - a ne dokončno ukinili. (gt) 

oka UR una 


Microsoft, ZF-drama; 1 sezona 

Univerzum Bungiejeve serije prvoosebnih streljačin 
Halo je širen in kompleksen. Poleg iger ga gradijo šte- 
vilne knjige in nekaj videovsebin, kot je zbirka sedmih 
kratkih animiranih črtic Legends. Žal je napovedani 
dolgometražni film padel v vodo, tako da se moramo 
glede novega igranega materiala zadovoljiti s serijo 
Nightfall. Ta je na razpolago s streamanjem skozi 
aplikacijo Halo Channel na xboxu one ali Windows 
8.1, kodo za ogled pa dobiš s HD-zbirko Master Chief 
Collection za XBO. Vendar to ni s pompom napove- 
dana Halo: TV Series, ki ji načeluje Spielberg in pride 
naslednjo jesen, temveč nekaj bolj cenenega. 
Nightfall se odvija po dogodkih v Halu 4 in pred Ha- 
lom 5, kjer bo nastopil eden od glavnih likov iz nizike. 
Smo na odročnem planetu, ki je žrtev terorističnega 
napada. Lokalci in agenti vesoljske mornarice odkri- 
jejo vir težav - del Obroča, ki ga je Master Chief (tega 
ni na spregled) razstrelil v špilih in je neznanokako 
prišel sem. Na njem je nekaj pretečega in posadka, 
sestavljena iz mišičnjakov ter azijske joškače, gre za- 
gato raziskovat. 


Kljub proračunu v višini desetih milijonov dolarjev, 
kar je dosti več od miniserije Forward Unto Dawn, je 
Nightfall vizuelno revna in temačna. Na Obroču ni 
Covenantov, marveč Floodu podobna nevarnost, ki 
pa je za tri razrede bolj bedna. Redki strelski obračuni 
in posebni učinki so na nizki ravni, pet polurnih epi- 
zod pa ne pričara nobenega resnega občutka nevar- 
nosti za človeško vrsto. Edina kakovost je posvečanje 
likom. Ti so sicer skrajno šundasti (moder poveljnik, 
vojak s kruto preteklostjo ...), vendar ne gre za super- 
soldate, kot je špartanec Chief. Ranljivi so in oko- 
liščine jih kmalu prisilijo, da se soočijo z umrljivostjo, 
kar sproži različne reakcije. 

Kljub temu, da za Nightfallom stoji produkcijska hiša 
Ridleyja Scotta, izdelek z ničimer ne izstopa in ne za- 
dovolji želja ljubitelja Hala. Še najbolj zanimiva je teh- 
nološka finta: med ogledom lahko sproti skačeš v 
kratke stranske epizode, ki razkrivajo usode stranskih 
oseb in narišejo nekoliko širšo sliko. (sn) 


HUNGER GAMES: 
MOCKINGJAY, 1. DEL 


gre lakote imam rad in bil sem tudi prijetno prese- 
| nečen nad ekranizacijo. Nadaljevanje Catching Fi- 

re pod taktirko režiserja Francisa Lawrenca je bilo 
malodane popolno. Zato so bila moja pričakovanja 
ob napovedi, da bo isti mož trilogijo tudi zaključil, 
ustrezno visoka. A producenti so imeli drugačne 
načrte. V skladu s trendi je bilo treba tudi Mockingjay 
po krjaveljsko na dva kosa presekati. Štr-bunk! 
Upor, kakor je slovenski naslov tretje knjige, pobere 
zgodbo tam, kjer jo je pustilo Kruto maščevanje: ob 
nasilni prekinitvi petinsedemdesetih iger, ko tekmo- 
valce pobere letalo upornikov in jih prepelje na varno. 
V trinajsto okrožje, ki ni le preživelo atomske vojne s 
Kapitolom, marveč se je, skrito pod ruševinami, tako 
okrepilo, da je pripravljeno na nov spopad z voditelji 
Panema. A vojaška sila ni dovolj, treba je pridobiti 
ostala okrožja, se pravi, na svojo stran pritegniti ljud- 
stvo. Kdo je boljši simbol za to kot Katniss? Tega se 
še kako zaveda predsednik Snow, ki pa ima v rokavu 
lastno orožje, Peeto. Zato se vojna med njim in vodi- 
teljico trinajstice, Almo Coin (povsem primerna Ju- 
lianne Moore), v prvi vrsti odvija propagandno in šele 
nato z orožjem. To naši punci ni pogodu. Na koncu 
privoli v nehvaležno vlogo, a pod pogojem, da upor- 
niki rešijo Peeto iz Snowovih krempljev. 


Propagandna mašinerija, ki naredi Katniss za simbol 
upora, jo hkrati uničuje. Zlagane vrstice ne gredo z je- 
zika, in zavedanje, da je samo marioneta, ne pomaga. 


Z obrtniške plati filmu ne morem očitati ničesar. Vsi 
igralci svoje delo opravijo nadpovprečno, na čelu z 
Jennifer, ki tokrat še bolj pokaže svoje pevske spos- 
obnosti. Baje komadič Hanging Tree že pleza po ra- 
zličnih lestvicah. No, morda se izdelek preveč osredo- 
toča na Katniss in premalo na celokupno sliko, saj 
Mockingjay v knjižni obliki ni zgodba o lokostrelki v 
metežu vojne. Punca pripoveduje o absurdu spopada, 
izgubah, ki jih utrpijo vsi udeleženi, ter kako se ji 
počasi meša. Poleg tega se štorijalno ne zgodi dosti. 
Lawrence zna kadrirati tako, da te film kljub temu ne 
dolgočasi, vendar se po ogledu vseeno sprašuješ, 
kakšen smisel je imel. Zelo podobno kot pri prvem 
delu Svetinj smrti. Figure se pač postavljajo na po- 
ložaje za dokončni epski spopad, ki bo odločil usodo 
sveta. Bodo slabi fantje izgubili, dobri zmagali in bo 
Panem kot vedno prevladal? Svet Iger pač ne deluje 
tako. V politikantskih obračunih na koncu izgubimo 
vsi. Vendar je to zgodba za drugi del, prihodnje leto ... 
To je tisto, kar najbolj moti. Naj se gredo solit s tem 
rezanjem na dva dela, navsezadnje zadnja knjiga ni 
nič daljša od prejšnjih in gre izključno za molžo de- 
narja. Ne vem, čemu to prenašamo! Si predstavljate, 
da bi bila tako preklana Jedijeva vrnitev?! Guattro 
Ali prideš v kino? Tam, kjer upor divja? Se dobiva 
opolnoči na sedežih za dva? 


ATARI: GAME OVER 


meriška firma Atari si je pri nas sloves ustvarila 
A: z računalniki, kot sta bila 800 XL in 130 

XE, medtem ko je bilo konzole atari 2600 oziro- 
ma VCS pod Alpami za vzorec. Zato ne gre pričako- 
vati, da bo kaj dosti slovenskih gledalcev ustvarilo 
čustveno vez z dokumentarcem, ki se ukvarja s pad- 
cem čezlužnega velezaložnika sredi osemdesetih in 
razlogi zanj. Vseeno pa je Atari: Game Over vreden 
ogleda z analno-zgodovinskega gledišča, saj gre za 
profesionalen, zloščen izdelek, ki na preprost in gled- 
ljiv način razkriva ozadje propada nekdanjega velika- 
na. Ter na svoj žalosten način osvetljuje sedanjost in- 
dustrije. 


Izkopavanju se delavci ne posvetijo ravno nežno, saj 
bager zapiči roko naravnost v Skrinjo zaveze, ee, kup 
modulov. A važno je, da so jih našli. 


Osnova pripovedi je dogodek, ki je polnil medije pred 
kakim letom. Neki navdušenec se je odločil, da bo iz- 
kopal bojda v puščavi zvezne države Nova Mehika za- 
kopane module s kvazi najslabšo igro vseh časov, 
E.T.jem za atari 2600. (Glej Joker 240 ali članek E.T. 
klical v grob na Joker.si.) Lep kos uro dolgega doku- 
mentarca spremlja ta posvečeni kvest, katerega višek 
je sam akt odkopavanja - ko zarohnijo bagri in fizikal- 
ci, tja nagomazi več ducatov orenk geekov, ki jih 
ščemi v presredku že ob sami misli, da bi tleh lahko bil 
bajeslovni ET-zaklad. Od intervjujev z akterji, kot je 
župan mesta, v območju katerega je smetišče, do sne- 
manja tega, kako se na lice mesta pelje geekovski pi- 
satelj Ernest Cline z deloreanom, pri čemer mu rahlo 
asistira George R. R. Martin. A če bil je podvig uspe- 
šen? Rečem takole: ponudba rahlo zmečkanih atari- 
jevskih kartuš na Ebayu je odtlej močno porasla. 
Vendar je to le ena plast filma, iz katere raste druga, za 
preučevalca preteklosti iger zanimivejša. Game Over 
ne pade v senzacionalistično past vpitja, da je E.T. 
'worst game of all time' in da je povzročil propad Ata- 
rija ter s tem velikega dela ameriške industrije iger. 
Nasprotno, skozi usta poznavalcev, kot so Atarijev šef 
Nolan Bushnell, Warnerjev velmož Emanuel Gerard 
in foter xboxa Seamus Buckley, oboje izpade kot po- 
pulistična neumnost. Buckley lepo reče, da je bil za 
implozijo, znano kot 'videogame crash of 1983', kriv 
način dela, ki je pripeljal do tega, da so E.T. sploh na- 
redili. Iz prve roke njegovega programerja Howarda 
Scotta Warshawa slišimo in vidimo, kako je sprejel iz- 
ziv, da špil izdela v petih tednih, kar se je kravatarjem 
zdelo čisto normalno. Veš, kaj je pri tem najbolj 
strašljivo? Da se jim pravzaprav enako zdi še danes, 
ko velike igre a la Assassin's Creed: Unity splavijo 
polne hroščev in tehničnih napak. Ponižujoč odnos do 
odjemalcev je enak. Sneti 

Vesoljčka, ki je šel pod zemljo namesto v vesolje, si je 
moč brezplačno ogledati v aplikaciji Xbox Video na 
konzoli ali v Windows 8 oziroma na Video.xbox.com. 

THE HOBBIT: THE BATTLE 
OF THE FIVE ARMIES 


ečina se vas strinja z mano, da je filmska trilogi- 
V: Hobit raztegnjena, naj bo zaradi vizije ali de- 

narja. Tega je v igri precej, kajti serija je stala 
750 milijonov dolarjev. A hkrati nisem srečal junaka, 
ki bi rekel, ej, naslednjega dela ne grem gledat, ker 
me je prejšnji razočaral. To bi bilo, kot bi pri kosilu iz- 
pustil sladico, za katero je vendarle zmerom prostor. 
Zaključna epizoda, Bitka petih vojska, je zares kos 
čokoladne torte. Že od začetka, ko se Smaug spravi 
nad smrdljivo mostiščarsko mestece, cilja predvsem 
na akcijsko dogajanje. V ne pretiranih dveh urah in 
dvajsetih minutah spremljamo kolobocije okrog last- 
ništva gore, kjer je zmaj varoval zlati zaklad, in staro- 
davne utrdbe, kjer se krepi Sauron. Tu končno ugle- 
damo orenk boj med svetlimi in temnimi silami, ki 
razkrije, da znajo vešči in ancientni vilini konkretno 
čarati, če jim gre za nohte. A to je šele uvod v pravo 
streljanje in tepežkanje, ki se odvije pod goro, kjer se 
udari pet armad - človeška (kolikor je je), orkovska, 
škratja, vilinska in živalska. Pomisli na obračun pred 
Minas Tirithom v Kraljevi vrnitvi, le da še daljše in z 
odvijanjem na več mestih. Masovni trki vodijo v intim- 
ne obračune z zobateži, med njimi z Azogom, kjer se 
izkažejo tako Thorin kot Bard, Tauriel in Legolas. 
Slednji ne more brez čisto fantazijskih, da ne rečem 
igričarskih potez, ob katerih ne veš, ali bi se prepustil 
duhu kr'nečesa ali se pomilovalno nasmihal. A vse- 
kakor se ob njih zabavaš bolj kot ob slabem komič- 
nem obstrancu Alfridu, ki ga želja, da bi presegel 
Gimlija, zanese v neprimerno butaste vode, nezdruž- 
ljive z dozo resnobe in smrti. V tem pogledu se film 
naslanja na idejo, kako lahko bogastvo skvari vsako- 
gar, naj bo človek, škrat ali zmaj, in na tematiko ro- 
mantične ljubezni, ki je toliko bolj boleča, kolikor bolj 
je resnična. S tem je Bitka globlja in zanimivejša od 
večine hollywoodskih blockbusterjev. Kot smo že va- 
jeni, knjigi ne sledi prav zvesto in dodaja tako Tolkie- 
nove prvine iz drugih povesti kot lastne domislice, na 
primer gromozanske, pod zemljo vrtajoče črve. 
A kljub mraku, ki ga skriva nekje ob srcu, je tretji Ho- 
bit pretežno lahkoten, sprostitven in marsikdaj trapast 
film 'za vso družino'. Tak, ki se v bitkah požvižga na 
logiko, kjer orkom z rahlimi zamahi robijo glave, a pri 
tem ne brizga kri, in ki besno kopiči efekte ter spekta- 
kel, da se gledalec ja ne bi dolgočasil. Jackson bi to 
laže dosegel, če bi obtesal dolžino trilogije, ki celo v 
petsto minutah ne pokaže vsega, za kar so podali na- 
stavke knjige in prejšnja filma. A saj ne pričakuješ, da 
smo s Tolkienom na platnu opravili? Slišim, da je na- 
pisal še nekaj razen Hobita in Gospodarja ... Smeti 
Hobit vrtijo v Cineplexxih, Cankarjevem domu in lo- 
kalnih kinih po vsej deželi. Tudi na Šajerskem :). 


Gandalf miri vilinskega kralja Thranduila, ki kani juri- 
šati nad škrate. Razlog so dragulji, ki mu jih je odrekel 
Thror, vendar to vidimo le v razširjenem prvem filmu. 

Naročnina na Revolver 


Tokrat za spremembo po arhivu brska 


. Čudi se, kako smo nekdaj v 


eni sami številki dali vsaj 90 toliko igram kot v celem letošnjem letu. 


Half-Lifov dodatek Opposing Force (86) ni bil še en 
v vrsti generičnih paketov dodatnih misij. Igral si 
kot marinec, poslan v raziskovalni center Black Me- 
sa, da počistiš 'nezgodo' — torej kot sovražnik Gor- 
donu Freemanu iz izvirne igre! Dasiravno je bil 
odličen, smo si ga JCT bolj zapomnili po dejstvu, 
da smo morali še več kot leto dni v pismih bralcev 
odgovarjati, da ja, zanj potrebuješ Half-Life. 


4 "K a 5] 
50: 100: RA... 
Ouake 3: Arena (90) je bil najbolj pričakovan Idjev 
špil, predvsem zaradi tega, ker je bil namenjen iz- 
ključno zabavi v mnogo. Tisti čas smo streljanke 


igrali praktično vsi in roko na srce, ravno Carmack 
in kompanija so definirali moderno večigralstvo. V 


> 


nekaterih pogledih je bilo njihovo celo naprednejše, 
kot ga ponujajo današnje 'simulacije' vojačkov. 
Arena je hkrati za več let postal standardna kompo- 
nenta hardverskih testov. Tako vpliven je bil. 


Lunaparkasti Theme Park World (89) ni bila poslov- 
na simulacija nalik Rollercoaster Tycoonu, marveč 
igralnica za priložnostnega igralca. Kšeft je bil po- 
enostavljen na odmerjanje količine soli v krom- 
pirčku, da so potem obiskovalci pokupili hektolitre 
pijač. Bistvena postavka je bila trorazsežna podoba 
z opcijskim pogledom skozi oči potnika na vlakcu 
smrti. Grafika je tako prikrila plitko igralnost, toda 
vseeno je bilo ringlšpilovanje privlačno in zabavno. 


smrekomor 1999 


je Joker v stripu cifre 77 spet bežal pred Božičkom, 

mi pa smo sestavili članek o desetih darilih, ki si jih 
ne želi nihče. Z njim smo nenamenoma zanetili incident, 
nad katerim bi današnji kvaziborci za družbeno pravičnost 
imeli obilo veselja. Med carskimi kajlami, od tube kariesa 
prek akcijske figurice Steva Buscemija do sifilisa se je 
znašla naročnina na gejevski občasnik Revolver. Toplovodni 
aktivisti so nas obtožili norčevanja iz subkulture in teptanja 
njihovih pravic ter grozili z bojkotom magazina. 
Slovesna bera je vključevala zajeten šop iger, med katerimi 
sta izstopala Guake 3 ter neposredni konkurent Unreal Tour- 
nament. Pomerili smo takisto arheološki igrici, kjer sta nas 
vsak na svojo stran vabila Lara Croft in Indiana Jones. Raje 
smo šli za joški. Nasploh smo se počutili zelo radodarno, kaj- 
ti najnižjo oceno, 76, si je prislužil Interstate '82. Poleg vseh s 
slikah obeležnih je omembe vreden še tretji Gabriel Knight, 
čigar seriji pa smo se konkretno posvetili prejšnji mesec. 
Nemalo prostora je šlo za velik test igralnih palic. Ta danes 
domala pozabljeni artefakt je bil včasih malodane obvezna 
špilavska oprema. Če ne za letalske simulacije, ki so takrat 


D ecembrske številke so praznične. To je pomenilo, da 


Kar malo hecno je, da je bil Unreal Tournament (91) 
v resnici boljši špil od Kvake. Imel je celo zametek 
štorije, čemu se modeli pokajo med sabo, izvir- 
nejša orožja — sploh vodena raketa redeemer je se- 
kala —, več načinov igranja ter mutatorje. To so bila 
posebna pravila, ki so znala spremeniti tempo igre, 
recimo da si z uspešnim pobijanjem postajal vse 
bolj debel in te je bilo laže zadeti. Pod črto je UT ob- 
veljal kot igra za občasnike, O3 pa za prave moške. 


Li 


K 


prihajale v eskadriljah, pa za vesoljske. In opi- 
sani modeli so vibrirali! Res prave palice vese- 
lja! Sidewinder FTW! 

Imeli smo tudi koledar, ki to ni bil. Domislili 
smo se čudesa po imenu Fortschrittlichekar- 
toffelnfarbenoberverspattungegespukttzum- 
papierwerden System, za kar nimamo več 
pojma, kaj naj bi pomenilo. Nekaj v zvezi s 
tem, da se bodo listi vsak mesec naprintali sa- 
mi. Niso se. 


iš z lam bi ao 5818 


Za deveto poglavje Ultime, Ascension (92), orto- 
doksni fani ne marajo. Zgodba se ni držala izročila 
in igra je bila nezloščena. A naš opisovalec s hroš- 
či ni imel težav, štorija ga ni motila in nerodnemu 
vmesniku je pogledal skozi prste. Navdušili sta ga 
nikoli prej videna naravnost in lepota 3D-dežele ter 
kakovostna pustolovščina. Rdeča nit je bila izvrst- 
na, postrankosti obilo in ugank ravno tako. V vese- 
lje bi jo bilo zaigrati s sodobnim srčkom. 

Kdor je slabši, je v dobi interneta avtomatično 
spljuvan. Toda Indiana Jones and the Infernal Mac- 
hine (79) se nam ni zdel toliko zaničnejši od Larine 
odprave, kakor o njem gre ljudski glas. Težava je 
bila v neprivlačnem začetku in počasnem, neokret- 
nem Indyju, ki se je obnašal, kot bi ga Harrison 
igral danes, ko je star sto dvajset let ali tam okoli. A 
špil se je kasneje izkazal za obsežnega in boljšega, 
kot je bil prvi vtis, s polno pastmi in ugankami. 

Ubisoftovi nagrajenci: Aleš Mezner, Rok Omahen, 


Jan Dragunjac, Kaja Pušnik, Sašo Krajec, Dejan To- 
mič in Lidija Blagne. Rešitev: PRINC 


KOLOIDNA 
SNOV, 
ŽELATINA 


Izžrebanci kražke: Peter Karlič iz Novega mesta, 
Anja Jerebic iz Tržiča in Fedija Cečelič iz Ljubljane. 


Rešitev je bila: BIKEC HURACAN. 


AVA)NS 


DIGITALNI 
ZAPIS, NA- 


Geselj, ki izhaja iz rumene slike, napiši v glasov- 
nico, ki jo poišči na naši rumeni stranki Joker.si, 


do 7. januarjevca inkluzivno. Nagrade obstajajo. 

NY 


rancis si je s hrbtno stranjo dlani obrisal kri z 
oči. Umaknil se je za vogal in se potipal po 
čelu. Na srečo ni šlo za resnejšo poškodbo. 
Prebita arkada, nič globljega. Stisnil je puško 
(v rokah) in zobe (v ustih), kar je več, kot bi lahko trdil 
za policista, ki mu je razbil arkado. Če bi hotel stisniti 
vse zobe, bi jih moral nekaj izpuliti iz kopita Francisove 
puške. A glede na to, da je negibno ležal na tleh in z 
mešanico krvi ter sline nevljudno uničeval gosto tkano 
perzijsko preprogo, bržda ni imel takšnih namenov. 
Globoko je vdihnil. Komaj je verjel, da jim je uspelo v 
tako kratkem času. Zdelo se je, da še včeraj večina lju- 
di ni verjela, da so bele sledi na nebu kemično zapraše- 
vanje človeštva, ki ga izvajajo iluminati. A počasi so sp- 
regledali medijske laži vladajoče elite. Najprej propa- 
ganda na spletu. Nato gverilske akcije in množične ek- 
splozije bomb na letalih. Kolateralna škoda je segala do 
neba (čeprav je - tehnično gledano - padala z njega), a 
to je bil edini način, da so vsem podložnim pilotom vce- 
pili strah v kosti. Kmalu ni bilo nikogar več, ki bi si upal 
pilotirati zračno plovilo s kemičnim tovorom v cisternah. 
Naj so se še tako trudili s poostrenimi varnostnimi ukre- 
pi, vselej se je med letališkim osebjem našel kdo, ki je 
podpiral upor. Pa tudi ljudi, ki so želeli potovati z letali, 
je bilo vse manj. Udarili so jih tako po zlih zastrupljeval- 
skih namenih kot po žepu, kjer jih je bržda bolelo še 
bolj. Zapraševanje neba se je zlagoma, a vztrajno manj- 
šalo in raven aluminija v ozračju je padla. 
Skozi okno je videl svetle sončne žarke, ki so se bleščali 
s sinjega neba. Le še ta hodnik. Hodnik in skozi vrata 
konec njega, pa bodo tam. V osrčju zla. V kabinetu, iz 
katerega so prihajali resnični ukazi, ki so vrteli kolesje 
sveta. Globoko je pogoltnil, dvignil puško pred obraz in 
zavpil: "Gremo! Napad!" 
Skupaj z drugimi uporniki je planil k vratom, ki so se 
odprla, izza njih pa so se razlili poslednji branilci vlada- 
joče kaste, smrtonosna častna garda. Do zob (tudi pri 
njih za zdaj še v ustih) oboroženi in v težkih, črnih ne- 
prebojnih jopičih s čeladami na glavah. Ti niso bili kot 
drugi, niso bili kot tisti poslednji policisti, ki so se jim še 
udinjali in so jih uporniki ravnokar porazili. Skozi nepre- 
bojne vizirje čelad so v Francisa in druge srepele ozke 
oči, preklane z navpičnimi zenicami. Skozi motno pla- 
stiko so se luske zabrisale v nezdravo zelenkasto kožo, 
a razcepljeni jeziki, ki so jim švigali iz ust, niso puščali 
dvoma. Elitna straža pindarja in drugih dvanajstih glav 

vladajočih družin iluminatijev, ki so trepetali v svo- 
jem štabu, niso bili ljudje, temveč humanoidni pla- 
zilci. Nezemeljski reptili. Tako kot bitja, ki so jih 
varovali. 

Francis se je nagonsko prevalil po tleh, nameril in 
ustrelil. Znova se je pognal v zaklon v enega od 
stranskih hodnikov in zajel sapo. Mimo njega je 
pritekel najhitrejši gardist, ki ni opazil, da se je ne- 
kdo potuhnil v prečni hodnik. Dobro merjen strel v 
tilnik je prelil hladno kri. Francis je globoko vdihnil 
in se pognal v sredo spopada. Zgrabil je prvega 
kuščarja, ki mu je prišel pod roke, in ga s kolenom 
z vso silo sunil v kloako. Reptil se je ječe sesedel. V 
prosti Francisovi roki se je zalesketalo rezilo noža 
in klečečemu kuščarju prerezalo vrat. 

Svet se je zameglil. V kakofoniji krikov, strelov in 
udarcev, grgranja in kričanja se je s soborci prebi- 
jal proti vratom. Utirali so si pot skozi gardiste, 
včasih dobesedno, saj je Jim, eden najzvestejših 
Francisovih pribočnikov, spretno vihtel mačeto. 
Kmalu so vdrli v razkošno opremljen prostor, po 
katerem je živčno hodilo trinajst nečloveških bitij. 
"Ne! Ne! Ni vam jasno, kaj počnete! Prekličite vse 
dejavnosti!" je zavpil človekolik reptil, ogrnjen v 
škrlat, ko so planili skozi vrata. 

Francis se je pognal k njemu. "S teboj je konec, 
Roči!" Cev puške mu je zaril v usta, da je začutil, 
kako konica orožja praska po njegovem nebu. Z 
gnusom je opazoval kuščarski ksiht, ki se je krem- 
žil od bolečine. Drugje po prostoru so njegovi so- 
borci vklepali preostale kuščarje. 
"Gaggghhhhhhneeee! Gggggghhhhneee!" je mom- 
ljal s cevjo v ustih. 

"Zmoli očenašek ali dva ali karkoli pač v trenutkih 
šibkosti žebrate vi plazilci. Imate velikega kuščarja 
na nebu?" 

"Francis, ne nori. Soditi jim moramo," ga je Jim 
zgrabil za zapestje. Skušal se mu je iztrgati, a pri- 
mež je bil trden kot njihova odločenost, da rešijo 
svet pred globalno zaroto. "Brez njihovih priznanj 
smo samo militantni gorečneži, ki so se spravili 
nad bogatine. Namesto revolucije za odrešitev ce- 
lotnega človeštva postanemo ekonomska revoluci- 
ja. Ali razredna. Kakor ti ljubo. Pred ljudi jih mora- 
mo pripeljati žive!" 

"Prav imaš," je pritrdil Francis. Sunkovito je pote- 
gnil puško k sebi, da je cev zapustila reptilova usta, 
z njo vred pa trije zobje. S studom mu je pljunil v 
obraz, da se je slina pocedila po luskastem licu. 
"Ne veste, kaj delate," je s krvavimi usti sopel pla- 
zilec v škrlatu. "Izpustite nas, preden bo prepozno." 
"Neverjetno," se je zarežal Francis. "Razkrinkali 
smo vas, uničili smo vaše zapraševalske eskadrilje, 
ostala vas je le še peščica, vi pa še kar grozite. Vse- 
mogočni pindar! Kaj že pomeni ta naziv? Pinnacle 
of the draco. Zmajev penis. Tega nikdar nisem do- 
dobra razumel. Nam s svojimi kloakami tako zavi- 
date penise, da si kljub navidezni nadvladi želite teh 
priveskov? Se v družbi ljudi počutite prikrajšane?" 
"Ne razumeš ..." je znova začel pindar, ko ga je 
prekinila skeleča Francisova klofuta. 

"Pindar! Zmajev kurac! Pa kaj še! Navaden mlahav 
bingelj si!" 

"Če tako rečeš," ga je pobešene glave motril spod 
čela. "Kar pa ne pomeni, da nimam prav. Kako mis- 
liš, da bo človeštvo gledalo na vas, ko se zave, da ste 
mu napravili medvedjo uslugo?" 

"Če je medved simbol živali, ki s svojimi čekani raztr- 
ga kuščarja, potem bi lahko dejal, da gre za medved- 
jo uslugo. Sicer ne. Kaj blebetaš?" 

"Bojim se, da boš izvedel še prekmalu." 

Od zunaj se je razlegel hrušč pogonskih motorjev. 
Nebo, ki se je v preteklih mesecih po dolgih letih 
kuščarskega zapraševanja ponovno sinje svetlikalo, 
so prekrile težke sence. Iz stratosfere so se spuščale 
težke vesoljske ladje, neprivlačne klade motne kovi- 
ne. Preteče so brnele in obvisele v zraku. Francis je 
planil na balkon in si jih nejeverno ogledal. 
"Okrepitve, kaj?" je zavpil v sobo. "Hočete nas do- 
končno podjarmiti." 

"Kakšna naivna preproščina," je odvrnil pindar. Preri- 
nil se je mimo oboroženih upornikov, ki ga nista sku- 
šala ustaviti. Kljub izmaličenemu obrazu in ponižanju 
je še vedno izžareval avtoriteto. Stopil je k Francisu in 
uperil prst v nebo. "Ne sanja se ti, kdo so to, kajne? 
Niti trohice pojma nimaš." 

"No, mislil sem, da so vaši zavezniki ..." je prvič ne- 
gotovo zazvenel vodja upornikov. 

"Zavezniki? Jih pa pihneš. To so naši stari sovražniki, 
dentaki. Vrsta vesoljskih plenilcev, ki nas je pregnala 
z našega rodnega planeta." V navpičnih zenicah se 
mu je zasvetlikal strah. Opazen in neprimerljiv z rahlo 
plašnostjo ob soočenju z napadom upornikov. "Le 
peščica se nas je rešila. Pobegnili smo skozi črvino in 
upali, da smo jim ušli. Naselili smo se med vami, te- 
daj še bolj človečnjaki kot ljudmi, in vam pomagali, 
da ste se razvili v to, kar ste danes. Kar je bilo seme 
naše pogube." Čez ograjo balkona je pljunil kri in na- 
daljeval. "A pred časom smo zaznali njihove signale. 
Bližali so se, po vsem sodeč iščoč nove planete, ki bi 
jih zavojevali. Edini način za obrambo je bilo po- 
večanje deleža aluminija v atmosferi. Zanje je škod- 
ljiv, in ker imajo medplanetarni napadalci običajno 
več zdrave pameti kot vesoljci v filmih z Melom Gib- 
sonom, smo upali, da se jih bomo tako rešili." 

"Čakaj malo," ga je prekinil Francis. Moral je skoraj 
kričati, saj je bilo brnenje iz vesoljskih ladij vse bolj 
nadležno. Preglasilo je kričanje ljudi z ulic. "Aluminij 
torej ni bil namenjen zastrupljanju ljudi?" 

"Vaša naivnost me včasih res preseneča. Bi si mislil, 
da smo vas bolje gensko dodelali. Na površje planeta 
ste s prometom in industrijo posuli več težkih kovin, 
kot bi jih mi v sto letih zapraševanja. Pomembni so 
vrhnji sloji ozračja. Ti bi nas rešili pred dentaki." 
"Hja," je zavzdihnil Francis. "Tehnično gledano smo 
ljudje zgolj zamenjali eno obliko suženjstva za drugo. 
Nam je sploh lahko slabše kot zdaj?" 

"Suženjstva? Dentaki ne potrebujejo sužnjev. Dentaki 
potrebujejo biomaso. Kaj jim bodo ..." 

Pindarjev stavek je odsekal slepeč blisk energije. Zde- 
lo se je, kot bi ladje hkrati sprostile moč tisočerih 
sonc. Ko so žarki ugasnili, na Zemlji ni bilo več niko- 
gar, ki bi slišal brnenje spuščajočih se plovil. 

Varnostna paketa ESET Multi-Device Security DISTRIBUCIJA: Si SPLET D.O.O 
ESET MULTI-DEVICE SECURITY PACK 313 (zaščita za 3 raču! DOLENJSKA C. 138, LJUBLJANA 

TopTrio Plus 


Paket TopTrio Plus vam prinaša več kot 115 programov ter 

varen internet s hitrostjo do 100 Mb/s na optiki. Vsebine si lahko 
s TViN-om ogledate vedno in povsod, na računalniku, mobitelu 

ali tablici, tudi z Ogledom nazaj za 3 dni. Novi naročniki lahko 
izkoristite brezplačno naročnino prva dva meseca ali pa si 
izberete BON 200 EUR za nakup vrhunskega mobitela ali tablice." 

" Akcijska ponudba paketov TopTrio - prva dva meseca naročnina 0 EUR - velja od 12. 11. 2014 do 31. 1. 2015 za nove naročnike, ob vezavi naročniškega razmerja za 24 mesecev. Ponudba se izključuje s ponudbo BON 200 EUR 
Akcijska ponudba BON 200 EUR velja od 1. 6. 2014 do 31. 1. 2015 za nove naročnike interneta SiOL oz. paketov, ki vključujejo internet SiOL (razen Tro osnovni, Trio neomejeni in TopTrio Bar WiFi), ob vezavi naročniškega 
razmerja za 24 mesecev. Bon lahko unovčijo zasebni ali poslovni upotabniki kot naročniki storitev Mobitel od 1. 6. 2014 dalje za nakup izbranega mobitela ali tablice iz akcije BON P 2014 v skladu s Pogoji akcijskega nakupa 
naprav. Ponudba za nakup mobitela ne velja za pakete. Paket SOS, Mobilni Internet, Enotni paket, Paket Skupaj A, Enostavni, Poslovni Enostavni (razen Poslovni Enostavni 2000), Penzion 300, Penzion 300 plus, Telemetna. 
SIM 2, Avtotelefon in Intemet Itak. Ponudba za nakup tablice velja samo za pakete Mobilni Internet M, L, XL. Bon je prenosljiv na drugo osebo in unovčljiv tri mesece od datuma izdaje bona. Vrednost bonov se ne sešteva. Ponudba 
hitrost interneta SIOL 100 Mb/s / 20 Mbis velja od 3. 9. 2014 do 31. 1. 2015 za nove in obstoječe naročnike intemeta SIOL na optičnem omrežju Telekoma Slovenije. TVIN deluje na območju Slovenije, ob upoštevanju tehničnih 
pogojev, potrebnih za delovanje storitve. Cene so v EUR z DDV. Za več informacij o ponudbi, vključno z možnostjo vezave naročniškega razmerja za 12 mesecev, obiščite www telekom si, Telekomov center, pooblaščeno prodajno 
mesto ali pokličite 041 700 700 oz. 080 3000. 

